# verses

text:
Hibom guguyou yana tupwa ainai himiyamiya na hesi teina hauga masele mwalaꞌina bada hiꞌitayaꞌo.<pb/>Wuwuna mwalona mwalowoi yana tupwa yababana ainai himiyamiya na teina hauga bada masele aidiyai iꞌalataohaniꞌo.’ 


text:
<pb/>Hauga tenem ainaena Yeisu yana guguya ivetuwuni na iwalo, ‘Yami paihowa yababadi aidiyena amnuwabui, wuwuna hauga bada imahalavaꞌo na Yaubada ivetauloina alidai’. Tauyama hitau vehopali Yeisu iyogaedi 


text:
<pb/>Na ehebo hauga Yeisu niꞌu Galili leꞌawanai ivasavasane na tauyama hitau bwau matahina ilolobaidine yadi vinaya hiyahuyahuwei, ehebo Saimoni, iya hinage hiyogaei Pita, na tahina yehana Andulu. 


text:
<pb/>Na hinage tupwana ivasanelau na tauyamao hitau tonuga wagai yadi vinaya hiꞌatuꞌatububunidi iꞌiꞌita lobaidine, hiya Yemesa yo Yoni yo tamadi, ibom yehana Sebedi. Eeta Yemesa matahina iyogaedi, 


text:
na hitowolo mwayamwayau tamadiwa wagai hilalaugabaeine, na Yeisu himumulitaeine. Yeisu tomowa bagibagilidi ihaguidi 


text:
<pb/>Yeisu Galili maudoina itaꞌiꞌiliyei na yadi vada tapwalolo aidiyai iguguya, na wasa namwanamwana Yaubada yana loina vehabana iwalo mahalava, na hinage tomowa adi lovalao vagadi yo vagadi aidiyena iꞌabiye namwanamwadi. 


text:
Ainaena Yeisu wasana imahalava Siliya dalavanao maudoidi aidiyai, eeta taulovalao bagibagilidi hilawelawedi ainai, hiya hilovala mwalaꞌina na hiya maꞌadi muyamuyao yo hiya viꞌaviꞌa iꞌabiye yauyauledi yo hiya adi lovala ainaena hiꞌabiꞌabivelolo, yo hinage taupeuwo, na Yeisu iꞌabiye namwanamwadi maudoidi. 


text:
Teina wuwuna boda mwalaꞌina Yeisu himulimulitaei. Hiya Galiliyena yo Dekapolisiyena yo Yelusalemaena yo Yudeyaena yo hinage Yolidani vali tupwanaena.<pb/>


text:
Yeisu boda mwalaꞌina iꞌiꞌitadine, na ihae oyai ta tenemai imimiyane, na ana taumulitao hinage hihahaene, 


text:
Na ebe omiu mumuga dumwaluna nuwanuwamiu na amvahavahali amyaliyaya, yo hinage amgadogadomaguni vehabana amyaliyaya, wuwuna mumuga namwanamwana mata atemiyai imwalaꞌi.<pb/> 


text:
Na omiu yami paihowa namwanamwana vehabadi tomowa hiveꞌaveꞌalehaegomiu, amyaliyaya wuwuna Yaubada yana Abaloina alimiyai.<pb/> 


text:
Na ebe vehabagu tomowa hiꞌuluꞌulumiyaegomiu yo iveꞌaveꞌalehaegomiu yo yadi oyamaena hiꞌawaꞌawa yababaegomiu, amyaliyaya taꞌi. 


text:
Moiha taꞌi howahowana amyaliyaya mwalaꞌina, wuwuna howola abo ami maiha namwanamwana galewai mata amlobai. Na omiu dova Yaubada yana tauwalo mahalavao mwalona. Wuwuna hiya hinage yadi miyavitai hilobaidi tomowa aidiyena.’ Yagahu na masele vehabadi 


text:
<pb/>‘Omiu dova yagahu taumiya baleꞌu vehabadi. Na amnuwatuwu avivini ebe yagahu yana wahiyala iꞌovi nigele howahowana na inamwanamwauyo, ainaena tataꞌwataꞌwataei na tahiwavehulu amwahai. 


text:
Na hinage omiu dova masele taumiya baleꞌu vehabadi. Ebe lampa tagabu havena walata ainaena taꞌoiꞌoihamui, na hesi ewai tamwauwi, ta vada maudoina imasele. Hinage dova ebe oya vahupounai tadalava sepa nigele howahowana dalavanane tadawani. 


text:
Omiu masele tomowa aidiyai, eeta howahowana yami paihowa namwanamwadi hiꞌita na Tamamiu galewai hinoꞌowei. Loina vehabana 


text:
<pb/>‘Havena amnuwanuwatuwu ebeha yau yalaoma na Mosese yana loinao nuwana tauwalo mahalavao yadi veꞌitao yavaivehuludi. Na hesi yalaoma ebeha yaꞌabiye mahalava iliꞌilimanidi. 


text:
Yawalo moiha alimiyai, mata baleꞌu na galewa hisawali, na loina mwalaꞌina yo iuꞌiu isoꞌisosolina mata nigele hiyaꞌovi na hesi ainodi mata himahalava. 


text:
Na ebe yaiya loinadine ehebo aidiyena iuꞌiu isoꞌisosolina itaꞌwataꞌwataei yo tomowa hinage nigele iyaveꞌitadi, iya Yaubada yana Abaloina holanai duyaꞌaliꞌaliyai moiha, na hesi ebeha loinadine upaihowaidi yo uveꞌitaedi, yeham mata imwalaꞌi Yaubada yana Abaloina holanai. 


text:
<pb/>‘Hinage yawalo alimiyai ebe mumugamiu inamwanamwa mata Palisiwone yo loina ana tauveꞌitaone mumugadine omiu mumugamiune inamwanamwa gabaedi. Na ebe nigele, mata nigele Yaubada yana Abaloina ainai amyaluwu. Manini vehabana 


text:
<pb/>‘Loina mugamugaina tubudao aidiyai amhanapuiyaꞌo, iwalo, “Havena yemwalowoi, ebe yaiya iꞌyemwalowoi mata loina ilobai”. 


text:
‘Na yau yaloinaegomiu ebe yaiya owa tahim ainai umodiꞌini loina ulobai. Na ebe tahim uꞌawa yabayababaei loina ulobai, tauloinao aidiyena. Na hinage ebe tahim uꞌawa yauyauleyei, howola abo dalava alaꞌalahina uveꞌalo. 


text:
<pb/>‘Yaiya owa yam velau uvaiyama yo upwaoliyei Yaubada ainai na ebe unuwatuwui ehebo tahim mayana nuwayababaowa mumugam vehabana, 


text:
ilowoinanego yo yam velaune umwauwi abapwaoline vahalinai na uwuyo tahim ainai na utowoi ta baidam amveꞌauꞌaugeluyo, eena mulitai uwuyoma abo yam velauwa Yaubada ainai upwaoliyei. 


text:
<pb/>‘Na ebe ehebo towaho iveꞌewaigo na ilawego habi lauvetalaego, ilowoinanego ebe mugai pwanoli uꞌabiye dumwadumwalu mwayamwayauwei baidam. Na ebe nigele, mata am tauveꞌewane ilawego tauloina ainai na am loina ulobai, neta himwauwigo vada abapaiyai. 


text:
Moiha taꞌi, nigele mata uyamahalava ana higa am vagavaga maudoina upaihowai.’ Nuwatuwu dawani vehabana 


text:
Na yau yaloinaegomiu neta ebe yaiya towaho bo waihiu ainai inuwatuwu dawani, iya atenai bada ipwanoliꞌo. 


text:
<pb/>Ainaena ebe mehe tautuwam yana vinunuwena iꞌabiye beꞌugo ilowoinanego ebe uwunihi vehulu. Muya nigele mwalaꞌina ebe taum ehebo uvesawali, na hesi muya mwalaꞌi alilina ebe mehem vehabana Yaubada taum maudoina igabae aituluwei dalava alaꞌalahina ainai. 


text:
<pb/>‘Hinage dova ebe nima tautuwam yana paihowaena iꞌabiye beꞌugo ilowoinanego ebe utom vehulu. Muya nigele mwalaꞌina ebe taum ehebo uvesawali, na hesi muya mwalaꞌi alilina ebe nimam vehabana Yaubada taum maudoina igabae aituluwei dalava alaꞌalahina ainai. Vinawahe vehabana 


text:
<pb/>‘Loina mugamugaina hinage iwalo: “Ebe towaho ehebo nuwanuwana na mwanena ivinawaheyei, towahonane leta ilele na mwanenane imohei ta ebe hivinawahe”. 


text:
Na yau yaloinaegomiu neta, ebe towaho mwanena nigele iyapwanoli na towaho taꞌi ivinawahe ta itawahola geyoꞌawa vali waihiu ainai, towaho teina mwanena mugamugaina bada iꞌabiye beꞌuyaꞌo ebe waihiunane itawahola geyoꞌawa vali towaho ainai. Eeta towahowa ebe itawahola waihiu vinavinawahena ainai neta towahonane hinage ipwanoliꞌo. Awatamada vehabana 


text:
<pb/>‘Hinage loina miyamiyana bada amhanahanapui iwalo: “Ebe amꞌawa tamada, havena yami walowone amhoꞌehoꞌedi na hesi Yaubada vehabana ampaihowaidi”. 


text:
Hinage havena baleꞌu vehabana amꞌawaꞌawa tamada, wuwuna aena ana abamwau, hinage havena Yelusalem vehabana amꞌawaꞌawa tamada, wuwuna tauloina mwalaꞌina yana dalava. 


text:
Hinage havena uluꞌulumiu vehabana amꞌawaꞌawa tamada, wuwuna nigele howahowamiu na vahumiu ehebo amloinaei ta ihewa nuwana igiba, awa? 


text:
Na hesi ebe utalam, uwalo, “Ehewa”, na ebe uuvala, uwalo, “Nigele”. Wuwuna ebe aubabada bagibagilina, neta Tomodulele ainaena. Havena yababana amyemayemaiha 


text:
<pb/>‘Loina miyamiyana amhanapuiyaꞌo iwalo, “Mehe ehebo ana maiha mehe ehebo, na sala ana maiha hinage sala ehebo”. 


text:
Na yau yaloinaegomiu ebeha havena amvaivai maiha, na hesi ebe yaiya navanava tautuwamwena igoha, havena nimanane uyemayemaiha, na hesi vali navanavamne hinage utalamwei ta ainai igoha. 


text:
<pb/>‘Hinage ebe yaiya iloinaego na yana tobwatobwa uꞌavalai ehebo dalava ainaena ulau ehebo dalava ainai, howahowana utalam dalava bwauna hinage ainai ulawei. 


text:
<pb/>‘Na hinage ebe yaiya iꞌawanoi alimwai ehebo ginauli vehabana, ginaulinane umohei, na yaiya yam tobwatobwa iꞌawanoiyei na iyepaihowa, havena unuwanuwavi. Tavelau ada alehao aidiyai 


text:
<pb/>‘Loina mugamugaina bada amhanapuiyaꞌo, iwalo, “Ami geluwo amvelauwedi, na hesi ami alahao amsosomanaedi”. 


text:
Na yau yaloinaegomiu ami alehao amvelauwedi na hiya hiꞌabiꞌabiye muyagomiu vehabadi amꞌawanoi ta Yaubada ihaguidi. 


text:
Teina ainaena Tamada galewai iꞌawa natunaegomiu, wuwuna ibom velau wuwuna, na ibom yana mahana ihinahinali tauyababa yo hinage taunamwanamwa aidiyai, na hinage yana ꞌwesu italamwei taudumwaluwo yo hinage hiya nigele taudumwalu aidiyai. 


text:
<pb/>‘Na ebe ami geluwo aꞌava amvelauwedi, nigele howahowana na paula namwanamwana Yaubada ainaena amlobai, wuwuna tauyababao, dova takesi ana tauvaiwo, mumugadi dova yami velaune, adi geluwo aꞌava hivelavelauwedi. 


text:
<pb/>‘Hinage ebe tahiꞌaꞌavamiyao amꞌawa heliheliyamwedi mata mumugamiu ganamuli mumugadi nigele iyanamwanamwa gabaedi, wuwuna hiya adi geluwo aꞌava hiveveꞌauꞌaugeluwedi, eeta hiya na omiu bada mumugamiu hitoyatoyawaꞌo. 


text:
Yeisu iwalo, ‘Ebe nuwanuwamiu amvelau hiya wewelohedi aidiyai, havena tomowa mehediyai ampaipaihowai. Ebe dova ampaihowai, mata nigele awanamwanamwa nuwana maiha amyalobai Tamamiu galewai ainaena. 


text:
<pb/>‘Eeta haugana amvelau wewelohedi aidiyai havena yoguli amyuviyuvi, dova tauꞌoyamao hiya vada tapwalolo nuwana dalava aidiyai yadi velau tuluhanai yoguli hiyuvidi ta ebeha tomowa hinoꞌowedi. Bada neta adi maiha hauga teina taꞌi ainai hilobalobai na hesi hauga ilalaoma nigele maiha mata hiyalobai. 


text:
Eeta omiu haugana velau ampaihowai, bada ammohe dawaniyei, ta nima tautuwamiu yana velau, havena nima ehaꞌehamiu ihanahanapui, 


text:
ta ebe havena tomowa hiꞌitaꞌita, na Tamamiu ibom yami velau dawani iꞌitayaꞌo mata mulitai maiha namwanamwana imohegomiu.’ Awanoi vehabana 


text:
<pb/>‘Yami awanoi teina dova, ebe amꞌawanoi Yaubada ainai havena tauꞌoyaꞌoyamao dova amꞌawaꞌawanoi, wuwuna hiya nuwanuwadi na tomowa mehediyai nuwana tapwalolo holanai nuwana dalava aidiyai hitowotowolo na hiꞌawaꞌawanoi. Bada neta adi noꞌo hauga teina hilobalobai. 


text:
Na owa ebe uꞌawanoi, uluwu mugai yam vada holanai na awaꞌeda uguduꞌauhi na uꞌawanoi dawani Tamada ainai, na ibom iꞌitago na mulitai maiha namwanamwana imohego. 


text:
<pb/>‘Na hinage yam awanoi aidiyai havena walo uꞌataꞌataiuyoi dova hiya taumiya guguyou yadi obaꞌobao. Hiya yadi yemidi ebeha walo bagibagilidi aidiyena Yaubada yadi awanoi ibenalei. 


text:
Havena omiu dova, wuwuna omiu Tamamiu imiyamiya, na iya yami nuwatuwu dawani ihanapuidiꞌo na abo mulitai vehabadi amꞌawanoi. 


text:
<pb/>“Ainaena awanoi ana hauga aidiyai teina dova amꞌawanoi:<pb/>Tamamai owa galewai yeham aveꞌahihiyei,<pb/> 


text:
na aꞌawanoi ta owa uloinaegai, ta yam nuwatuwu ebeha apaihowai baleꞌuwai dova hiya galewai hipaipaihowai.<pb/> 


text:
Na mumugamai yababana unuwahamuidi, dova ai hinage ama geluwo mumugadi yababadi alimaiyai anuwahamuidi.<pb/> 


text:
<pb/>‘Ebe omiu ami geluwo yadi yababao alimiyai amnuwahamuidi, Tamamiu galewai hinage yami yababao alimiyai inuwahamuidi. 


text:
Na ebe ami geluwo yadi yababao alimiyai nigele amyanuwahamuidi, Tamamiu hinage omiu yami yababao mata nigele iyanuwahamuidi. Aiꞌai ana hudi vehabana 


text:
<pb/>‘Ebe haugana tapwalolo vehabana amhudi, havena ami oleya hiyabayababa dova taunuwayababa. Teina tauꞌoyama yadi paihowa dova, wuwuna hiya adi ita hiꞌabiye yababadi ta ebeha yadi hudi tomowa hihanapui. Bada neta adi noꞌo hauga teina hilobalobai. 


text:
Na omiu hesi haugana am hudi tapwalolo vehabana, ammaniꞌabi yo amhuwali, ta ami oleya hinamwanamwa tomowa aidiyai, 


text:
ta ebe tomowa yami hudine havena hihanahanapui, na Tamamiu taꞌi hava atemiyai imiyamiya ihanapuiyaꞌo, na ana maiha namwanamwana imohegomiu. Maiha galewai vehabana 


text:
<pb/>‘Havena yami wasawasa baleꞌuwai amtautauꞌahaidi, wuwuna wesoweso na pwaha, wasawasa baleꞌu hiꞌabiꞌabiye yababadi na hinage tauꞌaivavali hiluwuluwu yami vada aidiyai habi aivavali, 


text:
na hesi howahowana na yami wasawasa galewa vehabana amꞌaipate wahiwahiyala. Wuwuna galewai nigele wesoweso na pwaha ainai hiyamiyamiya. Ainaena yami wasawasa mata nigele hiyaꞌabiye yababadi na hinage nigele tauꞌaivavali. 


text:
Eeta aiteya tupwa ainai yami wasawasa imiyamiya, neta tupwanane ainai yami nuwatuwu hisagena. Tauda ana masele 


text:
na ebe meheda hiyababa tauda hinage maudoina higuguyou, na ebe maselene alidai iboho, mata guguyou mwalaꞌina itaꞌiꞌiliyegita. Yada taubada ehebo taꞌi 


text:
<pb/>‘Taupaihowa ehebo nigele howahowana na ipaihowa tautaubadao bwau aidiyai, mata ehebo itaꞌwataꞌwataei na ehebo vehabana ipaihowa, na ehebo iꞌawa namwanamwaei na ehebo iꞌawa yababaei. Dova hinage nigele howahowana Yaubada yana paihowa na wasawasa baleꞌuwai taꞌabi bwauwedi. Havena atehawawali 


text:
<pb/>‘Na yawalo auligomiu ebeha havena yami miyamiya baleꞌuwai vehabana amnuwatuwu mwalaꞌina, aiꞌai yo ami bwahi yo ami aleꞌo vehabadi. Wuwuna yawahida ginauli mwalaꞌina alidai, na tobwatobwa ꞌwapi vehabadi nigele ginauli mwalaꞌina. 


text:
<pb/>‘Teina ehebo abaꞌita yamohegomiu lowolowo ainaena, hiya nigele hiyalaulaupeli na nigele hiyalaulauꞌeli, na hinage nigele yadi vadavada. Lowolowowone ginauli iuꞌiudi na hesi Tamadane galewai hauga maudoina aiꞌai imohemohedi. Na amnuwatuwu avivini ebeha omiu ginauli mwalaꞌina Yaubada ainai. 


text:
Na viha alimiyena howahowana yana nuwatuwuwena mata yana hauga baleꞌuwai iꞌabiꞌabiye daodao? Nigele, awa? 


text:
<pb/>‘Na hava vehabana amnuwanuwatuwu mwalaꞌina ami aleꞌo vehabadi? Na ehebo hinage teina abaꞌita, vane yadi ini dalavai vehabana amnuwatuwu behabehaei. Hauga maudoina nigele hiyapaipaihowa, na hinage nigele adi aleꞌo hiyapaipaihowaidi. 


text:
Na moiha, Solomoni ana aleꞌowo yo ana pasao adi ita namwanamwadi, na vane adi ita hesi inamwanamwa alili. 


text:
Eeta amnuwatuwu avivini Yaubada yana itaꞌavivini alimiyai vehabana. Iya awahi iveꞌaupasadi vane namwanamwadi aidiyena. Mata vane hitaya na iꞌahubenama hiwelai yo higabudi, na omiu awahi amnamwanamwa gabaei. Na moiha, ami aleꞌowo imohegomiu. Ainaena yami yemidi Yaubada ainai havena itapitapiya. 


text:
<pb/>‘Na havena amnuwanuwatuwu pwano amwalowalo, “Hava aꞌai?” nuwana “Hava anuma?” nuwana “Hava aliꞌwa?” 


text:
Walo teina dova hiya howola guguyou ainai himiyamiya yadi aubabada. Na hava yami nuwatuwu Tamamiu galewai bada ihanapuiyaꞌo, dova aiꞌai yo ami bwahi yo hinage ami aleꞌo, na imohemohegomiu. 


text:
<pb/>‘Eeta howahowana ebe mugai Yaubada yana loina yo yana amwaha dumwadumwaluna ambehaei na ammulitaei, ta ebe aiꞌai yo hinage ami aleꞌo imohegomiu. 


text:
<pb/>‘Ahubena ehebo ehebo ana nuwanuwatuwu himiyamiya; mata vehabana na iꞌahubena vehabana. Eeta mata havena am nuwanuwatuwu iꞌahubena vehabana.<pb/>


text:
Wuwuna aiteya ginauli aidiyena tomowa amꞌawa yababaedi mata aidiyena Yaubada iꞌawa yababaegomiu, na hinage vedova mumugamiu tomowa aidiyai Yaubada dova hinage imumuga alimiyai. 


text:
<pb/>‘Na nigele howahowana tahim ainai uwalo ebeha mehenai aiwa muꞌamuꞌalina imiyamiya, wuwuna owa hinage mehemwai etupwa imiyamiya, ta nigele uyaꞌita. 


text:
Eeta havena tahim uwalowalo ainai ebeha aiwa muꞌamuꞌalina mehenaena uvaivehulu, wuwuna owa hinage mehemwai etupwa imiyamiya. 


text:
Moiha tauꞌoyama ehebo owa, awa? Na hesi etupwane mehemwena uvaimugaiyei, na ainaena uvinunu iliꞌilimani na mulitai abo tahimne mehenaena aiwa muꞌamuꞌalina uvaivehulu. 


text:
<pb/>‘Havena Yaubada yana paulao edewa umohemohedi, mata dova ta hitaꞌwataꞌwataedi na hiꞌalahigo. Nigele howahowana hinage yami bagi maheya ammohemohedi mata dova ta hiwutuye biꞌibiꞌidi. Awanoi vehabana 


text:
<pb/>‘Amꞌawanoi, na Yaubada imohegomiu. Na ambeha ta amlobai. Na hinage amꞌaigohagoha ta awaꞌeda hihoꞌe. 


text:
Moiha ebe taꞌawanoi, Yaubada imohegita na ebe tabeha howola abo talobai, na hinage ebe taꞌaigohagoha awaꞌeda hihoꞌe vehabada. 


text:
<pb/>‘Na vedova omiu hedaheda tamadiyao, ebe natumiyao aiꞌai vehabana hiꞌawaꞌawanoi, mata gaima ammohedi? 


text:
Moiha omiu tauyababa, na yami aiyauya natumiyao aidiyai bada amhanahanapui, ebeha ginauli namwanamwa aꞌavadi ammohemohedi, dova hinage Tamamiu galewai, ebe amꞌawanoi ainai, ihanapuiyaꞌo hava namwanamwana ilowoinanegomiu na imohegomiu. 


text:
<pb/>‘Na ebe hava nuwanuwamiu na tomowa alimiyai hipaihowai omiu hinage dova aidiyai ampaihowai, wuwuna teina Mosese yo tauwalo mahalavao yadi loina ana uini. Amwaha dinodinona 


text:
<pb/>‘Amwaha dinodinona ainaena amluwu na havena amwaha tabatabana ainaena, neta abasilahe ana amwaha. Amwahane tabatabanane ana lau malamalaina, na ainaena tomowa bagibagilidi hilaulau. 


text:
Na yawahi namwanamwana ana amwaha ana lau vitaina na ana awaꞌeda dinodinona taꞌi, ainaena tomowa vihavihadi hiluwuluwu. Aiwa na ainona 


text:
<pb/>‘Tauyewasao oyaꞌoyama aidiyena amꞌita avivinigomiu. Wuwuna mata tupwadi howola abo alimiyai hilaowa, adi ita dova sipi manamanahamdi, na holadiyai hesi dova edewa manimanini. 


text:
Na yadi paihowa aidiyena howola mata abo amhanapuidi. Wuwuna haihaili nigele howahowana na ainona iyemala sibweya. Buyubuyuwa hinage dova nigele howahowana na ainona iyemala damaya. 


text:
Neta moiha, aiwa ausaladi nigele howahowana na ainodi newanewalidi hiꞌainowedi, na aiwa newanewalidi hinage dova nigele howahowana na ainodi namwanamwadi hiꞌainowedi. 


text:
<pb/>‘Bagibagilidi aliguwai hiꞌawaꞌawa taubada na hesi mata nigele hiyaluwu Yaubada yana Abaloina ainai, na yaiyadiwo hiya Tamagu galewai yana walo ana taupaihowao hiya hibom. 


text:
Hauga ilalaoma ainai tomowa bagibagilidi howola abo aliguwai hiwalo, “Taubada vehabam apapaihowane, neta yehamwena awalo mahalava yo viꞌaviꞌa tomowa aidiyena agabae mahalavaedi yo paihowa abanuwapwanopwano apapaihowaidine”. 


text:
<pb/>‘Mata aidiyai yawalo, “Nigele yayahanapuigomiu yaiyadiwo omiu, amwuyo na havena amluwuluwuma wuwuna omiu tauyababao”. Vada ana wahuwahu 


text:
<pb/>‘Yagu walo teina ebe yaiya ibenaledi na ipaihowaidi iya dova ehebo tauꞌabi vada hanahanapuna, yana wahuwahu gaima ainai iꞌaꞌabine, 


text:
na mulitai ꞌwesu italu na abaita isagena yo hinage yaumai mwalaꞌina itowa na hesi yana vadane nigele iyabuiyei, wuwuna ana logidiwone gaima ainai hiꞌabi aviviniꞌo. 


text:
<pb/>‘Na ebe yaiya yagu walowone teina ibenalediꞌo na nigele iyapaihowaidi, iya dova tauvadaꞌabi yauyaulena yana wahuwahu namonamo ainai iꞌaꞌabine, 


text:
na mulitai ꞌwesu mwalaꞌina italu na abaita isagena na hinage yaumai mwalaꞌina itowa mata vadanane ibuiyei na iꞌoiloꞌeloꞌe moiha.’ 


text:
na hiwalo, ‘Veꞌita teina dumwadumwaluna na wahiwahiyalana, na ita yada loina ana tauveꞌitao yadi veꞌita tapitapiyadi’.<pb/>


text:
Na ehebo aidiyena mayana lepelo ilaoma Yeisu ainai ipwagogo na iwalo, ‘Taubada, ebe nuwanuwam, howahowana uꞌabiye namwanamwagau?’ 


text:
<pb/>Eeta Yeisu nimanaena towahowa iꞌabisawahi, na iwalo, ‘Ehe, nuwanuwagu. Unamwanamwa’. Ta towahowa ana lepelo iꞌovi mwayamwayau na inamwanamwauyone. 


text:
Na Yeisu iwalo, ‘Ulau na havena teya yaiya hinage ainai uwalowalo mahalavaegau, na hesi udumwalu ulau taupwaoli ainai ta iꞌitago na hinage upwaoli Yaubada ainai hava dova ada loina Mosese ainaena, eeta ebe tomowa hihanapuigo ebeha bada namwanamwa ulobaiyaꞌo’. Tauꞌaleha adi taumugai yana hevali ana abiye namwanamwa 


text:
<pb/>Yeisu ilaoma dalava Kapeneum ainai, na tauꞌalehao hiya Loma adi taumugai ehebo ilaoma na iꞌawanoi Yeisu ainai, 


text:
iwalo, ‘Taubada yagu hevali ehebo ilovala na vadai maꞌana muya mwalaꞌina iꞌenoꞌeno, na nigele yana wahiyala’. 


text:
<pb/>Na towahowa Yeisu yana walo iyemaiha, iwalo, ‘Taubada, nigele iyalowoinanego ebe yagu vadai uluwu, na hesi uꞌaubabada mohili na yagu hevaline inamwanamwa. 


text:
Wuwuna yau loina yahanahanapui, na agu tauloinao yadi walo ana tauꞌawa abi, na hinage yagu tauꞌalehao yaloiloinaedi, na ebe teya ainai yawalo, “Ulau” ilau taꞌi, na ehebo ainai yawalo, “Ulaoma” mata ilaoma; na ebe yagu taupaihowa ehebo yawalo auli na yawalo, “Teina upaihowai” mata ipaihowai.’ 


text:
<pb/>Towahowa yana aubabada teina vehabana Yeisu iꞌaluwagavai mwalaꞌina, na iwutu gwaipile ta bodaowa himulimulitaeiwa iwalo aulidi, iwalo, ‘Yawalo moiha, nigele teya yaiya yayalobai omiu Isileli alimiyena yana yemidi towaho teina dova, 


text:
na yawalo mahalava alimiyai neta tomowa bagibagili alilidi howola abo tupwa maudoina aidiyena hihoꞌeyama na Abelaham yo Aisake yo Yakobo baidadiyao hiꞌai toyawa Yaubada yana Abaloina holanai, 


text:
na omiu hesi ebeha Yaubada natunaowa igabae mahalavaegomiu guguyou holanai na nemai amdoudou muya ainaena.’ 


text:
<pb/>Badagi na Yeisu tauꞌalehaone adi taumugaiwa ainai iwalo, ‘Ausala, uwuyo. Yam hevaline mata inamwanamwa, dova yam yemidine’. Tenem hauganane ainai taulovalawa yana wahiyala ilolobauyoine. Tomowa bahudi Yeisu iꞌabiye namwanamwadi 


text:
eeta ilau, nimanai iꞌabi, na ana lovalawa itatalune, na itowolo ta aiꞌai iꞌaꞌatububunine Yeisu vehabana. 


text:
Lavilaviyena dalavane tanitaniwagadiyaone tupwadi tomowa hilawedima, hiya viꞌaviꞌa aidiyai himiyamiya, ta Yeisu viꞌaviꞌaone yana walowena igabae mahalavaedi na hinage taulovala maudoidi iꞌabiye namwanamwadine. 


text:
Ginauli teina himahalava na ainaena Aisaya tauwalo mahalava yana walo mahalava mugai imahalava, dova Buki Veꞌahihi ainai iwalo mahalava, iwalo, ‘Iya ada muyao na ada lovalao ana tauꞌavala’. Tomowa ebeha Yeisu himulitaei 


text:
<pb/>Hauga tenem ainai Yeisu boda mwalaꞌina iꞌitadi hinoinoini, ainaena ana taumulitao iloinaedi ta wagaena higeyoꞌawa vali tupwai. 


text:
Na ehebo loina ana tauveꞌita ilaoma, Yeisu iwalo auli, iwalo, ‘Tauveꞌita, nuwanuwagu yamulitaego. Havaidova ainai ulau, yau baidam talau’. 


text:
<pb/>Na Yeisu towahonane iwalo auli, iwalo, ‘Lagulagu nuꞌula mayadi guda, na hinage lowolowo ewai mayadi noi, na yau Tomowa Moihagu nigele yagu abaꞌeno’. 


text:
<pb/>Eena ehebo hinage taumulita ilaoma ta Yeisu ainai iwalo, ‘Taubada, utalamwegau na mugai yawuyo ta tamagu yahaꞌwahaꞌwai yana mwalowoi, yamwauwi magaiyai, na abo yamulitaego’. 


text:
<pb/>Na Yeisu iwalo, ‘Badagi! Nemai tamamne, na ulaoma umulitaegau, na hiya abo mwalomwalowoidi yadi taumwalowoiwo himagaiyedi’. Yeisu yaumai mwalaꞌina iꞌabiye daumwali 


text:
na hiꞌuꞌe higeyogeyoꞌawa vali tupwai, eena wagai Yeisu iꞌeno iꞌiwahiꞌo. Hiꞌadaꞌadau ta yaumai mwalaꞌina itotowamane ta bagodu ihiwahiwa doꞌodoꞌowei wagai na muhamuhana hihanene. 


text:
<pb/>Na Yeisu iwalo, ‘Hava vehabana ammeheuhi? Vedova ta nigele yami yemidine, awa?’ Na itowolo ta yaumai yo bagodu iwalo yagaidi, iwalo, ‘Amlaumwau!’ Na niꞌu maudoina idadaumwaline. 


text:
<pb/>Idaumwali, eeta ana taumulitaowa nuwadi hipwanopwano na hiwalo, ‘Towaho havahava teina, ta yaumai yo bagodu alinana hibenalei?’ Yeisu viꞌaviꞌa igabae mahalavaedi 


text:
<pb/>Na bada higeyoꞌawaꞌo ta hiluluwune Gadalawone yadi tupwai, na towatowaho hitau bwau viꞌaviꞌa iꞌabiye yauyauledi ta magai holanaena himamahalavane. Na mayadi modiꞌini, ainaena nigele howahowana teya yaiya yadi tupwai ilau. 


text:
Hitaubwauwone Yeisu hiꞌita na hilohagali, hiwalo, ‘Ee! Owa Yaubada Natuna, hava utowotowoi na ebeha upaihowai alimaiyai? Lauvetala ana hauga howola, hava vehabana wau ulaoma habi vesilahegai?’ 


text:
Na viꞌaviꞌaowa Yeisu ainai hiꞌawanoi, hiwalo, ‘Ebe ugabae mahalavaegai, howahowana na maheyaone tenem aidiyai uvetamalegai?’ 


text:
<pb/>Na Yeisu iwalo, ‘Ammahalava!’ Eeta towatowahowowa bwauwowa aidiyena viꞌaviꞌaowa himahalava ta hidedenane maheyaowa aidiyai hiluluwune, na maheyaowa maudoidi hisagena aliꞌalili ta tapatapai hiholu ta niꞌuwai hihahanenene. 


text:
<pb/>Na maheyaowa adi tauꞌitaꞌita aviviniwowa yadi meheuhi ainaena hidena ta hilalaune yadi dalavai, na ginauliwone hiꞌiꞌitadiwa maudoina hiwalo mahamahalavaedi dalava tanitaniwagadiyao aidiyai, neta hava imamahalavane yauyaulewowa aidiyai. 


text:
Eeta dalava ana taumiyao maudoidi himahalava Yeisu habi itana, na hauganane hiꞌita lobai, hisosomanaei ta ebeha yadi dalavane ilauvehulu.<pb/>


text:
Na ehebo towaho peupeuna boda hiꞌavalai yana abaꞌeno ainaena ta hilawei Yeisu ainai. Bodaone yadi yemidi Yeisu ihanapuiyaꞌo ta taupeuwa iwalo auli iwalo, ‘Natugu, uyaliyaya, mumugam yababadi adi nuwahamu bada ulobaiyaꞌo’. 


text:
<pb/>Na tupwadi loina ana tauveꞌitao Yeisu yana walo hibenalei ta hibom aidiyai hiꞌauꞌaubabada, hiwalo, ‘Yeisu teina iwalowalo hinahinali Yaubada ainai’. 


text:
<pb/>Yadi nuwatuwune Yeisu bada ihanapuiyaꞌo ta iwalo aulidi iwalo, ‘Hava vehabana am nuwanuwatuwu pwano? 


text:
Na hava amnuwatuwui ebe yawalowei towaho teina ainai, nuwana yawalo, “Mumugam yababadi bada yanuwahamuidiꞌo”, bo yawalo, “Utowolo na ulau”? 


text:
Na amhanapui ebeha yau Tomowa Moihagu mayagu loina baleꞌuwai ta tomowa mumugadi yababadi yanuwahamuidi.’ Na taupeuwa iwalo auli, iwalo, ‘Utowolo na yam abaꞌeno uꞌavalai na ulau yam dalavai’. 


text:
<pb/>Na bodaowa paihowa teina hiꞌita na ainaena hiveꞌahihi yo Yaubada hinoꞌowei, wuwunane iya Yeisu ana tauꞌabiye wahiyala. Yeisu Madiu iyogaei 


text:
<pb/>Yeisu tupwa teina ilauvehulu ta ilau na towaho ehebo ilobai, yehana Madiu, takesi ana vadane ainai imiyamiya na iwalo auli, iwalo, ‘Madiu, umulitaegau!’ Eeta Madiu itowolo ta Yeisu imumulitaeine. 


text:
<pb/>Mulitai vada ehebo ainai Yeisu iluwu habi ai na tauyababao dova takesi adi tauvaiwo yo hinage tupwadi tauyababao hilaoma Yeisu mayana taumulitao baidadiyao himimiyaꞌahaine. 


text:
Eeta tupwadi Palisiwo hiꞌiꞌitane ta Yeisu ana taumulitaone aidiyai hipanivila, hiwalo, ‘Hava vehabana yami tauveꞌitane takesi ana tauvaiwo yo tupwadi hinage tauyababao baidanao hiꞌaiꞌaitoyawa?’ 


text:
Na Yeisu walo teina ibenalei ta iwalo, ‘Hiya ausaladi nigele nuwanuwadi taulaumulamula, na hesi tauꞌasiyebwao nuwanuwadi taulaumulamula. 


text:
Ainaena ilowoinanegomiu ebe Yaubada yana walo ainai amnuwamasele Buki Veꞌahihi ainai iwalo, “Nuwanuwagu atemuyamuya, na nigele nuwagu pwaoli”. Teina yalaoma nigele taudumwadumwalu vehabadi, na hesi tauyababao habi haguidi.’ Yeisu yana walo hudi vehabana 


text:
<pb/>Na Yoni ana taumulitao hilaoma ta Yeisu hiwalo auli, hiwalo, ‘Ai na Palisiwone yama tapwalolo vehabana ahudihudi, na vedova ta owa am taumulitaone baidamwao nigele amyahudihudine?’ 


text:
<pb/>Yeisu walo vegevegedi imohedi, iwalo, ‘Vedova, howahowana tawahola ana tauvinunuwo hinuwavitai ebe tautawahola towahona baidadi hiyaliyaliyaya? Bo nigele awa? Na amnuwatuwu avivini ebeha haugana tautawahola towahonane ilaugabaidi mata hinuwayababa na hihudi.’ 


text:
<pb/>Na ehebo hinage walovegevegedi ainaena iwalo aulidi, iwalo, ‘Nigele howahowana ebe aleꞌo vauvauna tupwatupwana ainaena luwuluwu miyamiyana tahaili auhi mata dova ta lotapulihinawa imwalaꞌi. 


text:
Na nigele hinage howahowana ebe waini vauvauna wahiwahiyalana tahiwai ꞌwapi abahiwa miyamiyana ainai. Ebe teina dova tapaihowai, weꞌahane yana seseha ainaena ꞌwapiwa ilotapulihi na weꞌahane ilotapahiwai, na isagenavehulu. Hesi ilowainanei ebe waini vauvauna na wahiwahiyalana tahiwai abahiwa vauvauna holanai, eeta ebe maudoina namwanamwana.’ Yeisu waiwaihiu bwau iꞌabiye namwanamwadi 


text:
<pb/>Yeisu howola iꞌauꞌaubabada na ehebo tauloina ilaoma ta Yeisu mehenai ipwagogo, na iwalo, ‘Taubada, natugu waihiuna wau imwalowoiꞌo, na nuwanuwagu ulaoma ta tauna uꞌabitowoi na itowolouyo’. 


text:
Hilaulau na waihiu ehebo ꞌwahinana isagesagena bolimai 12, tuluhadiyena ilaoma ta Yeisu ana aleꞌone papalinane iꞌaꞌabitowoine, 


text:
<pb/>Na Yeisu iꞌita gwaipile ta waihiunane iꞌiꞌitane, na iwalo, ‘Yauwedo natugu, yam yemidi ainaena bada unamwanamwaꞌo’. Na hauga tenem ainai waihiuwa inamwanamwane. 


text:
Eena Yeisu ilau tauloinane yana vadai imahalava na iꞌitadi huwehuwena adi taulauyuviwo hilaulauyuvi yadi nuwavitai vehabana, na hidoudou alinadi mwalaꞌina moiha. 


text:
Eeta iwalo aulidi iwalo, ‘Ammahalava! Gamahinene teina nigele iyamwalowoi na hesi iꞌeno iꞌiwahiꞌo’. Walo teina ainaena na maudoidi himaluwei. 


text:
Na mulitai wasa teina hiyewasaei dalava maudoina aidiyai. Yeisu taumehegibugibu bwau iꞌabiye namwanamwadi 


text:
<pb/>Tupwa tenem Yeisu ilaugabaei na ilaulau, na taumehe gibugibu bwau himulimulitaei na hiyogayoga alinadi mwalaꞌina ainaena hiwalo, ‘Deivida tubuna yo, uꞌatemuyamuyaegai!’. 


text:
<pb/>Eena vadai iluwu ta taumehe gibugibuwowa hilaoma ainai na Yeisu iwalo, ‘Vedova, amyemidiyegau ebeha howahowagu mehemiu yaꞌabiye maseledi?’ Na hiya hiwalo, ‘Taubada, howahowam’. 


text:
na mehedi himamaseleuyone. Na Yeisu loina yaiyaina imohedi, iwalo, ‘Havena yaiya ainai amwalowalo mahalavaegau’. 


text:
Na hesi hilau ta Yeisu yana walo hidiꞌwai ta yana paihowawa aidiyai hiwalo mahalavaei dalava maudoina aidiyai. Yeisu yauyaule ehebo iꞌabiye namwanamwa 


text:
<pb/>Na Yeisu mayana taumulitao hilaulau na ehebo towaho alawai memenana iꞌaꞌabigwaipilene, ta hilauvaiyama Yeisu ainai. 


text:
Eeta Yeisu alawaiwa iheusili, na towahowa inamwanamwa ta iꞌaꞌaubabadane. Na bodaone mayadi yaliyaya Yeisu hinoꞌowei, na hiwalo, ‘Nigele dova yaiya yana paihowa teina dova tayaꞌita Isileli holanai’. 


text:
<pb/>Na hesi Palisiwone hiwalo, ‘Alawaiwowa yadi taubada yana wahiyalaena Yeisu alawaiwone iheuheusilidine, na nigele Yaubada yana wahiyalaena’. Yeisu tomowa iꞌatemuyamuyaedi 


text:
<pb/>Ainaena Yeisu dalava mwalaꞌidi yo iuꞌiudi aidiyai itaꞌiꞌili, na yadi vada tapwalolowo aidiyai iveꞌiveꞌita na iloguguya Yaubada yana loina wasana vehabana, na hinage lovala bagibagilidi aidiyena tomowa iꞌabiye namwanamwadi. 


text:
<pb/>Na bodaone iꞌitadi na iꞌatemuyamuyaedi, wuwuna adi vitai aidiyena nigele adi tauhagu, dova sipi nigele adi tauꞌita avivini. 


text:
Na ana taumulitao iwalo aulidi, ‘Laulauꞌeli namwanamwana na omiu taulauꞌeliwone nigele bagibagilimiu, 


text:
Yeisu ana taumulitao hitau 12 iyogaedi na loina yo wahiyala imohedi ta ebe howahowadi aluꞌaluwa yababadi tomowa aidiyena hivai vehuludi yo lovala na tapiya tomowa aidiyena hiꞌabiye namwanamwadi. 


text:
Yeisu ana tauyewasao hiya yehadi tauwalo mahalava: Mugai Saimoni, iya iyogaei Pita, na tahina Andulu, yo Yemesa na tahina Yoni, hiya tamadi Sebedi, 


text:
yo Pilipi yo Batolomiu yo Tomasi yo Madiu, iya takesi ana tauvai, na hinage vali Yemesa iya Alipiyosi natuna, yo Tadiusa, 


text:
na hinage vali Saimoni, iya tauhamadudu mwalaꞌina Isileli yana miyawahi Loma yana abaloina ainaena vehabana, yo Yudasa Isakaliyota, iya howola abo Yeisu ihuhulaei. Yeisu ana tauyewasao yadi paihowa 


text:
<pb/>Yeisu hitau 12 iloinaedi na ivetamaledi, iwalo, ‘Havena amlaulau nigele Yudeyaone aidiyai, na hinage havena Sameliya dalavanao aidiyai amluwuluwu, 


text:
Taulovalao amꞌabiye yawahaidi yo taumwalowoiwo amꞌabiye towolodi yo taulepelowo amꞌabiye namwanamwadi, na hinage viꞌaviꞌa tomowa aidiyena amgabae mahalavaedi. Yaubada yana wahiyala bada imohegomiuꞌo, ainaena omiu hinage ilowoinanegomiu yo amvelau tomowa aidiyai. 


text:
Havena hinage peha amvaivai. Havena hinage ami aleꞌo bwauna amvaivaidi, nuwana aemiu ana huma bwauna, nuwana yami digona bwauna amvaivaidi, wuwuna paihowa aiꞌaina howahowana amlobai. 


text:
<pb/>‘Na ebe dalava mwalaꞌina bo iuꞌiuna ainai amluwu, ambeha mugai yaiya mumugana namwanamwana, na ainai amvetaumana ana higa dalavanane amlauvehulu. 


text:
Haugana amluwu vada teya ainai mugai amwalo velau tomowanane ainai na amwalo, “Yaubada yana nuwadaumwali baidam ammiyamiya”, na abo amluwu. 


text:
Na ebe wuwunidiyaone yami walovelau ilauwoinanedi, yami velau imiyamiya, na ebe nigele iyalauwoinanedi, yami walovelau iwuyouyowa alimiyai. 


text:
<pb/>‘Na ebe nigele teya yaiya iyalauvaigomiu yana vadai, bo yami walo nigele iyabenaledi, dalavanane ainaena ammahalava na aemiu gawalanane amꞌoiye hoyeholu dalavanane ainai, neta abaꞌita dalavane taniwagadiyaone aidiyai, eena mulitai abo dalavanane amlauvehulu. 


text:
Yawalo moiha, howola abo Yaubada yana lauvetala ana hauga ainai hiya dalavaowa hitaꞌwataꞌwataegomiuwa muya mwalaꞌi aliꞌalilina hilobai, na Sodomaowa yo Gomolaowa yadi muya mata iꞌiuꞌiu. Muya mehedai vehabana 


text:
<pb/>‘Amnuwatuwu avivini ebeha yau yavetamalegomiu dova omiu sipi manamanahamiu amlalau edewa manimaninidi ahiꞌahipudiyai, ainaena howahowana amnuwatuwu hanapu weso dova, na hesi ammumuga hegoya dova gabubu. 


text:
<pb/>‘Eeta amꞌita avivinigomiu, wuwuna howola abo tomowa hilawegomiu lauvetala vehabana yo hinage vada tapwalolo aidiyai howola abo hiꞌaitutuwegomiu, 


text:
yo hilauvaigomiu na hilawegomiu tauloina yo tauwasawasa mehediyai na hiveꞌewaigomiu wuwuna omiu ebeha yagu bodao, na wasagu aidiyai amꞌauꞌaubabadaedi, yo hinage taumiya ganamuli yami walomahalava hibenalei. 


text:
<pb/>‘Na ebe mehediyai hivetowologomiu havena amꞌateꞌatehawawali ebeha vedova mata amwalone, wuwuna howola abo hauganane ainai Yaubada yami aubabada imohegomiu, 


text:
<pb/>‘Na hinage hauga hilalaoma aidiyai tomowa yadi huhu holanai aleha himahalava vehabagu, neta towaho tahina ihuhulaei yo hiyemwalowoi. Hinage dova tama natuna ihuhulaei yo hiyemwalowoi. Hinage hedaheda hinadiyao yo tamadiyao hiꞌalehaedi na hiyemwalowoidi. 


text:
Mata tomowa maudoidi hiveꞌalehaegomiu wuwuna omiu ebeha agu tauyemidiwo. Na ebe yaiyadiwo hiꞌalamaꞌiꞌita na hitowolo wahiyala ana higa hauga yana abaꞌovi ainai, yaliyaya miyamiya vateyaina hilobai. 


text:
<pb/>‘Na ebe ehebo tupwa ainai hitalatalaigomiu amdena vali dalava ainai. Yawalo moiha mata nigele dalava maudoina Isileli holanai amyapaihowa veꞌovi na yau Tomowa Moihagu yalaoma. 


text:
<pb/>‘Taumulita nigele howahowana na yana tauveꞌita imwalaꞌi gabaei. Dova hinage taupaihowa nigele howahowana na yana taubada iloinaei. 


text:
Na hesi inamwanamwa ebe omiu agu taumulitao baidaguwao tatoyatoyawa. Na yau bada yehagu himwauyaꞌo Tomodulele, omiu yagu bodaone howola abo hiꞌawa yababaegomiu moiha. Meheuhi vehabana 


text:
<pb/>‘Na havena tomowa ammehemeheuhedi, wuwuna ginauliwone dawadawanidi howola abo Yaubada iꞌabiye mahalavadi na himasele. 


text:
Na hava guguyou ainai yaꞌauꞌaubabadaeine alimiyai ahubenai amwalo mahalavaedi tomowa maudoidi aidiyai na hava yawalo himhimwedi alimiyai amwalo mahalavaedi yami vatavata ewadiyena. 


text:
<pb/>‘Na hiya taumiu hiꞌoiꞌoiye mwalowoidi havena ammehemeheuhedi wuwuna hiya taumiu howahowana hiꞌoiye mwalowoi na hesi aluꞌaluwamiu nigele howahowadi. Hesi Yaubada ammeheuhei, wuwuna ibom howahowana dalava alaꞌalahina ainai taumiu na aluꞌaluwamiu iveyababa bwauwedi. 


text:
<pb/>‘Abaꞌita teina, ebe mesimesisiꞌwa bwau tagimwalaidi adi maiha neta toea ehebo, na hesi Yaubada iꞌitaꞌita avivinidi, na ebe ehebo imwalowoi neta Tamamiu yana nuwatuwu ainaena. 


text:
Na omiu hinage nigele howahowana na vahu amvahili ehebo uluꞌulu ainai, Yaubada adi bagibagili ihanahanapuidi. 


text:
<pb/>‘Ebe yaiyadiwo hiwalo mahalava vehabagu tomowa mehediyai, howola abo galewai yau hinage vehabadi yawalo mahalava Tamagu mehenai. 


text:
Na ebe yaiyadiwo hiuvalaegau tomowa mehediyai, yau hinage howola abo galewai Tamagu mehenai yauvalaedi. Nigele veꞌauꞌaugelu Yeisu iyalawenama na aleha hinage 


text:
Yagu laoma ainai towaho tamana mata iveꞌalehaei, na hinage waihiu hinana iveꞌalehaei, na hinage waihiu lawana ivaꞌalehaei, 


text:
<pb/>‘Na ebe yaiya tamana yo hinana ivelauwedi mwalaꞌina na yau iuꞌiuna, iya nigele howahowana na imulitaegau. Na ebe yaiya natuna towahona bo waihiuna ivelauwei mwalaꞌina na yau iuꞌiuna, iya nigele howahowana na imulitaegau. 


text:
Na ebe yaiya yawahina nigele iyatalamwei na imwalowoi aiwa lagalagana ainai, dova yau, iya nigele howahowana na imulitaegau. 


text:
Na ebe yaiya iya yawahina vehabana ipaipaihowa, howola abo ivesawali. Na ebe yaiya yawahina ivesawali vehabagu, howola abo yawahina namwanamwana ilobai. Maiha vehabana 


text:
Na ebe owa tauwalo mahalava ulauvai yana walomahalava vehabana, howola abo walomahalava ana maiha ulobai. Na ebe owa towaho namwanamwana ulauvai mumugana namwanamwa vehabana, howola abo towaho namwanamwana ana maiha ulobai. 


text:
Na ebe yaiya tauyemidi vauvauna bwahi gwagwama imohei wuwuna iya agu taumulita yawalo auligo howola abo ana maiha namwanamwana ulobai.’<pb/>


text:
Yeisu yana guguya ana taumulitao hitau 12 aidiyai iveꞌovi na tupwanane ilauvehulu ta itataꞌiꞌiline dalava ehebo ehebo aidiyai, iveꞌita na iloguguya. Yoni tauꞌabiye bapitaiso Yeisu wasana ibenalei 


text:
<pb/>Hauga tenem ainai Yoni tauꞌabiye bapitaiso bada vada abapai ainai himwauwiyaꞌo na Besinana towahona yana paihowa wasana ibenalei ta tupwadi ana taumulitao ivetamaledi hilalaune Yeisu ainai 


text:
na hipanivila hiwalo, ‘Vedova owa Besinana towahonawa vehabam ahaꞌwahaꞌwane bo vali towaho ahaꞌwai?’ 


text:
<pb/>Na yadi walo Yeisu iyemaiha, iwalo, ‘Amwuyo na Yoni ainai amꞌaubabada ginauliwone aliguwena bada ambenalediꞌo na amꞌitadiꞌo, neta, 


text:
taumehegibugibu mehedi bada himaseleꞌo daladaladi bada hinamwanamwaꞌo ta hilaulau, taulepelo taudi bada hinamwanamwauyoꞌo na talina ꞌwabaꞌwabalidi bada walo hibenalediꞌo, taumwalowoi hitowolouyo, na hinage wewelohe wasa namwanamwana bada hibenalenaꞌo. 


text:
<pb/>Haugana Yoni ana taumulitao hilaulau gwaipile, Yeisu ivetuwuni na boda aidiyai Yoni vehabana iꞌauꞌaubabada, iwalo, ‘Mwalona maudoimiu tupwa balabala awawai amlau Yoni habi benaleina, na hava nuwanuwamiu ebeha amꞌita? Nuwana yami nuwatuwu ehebo gwelugwelulu yaumai inuꞌunuꞌuvi amꞌita, bo? 


text:
Nuwana ehebo towaho ana aleꞌo wasawasa habi itana? Nigele, wuwuna hiya maꞌadi aleꞌo wasawasa tauloina mwalaꞌidi yadi tupwai himiyamiya. 


text:
<pb/>‘Na hava yede vehabana amlalaune balabala awawai? Nuwana yami nuwatuwu ebeha mata ehebo tauwalo mahalava amꞌita, awa? Yawalo moiha, towahone amꞌiꞌitane tauwalo mahalavao maudoidi imwalaꞌi gabaedi. 


text:
Yoni vehabana mwalona Yaubada yana walo Buki Veꞌahihi ainai teina dova iwalo mahalava, iwalo:<pb/>“Teina yagu tauyewasa yavetamale mugaiyei na yam amwaha isepa”.’ 


text:
<pb/>Na Yeisu hinage iꞌaubabada iwalo, ‘Moiha, Yoni tauꞌabiye bapitaiso, iya taumiya baleꞌu maudoidi imwalaꞌi gabaedi, na hesi maudoidi hiya Yaubada yana Abaloina holanai Yoni himwalaꞌi gabaei. 


text:
<pb/>‘Haugana Yoni tauꞌabiye bapitaiso yana hauga ainai ta ilaoma wau, tauwahiyala yadi wahiyalaena Yaubada yana Abaloina holanai hiluwuluwu. 


text:
Mwalona tauwalo mahalava maudoidi yadi walowo yo Mosese yana loinao aidiyena waloyemidi hiwalo mugaiyedi ta ana higa Yoni ilaoma. 


text:
Na ebe nuwanuwamiu amnuwamasele Yoni vehabana, amhanapui ebeha iya Elaitiya taꞌi vehabana amhaꞌwahaꞌwane. 


text:
<pb/>‘Omiu teina yasone vedova ebe yayepateyegomiu? Nuwana yawalo omiu bada taꞌi dova hedaheda maketi holanai hiꞌaiꞌaiꞌopiꞌopi na adi geluwo aidiyai hiwuiwui, hiwalo:<pb/> 


text:
“Ama geluwo vedova ta ai alaulauhi sinaha na nigele amyasobune? Na hinage aꞌalaꞌalagumgum, na nigele amyadoune?” 


text:
‘Waloyepatu teina ana hanapu ebeha Yoni ilaoma na nigele iyaꞌai na nigele iyanuma, na amwalo, “Ebeha aluꞌaluwa yababana Yoni iꞌabiye yauyauleyaꞌo”. 


text:
Na yau Tomowa Moihagu yalaoma, yaꞌaiꞌai na yanumanuma na hinage vehabagu amꞌuluꞌulumiyai, amwalo, “Towaho teina tauꞌai na taunuma alaꞌalabili, na hinage takesi ana tauvaiwo yo tupwadi hinage tauyababao nuwana taupwanoliwo iveꞌauꞌaugeluwedi”. Na hiya tauhanapu moiha howola abo yadi paihowa namwanamwadi aidiyena hanapu moiha himahalava.’ Tupwadi dalava yababadi howola abo Yaubada yana lauvetala hilobai 


text:
<pb/>Na Yeisu dalavadine aidiyai yana paihowa wahiwahiyalana hiꞌitadi na nigele hiyanuwabui yadi pwanoliwo aidiyena, hiya vehabadi iꞌahoni, na iwalo, 


text:
‘Aiyoi Kolasiniwo! Aiyoi Bedesaidawo! Atemuyamuyamiu taꞌi. Wuwuna abanuwapwanopwanowo bada yapaihowaidiꞌo alimiyai, na hesi nigele amyanuwabui, na ebe Taya yo Saidoni aidiyai yapaihowa mugaiyei, nuwana mwalona ebe bada hinuwabuiꞌo, ta maudoidi sibauwa adi aleꞌo hiliꞌwadi yo pwaꞌahu aidiyena hilopwaꞌahuyoidi, na hiveꞌitaedi ebeha mumugadi yababadi aidiyena bada hinuwabuiꞌo. 


text:
Na hesi omiu nigele, ainaena Yaubada yana lauvetala ana ahubena ainai Yaubada mata Tayawone yo Saidoniwone iꞌatemuyamuyaedi, na omiu nigele. 


text:
<pb/>‘Na Kapeneumiwone omiu vedova? Ebeha ambom amꞌabihinigomiu galewai, awa? Nigele! Na hesi mata Bwebweso duyanai higabae aituluwegomiu, wuwuna abanuwapwanopwanowo bada yapaihowaidiꞌo alimiyai. Na hesi nigele amyanuwabui. Na ebe Sodoma aidiyai yapaihowa mugaiyei nuwana mwalona bada hinuwabuiꞌo, ainaena Yaubada nigele iyalamanidi, na wau yadi dalavane imiyamiya. 


text:
Eeta Yaubada yana loina ana ahubena ainai, mata Sodomaone iꞌatemuyamuyaedi, na omiu nigele.’ Aiyawasi Yeisu ainaena 


text:
<pb/>Hauga tenem ainai Yeisu iwalo, ‘Yauwedo Tamagu, owa galewa na baleꞌu adi tauloina, hanapu teina udadawanine tauhanapuwo yo taunuwamaselewo aidiyena, na hesi taunuwapwanopwanowo aidiyai uveꞌitaedine. 


text:
<pb/>Na hinage iwalo, ‘Ginauli maudoina bada Tamagu nimaguwai imwaudiꞌo, na Tamagu ibom ihanapuigauꞌo, na yau hinage Tamagu yahanahanapui, na hinage ebe yaiyadiwo nuwanuwagu na Tamagu yaveꞌitaei aidiyai, hiya hinage Tamagune hihanapui. 


text:
<pb/>‘Eena omiu yaiyadiwo ami avaꞌavala yo yami paihowa vitaina, amlaoma aliguwai, na yaveꞌaiyawasigomiu. 


text:
Na omiu amveꞌaoꞌaonaegau ta baidaguwao tapaihowa, na ainaena aluꞌaluwamiu yadi aiyawasi hilobai, wuwuna yau mumugagu hegohegoyana yo taunuwadobi. 


text:
Tapwalolowai Yeisu mayana taumulitao tanovi holanaena hilaulau, na ana taumulitaone hivahali, ta aiꞌai dova pegapega hiꞌabiloloidi na hiꞌaiꞌai. 


text:
Na hauganane Palisiwone hiꞌitadi, Yeisu hiwalo auline, hiwalo, ‘Taubada, hava vehabana ta am taumulitaone Tapwalolo ana loina hididiꞌwaine?’ 


text:
<pb/>Na Yeisu yadi walone iyemaiha, iwalo, ‘Buki Veꞌahihi ainai hileleyaꞌo Deivida vehabana ebe amvahili, amhanapui ebeha maꞌana geluwo hivahali, 


text:
ta Yaubada yana vadai iluwu ta beledi veꞌaveꞌahihina ivai ta hiꞌaꞌaine. Beledinane maꞌana loina, ebeha taupwaoli aꞌava adi talam hiꞌai na nigele teya yaiya. 


text:
Buki Veꞌahihi holanai loina hinage imiyamiya ebeha vada tapwalolo ana taupwaoliwo Tapwalolo ana loina hihoꞌehoꞌe, na hesi neta nigele pwanoli. 


text:
Yaubada yana walo ebeha, “Pwaoli nigele nuwagu na atemuyamuya hesi”. Ebe walo teina ana hanapu amhanahanapui, havena agu taumulitaone amꞌawaꞌawa yababaedi. 


text:
Na nemai towaho nimana giyogiyona ilobai. Na Palisiwone Yeisu ainai hipanivila hiwalo, ‘Taubada, vedova, howahowana na Tapwalolo ainai tomowa taꞌabiye namwanamwadi?’ Na hesi yadi panivila teina wuwuna ebeha Yeisu iwalo pwano, na ainaena hiveꞌewai tauloina mehenai. 


text:
<pb/>Na yadi walo iyemaiha, iwalo, ‘Vedova omiu ebe teya mayana lagulagu ehebo mohimohili, na ahubenane Tapwalolo ainai guda holanai ibeꞌu, howahowana na iniulihini, bo nigele? 


text:
Eena lagulagu ginauli iuꞌiuna, na tomowa teina ginauli mwalaꞌina. Tapwalolo ainai howahowana paihowa namwanamwadi tapaihowaidi.’ 


text:
<pb/>Eeta Yeisu towahowa iwalo auline, iwalo, ‘Nimam utuwu’. Na towahone nimanane itautuwu ta inamwanamwauyone, dova hali nimanane. 


text:
Eena Palisiwone mayadi modiꞌini himahalava na hibom hiloiloina vedova ebe Yeisu hiꞌoiye mwalowoi. Yaubada yana taupaihowa 


text:
<pb/>Na yadi loina dawanine Yeisu bada ihanapuiyaꞌo, ainaena tupwa tenem ilauvehulu na ilalaune vali tupwai, na tomowa bagibagilidi himulitaei, na tenem ainai taulovala maudoidi iꞌaꞌabiye namwanamwadine, 


text:
Yana paihowa teina mwalona Aisaya tauwalo mahalava Yaubada yana walo iwalo mahalava mugaiyei, iwalo:<pb/> 


text:
‘Amꞌita yagu taupaihowa teina itaꞌitasipwana na ateguwena yavelauwei mayagu yaliyaya.<pb/>Aluꞌaluwagu yamwauwi ainai na loina dumwadumwaludi iwalo mahalavaedi taumiya ganamuli boda maumaudoidi aidiyai.<pb/> 


text:
Iya mata nigele iyaꞌawa paꞌipaꞌiꞌi bo iyalohalohagali, bo dalava holanai iyaꞌauꞌaubabada alinana mwalaꞌinaena.<pb/> 


text:
Tautapitapiya yadi digona lotalotagodudi nigele mata iyataꞌwataꞌwataedi. Na hinage wodam butabutana nigele mata iyagabaei, ana higa ibom ainaena loina dumwadumwaluna iwahiyala,<pb/> 


text:
<pb/>Ehebo towaho, mwalona alawai yadi paihowaena mehena higigibuine, na hinage memenana hibui, eeta hilawei Yeisu ainai na iꞌabiye namwanamwane, na mulitai towahonane ivetuwuni na iꞌaubabada na ivinunu. 


text:
Ainaena tomowa bagibagilidi nuwadi ipwanopwano na hiwalo, ‘Towaho teina Besinana towahona, Deivida yana huhuwena, nuwana?’ 


text:
<pb/>Na Palisiwone paihowa teina wasana hibenalei na hiwalo, ‘Nigele, na hesi alawaiwowa yadi taubada Tomodulele yana wahiyalaena aluꞌaluwa yababadi igebegebe mahalavaedi’. 


text:
<pb/>Na Yeisu yadi nuwatuwu bada ihanapuiyaꞌo ta iwalo aulidi, iwalo, ‘Tomodulele iya ana geluwo nigele hiyagebe mahalavaedi’. Na hinage iwalo, ‘Ebe ehebo abaloina ainai tomowa hiwahewahei na hibom hiloloꞌalehauyoidi, mata abaloinanane itapiya na ibeꞌu. Dalava nuwana huhu hinage dova, ebe wahei imahalava, howola abo hitapiya na hibeꞌu. 


text:
Bada amwaloꞌo ebeha yau Tomodulele yana wahiyalaena aluꞌaluwa yababadi yagebegebe mahalavaedi, eeta yaiya yede yana wahiyalaena omiu ami geluwo higebegebe mahalavaedine? Tomodulele ainaena, bo nuwana Yaubada ainaena? Teina vehabana amnuwanuwatuwu na ebe amhanapui yau yaiya. 


text:
Na ebe Yaubada Aluꞌaluwana yana wahiyalaena aluꞌaluwa yababadi yagebegebe mahalavaedi, ainaena amhanapui ebeha Yaubada yana Abaloina bada imahalavaꞌo alimiyai. 


text:
<pb/>‘Abaꞌita towaho wahiwahiyalana yana vadai. Nigele howahowana na yaiya teya iluwu na yana tobwatobwa ivaidi, na hesi ebe ehebo towaho balavaiyena tauwahiyalane nimanane yo aenane ipai mugaiyedi na abo mulitai howahowana iluwu vadai ta yana tobwatobwane ivaidi. 


text:
<pb/>‘Ebe yaiyadiwo nigele hiyahaguhaguigau, hiya agu alehao. Na hinage yaiyadiwo hiya nigele baidaguwao ayapaipaihowa toyatoyawa, hiya yagu paihowa hiꞌabiꞌabiye yababa. 


text:
Eena teina yawalo iliꞌilimani alimiyai ebeha tomowa yadi pwanoliwo yo yadi walo yababadi maudoina Yaubada mata inuwahamuidi. Ebe Aluꞌaluwa Veꞌahihi hiꞌawa yabayababaei, mata nigele Yaubada iyanuwahamuidi. 


text:
Yau Tomowa Moihagu na ebe yaiya iꞌawa yabayababaegau Yaubada mata walonane inuwahamui, na ebe yaiya Aluꞌaluwa Veꞌahihi iꞌawa yabayababaei nigele howahowana Yaubada inuwahamui, hauga teina ainai na hauga hilalaoma aidiyai.’ Aiwa ainodi 


text:
<pb/>Yeisu hinage iwalo aulidi, iwalo, ‘Aiwa ebe ausalana, ainona hinage namwanamwana, na ebe aiwa newanewalina, ainona hinage yababadi. Eeta aiwa ehebo ehebo ainodi aidiyena taꞌitaꞌita lobaidi. 


text:
<pb/>‘Omiu tauyababao dova weso natunao, ainaena nigele howahowana na walo namwanamwadi amꞌataidi, wuwuna maudoimiu yababamiu, na hinage yami nuwatuwuwone hava dova atemiyai himiyamiya hauga maudoina awamiyena himahamahalava. 


text:
Wuwuna towaho namwanamwana atenaena ginauli namwanamwadi himahamahalava, na towaho yababana atenaena ginauli yababadi himahamahalava. 


text:
<pb/>‘Na yawalo alimiyai ahubenanane Yaubada yana lauvetala ana hauga ainai omiu yami walo yababao maudoidi vehabadi Yaubada ipanivilaegomiu na vehabadi amwalo mahalavaedi. 


text:
<pb/>Eeta loina ana tauveꞌitao yo tupwana Palisiwo Yeisu hiwalo auline, hiwalo, ‘Tauveꞌita, nuwanuwamai ebe veꞌiveꞌila ehebo upaihowai na aꞌita’. 


text:
<pb/>Na Yeisu iwalo, ‘Yaso teina omiu yababamiu na mehemeheꞌayomiu, neta wuwuna veꞌiveꞌilala ambehabeha na ebeha aidiyena amhanapu iliꞌilimanigau ebeha Yaubada ainaena yalaoma, na mata nigele veꞌiveꞌilalaone amyaꞌitadi. Na hesi tauwalo mahalava Yona vehabana amnuwatuwu avivini, iya veꞌiveꞌilalaede vehabamiu, 


text:
wuwuna Yona ahubena tonuga na boniyai tonuga aidiyai yama mwalaꞌina diyanai imiyamiya, na yau Tomowa Moihagu hinage dova ahubena tonuga na boniyai tonuga baleꞌu holanai mata yamiyamiya. 


text:
<pb/>‘Howola abo Yaubada yana lauvetala ana ahubena ainai mata Ninevaone hitowolo na yasomiune teina hiveꞌewaigomiu, wuwuna Yona Ninevaone aidiyai iguguya na mumugadi yababadi aidiyena hinuwabui, na yawalo auligomiu teina ainai towaho teya ihae alili abo Yona. 


text:
Hinage dova alawata tupwa yalasi ainaena ilaoma Solomoni yana walo hanahanapu habi benaleina, na howola mata Yaubada yana lauvetala ana ahubena ainai itowolo na omiu teina yasone iveꞌewaigomiu, wuwuna iya amwaha daodaowena ilau Solomoni yana walo hanahanapu habi benaleina. Na yawalo auligomiu, teina ainai towaho teya ihae alili abo Solomoni. Aluꞌaluwa yababana ilau gwaipileuyo towaho holanai 


text:
<pb/>‘Ebe aluꞌaluwa yababana towaho ehebo holanaena imahalava, mata towahonane inamwanamwa, na aluꞌaluwa yababanane imahalava maseleyai ilowolowouhi na yana abaꞌaiyawasi ibehabeha na ebe nigele iyalobai. 


text:
Mata aluꞌaluwanane ibom ainai iwalo, “Nuwana ana ita dova yalau gwaipileuyo yagu abamiyawa mugamugainawa ainai”. Eeta ilau gwaipile ta abamiyanawa ilobai wagawaga aꞌavana na masemaselena yo atuꞌatububunina. 


text:
Na ainaena ilau ta aluꞌaluwa hitau 7 yababa alilidi ilauvaidima ta baidanao hiluwu abamiyawa holanai himiya na abo hiꞌabiꞌabiye yababa ilimani, mwalona nigele dova. Omiu yasone teina dova na mata yami yababa himwalaꞌi alili.’ Yeisu hinana yo tahinao 


text:
<pb/>Yeisu howola boda aidiyai iꞌauꞌaubabada na hinana yo tahinao hilaoma ta maseleyai hitowotowolo na hibehabeha vedova ebe ainai hiꞌaubabada. 


text:
Eeta ehebo towaho alinadi ilawei Yeisu ainai, na iwalo, ‘Tahimwone, hinamne baidadi nuwanuwadi na ebeha amꞌaubabada’. 


text:
Wuwuna ebe yaiyadiwo Tamagu galewai yana nuwatuwu himulimulitaedi, hiya tahiguwao nuhuguwao hinaguwao’.<pb/>


text:
Eena boda mwalaꞌina hitauꞌahaiyama ainai, ta ehebo waga iꞌavaꞌavai ainai igelu ta imiyamiya, na bodaone leꞌawai hitowotowolo. 


text:
Na veꞌita bagibagilidi iveꞌitaedi walo vegevegediyena, iwalo, ‘Taupaihowa ehebo yana tanovi ainai ilau, ta patu ivehulu budebudeyanaei, 


text:
ta tupwadi patune amwaha papalinai hibebeꞌune, ainaena lowolowo hiꞌitadi ta hiꞌaitulu na hiꞌaꞌaidine. 


text:
Na tupwadi patu toputopu malagaigaimana ainai hibebeꞌune, na hiꞌini mwayamwayau, wuwuna toputopune nigele iyabado, 


text:
Na tupwadi patu haihaili womawomalina aidiyai hibebeꞌune ta hiꞌini toyawa na haihailine iwahiyala ta ihailiye mwalowoidine. 


text:
Eena tupwadi patu toputopu namwanamwana ainai hibebeꞌune, na hiꞌini na himwalaꞌi ta hiꞌaino, eeta tupwadi ainodi hibagibagili alili, na tupwadi ahipuwai, na tupwadi nigele hiyaꞌaino iliꞌilimani. 


text:
<pb/>Na ana taumulitao hilau ta Yeisu ainai hiwalo, ‘Hava wuwuna walo vegevegediyena bodaone aidiyai uveꞌiveꞌitane?’ 


text:
<pb/>Ainaena Yeisu iwalo, ‘Omiu Yaubada yana Abaloina holana moiha ana tauhanapuwo, na boda teina nigele. 


text:
Ebe yaiyadiwo dova mayadi nuwamasele, mata abihepoi mwalaꞌi alilina hilobai, na hesi ebe yaiyadiwo nigele yadi nuwamasele na hava nuwana aidiyai imiyamiya mata maudoina hivesawalidi. 


text:
Teina wuwuna ta walovegevegedi yaveꞌita aidiyai, wuwuna yadi vinunu aidiyena nigele hiyaꞌita iliꞌilimani, na hinage yadi benali aidiyena nigele hiyanuwamasele. 


text:
<pb/>‘Tomowa teina vehabadi mwalona tauwalo mahalava Aisaya iwalo mugayedi, iwalo:<pb/>“Mata ambenalei na nigele nuwamiu hiyamasele. Na hinage mata amꞌita, na mata nigele nuwamiu hiyamasele.<pb/> 


text:
Wuwuna tomowa teina nuwadi hipwanopwano, ta talinadi hiꞌwabaliꞌo, na hinage mehedi higibuꞌo.<pb/>Mata dova ta mehediyena hiꞌita, na talinadiyena hibenali na hinuwamasele, na aliguwai hiꞌita gwaipile, ta yaꞌabiye namwanamwadi.” 


text:
Yawalo moiha, ginauli teina amꞌitaꞌitadine na ambenabenaledine mwalona tauwalo mahalava yo taudumwadumwaluwo nuwanuwadi mwalaꞌina ebe hiꞌitadi yo hibenaledi, na nigele hiyalobaidi. Patu walovegevegedina ana livahi 


text:
Ebe yaiya Yaubada yana Abaloina aubabadana ibenali mohilei, na nigele iyanuwamasele, mata howola abo tauyababawa ilaoma na walowowa towaho atenaena ivaivehuludi. Neta patuwa hibebeꞌune amwaha papalinai ana masele. 


text:
Na hinage patuwowa toputopu malagaigaimana ainai hibebeꞌune neta hiya wasa namwanamwana hibenalei ta mayadi yaliyaya hitalam, 


text:
na hesi nigele lamlamdi hiya yaiyai ainaena hauga ahuꞌahubalina taꞌi ainai himiyamiya, na ebe aiteya hauga ainai wasa namwanamwana ana yemidi vehabana vitai bo aleha hilobai mata hibeꞌu mwayamwayau. 


text:
Na patuwowa haihaili talitalina aidiyai hibebeꞌuwa hiya wasa namwanamwana hibenalei na hesi yadi nuwatuwu baleꞌu vehabana, na hinage wasawasa ana hamwawo aidiyena wasa namwanamwana hiyemwalowoi, ainaena nigele howahowana na hiꞌaino. 


text:
Na patuwa toputopu namwanamwadi aidiyai hibebeꞌuwa hiya wasa namwanamwana hibenalei na ana nuwatuwu aidiyai imiyamiya ta ainodi namwanamwadi imwauwidi. Tupwadi ainodi bagibagili alilidi, na tupwadi ahipuwai na tupwadi nigele hiyaꞌaino iliꞌilimani.’ Walovegevegedi patu na awahi vehabadi 


text:
<pb/>Na walovegevegedi ehebo hinage Yeisu imohedi, iwalo, ‘Yaubada yana Abaloina bada dova ehebo towaho patu namwanamwadi yana tanoviyai ivehuludi. 


text:
Na boniyaiyena hiꞌeno iꞌiwahiꞌo na ana aleha ehebo ilaoma tanoviyai na awahi ana ita ehebo dova patu hinage ivevehuludine patu mohiliwa holadiyai, na mulitai ilalaune. 


text:
<pb/>‘Eena taupaihowaowa hilaoma ta hiwalo auline, “Taubada, patu namwanamwana yam tanovi holanai mwalona tavehuludi, na vedova ta awahi baidadiyao hiꞌini oviꞌovine?” 


text:
<pb/>‘Na tanovi taniwagana iwalo, “Nuwana agu aleha ehebo ivevehuludine”. ‘Na yana taupaihowao hiwalo, “Vedova? Howahowana ebe awahine adavaidi?” 


text:
<pb/>‘Na taubadane iwalo, “Badagi! Ammwauwi ta hiꞌini ehebo, wuwuna ebe amtowoi na awahi amdavaidi, mata tupwana patu hinage baidadi amdavai eheboidi. 


text:
Na hauganane laulauꞌeli hesi ainai taupaihowa yaloinaedi ta awahi hitanoꞌahai mugaiyedi ta hiꞌuinidi na higabuvehuludi, abo patu hitanoꞌahaidi ta yagu vadavada holanai hihiwahinidi.” ’ Patu iuꞌiuna yo abaꞌabiye seseha adi walovegevegedi 


text:
<pb/>Ehebo hinage walovegevegedi imohedi, iwalo, ‘Yaubada yana Abaloina bada dova magimagi patuna ehebo towaho ivai na tanovi holanai iꞌuꞌumaine. 


text:
Magimagi patuna iuꞌiuna taꞌi na yana ini tuluhanai iveꞌaiwa yo ainaena lowolowo hilaoma na lagalagana aidiyai yadi noi hiꞌabidi.’ 


text:
Ehebo hinage walovegevegedi imohedi, iwalo, ‘Yaubada yana Abaloina dova pwalawa ana abaꞌabiye seseha. Iuꞌiuna taꞌi waihiu ivai na pwalawa mwalaꞌina baidana ivivilaine, na maudoina isesehane.’ Walovegevegedi yana mahalava wuwuna 


text:
<pb/>Yeisu yana aubabada teina maudoina walovegevegedi aidiyena tomowa iveꞌitadi, wuwuna ibom hauga maudoina walovegevegediyena iveꞌiveꞌita tomowa aidiyai. 


text:
Teina ainaena tauwalo mahalava yana waloyemidi imahalava, neta mwalona iwalo mahalava mugai, iwalo:<pb/>‘Walo vegevegediyena yaꞌaubabada, na hava Yaubada imwau dawanidi baleꞌu ana paihowa vegai ainaena yawalowei’. Awahi yana paihowa ana hanapu. 


text:
<pb/>Na Yeisu boda itauvehuludi ta iluwu vadai, na ana taumulitao hilaoma na ainai hiwalo, ‘Walovegevegedi awahi tanovi ainai ana hanapu ulivahi ta anuwamaselei’. 


text:
na tanovine neta baleꞌu maudoina, na patu namwanamwadi neta hiya Yaubada yana Abaloina ana taumulitao, na awahi neta hiya yababana ana taupaihowao, 


text:
na awahi ana tauvehulu budebudeyana neta ada alehane, iya Tomodulele, na hauga laulauꞌeli neta hauga yana abaꞌovi, na taulauꞌeliwo hiya tausagenawasa, 


text:
Na yau Tomowa Moihagu yagu tausagenawasao yavetamaledi ta yababana ana tauveꞌitao yo ana taupaihowao hitanoꞌahaidima ta yagu abaloina ainaena, 


text:
higabae mahalavaedi aiwa alaꞌalahina holanai, neta tupwane ainai tomowao hidou na saladi hivetauꞌalahedi muya mwalaꞌina ainaena. 


text:
Yo mulitai taudumwadumwaluwo Tamadi yana abaloina holanai himasele, dova mahana ihinahinali. Ebe yaiya matalinana ibenalei. Walovegevegedi tonuga hinage 


text:
<pb/>‘Yaubada yana Abaloina bada dova wasawasa tobwatobwa mwalaꞌina, toputopu holanai. Na ehebo towaho ilobai, na idawaniuyoi. Ainaena mayana yaliyaya ilau ta yana tobwatobwa maudoina igimwalaedi, na adi maiha ivai na toputopunane igigimwalaine. 


text:
<pb/>‘Yaubada yana Abaloina dova giniuba mehena namwanamwana imiyamiya na tomowa ehebo yana venuwa ebe bada taꞌi ilobai. 


text:
<pb/>‘Na Yaubada yana Abaloina bada dova vinaya tomowa hiyahuwei niꞌuwai, vali yama yo vali yama hiꞌonadi, 


text:
na vinayanane imwau yabayababa moiha ta hiniulihini magumaguwai, na himiya, na yama maudoina hiveꞌahadi, ta yama namwanamwadi gaeba aidiyai himwauwidi na yama yababadi higabaedi. 


text:
Dova hinage, hauga yana abaꞌovi ainai, tausagenawasao hilaoma ta tauyababao hiveꞌahadi na hiwaheidi taunamwanamwa aidiyena, 


text:
ta higabae mahalavaedi aiwa alaꞌalahina holanai, na ainai hidoudou na saladi hivetauꞌalahedi muya ainaena.’ Tobwatobwa wasawasa vauvaudi na miyamiyadi 


text:
<pb/>Na Yeisu ipanivilaedi, iwalo, ‘Vedova, walovegevegedi teina bagibagilidi amhanapuidiꞌo?’ Na hitalam, hiwalo, ‘Ehe!’ 


text:
<pb/>Na aidiyai iwalo, ‘Teina taꞌi amhanapui ebeha loina ana tauveꞌitao ebe Yaubada yana Abaloina himulitaei, hiya dova ehebo henala taniwagana yana tobwatobwa miyamiyadi na vauvaudi imwau hinidi yana vada ainaena’. Nasaletiwone Yeisu hitaꞌwataꞌwataei 


text:
ta iwuwuyone yana dalavai, na yadi vada tapwalolo ainai iluwu ta iveꞌiveꞌita, na tomowa nuwadi ipwanopwano na hiwalo, ‘Towaho teina havaena yana hanapu yo yana paihowa wahiwahiyaladi ivavaidine?’ 


text:
Na hinage hiwalo, ‘Towaho teina iya taulaulauꞌabi natuna? Na hinana Meli, na tahinao Yemesa yo Yosepa yo Saimoni yo Yudasa, 


text:
<pb/>Ainaena hisosomanaei, na Yeisu iwalo aulidine, iwalo, ‘Tauwalo mahalava adi veꞌahihi hilobai vali dalavao aidiyai. Na yana dalavai yo yana huhuwo nigele hiyaveꞌahihiyei.’ 


text:
<pb/>Ainaena Yeisu nemai yana paihowa wahiwahiyaladi nigele bagibagilidi iyapaihowaidi, wuwuna nigele hiyayemidiyei.<pb/>


text:
na yana taupaihowao iwalo aulidi, iwalo, ‘Nuwana towahone iya Yoni tauꞌabiye bapitaiso bada ebeha mwalowoiyena itowolouyo ta wahiyala teina ipaipaihowaine’. 


text:
<pb/>Wuwuna mwalona Helodi Yoni iꞌabi avivini na ipai ta vada abapai ainai imwamwauwine. Na Yoni ana abimomohi ehebo waihiu yehana Helodiyasa neta Helodi tahina Pilipi asolena, 


text:
na Helodi ihaloi ta itatawaholaine, na Yoni Helodi iwalo auline, iwalo, ‘Neta nigele mumuga namwanmawana wuwuna tahim mwanena utatawaholaine’. 


text:
Neta wuwuna Helodi nuwanuwana Yoni iꞌoiye mwalowoi, na hesi tomowa bagibagilidi Yoni hiꞌawa tauwalo mahalavaei, eeta Helodi imeheuhi ta nigele Yoni iyaꞌoiye mwalowoi. 


text:
<pb/>Mulitai Helodi yana ahubena abalabahina ana abanuwatuwu avivini guyauna ainai tomowa bagibagilidi hitauꞌahaiyama, na Helodiyasa natuna waihiuna boda mehediyai iselo na Helodi iꞌabiye yaliyaya. 


text:
Eeta hinanane iwalo vahalawa ainai ta ainaena vahalawa Helodi iwalo auline, iwalo, ‘Nuwanuwagu Yoni tauꞌabiye bapitaiso uluꞌuluna gaeba ainai umwauwi na umohegau’. 


text:
Eeta Helodi nuwana iyababa mwalaꞌina. Na hesi yana awatamadawa vehabana inuwatuwu avivini, na boda bada yana walo hibenalenaꞌo, eeta italam, 


text:
na uluꞌuluna gaebai hidoꞌoi ta hilawenama, na vahalawa himomoheine. Na vahalawa ivai ta ilalaweine hinanane ainai. 


text:
Na Yoni ana taumulitao hilaoma ta Yoni tauna hivai ta himamagaiyeine, na mulitai hilau Yeisu ainai na ginauli teina hiwalo mahalavaei. Boda mwalaꞌina Yeisu iveꞌaidi 


text:
<pb/>Na Yeisu ginauli teina ibenaledi, ainaena imahalava ta wagai igelu ta ilalaune balabala awawai. Na bodaone Yeisu yana lau wasana hibenalei, eeta yadi dalava aidiyena himahalava ta amwahaena hilalaune Yeisu ainai. 


text:
<pb/>Na hauganane Yeisu wagaena iꞌaitulu maguwai boda mwalaꞌina iꞌiꞌitadine, na atemuyamuyaena tauꞌasiꞌasiyebwao iꞌabiye namwanamwadi. 


text:
<pb/>Na lavilaviyena ana taumulitaone Yeisu hiwalo auline, hiwalo, ‘Taubada, tupwa teina balabala awawa na mata iguguyou. Na boda teina uvetamaledi ta hilau, na adi higimwala dalava vahalidiyai.’ 


text:
<pb/>Na bodaowa iloinaedi ta awahine ainai himimiyane na beledi nima eheꞌehebo yo yama bwau ivaidi, na iꞌita hae galewai, ta aiꞌaiwone vehabadi iꞌawa yauwedo, na mulitai itomwahidi, na ana taumulitao imohedi ta hiya tomowa aidiyai higuguyauwedine. 


text:
Eena maudoidi hiꞌai na hiꞌai iꞌiwahi moiha, na aiꞌai hiꞌai yetupwa hitano ahaidi, neta boha 12 hiꞌoiye mwaudi. 


text:
Tauꞌaiwone towatowaho aꞌava adi bagibagili 5,000 dova, na waiwaihiu yo hedaheda maudoidi nigele hiyavahilidi. Yeisu niꞌu ewanaena ilau 


text:
<pb/>Tenem ainaena ana taumulitao iloinaedi ta wagaena higelu yo ebeha himugai vali tupwai. Na iya ebeha tomowa maudoidi ivetamaledi hiwuyo yadi dalavai. 


text:
Eeta higelu, na Yeisu boda ivetamaledi, na mulitai ibom oyai ihae habi awanoi Yaubada ainai. Ta bada iboniꞌo, na Yeisu ibom imiyamiya. 


text:
<pb/>Na ana taumulitaowowa yadi wagane hiwohedobiyei niꞌu awawai, na bagodu mwalaꞌina hilobai ta yadi wagawa igohagoha buibuiyei na hinage yaumai mehediyena ilaolaoma. 


text:
Tenem ainai ana taumulitaowa Yeisu hiꞌiꞌitane niꞌu ewanaena ilaolaoma, ta himeheuhi mwalaꞌina, eeta hilomaꞌayaꞌaya, yadi nuwatuwu ebeha alawai hiꞌiꞌitane. 


text:
Hauganane ilaulau yaumai malaꞌina iꞌita, na imeheuhi, ta niꞌuwai ihahanenene, na iwui, ‘Taubada, uyayovigau!’. 


text:
<pb/>Na Yeisu ilomwayamwayau ta Pita iꞌabi avivini na iwalo, ‘Yam yemidi iuꞌiuna, hava vehabana unuwanuwatuwu bwaubwau?’ 


text:
Na hiya wagane ana taumiyaone hipwagogo Yeisu ainai, na hiwalo, ‘Moiha taꞌi, owa Yaubada Natuna’. Tauꞌasiyebwao iꞌabiye namwanamwadi tupwa Genesaleta ainai 


text:
Na tupwane ana taumiyaone Yeisu hiꞌataiyaꞌo, eeta wasa hivetamaledi dalavaone maudoidi aidiyai ta yadi taulovalovalao maudoidi hilawedi Yeisu ainai, 


text:
na hiꞌawanoiyei, hiwalo, ‘Taubada, howahowana na taulovalovalaone teina am aleꞌo papali aꞌavana hiꞌabitowoi?’ Na Yeisu italam, ta yaiyadiwo hiya ana aleꞌo hiꞌabitowoine hinanamwanamwane.<pb/>


text:
Mulitai Palisiwone na loina ana tauveꞌitao Yelusalemaena hilaoma Yeisu ainai, na hiwalo auli, hiwalo, 


text:
‘Hava wuwuna am taumulitaone ebe ai iꞌovi nigele nimadi hiyauwadine, neta tubudao yadi loina hihoꞌehoꞌe?’ 


text:
<pb/>Na Yeisu iwalo, ‘Omiu hinage Yaubada yana loina amhoꞌehoꞌe, wuwuna tubumiyaone mumugadi ammulimulitaedi. 


text:
Yaubada yana loina bwau teina, ehebo iwalo, “Tamam yo hinam uveꞌahihiyedi”, na bwauna hinage iwalo, “Ebe yaiya tamana nuwana hinana iꞌawa yabayababaei, ilowoinanei na amꞌoiye mwalowoi”. 


text:
Na omiu yami veꞌita oyaꞌoyama, amwalo, “Ebe yaiya hinana yo tamana iwalo aulidi, iwalo, ‘Yagu tobwatobwa bada yatalamwediꞌo Yaubada ainai, nigele howahowana na yahaguigomiu’.” 


text:
Eeta neta towahone yana hagu yo yana veꞌahihi tamana na hinana aidiyai iꞌoviꞌo. Tubumiyao yadi loina teina ainaena Yaubada yana walo amveginauli awaꞌawawaenaꞌo. 


text:
<pb/>‘Moiha omiu tauꞌoyaꞌoyama! Mugai tauwalo mahalava Aisaya vehabamiu ilele mugayei, haugana Yaubada yana walo iwalo mahalavaei, iwalo:<pb/> 


text:
na hinage aliguwai hitapwalolo awaꞌawawa, wuwuna yadi veꞌitao yau nigele aliguwena, na hesi tomowa yadi nuwatuwuwena”.’ 


text:
ebeha aiꞌaiwone awadaena hiluwuluwu nigele howahowana na hiꞌabiye biꞌigita na hesi walo awadaena himahamahalavane hiya hesi hiꞌabiꞌabiye biꞌigita’. 


text:
<pb/>Na ana taumulitaowowa Yeisu ainai hilaoma na hiwalo, ‘Taubada, bada ubenalenaꞌo ebeha Palisiwowa yam walo teina vehabana hihinimaya?’ 


text:
Na Palisiwone havena himiyamiya ana higa hibeꞌu, wuwuna ebe taumugaiwo mehegibugibudi, na adi geluwo mehegibugibudi himugaiyedi, mata maudoidi gudai hibeꞌu.’ 


text:
neta nuwatuwu biꞌibiꞌidi yo lauwunu yo pwanoli yo meheꞌayo yo aivavali yo waloꞌoyaꞌoyama yo vehinahinali. 


text:
Ginauli teina aidiyena tomowa iꞌabiꞌabiye biꞌidi, na ebe nimada nigele tayauwadi hauga ai ainai neta aluꞌaluwada mata nigele iyaꞌabiye biꞌidi.’ Kenani waihiuna yana yemidi 


text:
<pb/>Tenem ainaena Yeisu Isileli tupwanane ilauvehulu na ilalaune Taya yo Saidoni tupwadiyaone aidiyai. 


text:
Na tupwanane ainai Kenani waihiuna ehebo imahalava ta Yeisu iwalo auli, iwalo, ‘Taubada owa Deivida yana huhu, uꞌatemuyamuyaegau, wuwuna natugu waihiuna bada aluꞌaluwa yababana iꞌabiye yauyauleyaꞌo’. 


text:
Na Yeisu waihiunane yana yoga nigele iyayemaiha, na ana taumulitaone hilaoma ta Yeisu hiꞌawanoiyei, hiwalo, ‘Waihiune usosomanaei ta ilau, wuwuna ivetalinagudaguda’. 


text:
<pb/>Na Yeisu iwalo, ‘Yau yalaoma sipi ꞌwadaꞌwadaleledi Isileli aꞌava yana abaloina holanai vehabadi’. 


text:
<pb/>Eeta Yeisu waihiu alinana iyemaiha, iwalo, ‘Waihiu, owa tauyemidi moiha. Ainaena teina hauga yam yemidi ainona imahalava’. Na hauga tenem ainai waihiunane natuna inanamwanamwauyone. Tauꞌasiyebwao bagibagilidi iꞌabiye namwanamwadi 


text:
<pb/>Na hinage Yeisu tupwanane ilauvehulu na ivasane Galili leꞌawanaena, ta oyai ihae, na nemai imimiyane. 


text:
Na boda mwalaꞌina yadi tauꞌasiyebwao hihaeyedi Yeisu ainai, hiya daladaladi, yo hiya mehedi gibugibudi yo aedi tapitapiyadi yo buwabuwadi yo vali tauꞌasiyebwao hinage hiya hilaoma Yeisu aenai himwauwidi ta iꞌabiye namwanamwadine. 


text:
Na bodaowa hiꞌitadi buwabuwadiyaowa hiꞌauꞌaubabada yo aedi tapitapiyadi hiwahiyalauyo yo daladaladi hilaulau dumwadumwalu, yo taumehegibugibu mehedi hiꞌitanedi. Ainaena bodaowa hiteibaba na Isileli yadi Yaubada hinoꞌowei. Yeisu boda iveꞌaidi 


text:
<pb/>Na Yeisu ana taumulitao iyogaedima na iwawalo aulidine, ‘Boda teina yaꞌatemuyamuyaedi wuwuna hiya ahubena tonuga teinai baidaguwao amiyamiya ta nigele adi, na nigele nuwagu mavahalidi yavetamaledi yo hiwuyo, mata amwahai himwalowoi’. 


text:
<pb/>Na ana taumulitaone hiwalo auline, hiwalo, ‘Tupwa teina balabala awawa, na boda mwalaꞌina teina adine mata vedova talobaine?’ 


text:
<pb/>Na Yeisu ipanivilaedi iwalo, ‘Viha ami beledine himiyamiyane?’ Na hiwalo, ‘Beledi 7 na yama tupwadi iuꞌiudi’. 


text:
Na beledi 7 yo yamaowa ivaidi ta vehabadi iꞌawa yauwedo Yaubada ainai, na iꞌabitomwahidine na imohedi ana taumulitao ta bodaone aidiyai higuguyauwedine. 


text:
Tauꞌaiwo towatowaho adi bagibagili dova 4,000, na waiwaihiu yo hedaheda bagibagilidi nigele hiyavahilidi. 


text:
<pb/>Mulitai bodaowa ivetamaledi hilalau gwaipilene, na Yeisu wagaena igelu, ta Megadani tupwanai ilalaune.<pb/>


text:
Ehebo hauga ainai tupwadi Palisi yo Sadusi hilaoma na Yeisu hipanivilaei, habi towoina, hiwalo, ‘Howahowana ehebo veꞌiveꞌilala upaihowai na aꞌawa moiha ebeha yam wahiyalane Yaubada ainaena ilaoma?’ 


text:
<pb/>Na Yeisu iwalo, ‘Omiu ebe mahana amꞌita ilulululuvi na galewai yaloyalovi hihawahawawali, ainaena amhanapui ebeha iꞌahubena mahavai namwanamwana. 


text:
Na ebe malatomtomwai galewa hawahawawalina na guguyou amꞌita, neta amwalo ebeha ꞌwesu ana veꞌiveꞌilala. Omiu hauga ana oleya vedova na mata galewa amꞌita, na amwalo yemidiyedi. Na hesi vedova ta teina haugane Yaubada yana paihowa ainona nigele howahowamiu amwalowei. 


text:
Yaso teina omiu yababamiu yo mehemeheꞌayomiu, neta wuwuna veꞌiveꞌilala ambehabeha ta ebeha aidiyena amhanapuigau moiha ebeha Yaubada ainaena yalalaomane, na nigele Yona vehabana amyanuwatuwu avivini, iya taꞌi veꞌiveꞌilala vehabamiu.’ Ainaena Yeisu ilauvehuludi na ilalaune. Palisiwo yo Sadusiwo yadi abaꞌabiye seseha pwalawa vehabana 


text:
<pb/>Eeta vali tupwai higeyogeyoꞌawa, na ana taumulitaone nigele adi tamahina amwaha vehabana hiyavai, wuwuna hinuwapwanopwanowedi. 


text:
Na Yeisu iwalo lau iwalo, ‘Palisiwone yo Sadusiwone adi pwalawa ana abaꞌabiye seseha ainaena amꞌita avivinigomiu’. 


text:
<pb/>Eeta ana taumulitaone hibom aidiyai hiwalo, ‘Nuwana Yeisu yana walo teina wuwuna wau ada tamahinane tanuwapwanopwanoweine’. 


text:
<pb/>Na Yeisu yadi nuwatuwu bada ihanapuiyaꞌo, ta iwawalo aulidine, ‘Hava wuwuna amꞌauꞌaubabadane na amwalo, “Nigele ada tamahina”? Nigele ami tamahina vehabana yayawalowalo. Nuwana nigele amyayemidiyegau, awa? 


text:
Nigele amyanuwamasele hauganane beledi nima eheꞌehebo aidiyena tomowa 5,000 yaveveꞌaidine, na aiꞌai ana tupwa maudoina amtanoꞌahaidi, na boha ana bagibagili 12 amꞌoꞌoiye mwauwidine? 


text:
Tomowa hinage 4,000, beledi 7 aidiyena yaveveꞌaidine na ana tupwa maudoina amtanoꞌahaidi na boha ana bagibagili 7 hinage amꞌoꞌoiye mwauwidine? 


text:
Na hava wuwuna ta nigele amyanuwamaselene ebeha nigele aiꞌai vehabana yayawalo? Na hesi yawalo vegevegedi Palisiwo yo Sadusiwo yadi abaꞌabiye seseha ainaena amꞌita avivinigomiu.’ 


text:
<pb/>Tenem ainai nuwadi imasele ebeha nigele beledi moiha ana abaꞌabiye seseha vehabana iya auꞌaubabada, na hesi ebeha Palisiwone yo Sadusiwone yadi veꞌitao aidiyena hiꞌita avivinidi. Pita yana walomahalava Yeisu vehabana 


text:
<pb/>Na Yeisu ilaoma Sisaliya Pilipai tupwanane ainai na ipanivila ana taumulitao aidiyai, iwalo, ‘Vedova tomowa yadi walo ebeha yau Tomowa Moihagu yaiya?’ 


text:
<pb/>Ta hiwalo, ‘Tupwadi tomowa hiwalo ebeha owa Yoni tauꞌabiye bapitaiso, na tupwadi tomowa hiwalo ebeha owa Elaitiya, na tupwadi hiwalo owa Yelemaiya bo nuwana tauwalo mahalava mugamugaina ehebo’. 


text:
<pb/>Na Yeisu Pita iwalo auline, iwalo, ‘Saimoni, Yona natuna, owa moiha tauyaliyaya ehebo, wuwuna yam nuwamasele teina nigele tomowa aidiyena, na hesi Tamagu galewai yana hanapu imomohegone. 


text:
Eeta yawalo alimwai owa yeham Pita, ana bui gaima, ta mata gaima teina ewanai yagu boda yavetowolodi ta ebe nigele howahowana mwalowoi yana wahiyala iꞌabiꞌabitowoidi. 


text:
Na hinage abaloina galewai ana abahoꞌe yamohego, ta ebe hava baleꞌuwai ugudui, galewai hinage higudui, na hinage ebe hava baleꞌuwai uhoꞌe, galewai hinage hihoꞌe.’ 


text:
<pb/>Tenem ainai Yeisu ana taumulitao venuwamwau wahiwahiyalana aidiyai imwauwi, iwalo, ‘Havena teya yaiya ainai amwalowalo mahalavaegau ebeha yau Besinana towahona’. Yeisu yana mwalowoi vehabana iwalo mahalava 


text:
<pb/>Hauga tenem ainai Yeisu ivetuwuni na ana taumulitao aidiyai iveꞌita, iwalo, ‘Ilowoinanei ebe yalau Yelusalem na nemai muya maudoina yalobaidi, tauloinao yo taupwaoliwo mwalaꞌidi yo loina ana tauveꞌitao aidiyena, na nemai hiꞌoiye mwalowoigau, na ahubena tonugana ainai Yaubada iꞌabiye towolouyoigau’. 


text:
<pb/>Na Pita Yeisu ilauvai, ilawei, ta iwawaloweine iwalo, ‘Taubada, ginauli teina havena alimwai imahamahalava!’. 


text:
<pb/>Na Yeisu itowolo gwaipile ta Pita ainai iwalo, ‘Tomodulele, teina taꞌi ulauvehulugau! Havena utautauꞌauhigau! Yam nuwatuwune dova tomowa mohili yadi nuwatuwu, na nigele Yaubada yana nuwatuwu’. 


text:
<pb/>Eeta Yeisu ana taumulitao iꞌaubabada aidiyai, iwalo, ‘Yaiya ebe nuwanuwana imulitaegau, ilowoinanei ebe iya yana nuwatuwu itaꞌwataꞌwataedi, na ibom ana aiwa lagalagana iꞌavalai, na imwalowoi, neta dova agu mulitane ana amwaha. 


text:
<pb/>‘Na ebe yaiya yawahina inuwavi, howola abo yawahinane ivesawali. Na ebe yaiya yawahina vehabagu italamwei na imwalowoi, iya mata yawahina namwanamwana ilobai. 


text:
<pb/>‘Ebe yaiya yana tobwatobwa bagibagilidi na Yaubada yana amwaha inuwapwanopwanowei, neta ginauli awaꞌawawa, na hesi ginauli mwalaꞌina neta yawahi namwanamwana. Wuwuna ebe yawahi namwanamwana tavesawali, mata nigele teya hinage maihana iyamiyamiya. 


text:
<pb/>‘Howola abo yau Tomowa Moihagu yawuyouyoma, Tamagu yana wasawasa pigapigabuna ainaena yalaoma, na hinage tausagenawasao baidaguwao, ta tomowa yadi paihowa ana maiha yamohedi. 


text:
Yawalo moiha alimiyai ebeha tomowa tupwamiu mata nigele amyamwalowoi ana higa yau Tomowa Moihagu yagu loina wasawasa ainaena am itauyoigau.’<pb/>


text:
Ahubena 6 tuluhanai Yeisu ana taumulitao tonuga ilauvaidi, na baidanao hihahaene ehebo oya daodaona ainai. Taumulitaone hiya Pita na Yemesa matahina Yoni. 


text:
Hauganane hibom himiyamiya oyai Yeisu manina hiꞌiꞌitane pigapigabuna dova mahana ana ita, na ana aleꞌo hewahewana dova masele iꞌalahi taohani. 


text:
<pb/>Na Pita iꞌapuhini na Yeisu iwalo auline, iwalo, ‘Taubada teina dova yada miyane inamwanamwa, ainaena howahowana ebe utalam gwau tonuga taꞌabidi, ehebo owa vehabam, ehebo Mosese vehabana, na ehebo Elaitiya vehabana’. 


text:
<pb/>Pita yana aubabada howola nigele iyaveꞌovi na hogahoga maselena itauhamuidine, na hogahogane ainaena alina ehebo hibenalei, iwalo, ‘Teina Natugu yavelauwei, iya vehabana yayaliyaya mwalaꞌina, ainaena yana walo ambenaledi’. 


text:
<pb/>Eeta oyaena hiꞌaitulu na Yeisu iloinaedi, iwalo, ‘Ginauliwowa wau amꞌiꞌitadine havena tomowa aidiyai amwalowalo mahalavaedi ana higa yau Tomowa Moihagu mwalowoiyena yatowolouyoma’. 


text:
Na Yeisu ana taumulitao ainai hipanivila, hiwalo, ‘Hava wuwuna loina ana tauveꞌitao hiwalo ebeha Elaitiya imugaima na mulitai abo Besinana towahona imahalava?’ 


text:
Na hesi Elaitiyanane bada ilaomaꞌo, na tomowa nigele hiyaꞌatai na hesi himumuga yababaei hava yadi nuwatuwu dova, mata hinage yau Tomowa Moihagu aliguwai mumugadine dova.’ 


text:
Ainaena taumulitaone tenem ainai hinuwatuwui ebeha Yeisu Yoni tauꞌabiye bapitaiso vehabana iꞌauꞌaubabadane. Ehebo gama Yeisu iꞌabiye namwanamwa 


text:
<pb/>Hauganane Yeisu mayana taumulitao hiꞌaitulu boda aidiyai, ehebo towaho ilaoma italupwagogo Yeisu mehenai, 


text:
na iwalo, ‘Taubada, natugu uꞌatemuyamuyaei na uꞌabiye namwanamwa, wuwuna hauga maudoina manihubu bwadana ivaivai na abiꞌabivelolo, na tauna himuyamuya mwalaꞌina, na tupwana hauga aidiyai aiwa alaꞌalahina aidiyai ibeꞌubeꞌu, na tupwana hauga bwahi niꞌuniꞌuna aidiyai ihanehanene. 


text:
<pb/>Na Yeisu iwalo, ‘Omiu teina yasone vedova? Ainaena uluꞌulumiune yaiyaidi. Nuwana nigele amyayemidiyegau awa? Viha hauga mata yamiya vahaligomiu na yanuwanuwatuwu vehabamiu. Hola gamanane amvaiyama ta yaꞌita?’ 


text:
Eeta Yeisu aluꞌaluwa yababanane iloinaei ta manihubu bwadanawa gamane ainaena imamahalavane ta inamwanamwauyone. 


text:
<pb/>Mulitai Yeisu ana taumulitao hilaoma na hibom Yeisu baidadi, na hiwalo auli, hiwalo, ‘Taubada, vedova ta ai nigele howahowamai aluꞌaluwa yababanane agabae mahalavaei’. 


text:
<pb/>Na Yeisu iwalo, ‘Wuwuna yami yemidine hitapiya. Yawalo moiha ebe yami yemidi ana wahiyala dova haiyala patuna, howola oyane tenem ainai amwalo, “Teina ainaena umiyadobi”, 


text:
mata iꞌawa abi. Dova hinage ginauli maudoina howahowamiu na ampaihowaidi.’ Yeisu yana mwalowoi vehabana iwalouyo 


text:
<pb/>Galili ainai himiyamiya, na Yeisu iwawalo aulidine, iwalo, ‘Yau Tomowa Moihagu, howola abo agu tauhuhula iꞌaiyauyanegau tomowa nimadiyai, 


text:
na hiꞌoiye mwalowoigau, na ahubena tonugana ainai Yaubada iꞌabiye towolouyoigau’. Yeisu yana walomahalava teina vehabana hinuwayababa mwalaꞌina. Yadi takesi vada Veꞌahihi vehabana 


text:
<pb/>Mulitai hilau Kapeneum ainai, na takesi vada tapwalolo vehabana ana tautanowo hilaoma ta Pita ainai hiwalo, ‘Vedova, howahowana na yami tauveꞌitane itakesi, bo?’ 


text:
<pb/>Na Pita iwalo, ‘Ehe, mata yana takesi imwauwi’. Hauganane Pita iwuyo vadai, Yeisu Pita iwalo auline, iwalo, ‘Saimoni, hava yam nuwatuwu tauloinaone baleꞌuwai vehabadi? Yaiyadiwo aidiyena takesi hivaivaine? Hibom natudiyao aidiyena, bo vali tomowa aidiyena?’ 


text:
<pb/>Na Pita iwalo, ‘Vali tomowa aidiyena’. Na Yeisu hinage iwalouyo, iwalo, ‘Neta moiha! Na hesi hiya natudiyaone nigele teya adi vitai. 


text:
Na havena tataꞌwataꞌwata, mata dova alidai hinuwayababa. Ainaena teina taꞌi pisilaeni uvai na udobi leꞌawai ta yama iꞌaimugai uꞌatuni, na awanane uꞌabiye yanali ta holanai mane uvaiyama ta umohedi, neta owa na yau yada takesi, howahowadai.’<pb/>


text:
Hauga tenem ainai Yeisu ana taumulitao hilaoma hiwalo auline, hiwalo, ‘Taubada, yaiya alimaiyena yehana imwalaꞌi Yaubada yana Abaloina holanai?’ 


text:
na iwalo aulidine, ‘Ebe nigele amyanuwabui na mumugamiu hedaheda iuꞌiudi dova, mata nigele amyaluwu yana abaloinane ainai. 


text:
Yawalo moiha yaiyadiwo omiu ebe amnuwadobi gama teina dova, omiu taumiya ewa Yaubada yana Abaloina holanai. 


text:
Na hesi ebe yaiya agu tauyemidiwo gamane dova teina ehebo iꞌabiye beꞌu, ilowoinanei na gaima mwalaꞌina gadonai hilauhipwai na magaimana higabae aituluwei niꞌuwai ta ihanene. 


text:
Omiu taumiya baleꞌu atemuyamuyamiu wuwuna ababeꞌu bagibagilidi tomowa ammohemohedi. Moiha, ababeꞌuwo mata hilaoma, na hesi ebe yaiya ana geluwo iꞌabiye beꞌudi howola abo tomowanane iveꞌatemuyamuya moiha. 


text:
<pb/>‘Na ebe nimam bo aem iꞌabiye beꞌugo ilowoinanei na utomvehulu. Neta nigele ana yababa ebe nimam tomtomna, nuwana aem tomtomna mata yawahi namwanamwana ulobai. Na hesi iyababa alili alimwai ebe manima bwaubwaum yo maꞌae bwaubwaum na higabae aituluwego aiwa alaꞌalahi vateyaina ainai. 


text:
Mehem hinage dova ebe iꞌabiye beꞌugo umaꞌi vehulu taꞌi, wuwuna nigele hinage hava ana yababa, ebe mamehe eheꞌehebom mata yawahi namwanamwana ulobai. Na hesi iyababa aliꞌalili alimwai ebe mamehe bwaubwaum higabae aituluwego dalava alaꞌalahina ainai. Hedaheda havena amsosomanaedi 


text:
Moiha, hedahedawone adi tauꞌita aviviniwo neta tausagenawasao hauga maudoina galewai Tamagu mehenai himiyamiya na hivinuvinunuidi. 


text:
<pb/>‘Na vedova ebe towaho yana sipiwo adi bagibagili analedi ehebo, na ehebo ilaupwanopwano na iꞌwadalele, mata 99 oyai imwauwidi na ꞌwadaꞌwadalelenane ibehaei, awa? 


text:
Na ebe ilobauyoi, yawalo moiha alimiyai mata yana yaliyaya mwalaꞌi alilina. Na hesi hitau 99 namwanamwadine nigele vehabadi iyayaliyaya moiha. 


text:
Ainaena teina taꞌi amhanapui ebeha Tamagu galewai nigele nuwana ebe yaiya teya gama yababa iveꞌalo na ilauyabayababa. Tahida yana pwanoli vehabana 


text:
<pb/>‘Na ebe tahim yababana ipaihowai alimwai, utowoi na yana paihowa yababanane amꞌabiye dumwalu, na ebe alinam ibenalei, ausala, neta bada amveꞌauꞌaugeluꞌo. 


text:
Na ebe nigele nuwanuwana alinam ibenalei, tomowa ehebo bo bwau hinage ulauvaidi ta baidamwao tahimne ainai amwalo na yana pwanoli iꞌita iliꞌilimani. 


text:
Na ebe bada nigele nuwana na ibenalegomiu, amwalo mahalava Yaubada yana bodao aidiyai, na ebe hinage nigele nuwanuwana Yaubada yana bodaone yadi walo ibenalei, amtaꞌwataꞌwataei na imiya mahalava dova takesi ana tautanowo. 


text:
<pb/>‘Yawalo moiha hava ebe baleꞌuwai ampaidi, ginaulidine galewai mata hinage hipaidi, na hinage ebe hava baleꞌuwai amlivahidi mata ginaulidine galewai hilivahidi. 


text:
<pb/>‘Teina taꞌi yawalo alimiyai, neta ebe yaiyadiwo hitau bwau alimiyena baleꞌuwai hitalam ehebo ginauli vehabana na vehabana hiꞌawanoi Tamagu galewai ainai, ipaihowai taꞌi. 


text:
Wuwuna ebe ehebo tupwa ainai bwau nuwana tonuga tomowa yehaguwena himiyatoyawa, yau hinage ahiꞌahipudiyai yamiyamiya.’ Nuwahamu vehabana 


text:
<pb/>Ta Pita ilaoma Yeisu iwalo auli, iwalo, ‘Taubada, ebe tahigu hauga bagibagilina aliguwai yababana ipaipaihowai, maiviha howahowana na yana yababaone yanuwahamuidi, mai 7 bo maiviha?’ 


text:
<pb/>‘Wuwuna Yaubada yana Abaloina dova tauwasawasa ehebo, iya nuwanuwana ebe yana taupaihowao adi buki hiyemaiha ainai. 


text:
na nigele howahowana iyemaiha, eeta tauwasawasane iloina ta ebeha towahowa mwanena yo natunao yo yadi tobwatobwao maudoidi higimwalaedi, na adi maihane tauwasawasane ivai taupaihowawa ana buki vehabana. 


text:
<pb/>‘Na taupaihowawa mayana nuwavitai ipwagogo na iꞌawanoi ainai, iwalo, “Taubada, uꞌatemuyamuyaegau na howola abo agu buki maudoina yayemaiha”. 


text:
Eeta tauwasawasane iꞌatemuyamuyaei na ana buki maudoina inuwahamuidi, na taupaihowawa imamahalavane. 


text:
<pb/>‘Imahalava na ana gelu ehebo ilobai, na ana gelune ana buki toea 10 aꞌava ainai, na ana geluwa gadona iꞌabi avivini na iꞌiꞌiꞌine, iwalo, “Teina taꞌi am buki aliguwai uyemaiha!” 


text:
<pb/>‘Na ana geluwa italupwagogo na ainai iꞌawanoi, iwalo, “Uꞌatemuyamuyaegau na howola abo yayemaiha alimwai”. 


text:
Na ana gelune nigele alinana iyabenalei na vada abapaiyai imwamwauwine ta ebe nemai imiyamiya ana higa ana buki maudoina iyemaiha. 


text:
<pb/>‘Na taupaihowaowa adi gelune mumuganawa hiꞌiꞌitane, ainaena hinuwayababa mwalaꞌina, na hilau tauwasawasane ainai hiwalo mahalavaei. 


text:
Na tauwasawasane yana taupaihowawa iyogaenama na iwalo auline, iwalo, “Owa taupaihowa yababam, wuwuna uꞌawanoi aliguwai na am buki maudoina yanuwahamuidi, 


text:
<pb/>‘Ainaena tauwasawasane imodiꞌini moiha ta vada abapai ana tauꞌita aviviniwo iloinaedi ta taupaihowawa vada abapaiyai himwamwauwine ta ebe nemai imiyamiya ana higa ana buki maudoina iyemaiha veꞌovidi.’ 


text:
<pb/>Na Yeisu yana walo iveꞌovi, iwalo, ‘Tamagu galewai hinage mata dova alimiyai ipaihowai, ebe tahimiyao nigele amyaꞌatemuyamuyaedi na yadi yababao amyanuwahamuidi mata nigele iyanuwahamiugomiu’.<pb/>


text:
Yeisu yana veꞌitao iveꞌovidi na tupwa Galili ilauvehulu na Yudeya tupwanai ilalaune, neta bwahi Yolidani vali tupwanai. 


text:
<pb/>Na Palisiwone hilaoma ta nuwanuwadi Yeisu hitowoi, ainaena ainai hipanivila, hiwalo, ‘Taubada, ebe towaho mwanena yana paihowa vehabana nigele iyayaliyaya, howahowana na ivinawaheyei?’ 


text:
<pb/>Na Yeisu iwalo, ‘Buki Veꞌahihi ainai lelelewa bada amhanapuiyaꞌo ebeha hauga ana abavetuwuni ainai Yaubada tomowa bwau iyemaseledine, towaho na waihiu. 


text:
Na lele teya iwalo, “Teina wuwuna ta towaho tamana na hinana ilauvehuludi na asolena baidana himiya bwau, na hitau bwauwone taudi ehebo taꞌi”. 


text:
Teina ainaena bada hiveꞌeheboꞌo na nigele hiyamiyawahi. Eeta Yaubada bada iyemiya bwauwediꞌo ainaena havena teya tomowa mata iyayemiya wahiyedi.’ 


text:
<pb/>Eena hipanivila, hiwalo, ‘Hava wuwuna Mosese iloina ebeha towaho howahowana na vinawahe peipana ilele na mwanena imohei abo mulitai ivinawaheyei?’ 


text:
<pb/>Na Yeisu iwalo, ‘Neta uluꞌulumiu yaiyaidi vehabana Mosese itatalamne alimiyai ta mwanemiyao ebe dova amvinawaheyedi, na hesi hauga abavetuwuni ainai nigele hinage talam vinawahe vehabana iyamiyamiya. 


text:
Na yawalo alimiyai neta ebe towaho mwanena nigele iyapwanoli na bada ivinawaheyei na itawahola wahi vali waihiu ainai, neta imehemeheꞌayo.’ 


text:
<pb/>Na ana taumulitao hiwalo auli, hiwalo, ‘Ebe towaho na waihiu adi loina teina dova, howahowana havena hitawatawahola’. 


text:
<pb/>Na Yeisu iwalo, ‘Nuwatuwu teina nigele tomowa maudoidi vehabadi, na hesi yaiyadiwo Yaubada nuwatuwu imohemohedi hiya hibom, 


text:
wuwuna tupwadi towatowaho yadi hauga tubui ainaena nigele tawahola ana nuwatuwu aidiyai iyamiyamiya. Na tupwadi towatowaho uvidi hihapihapidi ainaena nigele howahowana na hitawahola. Na hinage tupwana towatowaho Yaubada yana Abaloina vehabana hibom hiveꞌahihiuyowedi eeta nigele hiyatawatawahola. Ebe yaiya amwahane howahowana ilowoinanei na imulitaei.’ Yeisu hedaheda iwalovelauwedi 


text:
<pb/>Tupwadi tomowa hedaheda hilawedima Yeisu ainai ta ebe iꞌabitowoidi na vehabadi iꞌawanoi Yaubada ainai. Na ana taumulitaone hesi hedahedaone hilaugagayowedi. 


text:
Na Yeisu iwalo, ‘Havena hedaheda amlaulaugagayowedi na hesi amtalamwedi ta aliguwai hilaoma, wuwuna hedaheda teina dova Yaubada yana Abaloina ilowoinanedi moiha’. 


text:
<pb/> Mulitai ehebo hevali Yeisu ainai ilaoma na iwalo, ‘Tauveꞌita, aiteya paihowa namwanamwana yapaihowai na ainaena ebe yawahi miyamiya vateyaina yalobai?’ 


text:
<pb/>Na Yeisu iwalo, ‘Hava wuwuna upanivila aliguwai paihowa namwanamwana vehabana? Wuwuna taunamwanamwa ehebo mohimohili imiyamiya, ainaena ebe nuwanuwam yawahi miyamiya vateyaina ulobai ilowoinanego na ibom yana loinao umulitaedi.’ 


text:
<pb/>Na towahowa ipanivila, iwalo, ‘Aiteya loina?’ Na Yeisu iwalo, ‘Havena yemwalowoi; havena meheꞌayo; havena aivavali; havena veꞌewa awaꞌawawa; 


text:
<pb/>Na towahowa iwalo, ‘Loina teina maudoina yamulita iliꞌilimanidiꞌo, na hava hinage yapaihowai?’ 


text:
<pb/>Na Yeisu iwalo, ‘Ebe nuwanuwam mumugam maudoina namwanamwadi, ulau gwaipile yam dalavai na yam tobwatobwa maudoina uvegimwalaedi na adi maihane uꞌaiyauyanedi tauwewelohe aidiyai, na mulitai ulaoma umulitaegau ta ebe ainaena howola abo yam wasawasa galewai ulobai’. 


text:
<pb/>Hevaliwa Yeisu yana walo teina ibenalei na mayana nuwavitai iwuwuyone. Wuwuna yana tobwatobwao ibagibagili alili. 


text:
<pb/>Eeta ana taumulitaowa iwalo aulidi, iwalo, ‘Neta moiha, tomowa wasawasadi yadi luwu Yaubada yana Abaloina holanai iꞌololo. 


text:
Na hinage yawalo auligomiu ebeha lagulagu mwalaꞌina kameli nigele howahowana na nidili gudana ainai iluwu, na hesi tomowa wasawasadi yadi luwu Yaubada yana Abaloina holanai iꞌololo aliꞌalili.’ 


text:
<pb/>Yeisu ana taumulitao yana walo teina hibenalei na nuwadi ipwanopwano mwalaꞌina, na hiwalo, ‘Ebe teina dova, yaiya yede howahowana na awanamwanamwane ilobai?’ 


text:
<pb/>Ainaena Yeisu ivinuvinunuidi na iwalo, ‘Ginauli teina ivitai aliꞌalili tomowa aidiyai, na hesi Yaubada ainai ginauli maudoina malamalaidi’. 


text:
<pb/>Na Yeisu iwalo, ‘Moiha taꞌi, howola abo baleꞌu ana abiye vauvau ainai yau Tomowa Moihagu yagu vatavata wasawasa ainai yamiya, na hinage omiu agu taumulitao am tau 12 yami vatavata 12 aidiyai hinage ammiya na Isileli yadi huhuwo 12 amloinaedi. 


text:
Na ebe yaiyadiwo omiu yami vadao yo tahimiyao yo nuhumiyao yo tamamiyao yo hinamiyao yo natumiyao yo yami oyao amtauvehuludiꞌo, howola abo ginaulidine adi maihao maꞌadi lauhepoi analedi amlobaidi, yawahimiu miyamiya vateyaina baidana. 


text:
Na teina hauga taumugai bagibagilidi howola abo himulita, na hiya himulimulitane howola abo himugai.<pb/>


text:
‘Yaubada yana Abaloina dova towaho ehebo mayana tanovi. Towahonane malatomtomwai itowolo na ilau ta yana taupaihowa iyogaedi ta ebe hipaihowa yana tanoviyai. 


text:
Na loina imwauwi neta ebeha ahubena ehebo paihowa ana maiha kina ehebo, ta hitalam. Eena ivetamaledi ta hilalaune yana tanoviyai habi paihowa. 


text:
<pb/>‘Na mahana ihaehaei na towahonane ilau gwaipile abagimwala ainai, na tomowa tupwadi ilobaidi himiyamiya awawa. 


text:
Eena iyogaedi na iwalo, “Omiu hinage amlau yagu tanoviyai ampaihowa, na yami paihowa ana maiha dumwaluna yamohegomiu”. 


text:
Eeta hilalaune tanoviyai. ‘Na mahana alaꞌalapwahiyai na lavilaviyena hinage ilau gwaipileuyo na tupwadi hinage ilobaidi na iyogaedi ta ivetamaledine hilalaune tanoviyai. 


text:
Na mahana ilulululuvi na imahalavauyo ta ilau dalavai na tomowa tupwadi hinage ilobaidi, eena ipanivilaedi, iwalo, “Hava vehabana ahubena maudoina ammiyamiya awawane?” 


text:
<pb/>‘Na hiwalo, “Wuwuna nigele teya iyayogaegai habi paihowa”. Na towahowa iwalo, “Omiu hinage amlau tanoviyai ampaihowa”. 


text:
<pb/>‘Na bada iꞌimwaꞌimwaꞌauhi ta tanovi taniwaganawa yana paihowa ana taumugai iwalo auli, iwalo. “Taupaihowao maudoidi uyogaedima na adi maiha umohedi, hiya taulau mulimulita aidiyena uvetuwuni ana higa hiya ahubena maudoina hipapaihowane ainai ulaumwau”. 


text:
<pb/>‘Eeta hiya mahana ilulululuvi ainai hipapaihowane hilaoma na adi maiha kina ehebo ehebo hiꞌaꞌavalane dova hinage tomowa maudoidi mata kina ehebo ehebo hiꞌavala. 


text:
Mulitai maudoidi taupaihowaowa hilaoma na maihadi kina ehebo ehebo hivavaidine. Na taupaihowa mugamugaidi, hiya ahubena maudoina ainai hipapaihowane hilaoma na hinuwanuwatuwu ebeha mata maiha maꞌana lauhepoi hivai, na hesi nigele, hibom hinage kina ehebo ehebo aꞌava hivavaidine. 


text:
na hiwalo, “Tomowaone abomohili yadi paihowa hauga ahuꞌahubalina, na ai ahubena maudoina mahana holanai apaihowa, na adi maiha dova maudoimai apaihowa oviꞌovine”. 


text:
<pb/>‘Na tauloinawa iwalo aulidi, iwalo, “Augeluwo, nigele yagu loina iyayababa alimiyai, eeta kina ehebo ehebo amtalamwei ta neta badagi. 


text:
Yami kina teina amvai ta amlau. Na yau yaloina ebeha tomowa taulau mulimulita adi maiha yamohedi omiu dova ami maihane. 


text:
Maiha teina yau yagu abaloina. Nigele omiu amyaloina. Havena yagu velau tomowa aidiyai vehabana amveꞌaloꞌalomagigili.” 


text:
<pb/>‘Eeta hiya himulimulitane howola abo himugai na hiya himugamugaine howola abo himulita.’ Yeisu yana mwalowoi vehabana iwalo mahalavauyo 


text:
<pb/>Yeisu mayana taumulitao hitau 12 ilauvaidi ta howola Yelusalem vehabana hihaehae na amwaha papalinai hibom, na iwalo aulidi, 


text:
iwalo, ‘Teina taꞌi tahae Yelusalem. Yau Tomowa Moihagu agu tauhuhulawa mata ihuhulaegau taupwaoli mwalaꞌidi yo loina adi tauveꞌitao aidiyai na yagu mwalowoi vehabana hiloina, 


text:
na mulitai hiꞌaiyauyanegau hiya ganamuli aidiyai na hitalawahiyegau yo balavaena hisapigau, na aiwa lagalagana ainai hitutuye patugau, na ahubena tonugana ainai Yaubada iꞌabiye towolouyoigau.’ Yemesa yo Yoni hinadi yana awanoi Yeisu ainai 


text:
<pb/>Sebedi mwanena manatunao hilaoma na hinadine Yeisu aenai ipwagogo na ainai iꞌawanoi Yemesa na Yoni vehabadi. 


text:
Na Yeisu iwalo, ‘Hava nuwanuwam?’ Na waihiuwa iwalo, ‘Nuwanuwagu na natuguwone aidiyai utalam na ebe hauganane uvetauloina, howahowana na vahalimwai himiya, ehebo nima tautuwamwena na ehebo nima ehaꞌehamwena’. 


text:
<pb/>Eeta Yeisu towatowahowa aidiyai iwalo, ‘Omiu yami awanoine ana masele nigele amyahanapui. Vedova, muya vedina ainaena mata yanumanumane howahowana omiu hinage ainaena amnuma?’ Na hiwalo, ‘Howahowamai’. 


text:
<pb/>Na Yeisu iwalo, ‘Neta moiha. Vedine ainaena yanumanumane omiu hinage ainaena mata amnuma. Na hesi nigele howahowagu yaloina yaiyadiwo howola abo yagu abaloina ainai nima tautuwaguwena bo nima ehaꞌehaguwena himiya, wuwuna teina Tamagu ibom taꞌi yana abaloina ta ibom iloina.’ 


text:
Na vali taumulitaone hitau nimabwaubwau Yemesa na Yoni yadi awanoi hibenalei, ta hiꞌwaunihanihaedi. 


text:
<pb/>Eeta Yeisu maudoidi iyoga ahaidi, na aidiyai iwalo, ‘Omiu amhanapuiyaꞌo neta tauloinao baleꞌuwai yadi bodao hiloiloina wahiyala adiyai, 


text:
na omiu havena hinage dova amveveꞌaoꞌaonaedi. Eeta ebe yaiya owa nuwanuwam na alimiyena uvetauloina am lowoinana yo am geluwo vehabadi uvetaupaihowa. 


text:
Na hinage ebe yaiya owa nuwanuwam na alimiyena ivetaumugai ilowainanego yo am geluwo vehabadi uvetaupaihowa mohili. 


text:
Dova hinage yau Tomowa Moihagu yalaoma baleꞌuwai nigele ebeha tomowa vehabagu hipaihowa, na yau hesi yavetaupaihowa tomowa vehabadi, na hinage yatalamwegau mwalowoi ainai tomowa bagibagilimiu ami livahi vehabana.’ Mehegibugibudi hitau bwau Yeisu iꞌabiye namwanamwadi 


text:
Na mehegibugibudi hitau bwau amwaha papalinai himiyamiya Yeisu yana taꞌiꞌili wasana hibenalei, ta Yeisu ainai hiyoga, hiwalo, ‘Deivida tubuna yo, uꞌatemuyamuyaegai’. 


text:
Na bodaone hitau bwauwa alinadine hibenalei, ta hilaugagayowedi, hiwalo, ‘Amnobu! Badagi yogane!’. Na hesi hitau bwauwowa hiyoga wahiwahiyala, hiwalo, ‘Taubada, owa Deivida tubuna, uꞌatemuyamuyaegai’. 


text:
<pb/>Na Yeisu iꞌatemuyamuyaedi ta mehedi iꞌabitowoidi na hinanamwanamwane, ta Yeisu hinage himumulitaeine.<pb/>


text:
Hihaehae Yelusalem vehabana ta Bedipegi vahalinai himahamahalava, neta oya Olibe ainai. Eeta Yeisu ana taumulitao bwau ivetamale mugaiyedi, 


text:
iwalo, ‘Amlau dalavane mehedaenane ainai lagulagu doniki amꞌita, aiwa ainai hilauhipwaiyaꞌo, natuna towahona baidana himiyamiya, amlivahidi na amlawedima aliguwai. 


text:
Ebe yaiya ipanivilaegomiu yami paihowane vehabana, amwalo, “Taubada nuwanuwana, na iyepaihowa” ta ebe italamwei alimiyai.’ 


text:
‘Saiyoni tomowanao amwalo aulidi, amwalo:<pb/>Amꞌita yami wasawasa mwalaꞌina ilalaoma alimiyai. Iya taunuwadobi moiha, na doniki ainai igelu. Na donikinane towahona na yauyaubona.’ 


text:
na doniki manatuna hilobaidi ta hilawedima, na tupwadi aleꞌo ase tuluhanai hivehedi na Yeisu igelu taohani ewanai. 


text:
Na bodaone adi aleꞌowo amwahai hivehedi, na tupwadi aiwa lagalagadi malugudi higuladi amwaha ana pasa vehabana. 


text:
Na tupwadi boda Yeisu nuwanuwanaena, na tupwadi boda tuluhanaena himulimulita, na maudoidi hinoꞌonoꞌowei na hiyeliyeli hiwalo:<pb/>‘Awalo vetuvehaeyego Deivida tubuna. Owa Yaubada yehanaena ulaoma iꞌawa namwanamwaego. Hosana iya ewa aliliyai.’ 


text:
<pb/>Na ana ꞌwayabuwowa yadi walo hiyemaiha, hiwalo, ‘Teina tauwalo mahalava Nasaleti towahona, yehana Yeisu, na Galili yana abaloina ainaena ilalaomane’. Vada tapwalolo Yeisu iꞌabiye masele 


text:
<pb/>Na Yeisu iluwu Yaubada yana vada tapwalolo mwalaꞌina ainai na taugimwalao yo tauvegimwalao maudoidi ihiwa mahalavaedi, na mane ana tauvesaugelasi yadi gwalatau iꞌoibuiyedi na gabubu adi tauvegimwalao yadi abamiya hinage iꞌoibuiyedi, 


text:
na iwalo aulidi, iwalo, ‘Buki Veꞌahihi ainai Yaubada yana walo hileleyaꞌo, iwalo, “Yagu vada yehana himwauwi vada abaꞌawanoi”, na omiu amꞌabibui ta ebeha tauꞌaivavali yadi abaꞌaidawani.’ 


text:
<pb/>Na taumehegibugibu yo daladaladi Yeisu ainai hilaoma vada tapwalolo holanai na maudoidi iꞌabiye namwanamwadi. 


text:
Na taupwaoliwo mwalaꞌidi yo loina ana tauveꞌitao Yeisu yana paihowa wahiwahiyaladi hiꞌitadi, na hinage hedaheda hibenaledi vada tapwalolo holanai, hiwuiwui, hiwalo, ‘Deivida tubuna tanoꞌowei’. 


text:
<pb/>Ainaena tauloinaone Yeisu himodiꞌiniyei hiwalo, ‘Hedaheda teina yadi walo ubenalenaꞌo?’ Na Yeisu iwalo, ‘Ehe, bada yabenalenaꞌo. Na yede Buki Veꞌahihi ainai amvahiliyaꞌo, iwalo: “Hedaheda iuꞌiudi awadiyena am noꞌo moiha ulobai”.’ 


text:
<pb/>Eeta Yeisu itauvehuludi na Yelusalemaena imahalava na Betani ainai iluwu ta nemai iꞌeꞌenone. Yeisu ehebo aiwa iꞌwalotutunei 


text:
na amwahai aiwa ana ita dova damaya iꞌita lobaine ta iwutulau vahalinai na nigele teya ainona iyaꞌita, bada lugulugu aꞌavana. Ainaena Yeisu aiwanane iꞌwalotutunei, iwalo, ‘Howola mata nigele hinage uyaꞌainouyo’. Eena aiwanane iwewelai mwayamwayaune. 


text:
<pb/>Na Yeisu ana taumulitao hiꞌitayaꞌo na nuwadi ipwanopwano na hiwalo, ‘Vedova ta aiwanane iwewelai mwayamwayaune?’ 


text:
<pb/>Na Yeisu iwalo, ‘Yawalo moiha alimiyai, ebe mayami yemidi na nigele mayami nuwatuwu bwaubwau, ginauli teina aiwane ainai yapapaihowaine omiu hinage dova mata ampaihowai, na ebe oya tenem amloinaei, amwalo, “Udobi niꞌuwai”, ipaihowai dova. 


text:
<pb/>Yeisu ilau gwaipileuyoma na vada tapwalolo ainai iluwu ta iveꞌiveꞌita, na taupwaoliwo mwalaꞌidi yo tautaubadao hilaoma ta Yeisu hipapanivilaeine, hiwalo, ‘Yaiya yana loinaena ta teina dova upaipaihowaine?’ 


text:
<pb/>Ta Yeisu iwawalo aulidine, iwalo, ‘Hola yapanivila mugaiyegomiu, na ebe amyemaiha, yau hinage yawalo alimiyai yagu loina vehabana. 


text:
Yagu panivila teina: Yaiya yana loinaena Yoni tauꞌabiye bapitaiso ipaipaihowane? Yaubada bo teya tomowa?’ Ta hibom aidiyai hiveꞌawa paꞌipaꞌiꞌi, hiwalo, ‘Yana walo vedova mata tayemaihane? Wuwuna ebe tawalo, “Yaubada ainaena”, mata iwalouyo na iwalo, “Hava yede vehabana ta Yoni nigele amyayemidiyeine?”. 


text:
Na hinage nigele howahowana tawalo, “Tomowa aidiyena”, mata dova ta boda himanini alidai wuwuna maudoidi Yoni hiꞌawa tauwalo mahalavaenaꞌo.’ 


text:
Ainaena Yeisu yana panivila nigele hiyayemaiha iliꞌilimani, na hesi hiwalo, ‘Nigele ayahanapui’. Eeta Yeisu iwalo aulidi, iwalo, ‘Yau hinage mata nigele yayawalo mahalava alimiyai, yaiya yana loinaena ta teina dova yapaipaihowane’. Towaho natuna bwau 


text:
<pb/>Yeisu iwalo, ‘Vedova yam nuwatuwu? Towaho natunao towatowahodi bwau na tamadine tautuwanane ainai iwalo, “Natugu, mata ulau oyai upaihowa”, 


text:
Towahone natunane iuꞌiunane hinage dova iwalo auli, iwalo, “Natugu mata ulau oyai upaihowa”, na natunane iwalo, “Ehe, inamwanamwa, mata yalau”, na hesi nigele iyalau. 


text:
Ainaena hitau bwauwone aidiyena yaiya tamana yana walo imumulitaeine?’ Na taupwaoliwo yo tautaubadao hiwalo, ‘Tautuwanane’. Eeta Yeisu iwalo aulidi, iwalo, ‘Ehe, moiha taꞌi tauyababao hiya dova takesi ana tauvaiwo yo taumeheꞌayowo mata hiluwu mugai Yaubada yana Abaloina ainai, na omiu mulitai. 


text:
Wuwuna mwalona Yoni amwaha dumwadumwaluna iveꞌitagomiu na omiu nigele amyayemidiyei, na hesi takesi ana tauvaiwo yo taumeheꞌayowo hiyemidiyei. Ta mehemiyena hinage amꞌitadiꞌo hinuwabui na omiu taꞌi nigele amyanuwabui bo amyayemidiyei, awa?’ Walovegevegedi tanovi ana tauꞌita avivini vehabana 


text:
<pb/>Na Yeisu hinage iwalo aulidi, iwalo, ‘Ehebo walovegevegedi hinage ambenalei, tanovi ana taupaihowa vehabana. Taupaihowane gileipa aꞌava iꞌumaidi yana tanoviyai na abwalu ipaihowai ta itataꞌiꞌiline na gileipa ana abatam hinage ipaihowai, na vada abavinunu tanovi holanai iꞌaꞌabine, na yana taupaihowao iloinaedi ta hiꞌitaꞌita avivini, na iya ilau amwaha daodaowai. 


text:
<pb/>‘Na laulauꞌeli ana haugai taubadawa yana hevahevaliwo tupwadi ivetamaledi yana tanoviyai gileipa ainona habi vaidi tanovi ana tauꞌita aviviniwo aidiyena. 


text:
Na hauganane hilau tauꞌita aviviniwone hevahevaliwowa hiꞌabi avivinidi ta ehebo hisasapine na bwaunane hiꞌoiye mwalowoi na tonuganane gaimaena hiꞌoiyeꞌiꞌiwahi. 


text:
Mulitai oyawa taniwaganawa tupwadi hinage yana hevahevaliwo bodadi ivetamaledi, na hiya hinage dova hipaihowai ehebonane aidiyai. 


text:
Na yana abaꞌovi ainai natuna towahona ivetamalei aidiyai na iwalo, “Ibom natugu moiha, ainaena mata hiveꞌahihiyei”. 


text:
<pb/>‘Na natunawa imahalava aidiyai, na tauꞌita aviviniwowa hibom aidiyai hiwalo, “Augeluwo, towaho teina howola abo oyane iloinaei, ainaena mata taꞌoiye mwalowoi na ita tanovine taloinaei”. 


text:
<pb/>Na Yeisu ipanivila iwalo, ‘Hauganane tanovi taniwagana ilau gwaipilema, hava mata yana tauꞌita aviviniwone aidiyai ipaihowai?’ 


text:
<pb/>Na hiwalo, ‘Tauꞌoiye mwalowoiwone mata iꞌabiye yababadi moiha na tanovine italamwei tauꞌita avivini namwanamwadi aidiyai, ta ebe tanovine ainona tupwana tanovi taniwagana himohei’. 


text:
<pb/>Eena Yeisu hinage Buki Veꞌahihi ainaena iwalo mahalavaei, iwalo, ‘Nuwana Buki Veꞌahihi yana walomahalava nigele amyanuwatuwu avivini, iwalo:<pb/>“Logidiwa mwalona tauꞌabi vada hitataꞌwataeiwa teina hauga bada hivetowoloyaꞌo na ivelogidi mugai, ta logidi maudoidi iloinaedi. Neta Yaubada yana paihowa, mehedai abanuwapwanopwano alidai.” 


text:
<pb/>‘Ainaena yawalo auligomiu ebeha Yaubada yana Abaloina alimiyena mata ivaivehulu, na imohedi vali boda aidiyai, ta ebe hiya aidiyena ainona namwanamwana imahalava. 


text:
Ebe yaiya ibeꞌu teina logidine ainai mata hilihiliyana igodudi, na ebe logidinane ibeꞌu teya yaiya ewanai mata tauna ilotamutumutu dova gawala.’ 


text:
<pb/>Yeisu yana walovegevegedi teina taupwaoliwo mwalaꞌidi yo Palisiwone hibenalei ta hihanapuiyaꞌo ebeha hiya vehabadi iwalowalo vegevegedine. 


text:
Eeta tupwadi amwaꞌamwaha hibehabeha ta ebeha Yeisu hiꞌabi avivini, na hesi nigele howahowana hiꞌabi avivini, wuwuna boda aidiyai himeheuhi, na bodaone Yeisu hiꞌawa tauwalo mahalavaenaꞌo.<pb/>


text:
‘Yaubada yana Abaloina dova tauwasawasa ehebo guyau ipaihowai natuna towahona yana tawahola vehabana. 


text:
Ainaena yana taupaihowao ivetamaledi yo yaiyadiwo hiya ivenuwamwauwediꞌo hiyogaedima guyaune ainai, eeta hilau habi yogaedima na tomowadine hitaꞌwataꞌwata. 


text:
<pb/>‘Ainaena tupwadi hinage yana taupaihowao ivetamaledi ta tomowa hiwalo aulidi ebeha yana guyau bada iꞌatububuniyaꞌo. Yana bulumakau mwalaꞌidi yo bulumakau yauyaubodi bada iwunuidiꞌo na aiꞌai maudoina iꞌatububuniyaꞌo. Amlaoma na talau natuna yana tawahola guyauna amꞌai. 


text:
Na hiya nigele hiyalaoma, eeta hitaudawani ta vali tupwa yo vali tupwa aidiyai hilalaune. Ehebo towaho yana oyai ilalaune, ehebo yana paihowa ainai ilalaune. 


text:
Na tomowa tupwadi tauwasawasane yana taupaihowao hiꞌabi avivinidi na hiꞌabiye hinimayadi na hiꞌoiye mwalowoidi. 


text:
<pb/>‘Ainaena tauwasawasane ana modiꞌiꞌini moiha na yana tauꞌalehao ivetamaledi na tauꞌoiye mwalowoiwowa hilamani yeꞌwahadi na yadi dalavao higagabudine. 


text:
<pb/>‘Na tauwasawasane yana taupaihowao aidiyai iwalo, “Tawahola guyauna bada atuꞌatububunina na hesi hiya yavenuwamwauwediꞌo nigele hiyalaoma wuwuna hiya tauyababao. 


text:
Eeta himahalava amwahai ta tomowa bagibagilidi hitanoꞌahaidi, tupwadi yabayababadi na tupwadi namwanamwadi eeta tawahola ana vadawa hiꞌoiye mwaune. 


text:
<pb/>‘Hauganane tauwasawasa ilaoma taumanao habi itadi na towaho ehebo iꞌita lobai, iya nigele tawahola aleꞌona iyaliꞌwa, 


text:
ainaena ipanivilaei, iwalo, “Augelu, vedova ta tawahola aleꞌona nigele uyaliꞌwa, na havanaena ululuwumane?”. Towahonane nigele howahowana yo panivilane teina iyemaiha. 


text:
Na tauwasawasane yana taupaihowao iwalo aulidi, “Towaho tenem amꞌabi avivini na aena yo nimana ampaidi na amgabae mahalavaei tupwa guguyou ainai, na tenem ainai tomowa hidoudou na awadi hivetauꞌalahedi muya aidiyena”. 


text:
<pb/>‘Ainaena tomowa bagibagilidi Yaubada yana venuwamwau hilobaiyaꞌo, na hesi vihavihadi ivesinuwaedi.’ Takesi Sisa vehabana 


text:
<pb/>Palisiwo hibom hitauꞌahai ta hiloina vedova ebe panivilaena Yeisu hiꞌoyamaei na yana lauhapuli hilobai. 


text:
Ta loina hilobaiyaꞌo, na adi taumulitao yo Helodi yana bodao baidadiyao hivetamaledi Yeisu ainai hiwalo, ‘Taubada, bada ahanapuiyaꞌo ebeha owa tauveꞌita moiha ta Yaubada yana nuwatuwu uveꞌitai na hinage tomowa yadi wahiyala vehabana nigele uyameheuhi, na walomoiha uwalo mahalava tomowa maudoidi aidiyai. 


text:
Ainaena teina taꞌi uwalo alimaiyai, vedova howahowana na Sisa vehabana takesi mane tamwauwi, bo nigele?’ 


text:
<pb/>Yeisu yadi nuwatuwu yababana bada ihanapuiyaꞌo ainaena iꞌaubabada, iwalo, ‘Omiu tauꞌoyama! Hava wuwuna amtowotowoigau? 


text:
<pb/>Na hiwalo, ‘Sisa’. Ainaena Yeisu iwalo, ‘Ehe, dova. Ebe Sisa yana paula Sisa ammohei, na ebe Yaubada yana paula Yaubada ammohei.’ 


text:
<pb/>Yeisu yana walo moiha hibenalei ta hiꞌaluwagavai moiha, ainaena hitauvehulu na hilalaune. Taumwalowoi yadi towolouyo 


text:
<pb/>Tenem ahubenanane ainai tupwadi Sadusiwone, hiya nigele hiyayemidi taumwalowoi yadi towolouyo vehabana, hilaoma Yeisu ainai hipanivila, 


text:
hiwalo, ‘Tauveꞌita, Mosese yana loina iwalo, “Ebe towaho itawahola na mwanenane nigele natudi na towahone imwalowoi, towahonane tahina hiwapenane baidana hitawahola, ta ebe waihiune ilabalaba natunaone neta taumwalowoiwa ainaena”. 


text:
Ehebo towaho tahinao 6 baidanao himiyamiya, na towahonane itawahola na imwalowoi, na nigele natuna, ta taumwalowoiwa tahina vahalinaena hiwapenane baidana hitawahola, 


text:
na hinage tahinawa imwalowoi, na iya hinage nigele natuna. Na dova hinage bada tahinaone maudoidi hiwapene hitatawaholaine, 


text:
Ainaena towolouyo ana hauga ainai, waihiunane yaiya mata mwanena moiha? Wuwuna maudoidi bada hitawaholaiyaꞌo.’ 


text:
<pb/>Eeta Yeisu panivila teina iyemaiha, iwalo, ‘Teina yami lauhapuli, wuwuna Buki Veꞌahihi nigele amyahanapui, na hinage Yaubada yana wahiyala nigele amyahanapui. 


text:
Towolouyo ana hauga ainai tomowa nigele mata hiyatawahola yo mata nigele hiyavetawahola na hesi yadi miya tausagenawasa galewai dova. 


text:
“Yau Abelaham yana Yaubada na Aisake yana Yaubada na Yakobo yana Yaubada”. Yaubada nigele tomowa mwalomwalowoidi yadi Yaubada, na hesi tomowa mayawahidi yadi Yaubada, ainaena tautaubadaowa mayawahidi teina taꞌi himiyamiya.’ 


text:
<pb/>Yeisu yana walo teina boda hibenalei na hiꞌaluwagavai yana veꞌita wahiwahiyalana vehabana. Loina mwalaꞌina 


text:
<pb/>Ainaena Palisiwone bada hibenalenaꞌo ebeha Yeisu Sadusiwone yadi panivila iyemaihayaꞌo ta nigele teya hinage yadi abawalo, eeta Palisiwone Yeisu ainai hilaoma, 


text:
<pb/>Na Yeisu iwalo, ‘ “Bada yam Yaubada uvelauwei atem yo aluꞌaluwam yo yam nuwatuwu maudoina aidiyena”. 


text:
Na bwauna hinage loina mwalaꞌina teina dova iwalo, “Tomowa taumiya vahalimwai uvelauwedi, dova ubom uvelavelauwegone”. 


text:
Loinao bwau teina loina maudoidi yo tauwalo mahalavao yadi walo maudoina adi wuwu.’ Besinana towahona 


text:
<pb/>Na Yeisu iwalo, ‘Vedova ta mwalona Aluꞌaluwa Veꞌahihi Deivida iꞌabiye hanapu ta Deivida Besinana towahona iꞌawa Taubadaeine, iwalo:<pb/> 


text:
“Yaubada iꞌaubabada yagu Taubada ainai iwalo, ‘Nimatautuwaguwai umiya ana higa am alehao yamwau aituluwedi aem elauhanai’.” 


text:
Deivida iya Besinana iꞌawa badaei, vedova yede ta Deivida tubuna ainaena mulitai abo Besinana ilaoma?’ 


text:
<pb/>Yeisu yana panivila teina nigele teya yaiya howahowana na iyemaiha, na hauganane tenem ainai nigele yaiya iyaꞌatepatu ta iyapanivilauyo Yeisu ainai.<pb/>


text:
‘Mwalona Isileliwo Mosese iloiloinaedi na wau loina ana tauveꞌitao yo Palisiwo dova hinage hiloiloinaegomiu. 


text:
Ainaena hava dova hiveꞌitagomiu ammulitaedi, na hesi yadi paihowao havena amveveꞌaoꞌaonaedi, wuwuna hiya hiveꞌita aꞌava na nigele hiyapaipaihowaidi. 


text:
Hiya avaꞌavala vitaidi tomowa himohemohedi na nigele habuluna hiyaꞌaipate ta avaꞌavaladine aidiyena hiyahaguidi. 


text:
<pb/>‘Yadi paihowa maudoina hipaipaihowaidi ta ebeha tomowa hiꞌitadi na hinoꞌowedi, na walowone Buki Veꞌahihi ainaena leleleledi manidiyai yo nimadiyai hiꞌabiye patudi, na adi aleꞌo daodaodi hiliꞌwaliꞌwadi, 


text:
na guyau adi haugai nuwanuwadi vatavatai himiya yo hinage vada tapwalolo aidiyai abamiya namwanamwadi nuwanuwadi, 


text:
na ebe abagimwala aidiyai hilau nuwanuwadi na tomowa bagibagilidi hiwalo velauwedi, yo hiꞌawa tauveꞌitaedi. 


text:
Na omiu nigele tomowa hiyaꞌawa tauveꞌitaegomiu, wuwuna yami tauveꞌitane ehebo mohimohili, na maudoimiu amvetoyatoyawa. 


text:
<pb/>‘Hinage havena teya yaiya baleꞌu ainai amꞌawaꞌawa “Tamaguwei”, wuwuna Tamamiu ehebo mohimohili galewai imiyamiya. 


text:
wuwuna ebe alimiyena iꞌabihiniuyoi mata imiyaꞌaitulu, na hesi ebe yaiya imwau aituluweuyoi mata ihae. 


text:
<pb/>‘Omiu loina ana tauveꞌitao yo Palisiwo atemuyamuyamiu, wuwuna yami oyamaena tomowa amꞌauꞌauhidi ta Yaubada yana Abaloina ainai nigele hiyaluwu. 


text:
<pb/>‘Omiu loina ana tauveꞌitao yo Palisiwo atemuyamuyamiu, wuwuna ehebo teina yami pwanoli. Amꞌadaꞌadau taꞌiꞌili dalava bagibagilina aidiyai na ebeha ami taumulita ehebo amlobai, na mulitai tomowanane amveꞌita ta dova omiu hava ampaipaihowaine iya dova ipaihowai, ta yana yababa imwalaꞌi iꞌalili eeta ilowoinanei ta iya na omiu dalava alaꞌalahina am veꞌalo. 


text:
<pb/>‘Taumugaiwone atemuyamuyamiu, wuwuna omiu mehegibugibumiu, amwalo, “Ebe yaiya vada tapwalolo yehanaena iꞌawa tamada neta nigele teya hava, na hesi ebe yaiya goulaone vada tapwalolo holanai aidiyena iꞌawa tamada neta ginauli mwalaꞌina, ta ilowoinanei na ginaulidine ipaihowaidi”. 


text:
Moiha, omiu yauyaulemiu na mehegibugibumiu! Hava ihae alili moiha? Vada tapwalolo ana goula, bo vada tapwalolo? Wuwuna vada tapwalolo ainaena goula iꞌaꞌabiye tabune. 


text:
<pb/>‘Na hinage amwalo ebeha, “Ebe yaiya abapwaoli yehanaena iꞌawa tamada, neta nigele teya hava, na hesi ebe iꞌawa tamada velaunane abapwaoli ainai neta ginauli mwalaꞌina, na ebe hava iwalo yemidiyenaꞌo howahowana ipaihowai”. 


text:
Omiu yauyaulemiu! Hava mwalaꞌina? Velaune, bo abapwaoli? Abapwaoline ainaena velaune iꞌaꞌabiye tabune. 


text:
<pb/>‘Ainaena ebe yaiya abapwaoli yehanaena iꞌawa tamada, iya hinage abapwaoli yana tobwatobwao maudoidi aidiyena iꞌawa tamadaꞌo. 


text:
Na hinage ebe yaiya vada tapwalolo yehanaena iꞌawa tamada, iya hinage vada tapwalolo ana tobwatobwao yehanaena iꞌawa tamadaꞌo. 


text:
Na ebe yaiya galewa yehanaena iꞌawa tamada, iya Yaubada na hinage yana abamiya yehanaena iꞌawa tamadaꞌo. 


text:
<pb/>‘Omiu loina ana tauveꞌitao yo Palisiwone atemuyamuyamiu, wuwuna omiu tauꞌoyaꞌoyama. Moiha yami velau Yaubada ainai namwanamwana, wuwuna yami velauwone yami ginauli maudoidi aidiyena, tobwatobwa mwalaꞌidi yo hinage ginauli iuꞌiudi dova vali yaba yo vali yaba aidiyena. Na hesi loina tonuga mwalaꞌidi, amnuwapwanopwanowediꞌo, neta mumuga dumwadumwaluna yo atemuyamuya na yemidi. Howahowana ginauli teina mwalaꞌidine ampaihowaidi, na hinage havena ginauli iuꞌiuna amnuwanuwapwanopwanowedi. 


text:
Omiu taumugaiwone mehegibugibumiu, ami liꞌu ainaena nabugala amvaivai vehuludi na hesi lagulagu mwalaꞌidi kameli dova, amtonotonolidi. 


text:
<pb/>‘Omiu loina ana tauveꞌitao yo Palisiwone atemuyamuyamiu moiha, wuwuna yami oyamaena ami vedi yo gaeba papaliꞌaꞌavadi amꞌabiꞌabiye maseledi na hesi holadine biꞌibiꞌidi, neta aivavali yo mumuga yababadi hiꞌoiye mwaudiꞌo. 


text:
Omiu Palisiwone mehegibugibumiu, ami vedi yo ami gaeba holadi amꞌabiye masele mugaiyedi, eeta ebe papalidine hinage himasele. 


text:
<pb/>‘Omiu loina ana tauveꞌitao yo Palisiwone atemuyamuyamiu wuwuna omiu tauꞌoyaꞌoyama, dova magai hewahewadi na masemaselena, ewanai adi ita namwanamwa gaugauna, na hesi holadiyai tomowa hilihiliyadi na ginauli biꞌibiꞌidi himiyamiya. 


text:
Omiu ami ita tomowa mehediyai ebeha taumugai namwanamwamiu, na holamiyai oyama na yababa maudoina himiyamiya. 


text:
<pb/>‘Omiu loina ana tauveꞌitao yo Palisiwone atemuyamuyamiu na tauꞌoyaꞌoyama, wuwuna tauwalo mahalavao mugamugaidi adi magai aidiyai, abanuwatuwu avivini amꞌabiꞌabidi na hinage taudumwaluwo mugai adi abanuwatuwu avivini amꞌatuꞌatububunidi, 


text:
na amwalo, ebe mwalona tamiyamiya tubudao yadi haugai, havena tahaguhaguidi tauwalo mahalava adi oiyemwalowoi vehabana.’ 


text:
Yami walo teina ainaena amwalo mahalava ebeha tauwalo mahalava adi tauꞌoiye mwalowoiwone tubudiyao omiu. 


text:
Ainaena tauwalo mahalavao yo tauhanapuwo yo loina ana tauveꞌitao yavetamalediwa na mata tupwadi amꞌoiye mwalowoidi, nuwana aiwa lagalagana ainai amtutuye patudi, yo tupwadi yami vada tapwalolo aidiyai balavaiyena amsapidi, na dalava ehebo ehebo aidiyena amheusilidi. 


text:
Eeta yana abaꞌovi ainai, taudumwalu adi oiyemwalowoi ana maiha maudoina omiu mata amlobai. Towaho Abeli iya dumwadumwaluna hiꞌoiye mwalowoiyaꞌo na ainaena ivetuwuni ta ana higa wau Balakaya natuna Sekalaya hinage hiꞌoiye mwalowoi vada tapwalolo na abapwaoli ahiꞌahipudiyai. 


text:
Moiha taꞌi, oiyemwalowoi maudoidi adi maiha yaso teina mata amlobai. Yeisu idou Yelusalem vehabana (Luke 13:34-35) 


text:
<pb/>‘Aee Yelusalem! Yelusalem vedova ta tauwalo mahalavao uꞌoꞌoiye mwalowoidine na hinage Yaubada yana tauyewasao gaimaena uꞌoꞌoiye mwalowoidine. Hauga maudoina nuwanuwagu na yam tomowao yayoga ahaidima dova amꞌam natunao pepenaena iꞌoiꞌauꞌauhidi, na hesi hitaꞌwataꞌwataegau. 


text:
Na yawalo auligo ebeha mata nigele uyaꞌitauyoigau ana higa yam tomowaone aliguwai hiwalo, “Iya Yaubada yehanaena ilaoma tanoꞌowei”.’<pb/>


text:
Yeisu vada tapwalolo mwalaꞌina habi lauvehuluna na ana taumulitaone hilaoma ta vada tapwalolo ana ita vehabana Yeisu hiveveꞌitane. 


text:
Na Yeisu iwalo, ‘Vadaone, maudoidi amꞌitaꞌitadine, yawalo moiha howola abo maudoidi hiloꞌevehuludi na havena hinage teya gaima iyawenai imiyamiyauyo’. 


text:
<pb/>Mulitai ilau Olibe oyana ainai, na ana taumulitao ainai hilaoma ta hibom himiyamiya na hipanivilaei, hiwalo, ‘Taubada, uwalo auligai aiteya hauga ainai vada tapwalolone hiloꞌevehulu, yo yam hauga wuyoma, yo hauga yana abaꞌovi vehabana adi veꞌiveꞌilala uveꞌitagai ta ebe ahanapui’. 


text:
<pb/>Eena Yeisu iwalo aulidi, iwalo, ‘Amꞌita avivinigomiu mata dova ta tomowa tupwadi hiꞌoyamaegomiu. 


text:
Wuwuna howola abo tomowa bagibagilidi yehaguwena hilaoma ta ebeha himugai pwanoliyegomiu na ehebo ehebo iwalo, “Yau Besinana towahona”, na tomowa bagibagilidi himulitaedi. 


text:
Hinage wasa howola abo ambenaledi alehao vahalimiyai na amwaha daodaowai vehabadi, na havena amꞌateꞌatehawawali, wuwuna ginauli teina mata himahalava mugaima na hesi baleꞌu yana abaꞌovi howola. 


text:
Howola abo vali boda na vali boda aidiyai hiloꞌaleha, na hinage vali abaloina na vali abaloina aidiyai hiloꞌaleha, na vahali mwalaꞌina yo mwaniꞌiniꞌi himahalava tupwa bagibagilidi aidiyai. 


text:
<pb/>‘Omiu mata tomowa hiꞌabi avivinigomiu na hiꞌabiye muyamuyaegomiu nuwana hiꞌoiye mwalowoigomiu na tupwa maudoina tomowanao hiveꞌalehaegomiu wuwuna omiu ebeha agu tauyemidiwo. 


text:
Hauga vitai ainai howola abo bagibagilidi yadi yemidi itapiya na adi geluwo hihuhulaedi bo nuwana hiꞌalehaidi. 


text:
Na ebe yaiya iꞌalamaꞌiꞌita na itowolo wahiyala ana higa baleꞌu yana abaꞌovi ainai yaliyaya miyamiya vateyaina mata ilobai. 


text:
<pb/>‘Eena Yaubada yana Abaloina wasana namwanamwana higuguya mugaiyei tupwa vehopali aidiyai, abo mulitai hauga yana abaꞌovi imahalava. Vitai mwalaꞌina 


text:
<pb/>‘Howola abo veꞌiveꞌilalawa tauwalo mahalava Daniyela mugai iwawalo mahalavaeiwa imahalava, neta ginauli yababa alilina na didigana tupwa veꞌaveꞌahihina ainai itowolo. (Ebe yaiya walo teina ivahili howahowana inuwamasele.) 


text:
Na ebe yaiya vatavatai imiyamiya idena mwayamwayau, na havena iluwuluwuyo yana vadai yana tobwatobwa habi avala. 


text:
Na ebe yaiya tanoviyai ipaipaihowa havena ilaulau gwaipile ana aleꞌo vali tupwai imwamwauwine vehabana. 


text:
Ainaena amꞌawaꞌawanoi ta hauga namwanamwana Yaubada imohegomiu hauga dena ainai, na havena gwaugwau ana haugai, bo Tapwalolo ana ahubena ainai. 


text:
<pb/>‘Moiha, hauganane ivitai aliꞌalili, wuwuna baleꞌu yana abavetuwuni ainaena ta wau nigele teya hinage vitai dova, na mulitai vitaine mata nigele iyamahalavauyo. 


text:
Vitaine ana hauga ebe Yaubada nigele iyaꞌabiye ahubali, mata tomowa maudoidi himwalowoi, na hesi Yaubada haugane iꞌabiye ahubaliyaꞌo, neta yana tomowa itaꞌitasipwadi vehabadi. 


text:
<pb/>‘Ainaena ebe yaiya iwalo auligomiu iwalo, “Besinana teina”, bo “Besinana tenem”, havena amyemiyemidiyei. 


text:
Wuwuna Besinana oyaꞌoyama yo tauwalo mahalava oyaꞌoyama mata himahalava na veꞌiveꞌilala wahiwahiyaladi aidiyai hiveꞌitaedi na aidiyena ebe howahowadi Yaubada yana tomowao vesivesinuwadi hinage ebeha hiꞌoyamaedi. 


text:
<pb/>‘Eeta ebe hiwalo auligomiu, hiwalo, “Besinana balabala awawai imiyamiya”. Havena balabala awawai amlaulau. Na ebe hiwalo, “Besinana vada holanai moiha imiyamiya”, havena amyemiyemidiyedi. 


text:
Yau Tomowa Moihagu, na yagu laugwaipilema ana ita dova pigabu mwalaꞌina bomatuwena ilohawawali na ana higa bwauli. 


text:
<pb/>‘Aiteya tupwa lagulagu mwalomwalowoina iꞌenoꞌeno ainai neta ainai aoꞌao hitautauꞌahaiyama. Yeisu yana laugwaipilema 


text:
<pb/>‘Na hauga vitainane iꞌovi na mulitai mahana yana wahiyala mata itapiya na iguguyou, yo hinage waiꞌena yana masele iboho, na utui galewaena hibeꞌu, yo ginauli maudoina galewai himiyamiya yadi wahiyala hitapiya. 


text:
Yau Tomowa Moihagu, na hauga tenem ainai yagu veꞌiveꞌilala galewaena imahalavama, na boda maudoidi baleꞌuwai hiꞌitagau yaloyalovi ewanaena mayagu wahiyala na mayagu wasawasa mwalaꞌina yalaolaoma, na hidoudou taꞌetaꞌe. 


text:
Hinage yoguli hiyuvi yo yagu tausagenawasao yavetamaledi na yagu boda vesivesinuwadi hitanoꞌahaidima baleꞌu maudoina ainai na yaumai tupwa vehopali aidiyena. Abaꞌita hapelo ainaena 


text:
<pb/>‘Abaꞌita hapelo ainaena yaveꞌitagomiu neta ebe hapelo luguna vauvaudi imwamwauwidi amhanapuiyaꞌo ebeha ehive ana hauga imamahalava. 


text:
Na hinage ebe veꞌiveꞌilalaone hava yawawalo auligomiuwa amꞌita lobaidi bada amhanapuiyaꞌo ebeha yagu hauga laugwaipilema bada ilautebitebiniyaꞌo na mata imahalava wuwuna awaꞌedai yatowotowolo. 


text:
Howola abo galewa na baleꞌu hisawali, na yagu walo mata nigele hiyasawali. Hauga tenem nigele teya yaiya iyahanapui 


text:
<pb/>‘Hauga tenem ainai nigele teya yaiya iyahanapui aiteya ahubena bo mahana dova hinage tausagenawasa galewai nigele hiyahanapui. Yau Yaubada Natuna hinage nigele yayahanapui na Tamagu ibom mohimohili ihanapuiyaꞌo. 


text:
Wuwuna Nowa yana haugai tomowa hiꞌaiꞌai na hinumanuma na hivevetawahola na hinage hitawatawahola, na ana higa Nowa yana wagai igegelune; 


text:
na abaita idobi ta iveꞌaluwagavaidine, ainaena tomowa maudoidi hihanene; eeta yau Tomowa Moihagu yagu wuyoma dova. 


text:
<pb/>‘Hauga tenem ainai ebe towatowaho hitau bwau hipaipaihowa tanovi holanai, ehebo yalauvai na ehebo imiyamiya. 


text:
Ainaena amꞌita avivini iliꞌilimani, wuwuna yau yami Taubada yagu wuyoma ana hauga nigele amyahanapui. 


text:
Na amnuwatuwu avivini neta ebe vada taniwagana masigiliyena tauꞌaivavali yana laoma ana mahana ihanapui mata, iꞌatububu moiha na ihilahilawa ta ebe havena yana vadai iꞌaiꞌaivavali. 


text:
Ainaena omiu hinage amꞌatububu iliꞌilimani na yagu wuyoma vehabana amhaꞌwaigau, wuwuna yau Tomowa Moihagu yagu wuyoma ana mahana nigele amyahanapui. Taupaihowa namwanamwadi na yababadi 


text:
<pb/>‘Taupaihowa namwanamwadi na hanahanapudi mumugadi teina dova: ebe yaiya iya yana taubada iꞌita sipwai ta vada iꞌita avivini na taupaihowa tupwadi adi imohemohe ahubena ehebo ehebo, 


text:
howola abo taubadane ilau gwaipilema na yana taupaihowane ilobai ipaipaihowa dumwadumwalu mata vehabana iyaliyaya na ainai iwalo, 


text:
“Yam paihowa namwanamwana vehabadi yayaliyaya, ainaena ginauli maudoina adi loina yamohego ta uloina”. 


text:
<pb/>‘Na hesi ebe taupaihowane imumuga yababa mata ibom ainai iwalo, “Yagu Taubadane yana laugwaipilema ibwedabweda”, 


text:
Eeta yana badawa iveꞌaluwagavaiyama na yana paihowa yababana iꞌita lobai, wuwuna taubadane yana laoma mahanana nigele iyahanapui. 


text:
Ta elepa daodaona ainaena igohamutu na tauꞌoyaꞌoyamao baidanao imwau eheboidi maꞌadi muya hidoudou na awadi hivetauꞌalahedi.’<pb/>


text:
Yeisu hinage iwalo aulidi, iwalo, ‘Yaubada yana Abaloina teina dova: Vavahala nimabwaubwau yadi lampa hivaidi na hilalaune tautawahola towahona ebeha baidadi hivelaulobaloba yana tawahola guyauna ainai. 


text:
Na bada boniyai holana ta ehebo tomowa iwui, iwalo, “Tautawahola towahonawa bada teina ilalaoma. Amtowolo na tayaliyayai.” 


text:
Na vavahalaowa yauyaulediwowa adi geluwone aidiyai hiꞌawanoi, hiwalo, “Ama geluwo, lampa ana bwahi tupwana ammohegai, wuwuna yama lampa bada habi bohodi”. 


text:
<pb/>‘Na tauhanapuwowa hiwalo, “Nuwana nigele howahowana yama bwahi tupwana amohegomiu, bada omiu amlau tauvegimwalao aidiyai na yami lampa adi bwahi amgimwalaidi”. 


text:
<pb/>‘Eeta hilaulau habi gimwala, na tautawahola towahonawa imahalava ta hiya bada hiꞌatububuꞌo baidanao hiluluwune tawahola guyauna vehabana, na awaꞌeda higuguduine. 


text:
<pb/>‘Ainaena amꞌita avivinigomiu, wuwuna yagu hauga laugwaipilema ahubenana nuwana mahanana nigele amyahanapui. Taubada yana aiyauya yana taupaihowao aidiyai 


text:
<pb/>‘Yaubada yana loina hinage dova ehebo taubada mata ilalau vali tupwa, na yana taupaihowao iyogaedima ta iloinaedi ebeha yana abaloina hiꞌita avivini. 


text:
Eeta ehebo yana manene yana taupaihowawa imohei ana bagibagili 5,000 kina na towaho bwauna 2,000 kina, na towaho tonugana 1,000 kina, eeta yana aiyauyane aidiyai hiya ehebo ehebo yana hanapu dova, na mulitai taubadanane ilaugabaidi ilalaune amwaha daodaowai. 


text:
<pb/>‘Ainaena towahowa iya mayana 5,000 kina yana taubada yana manewa ivaidi ta aidiyena iyepaihowadi ta adi lauhepoi 5,000 kina hinage ilolobaine. 


text:
Towaho bwauna hinage dova yana 2,000 kinawa iyepaihowa ta ainaena yana taubada yana mane ana lauhepoi 2,000 kina ilolobaine. 


text:
Na towaho tonugana, iya mayana 1,000 kina, ivai ta toputopu iꞌeli na yana taubada yana manewa idadawanine toputopu holanai. 


text:
<pb/>‘Na hauga daodaona tuluhanai yadi taubadawa ilau gwaipilema na ipanivilaedi yadi paihowawa ainona vehabana. 


text:
Ainaena towaho iya mayana 5,000 kina ilaoma maꞌana lauhepoi 5,000 kina hinage ilawenama ta imomoheine na iwalo, “Taubada 5,000 kina umomohegaune na 5,000 kina hinage yalolobaine, ta teina manenaede”. 


text:
<pb/>‘Na yana taubadawa iwalo, “Ausala, owa taupaihowa namwanamwana na dumwadumwaluna moiha. Bada upaihowa wahiyalaꞌo ginauli iuꞌiudi aidiyena, ainaena am loina ginauli mwalaꞌidi vehabadi yamohego, na hinage yagu abayaliyaya teina ainai umiyamiya”. 


text:
<pb/>‘Mulitai towaho bwauna mayana 2,000 kina imahalava na iwalo, “Taubada, 2,000 kina umomohegaune na ana lauhepoi hinage 2,000 kina yalolobaine, ta teina”. 


text:
<pb/>‘Na taubadawa iwalo, “Ausala, owa taupaihowa namwanamwana na dumwadumwaluna. Bada upaihowa wahiyalaꞌo ginauli iuꞌiudi aidiyena, ainaena am loina ginauli mwalaꞌidi vehabadi yamohego na owa hinage yagu abayaliyaya teina ainai umiyamiya.” 


text:
<pb/>‘Eena towaho tonugana yana 1,000 kina ilawenama na iwalo, “Taubada yahanapuigoꞌo owa towaho yaiyaim na yam wasawasa uvaivaine vali tomowa yadi paihowa aidiyena, 


text:
<pb/>‘Na taubadawa iwalowei, “Owa taupaihowa yababam na tauꞌabitauꞌwata ehebo, uhanapuigauꞌo neta yagu wasawasa yavaivaine vali tomowa yadi paihowa aidiyena, 


text:
Ta yana hevahevaliwo aidiyai iwalo, “Yagu 1,000 kina ainaena amvai ta towahowa iya 10,000 kina ilolobaine ammohei”. 


text:
Wuwuna ebe yaiya ana avaꞌavala iyepaihowa mata, ana lauhepoi hinage ilobai, ta imwalaꞌi iꞌalili, na ebe yaiya nigele ana avaꞌavala iyapaihowai, hava ainai imiyamiyane howola abo ainaena hivaivehulu. 


text:
Ainaena yana hevahevaliwo iloinaedi ta taupaihowa yababawa higabae mahalavaei maseleyai tupwa guguyou ainai, tenem ainai tomowa maꞌadi muya hidoudou na awadi hivetauꞌalahedi baidanao. Yeisu taumiya baleꞌu maudoidi howola abo ilauvetalaedi 


text:
<pb/>‘Yau Tomowa Moihagu, howola abo mayagu wasawasa pigapigabuna na mayagu tausagenawasao alaoma na yagu vatavata wasawasa ainai yamiya, 


text:
na abaloina baleꞌuwai maudoina meheguwai hitanoꞌahaidima na yaveꞌahadi dova sipi adi tauꞌita avivini iveꞌahadi gouti aidiyena, 


text:
Na yau yadi tauwasawasa howola mata hiya nimatautuwaguwena aidiyai yawalo, “Omiu Tamagu yana velauwena amyaliyaya, amlaoma na yami abaloinawa baleꞌu ana abavetuwuni ainai iꞌatububuniwa vehabamiu amvai. 


text:
Wuwuna mwalona yavahali na aiꞌai ammohegau, na hinage gadogu imaguni na bwahi ammohegau, na hinage yavetaumana yami dalavai na amyogaegau yami vadai, 


text:
na hinage nigele agu aleꞌo na aleꞌo ammohegau ta yaliliꞌwane, na hinage yalovala na amꞌita avivinigau, na hinage vada abapaiyai yamiyamiya na amtautauboꞌeyegau.” 


text:
<pb/>‘Na taudumwaluwowa aliguwai hiwalo, “Taubada, aiteya hauga yede aꞌiꞌitagone maꞌam vahali na aiꞌaine aveveꞌaigone? Bo gadom imagu na bwahi amomohegone? 


text:
<pb/>Eena yawalo aidiyai, “Ehe! Neta moiha, ebe yaiya owa augeluwo iuꞌiudi ehebo aidiyena uhagui, neta ainai yau hinage uhahaguigaune”. 


text:
<pb/>‘Na hiya nimaꞌehaꞌehaguwena himiyamiyane yawalo aulidi, yawalo, “Omiu yababamiu amlauvehulugau amlau aiwa alaꞌalahi miyamiya vateyaina ainai, neta Yaubada iꞌatububuniyaꞌo Tomodulele mayana bodao vehabadi, 


text:
Wuwuna mwalona mavahaligu na nigele aiꞌai amyamohegau, hinage gadogu imaguni na nigele bwahi amyamohegau, 


text:
na yavetaumana yami dalavai na nigele amyayogaegau yami vadai, yo nigele agu aleꞌo na nigele amyaveliꞌwagau, yo yalovala na vada abapaiyai yamiyamiya na nigele amyatauboꞌeyegau.” 


text:
<pb/>‘Mulitai hiya walo teina hiyemaiha hiwalo, “Taubada, aiteya hauga aꞌiꞌitagone maꞌamvahali, nuwana gadom imaguni, bo nuwana uvetaumana alimayai, nuwana nigele am aleꞌo, bo ulovala, bo vada abapaiyai umiyamiya na nigele ayahaguigo?” 


text:
<pb/>‘Na yawalo, “Moiha taꞌi haugadine aidiyai ebe tomowa iuꞌiudi teina dova nigele amyahagui, neta ainai nigele amyahaguigau”. 


text:
Eeta hiya abo hilau muya miyamiya vateyaina ainai, na Taudumwalu hesi hiya yawahi miyamiya vateyaina hilobai.’<pb/>


text:
iwalo, ‘Amhanapuiyaꞌo ahubena bwau, na Buidiꞌwa guyauna tapaihowai, na ebe agu tauhuhulane ihuhulaegau agu alehao aidiyai, na aiwa lagalagana ainai hitutuye patugau yau Tomowa Moihagu’. 


text:
<pb/>Na taupwaoli mwalaꞌidi yo Isileli yadi babadao hitauꞌahai Kayapasi yana vada mwalaꞌina ainai, iya taupwaoli yadi taubada mwalaꞌina. 


text:
na hiwalo, ‘Havena Buidiꞌwa guyauna holanai Yeisu taꞌabiꞌabi avivini, mata dova ta tomowa himodiꞌiniyegita na hiꞌalehaegita’. Waihiu Yeisu iyewoloi dalava Betani ainai 


text:
Na ehebo waihiu mayana woloi ilalaomane, na woloinane ana maiha mwalaꞌina na gaimapatu namwanamwagaugauna ainai. Yeisu howola vadai iꞌaiꞌai, na waihiunane ilaoma ta woloiwa Yeisu vahunai ihihiwaine. 


text:
<pb/>Na Yeisu ana taumulitaowowa hiꞌita ta waihiuwa hiꞌulumiyanei hiwalo, ‘Hava wuwuna woloi iyepaipaihei? 


text:
<pb/>Na Yeisu yadi walo teina ibenalenaꞌo, ta iwalo, ‘Havena waihiu teina amꞌuluꞌulumiyaei, wuwuna yana velau teina aliguwai inamwanamwa moiha. 


text:
Tauwewelohewo amwalowalowedine hauga maudoina vahalimiyai himiyamiya, na yau hesi mata nigele hauga daodaona baidamiu tayamiyamiya. 


text:
Na moiha, howola abo wasagu ana guguya tomowa hibenalei baleꞌu maudoina ainai, na waihiu teina yana paihowa aliguwai ana abanuwatuwu avivini auꞌaubabadana hiyewasaei hinage.’ Yudasa italam ebeha Yeisu ihuhulaei 


text:
na iwalo, ‘Viha agu maiha mata ammohegaune ebe Yeisu alimiyai yahuhulaei?’ Eeta mane siliba ana bagibagili 30 himomoheine. 


text:
Eena Yudasa yana hawahawaga ihaꞌwahaꞌwai ta ebe Yeisu aidiyai ihuhulaei. Buidiꞌwa guyauna hipaihowai 


text:
<pb/>Buidiꞌwa guyauna hipaihowai beledi aꞌavana nigele ana abiye seseha hauga ainai. Na Buidiꞌwa ana ahubena mugamugaina ainai Yeisu tupwadi ana taumulitao hilaoma ainai na hiwalo, ‘Aiteya vada ainai nuwanuwam ebe guyau vehabam aꞌatububuni?’ 


text:
<pb/>Na Yeisu iwalo, ‘Amlau Yelusalem na yagu awanoi ehebo towaho ainai amwalowei, amwalo, “Taubada yana walo teina dova: Yagu hauga bada ilautebitebiniyao ta nuwanuwagu yam vadai Buidiꞌwa guyauna ma agu taumulitao aꞌai”.’ 


text:
Na ana taumulitaowowa Yeisu yana walo himulitaei ta towahowa yana vadai Buidiꞌwa guyauna hiꞌaꞌatububunine. 


text:
<pb/>Na Yeisu yana walo teina vehabana hinuwayababa moiha, ainaena ehebo ehebo Yeisu ainai hipanivila, hiwalo, ‘Taubada, yaiya neta? Nuwana yau?’ 


text:
Yau Tomowa Moihagu mata yamwalowoi dova mwalona Buki Veꞌahihi ainai iwalo mahalava mugaiyei vehabagu, na hesi agu tauhuhulane iveꞌatemuyamuya, bada ebe mwalona hinanane havena ilabalabahi mata inamwanamwa alili.’ 


text:
<pb/>Ainaena ana tauhuhulane Yudasa iwalo, ‘Taubada, aiteya towaho yede? Nuwana yau?’ Na Yeisu iwalo, ‘Bada neta uwalowegoꞌo’. Taubada yana ai 


text:
<pb/>Howola hiꞌaiꞌai na Yeisu aiꞌai ivai ta vehabana iwalovelau na iꞌabitomwahi ta ana taumulitao imohedi, iwalo, ‘Teina taugu amvai ta amꞌai’. 


text:
<pb/>Na waini mavedina hinage ivai ta vehabana iwalovelau Yaubada ainai na imohedi, na iwalo, ‘Maudoimiu amnuma. 


text:
Teina ꞌwahinagu, Yaubada yana ulewahi loina vehabana, isagesagena tomowa bagibagilidi yadi yababao ana abanuwahamu. 


text:
Na yawalo auligomiu hauga teina na tuluhanai waini teina havena ainaena yanumanumauyo na ana higa omiu baidaguwao waini vauvauna tanuma Tamagu yana abaloina ainai.’ 


text:
<pb/>Eena wali ehebo hiwaliwaliyei na himahalava ta hihahaene oya Olibe. Yeisu iwalo mahalava ebeha Pita mata iuvalaei 


text:
<pb/>Yeisu iwalo aulidi, iwalo, ‘Mata boniyaiyena maudoimiu amdena vehulugau dova Buki Veꞌahihi yana walomahalava, iwalo: “Sipi adi tauꞌita avivini yaꞌoiye iꞌiwahi na sipi maudoina hitaubudebudeyanaei”. 


text:
<pb/>Na Yeisu Pita ainai iwalo, ‘Yawalo moiha boniyai teina mata, mulitai abo amꞌam idou, owa mata mai tonuga uuvalaegau’. 


text:
<pb/>Na Pita iwalo, ‘Taubada, nigele howahowana yauvalaego! Ebe hiꞌoiye mwalowoigo yau hinage baidam hiꞌoiye mwalowoigita’. Taumulitaowa maudoidi hinage dova hiwawalone. Tanovi Getesemani ainai Yeisu iꞌawanoi Tamana ainai 


text:
<pb/>Eena Yeisu mayana taumulitao baidanao hilau tanovi ehebo yehanaede Getesemani ainai, na iwawalo aulidine, iwalo, ‘Teinai ammiyamiya, na yau yawutuhae, na yaꞌawanoi Yaubada ainai’. 


text:
Na hitau tonuga ilauvaidi Pita yo Sebedi natunao bwau. Na Yeisu mayana atemuyamuya na mayana nuwayababa iwalo aulidine, 


text:
iwalo, ‘Ategu imuyamuya mwalaꞌina, nuwana muhamuhana na mata yamwalowoi, ainaena teinai ammiyamiya na amꞌitaꞌita avivini baidaguwao’. 


text:
<pb/>Na Yeisu ihae tupwana na ibeꞌu aitulu baleꞌuwai, na iꞌawanoi, iwalo, ‘Tamagu ee, ebe howahowana muya vedina teina aliguwai uvaivehulu, na havena ainaena yanumanuma, na owa hesi yam nuwatuwuwena upaihowai, na nigele yau yagu nuwatuwuwena’. 


text:
<pb/>Iꞌovi na ilau gwaipileuyo ta ana taumulitaowowa hitau tonuga bada hiꞌenoꞌo, na Pita ivanoi na iwalo, ‘Pita, nigele howahowana na mahana hawahawaga ehebo taꞌitaꞌitaꞌauhi?’ 


text:
Na hinage iwalo maudoidi aidiyai, iwalo, ‘Amhilahilawa na amꞌawaꞌawanoi yo ebe havena towoi amveꞌaveꞌalo. Moiha taꞌi, aluꞌaluwamiu nuwanuwana na hesi taumiu hitapiya’. 


text:
<pb/>Na Yeisu iheuyo na iꞌawaꞌawanoi, iwalo, ‘Tamagu, muya vedina teina nigele nuwanuwagu ainaena yanuma na hesi ebe yam nuwatuwu, yamulitaei’. 


text:
<pb/>Na Yeisu ilau gwaipileuyo ana taumulitao aidiyai, na ilobaidi hinage hiꞌeno iꞌiwahiꞌo, wuwuna mehedi iꞌenoꞌeno alili. 


text:
<pb/>Na ilau gwaipilema ana taumulitao ivanoidi, iwalo, ‘Howola amꞌenoꞌeno yo amꞌaiꞌaiyawasi? Na amꞌita Tomowa Moihagu yau yagu hauga bada imahalavaꞌo na hihuhulaegau tauyababao aidiyai. 


text:
<pb/>Yeisu howola iꞌauꞌaubabada na ehebo ana taumulitawa yehana Yudasa tauꞌalehawone baidanao himamahalavamane. Taupwaoli mwalaꞌidi yo Isileliwone yadi babadao, tauꞌalehawone hivetamaledine Yudasa baidadi, na bodaone mayadi elepa aleꞌaleha yo wepasi Yeisu habi abiꞌavivinina. 


text:
Yudasa veꞌiveꞌilala bada iwalowenaꞌo na aidiyai iwalo, ‘Ebe yaiya yanihoi neta iya Yeisunane, na amꞌabi avivini’. 


text:
<pb/>Na Yeisu iwalo, ‘Augelu hava vehabana ulalaomane?’ Eena bodaone himahalava ta Yeisu hiꞌabi avivinine. 


text:
<pb/>Na Yeisu ana bodao aidiyena ehebo yana elepa iwunihiyama ta Taupwaoli mwalaꞌina yana taupaihowa talinana itom vehulune. 


text:
Na Yeisu towahone iwawalo auline, iwalo, ‘Badagi! Elepa aleꞌalehane umwauyoi yana abamwauwai. Wuwuna tauꞌalehawone aleha yadi abamwalowoi. 


text:
Uhanapui ebeha ebe nuwanuwagu Tamagu ainai yaꞌawanoi agu hagu vehabana, bada mata tausagenawasa bahuꞌalilidi ivetamaledima. 


text:
Na nigele! Wuwuna teina amwahane ainaena Buki Veꞌahihi yana walomugai vehabagu mata adi moiha himahalava.’ 


text:
<pb/>Tenem ainai Yeisu bodaone iwalo aulidi, iwalo, ‘Ebeha yau tauꞌaivavali ta ainaena mayami elepa aleꞌaleha yo wepasi amlaoma habi abiꞌavivinigau! Na hava wuwuna ahubena maudoidi vada tapwalolo mwalaꞌina ainai yamiyamiya na yaveꞌiveꞌita tomowa aidiyai, na nigele amyaꞌabi avivinigau? 


text:
Na ginauli teina himahalava yo ebe tauwalo mahalavao yadi walomugai Buki Veꞌahihi holanai himahalava.’ Na Yeisu ana taumulitaone maudoidi hidedena vehulune. Yeisu yana lauvetala babadao mehediyai 


text:
<pb/>Bodaone bada Yeisu hiꞌabi aviviniyaꞌo na hilauvaiyama taupwaloliwone yadi taubada mwalaꞌina yehana Kayapasi ainai. Na Kayapasi yana vadai loina ana tauveꞌitao yo babadao bada hihuluꞌahaimaꞌo ta himiyamiya. 


text:
<pb/>Na Pita amwaha daodaowena Yeisu imulitaeine, ta ilaoma Taupwaoli mwalaꞌina yana vada ana abwalu ainai iluwu, na tauꞌita aviviniwone baidanao himiyamiya yo ebe Pitanane Yeisu ana loina ibenalei. 


text:
<pb/>Na Taupwaoli mwalaꞌidi yo tauꞌulewahiwo nuwanuwadi Yeisu ana veꞌewa oyaꞌoyama hilobai na yadi veꞌewa oyaꞌoyama ainaena ebe Yeisu hiꞌoiye mwalowoi. 


text:
Ainaena tauveꞌewa oyaꞌoyamawa hilaoma, na hesi yadi veꞌewa nigele dumwaludi. Na mulitai towatowaho bwau hiwutumahalava, 


text:
na hiwalo, ‘Mwalona Yeisu iwalo, “Howahowagu Yaubada yana vada yaloꞌe vehulu na ahubena tonuga aidiyai yaꞌabiuyoi”.’ 


text:
<pb/>Eena taupwaoliwo yadi tauloina mwalaꞌina itowolo, na iwalo, ‘Nigele yam yemaiha, awa? Tomowa yadi veꞌewa alimwai ubenalediꞌo?’ 


text:
<pb/>Na Yeisu bada inobu, na Taupwaoli mwalaꞌina Yeisu iwalo auline, ‘Uwalo moiha Yaubada Mayawahina mehenai, owa ainaede Besinana towahona, Yaubada Natuna, bo nigele?’ 


text:
<pb/>Na Yeisu iwalo, ‘Neta bada uwalowenaꞌo, na hinage yawalo alimwai howola abo yau Tomowa Moihagu amꞌitagau Tauwahiyala moiha nima tautuwanai yamiyamiya yo hinage galewa yaloyalovinao ewadiyena yalaolaoma’. 


text:
<pb/>Ainaena Taupwaoli mwalaꞌina imodiꞌini moiha ta ibom ana aleꞌo ipulihi, na iwalo, ‘Yana walo yababadi ambenalediꞌo? Moiha, towaho teina Yaubada ihinali. Badagi! Havena hinage tauveꞌewa hiwalowalo yana pwanoliwone vehabadi. 


text:
na hipanivilaei hiwalo, ‘Ebe owa Besinana towahona, uwalo mahalava alimaiyai yaiya isasapigone?’ Pita Yeisu iuvalaei 


text:
<pb/>Na Pita howola abwalu alonai imiyamiya, na taupaihowa vahavahalana ehebo imamahalavamane ta ipanivilaeine, iwalo, ‘Mwalona towahowa Galiliyenawa Yeisu iya baidam ammiyamiya, awa?’ 


text:
<pb/>Na tomowa bagibagilidi mehediyai Pita iuvala, iwalo, ‘Ginauli hava uwalowaloweine nigele yayahanapui’. 


text:
<pb/>Na Pita iwutu mahalava tupwana abwalu awaꞌedanai. Na ehebo vahala Pita iꞌita, na taumiyaone aidiyai iwalo, ‘Towaho tenem mwalona Yeisu towaho Nasaleti baidana himayamiya’. 


text:
<pb/>Na Pita iuvalauyo na iwuluma, iwalo, ‘Yaubada ihanapui ebeha towahone yau nigele yayahanapui’. 


text:
<pb/>Hauga iuꞌiuna ainai tauvinunuwone Pita ainai hilaoma, na hiwalo, ‘Moiha uꞌoyama! Owa Yeisu yana boda ehebo, wuwuna alinamne dova Galili alinadi.’ 


text:
<pb/>Eena Pita ivuluma na walo yababana ainaena iwalo, ‘Tamada! Towaho neta nigele yayahanapui’. Na hauga tenem ainai amꞌam idou. 


text:
Ainaena Pita Yeisu yana walowa inuwatuwui ebeha, ‘Mulitai abo amꞌam idou, na owa mai tonuga uuvalaegau’. Ainaena Pita nuwana iyababa mwalaꞌina, na imahalava maseleyai idodoune.<pb/>


text:
Ainaena Yeisu nimana hipaidi na hilawei Loma yadi tauloina mwalaꞌina Pailato ainai yo ebeha Pailato iloinaei. Yudasa yana mwalowoi 


text:
<pb/>Na Yeisu ana tauhuhulane, Yudasa ihanapuiyaꞌo ebeha mata Yeisu hiꞌoiye mwalowoi, ta inuwabui na yana mane 30 siliba iwuyowedi taupwaoliwo mwalaꞌidi yo babadao aidiyai, 


text:
na iwalo, ‘Bada lauhapuli yapaihowaiyaꞌo wuwuna towaho namwanamwana alimiyai yahuhulaenaꞌo’. Na hiwalo, ‘Neta nigele teya hava alimaiyai, na owa hesi vehabana unuwatuwu’. 


text:
<pb/>Ainaena manewone 30 ivehulu aituluwedi vada tapwalolo mwalaꞌina holanai, na imahalava ta ilau, na balavaiyena gadona ibom ihipwaꞌiꞌiuyoi na imwamwalowoine. 


text:
<pb/>Na taupwaoliwone mane hitanogogoidi, na hiwalo, ‘Nigele howahowana ebe Yaubada ana velau ainai tamwauwi, wuwuna mane teina tomowa ana oiyemwalowoi maihana’. 


text:
Ainaena hibom hiloina na manenane ainaena ehebo tauꞌabi walata yana toputopu higimwalai yo ebe toputopunane taumanao adi magai. 


text:
<pb/>Tenem ainaena tauwalo mahalava Yelemaiya yana waloyemidi imahalava, wuwuna mwalona Buki Veꞌahihi ainai yana walo hileleyaꞌo neta:<pb/>‘Isileliwone ana maiha hiyogai ana bagibagili 30 siliba, na manedine hivaidi, 


text:
ta ainaena tauꞌabi walata yana toputopu hiyemaihane dova yada Taubada ivenuwamwauwegau’. Pailato Yeisu ipanivilaei 


text:
<pb/>Na Yeisu Pailato mehenai hivetowolo, ibom tauloina mwalaꞌina, na Pailatonane Yeisu ipanivilaei, iwalo, ‘Uwalo mahalava owa Yudeyaone yadi tauwasawasa awa?’ Na Yeisu iwalo, ‘Bada neta uwaloꞌo’. 


text:
<pb/>Eena taupwaoli mwalaꞌidi yo babadao Yeisu hiveꞌewai Pailato mehenai, na Yeisu nigele teya yana yemaiha. 


text:
<pb/>Na Yeisu nigele hinage iyayemaiha na bada taꞌi inobu. Ainaena Pailato nuwanane ipwanopwano mwalaꞌina. Pailato iloina na Yeisu ebe hiꞌoiye mwalowoi 


text:
<pb/>Bolimai ehebo ehebo aidiyai Buidiꞌwa guyauna ainai Lomaone yadi mumuga neta vada abapaiyena ehebo towaho ilivahi na imahalava, ebe yaiya boda nuwanuwadi. 


text:
Na hauga tenem ainai ehebo towaho vada abapaiyai imiyamiya yehana Balabasi, tomowa maudoidi hihanapuyaꞌo ebeha iya tauyababa mwalaꞌina. 


text:
<pb/>Ainaena tomowa himiya ahaiyama Pailato ainai, na Pailato iwalo aulidi, iwalo, ‘Aiteya towaho nuwanuwamiu yalivahi? Balabasi bo Yeisu iya hiveyehaei Besinana towahona?’ 


text:
<pb/>Na hinage hauganane howola Pailato lauvetala ipaipaihowai na mwanena wasa ivetamalenama, na iwalo, ‘Havena teya hava hinage uloiloinaei towaho teina dumwadumwaluna vehabana, wuwuna wau yaꞌeno niviniviyeine ta abameheuhi mwalaꞌina aliguwai’. 


text:
<pb/>Na hesi Taupwaoliwo mwalaꞌidi yo babadao tomowa hiwalo huluhuluidi ta ebe hiꞌawanoi Pailato ainai na Balabasi ilivahi aidiyai, na Yeisu hiꞌoiye mwalowoi. 


text:
Ainaena Pailato ipanivilauyowedi, iwalo, ‘Hitaubwau aidiyena yaiya nuwanuwamiu na vehabamiu yalivahi?’ Na hiwalo, ‘Balabasi’. 


text:
<pb/>Na Pailato iwalo aidiyai, ‘Vedova mata yaloinaeine Yeisu iya hiveyehaei Besinana towahona?’ Na maudoidi hiwalo, ‘Aiwa lagalagana ainai tatutuye patu’. 


text:
<pb/>Na Pailato iwalo, ‘Hava yede yana lauhapuli na ainaena ebeha aiwa lagalagana ainai tatutuye patu?’ Na hiwui mwalamwalaꞌi, hiwalo, ‘Aiwa lagalagana ainai tatutuye patu’. 


text:
<pb/>Ainaena Pailato ihanapuiyaꞌo ebeha nigele yana wahiyala teya na boda hihamahamadudu, ana ita dova mata hivetuwuni na hiꞌaleha. Na bwahiyena nimanane iuwadi tomowa mehediyai, na iwalo, ‘Havena hinage hava teya yaloiloinaei towaho namwanamwana teina yana mwalowoi vehabana, na omiu taꞌi ambom amloina’. 


text:
<pb/>Na boda maudoidi hiwalo, ‘Inamwanamwa. Abom aloinaei, na yana mwalowoi maihana ai yo natumaiyao aidiyai.’ 


text:
<pb/>Eena Pailato yadi walo bada ibenalenaꞌo, ta Balabasi ilivahi, na hinage yana tauꞌalehao iloinaedi ta Yeisu balavaiyena hisapi na mulitai abo hitutuye patu aiwa lagalagana ainai. Tauꞌalehao Yeisu hiꞌabitalawahiyei 


text:
<pb/>Ainaena Pailato yana tauꞌalehao Yeisu hisasapine na hiluwuwei vada mwalaꞌina holanai, na tauꞌaleha maudoidi hitauꞌahaidima Yeisu ainai. 


text:
<pb/>Na ana aleꞌo hiwuludi na aleꞌo hawahawawalina wasawasana ainaena hiveliꞌwa habi abitalawahiyeina. 


text:
Na ana pwaopwaomi haihaili womawomalina ainaena hipaihowai ta vahunai himwamwauwine, na digona nimanai himwauwi, na hinage mehenai hitalupwagogo ta hiꞌabiꞌabitalawahiyei, hiwalo, ‘Yauwedo, owa Yudeya yadi tauwasawasa!’ 


text:
eena yadi abitalawahi iꞌovi, na aleꞌo wasawasa ainaena hiwulu, ta ibom ana aleꞌowena hiveliꞌwauyoi, na hilauvai habi tutuye patuna aiwa lagalagana ainai. Yeisu hitutuye patu aiwa lagalagana ainai 


text:
<pb/>Na Yeisu himahalavaei ta hilalaweine, na amwahai ehebo Sailini towahona yehana Saimoni hilobai, ta hiloinaei ta ebe Yeisu ana aiwa lagalagana iꞌavalai. 


text:
Na Saimoni iꞌavalai ana higa himahalava dalava Goligota ainai. (Goligota ana bui neta Uluꞌulu Dalavana.) 


text:
<pb/>Na waini yo weꞌaha abeꞌabelena baidana hiyebweli ta himohei yo ebe havena muya ilaulautowoi mwalaꞌina. Na Yeisu waininane ilautowoi ta itaꞌwataꞌwataeine. 


text:
<pb/>Yeisu aiwa lagalagana ainai hitutuye patune, ta hivetowolo, na mulitai tauꞌalehaowowa Yeisu ana aleꞌowowa hivaidi na higuguyauwedine hibom aidiyai, na yadi aiyauya dova kati ana yepaipaihi, ta yaiya ebe imugai iya ana aleꞌo ivai. 


text:
Hinage ana aiwa lagalagana vahunai hilele: YEISU TEINA YUDEYA YADI TAUWASAWASA Neta yana mwalowoi wuwuna. 


text:
<pb/>Na hinage tauꞌaivavaliwowa hitau bwau hiveꞌabahigogoidi, ehebo Yeisu nima tautuwanaena na ehebo nima ehaꞌehanaena. 


text:
hiwalo, ‘Atemuyamuyam! Uwalo ebeha howahowam vada tapwalolo uloꞌe na ahubena tonuga holadiyai uꞌabiyoi. Hola ubom uhaguiyoigo na aiwa lagalaganaena uꞌaituluma, ebe owa Yaubada Natuna.’ 


text:
<pb/>Hinage dova Taupwaoliwo mwalaꞌidi yo loina ana tauveꞌitao yo babadao Yeisu hiꞌabitalawahiyei, na hiwalo: 


text:
‘Vali tomowa ihaguhaguidi, na ibom nigele iyahauguyowei, ebe iya Isileli ana tauwasawasa, aiwa lagalaganaena iꞌaituluma ta tayemidiyei. 


text:
Iya Yaubada Natuna na Yaubada iyemidiyei ta iwalo, “Yau Yaubada Natuna”. Hola teina taꞌi Yaubada ihagui na taꞌita!’ 


text:
<pb/>Lavilaviyai neta Yeisu alinana mwalaꞌinaena iyoga na iwalo, ‘Eli, Eli, lama sabakitani?’ Na ana bui neta, ‘Yagu Yaubada, yagu Yaubada, hava vehabana ulalaugabaigaune?’ 


text:
<pb/>Tupwana tomowa vahalinai hitowotowolo yana yoga hibenalei, na hiwalo, ‘Ambenalei towaho teina Elaitiya iyogayogaei’. 


text:
<pb/>Eena ehebo aidiyena isagena ta balou ivai yo waini abeꞌabelena ainaena ivedaꞌwa na ehebo aipwala mehenai iwomalei, na iveleleihini Yeisu awanai, ta ebeha imalaꞌuꞌui. 


text:
Na towahonane ana geluwo hiwalo, ‘Hola ulaumwau na tahaꞌwahaꞌwa, nuwana mata Elaitiya ilaoma na ihagui’. 


text:
Na aleꞌo mwalaꞌina vada tapwalolo mwalaꞌina ana biliwutuhi ilotapulihi ewaena, ta iꞌaitulu duyai, na mwaniꞌiniꞌi isagena, na gaima mwalaꞌidi hilotatomwahi. 


text:
<pb/>Yo hinage magai awadi hilotahoꞌe, na tauyemidiwo bagibagilidi mwalona himwamwalowoiwa hitowolouyo, 


text:
Yeisu yana towolouyo tuluhanai hiya hinage magai aidiyena himahalavama na Yelusalem ainai hiluwu, na tomowa bagibagilidi aidiyai himamahalavane. 


text:
<pb/>Na tauꞌalehaone mayadi taumugai howola Yeisu hiꞌitaꞌita avivini, na mwaniꞌiniꞌi yo ginauli maudoidi himahalava hiꞌitadi, na himeheuhi mwalaꞌina, na hiwalo, ‘Moiha, towaho teina iya Yaubada Natuna’. 


text:
<pb/>Tupwadi waiwaihiu hinage lovaena hiꞌitayama. Hiya mwalona Galiliyena Yeisu himulitaenama yo hinage ana hipaipaihowai. 


text:
Ehebo yehana Meli Magidalaena mayana waligeha, iya Yemesa yo Yosepa hinadi, na hinage Sebedi natunao bwau hinadi. Yeisu ana mwau magaiyai 


text:
<pb/>Lavilaviyena ehebo Alimatiya towahona ilau Pailato ainai, iya wasawasa towahona na hinage Yeisu ana taumulita teya, yehana Yosepa. 


text:
Yosepanane ana magai vauvauna ainai himwauwi na magainane hiyayatuine dova duluva gaima holanai, na gaima mwalaꞌina na poꞌupoꞌuwana ainaena magai awana hiveꞌeno auhi, na mulitai Yosepa ilalaune. 


text:
Meli Magidalaena mayana waligeha magaine vahalinai himiyamiya na hiꞌitaꞌita sipwaidi. Magai hiꞌita avivini 


text:
<pb/>Yeisu hiveꞌabahi neta Yudeyaone yadi ahubena atububu ainai, na iꞌahubena neta yadi Tapwalolo ana ahubena, na Taupwaoli mwalaꞌidi yo Palisiwo baidadiyao hilau Pailato ainai, 


text:
na hiwalo, ‘Taubada, tauꞌoyamawa mwalona mayawahina imiyamiya yana walo anuwatuwu avivini, iwalo, “Ahubena tonugana ainai mwalowoiyena yatowolouyoma”. 


text:
Ainaena ebe howahowana uloina na magai ana tauꞌita aviviniwo hiꞌita avivini iliꞌilimani ana higa ahubena tonuga, mata dova ta ana taumulitao hilaoma na Yeisu tauna hivai hilawei, na tomowa hiꞌoyamayedi ebeha Yeisu mwalowoiyena bada itowolouyoꞌo; yo ainaena oyama mulimulitana mata oyama mugamugaina imwalaꞌi gabaei.’ 


text:
<pb/>Na Pailato iwalo aulidi, iwalo, ‘Yami tauꞌita aviviniwo tauꞌalehao amlawedi, na magai hiꞌita avivini iliꞌilimani’. 


text:
<pb/>Ainaena hilau aibadi hivai, na magai awana ana gudu gaimane hinage hiꞌaibadini iliꞌilimani na ana tauꞌita aviviniwo hivevetowolodine.<pb/>


text:
Tapwalolo dagelanai neta malatomtomwai hawahawaga vauvauna ana ahubena mugamugaina ainai Meli Magidalaena mayana waligeha hilaoma magayai habi tauboꞌeyei. 


text:
Na mwaniꞌiniꞌi mwalaꞌina isagena, neta Yaubada yana tausagenawasa ehebo galewaena iꞌaituluma, na gaima magai awanaena iveꞌi wahiyei na ainai imimiyane. 


text:
<pb/>Na magai ana tauꞌita aviviniwo tausagenawasanane hiꞌiꞌitane na himeheuhi mwalaꞌina na hibatubatutuli, na hibeꞌu baleꞌuwai dova taumwalomwalowoi. 


text:
<pb/>Na tausagenawasanane waiwaihiuwone iwalo aulidi, iwalo, ‘Havena ammehemeheuhi. Yahanapuiyaꞌo omiu Yeisu iya bada hiꞌoiye mwalowoiyaꞌo ambehabehaei. 


text:
Iya nigele teinai, wuwuna mwalowoiyena bada itowolouyoꞌo, dova mwalona iwalo alimiyai. Amlaoma ta yana abaꞌeno ovaꞌovaꞌaꞌavana amꞌita. 


text:
Na amlau mwayamwayayau ana taumulitao amwalo aidiyai ebeha Yeisu mwalowoiyena bada itowolouyoꞌo, na mata imugai Galili ainai, na omiu abo ammulitaei tenemai na amꞌita. Teina yami wasa bada yawalo auligomiuꞌo.’ 


text:
<pb/>Na waiwaihiuwone mayadi meheuhi na hinage mayadi yaliyaya magai hilau vehulu na hisagena mwayamwayau ta ebe Yeisu ana taumulitaone aidiyai ginauli teina hiwalo mahalavaedi. 


text:
<pb/>Na Yeisu amwahai ilobaidi na ivelauwedi, na hilaoma aena hiꞌabitowoidi, na hiwalovetuvehaeyei. 


text:
Eena Yeisu iwalo aulidi, iwalo, ‘Havena ammehemeheuhi, na hesi amlau augeluwo nuwadiyai ammwauwi na hilau Galili ainai, ta nemai hiꞌitagau’. Magai ana tauꞌita aviviniwo yadi walomahalava 


text:
<pb/>Waiwaihiudiyaone howola amwahai hilaulau, na magai ana tauꞌita aviviniwone tupwadi hilau dalava Yelusalem ainai, na hava dova imamahalavane hiwalo mahalavaedi Taupwaoli mwalaꞌidi aidiyai. 


text:
<pb/>Ainaena Taupwaoliwone yo babadao baidadiyao himiya ahaidima, na hiloina, ta mane mwalaꞌina tauꞌita aviviniwone himohedi. 


text:
Ta ebe tomowa aidiyai hivetalaꞌaubabadaei, na hiwalo, ‘Masigiliyena aꞌenoꞌeno na Yeisu ana taumulitaone hilaoma, na taunane hivavaine’. 


text:
Yo hinage hiwalo aulidi, hiwalo, ‘Ebe Loma tauloina mwalaꞌina wasa teina ibenalei, mata aꞌoyamaei, na ebe havena alimiyai imanimanini’. 


text:
<pb/>Ainaena yadi mane hivaidi, na Taupwaoliwo yo babadao yadi nuwatuwuwone himumulitaedine. Na yadi oyamawa idabalala Yudeyaone aidiyai, ta wau hinage dova hiwalowalo. Yeisu ana taumulitao yadi paihowa imohedi 


text:
<pb/>Ainaena Yeisu ana taumulitao hitau 11 hilau Galili, ta hihae oyawa Yeisu iwalo mahalavaeiwa ainai. 


text:
<pb/>Yeisu ilaoma aidiyai na iwalo aulidi, iwalo, ‘Tamagu bada loina wahiwahiyalana maudoina imohegauꞌo galewai yo baleꞌuwai. 


text:
Na amlau tupwa maudoidi aidiyai amguguya na ainaena tomowa himulitaegau, yo hinage amꞌabiye bapitaisowedi Tamagu yehanaena, yo Natuna yau yehaguwena, yo Aluꞌaluwa Veꞌahihi yehanaena. 


text:
Na veꞌita maudoina bada yamohegomiuꞌo amveꞌitadi na hiya hinage himulitaedi. Na moiha, yau baidamiu tamiyamiya hauga maudoina wau yo ana higa baleꞌu yana abaꞌovi ainai.’<pb/>


text:
Mwalona tauwalo mahalava Aisaya Yeisu wasana vehabana ileleyaꞌo, neta Yaubada yana walo iwalo mahalavaenaꞌo, iwalo:<pb/>‘Teina yagu tausagenawasa yavetamale mugaiyei na vehabam yam amwaha isepa, 


text:
na balabala awawai alinana mwalaꞌina ainaena iwalo mahalava na iwalowalo, “Yada Bada yana amwaha amsepa yo amꞌabiye dumwalu”.’ 


text:
<pb/>Yoni tauꞌabiye bapitaiso imahalava balabala awawai ta iguguya tomowa aidiyai, iwalo, ‘Yami mumuga yababadi aidiyena amnuwabui na ambapitaiso ta ebe Yaubada yami mumugaone inuwahamuidi’. 


text:
<pb/>Na tomowa maudoidi tupwa Yudeya ainaena yo hinage dalava Yelusalem ainaena hihoꞌeyama Yoni yana guguya habi benaleina, ta yadi mumuga yababadi hiwalo mahalavaedi ta iꞌabiye bapitaisowedi bwahi Yolidani ainai. 


text:
Yoni ana aleꞌone lagulagu kameli wiyawiyana na ana tulituline kameli ꞌwapina, na anane bilolo yo mwagagau bada. 


text:
<pb/>Na Yoni iguguya ta iwalo, ‘Iya dagelaguwena ilalaoma imwalaꞌi gabaegau, na nigele howahowana aenai yapwagogo na aena ana huma yalivahi. 


text:
Yau weꞌahaena teina yaꞌabiye bapitaisogomiu, na iya Aluꞌaluwa Veꞌahihiyena howola abo iꞌabiye bapitaisogomiu.’ Yeisu ana abiye bapitaiso 


text:
<pb/>Hauga tenem ainai Yeisu dalava Nasaleti ilaugabaei, neta tupwa Galili ainaena, ta ilalaomane bwahi Yolidani ainai, ta Yoni Yeisu iꞌabiye bapitaiso. 


text:
Na Yeisu bada bwahiyena igayogayo taohanima na iꞌitamayahi ta galewa iꞌita ilotahoꞌe na Aluꞌaluwa Veꞌahihi ana ita dova gabubu iꞌaituluma ainai. 


text:
Na hinage ehebo alina galewaena iwalo, ‘Owa natugu moiha vehabam yayaliyaya mwalaꞌina’. Tomodulele Yeisu itowoi 


text:
ta ahubena 40 tenem ainai imiyamiya, na hauganane aidiyai Tomodulele itowotowoi, nuwanuwana Yeisu iꞌabiye beꞌu, na tupwanane ainai lagulagu manimaninidi hinage himiyamiya, na tausagenawasao Yeisu hiꞌitaꞌita avivini. Tauyama hitau vehopali Yeisu iyogaedi 


text:
<pb/>Hauganane ainai Wasawasa Helodi iloina ta Yoni vada paipaiyai himwauluwei. Himwau iꞌovi na mulitai Yeisu imahalava Galili ta wasa namwanamwana Yaubada ainaena iguguyaei, 


text:
iwalo, ‘Hauga bada imahalavamaꞌo ta Yaubada ebe ivetauloina alidai. Ainaena yami paihowa yababadi aidiyena amnuwabui na wasa namwanamwana amyemidiyei.’ 


text:
<pb/>Ehebo hauga Yeisu Galili leꞌawanai ivasavasane ta tauyamao hitau bwau matahina iꞌitadi Galili niꞌuwai yadi vinaya hiyahuyahuwei, hiya Saimoni yo Andulu. 


text:
ta iyogaedima eena tamadiwa mayana taupaihowao hilaugabaidi wagai na Yeisu himumulitaeine. Yeisu ehebo towaho ainaena aluꞌaluwa yababana ivai vehulu 


text:
<pb/>Mulitai hilaoma dalava yehana Kapeneum ainai, ta Tapwalolowai Yeisu vada tapwalolo ainai iluwu ta iveꞌita. 


text:
Na tomowa maudoidi nuwadi ipwanopwano yana veꞌita vehabana, ta hiwalo, ‘Veꞌita teina moihana na wahiwahiyalana, ita hesi yada loina ana tauveꞌitao yadi veꞌita itapiya.’ 


text:
<pb/>Na vada tapwalolone ainai ehebo tomowa imiyamiya na towahonane holanai aluꞌaluwa yababana imiyamiya, eeta towahonane Yeisu ainai ilohagali, 


text:
iwalo, ‘Yeisu, owa towaho Nasaleti hava wuwuna ulalaomane alimaiyai? Nuwanuwam ta ebeha umutugai awa? Na owa hesi bada yahanapuigoꞌo owa taꞌi Yaubada Natuna.’ 


text:
<pb/>Eeta aluꞌaluwa yababanawa towahone iꞌabiye tai ta ibatubatutuli na ilohagali mwalaꞌina, na mulitai towahowa ainaena imamahalavane. 


text:
<pb/>Na tomowa maudoidi hinuwapwanopwano, na hibom hipanivilauyowedi hiwalo, ‘Veꞌita vauvauna teina vedova? Teina towahone howahowana aluꞌaluwa yababadi iloinaedi na hiꞌawa abiyei.’ 


text:
Hauganane ainai Yeisu wasana hiyewasaei Galili tupwanao maudoidi aidiyai. Yeisu taulovala bahudi iꞌabiye namwanamwadi 


text:
<pb/>Iꞌovi na Yeisu vada tapwalolo ainaena imahalava, ta Yemesa na Yoni baidanao hilalaune Saimoni yo Andulu yadi vadai. 


text:
Ta Yeisu iluwu ainai, nimanai iꞌabi ta iꞌabiye towolo, eena ana lovala itatalune. Na waihiunane imahalava ta adi iꞌaꞌatububuine. 


text:
Lavilaviyena mahana bada ihuhugu ta tomowaone yadi taulovalao yo hiya aluꞌaluwa yababadi aidiyena hilolovalane maudoidi hilauvaidima Yeisu ainai, 


text:
Na taulovalao bahudi yo hiya aluꞌaluwa yababadi iꞌabiye yauyauledi maudoidi Yeisu iꞌabiye namwanamwadi, na ebe aluꞌaluwa yababadi iheusilidi himahalava mata iꞌauhidi na havena hiwalowalo mahalavaei, wuwuna iya bada hihanapuiyaꞌo. Yeisu Galili tupwanane ainai iguguya 


text:
<pb/>Malatomtom iuꞌiuna Yeisu itowolo ta vadaena imahalava ta ibom ilau balabala awawai, ta iꞌawaꞌawanoi Yaubada ainai. 


text:
<pb/>Ta Yeisu iwalo, ‘Talau tupwana hinage dalava aidiyai yo yaguguya. Teina vehabana yalalaomane.’ 


text:
<pb/>Eeta Galili tupwana maudoina hitaꞌiꞌiliyei ta yadi vada tapwalolo aidiyai iguguya na hinage aluꞌaluwa yababadi tomowao aidiyena iheusili mahalavaedi. Yeisu taulepelo ehebo iꞌabiye namwanamwa 


text:
<pb/>Taulepelo ehebo Yeisu ainai ilaoma, ta ipwagogo na iꞌawanoi iwalo, ‘Ebe yam nuwatuwu dova howahowana yo uꞌabiye namwanamwagau’. 


text:
Eeta Yeisu iꞌatemuyamuyaei, ta nimanaena towahonane ꞌwapinai iꞌabi ta iwalo, ‘Ehe ausala, unamwanamwa!’ 


text:
iwalo, ‘Ee, ulau, na havena yaiya ainai uwalowalo mahalavaegau, na hesi udumwalu ulau taupwaoli ainai yo iꞌitago, ta ebe yam velau umwauwi Yaubada ainai, hava dova ada loina Mosese ainaena, eeta tomowa hihanapuigo ebeha bada uvauvauyoꞌo’. 


text:
<pb/>Ta taulepelowa nigele Yeisu yana loina iyamulitaei, na hesi tomowa bagibagilidi aidiyai iwalo mahamahalava, na boda mwalaꞌina hilaoma. Teina vehabana Yeisu nigele howahowana imahalava dalavanane ainai, eeta ilau balabala awawai ta nemai imiyamiya, na tomowa dalava bagibagilidi aidiyena hilalaune ainai.<pb/>


text:
Ahubena tupwadi hiꞌoviꞌo na Yeisu iwuwuyone Kapaneum ainai, na wasana hibenalenaꞌo ebeha Yeisu bada iwuyomaꞌo. 


text:
na hitowoi yo ebeha peupeunane iluwuwei Yeisu ainai na nigele howahowadi, wuwuna boda imwalaꞌi alili, eeta hiꞌavalaihini vada ewanai na ana atovi hivai vehuludi ta ainaena peupeunawa maꞌabaꞌenona hivehoni aituluwei Yeisu mehenai himwamwauwine. 


text:
<pb/>Himwauwi na Yeisu bada towatowahowone yadi yemidi ihanapuiyaꞌo ta peupeunawa iwalo ainai, ‘Natugu, yam mumuga yababadi adi nuwahamu bada ulobaiyaꞌo’. 


text:
<pb/>Na tupwadi loina ana tauveꞌitao Yeisu vahalinai himiyamiya yana walo hibenalei ta hibom atediyai hinuwanuwatuwu, 


text:
‘Yeisu teina vedova ta Yaubada ainai iwalo hinahinali? Wuwuna nigele teya howahowana yo tomowa yadi mumuga yababadi inuwahamuidi, na hesi Yaubada ibom howahowana.’ 


text:
<pb/>Na hesi Yeisu holanai bada yadi nuwatuwu ihanapuiyaꞌo, ta iwalo, ‘Hava vehabana neta dova amnuwanuwatuwune? 


text:
Mata vedova teina peupeunane vehabana yawalone, “Yam mumuga yababadi bada yanuwahamuidiꞌo”, bo yawalo, “Utowolo na yam abaꞌeno uꞌavalai ta ulau?” 


text:
Na mata amhanapui ebeha yau Tomowa Moihagu mayagu loina baleꞌuwai na tomowa yadi mumuga yababadi yanuwanuwahamuidi.’ 


text:
Eeta peupeunane ainai iwalo, ‘Yau teina yawalowalone, utowolo, yam abaꞌeno uꞌavalai ta ulau yam dalavai’. 


text:
<pb/>Eeta itowolo yo yana abaꞌeno iꞌavalai ta bodaowa mehediyena imamahalavane. Tenem ainai boda maudoidi nuwadi ipwanopwano na Yaubada hinoꞌowei, hiwalo, ‘Paihowa teina abanuwapwanopwano. Wau mai ehebo taꞌiꞌitane.’ Yeisu Livai iyogaei 


text:
<pb/>Mulitai Yeisu imahalavauyo Galili leꞌawai, ta hinage boda hitauꞌahaiyama ta iveveꞌitane aidiyai. 


text:
Na yana veꞌita iveꞌovi ta ilaulau na ehebo takesi ana tauvai iꞌiꞌitane takesi abapaihowa vadana ainai imiyamiya. Towahonane yehana Livai, na tamanane Alipiyosi. Ta Yeisu iwalo, ‘Livai, umulitaegau!’ Eeta Livaiwa itowolo na Yeisu imumulitaeine. 


text:
Eena Yeisu mayana taumulitao hilaoma Livai yana vadai habi ai, na boda Yeisu himulitaei, hiya tauyababa dova takesi ana tauvaiwo, yo tupwadi tauyababa hinage, na maudoidi Yeisu mayana taumulitao baidadiyao himiyamiya. 


text:
<pb/>Haugana himiyamiya Palisi yadi loina adi tauveꞌitao hiꞌiꞌitane, ta Yeisu ana taumulitaone aidiyai hipanivila, hiwalo, ‘Hava vehabana yami tauveꞌitane takesi adi tauvai yo hinage yabayababadi tupwadi baidanao hiꞌaiꞌai toyawane?’ 


text:
<pb/>Na Yeisu walone teina ibenaledi ta iwawalone, ‘Hiya ausaladi taulaumulamula nigele nuwadi, na taulovala hesi nuwanuwadi taulaumulamula. Yau yalaoma nigele ebeha taunamwanamwa aꞌava vehabadi, na hesi tauyababao yahaguidi.’ Yeisu yana walo aiꞌai ana veꞌahihi vehabana 


text:
<pb/>Ta Yoni tauꞌabiye bapitaiso ana taumulitao yo hinage Palisiwo aiꞌai ainaena hiveꞌahihi yadi tapwalolo vehabana, eeta tupwadi tomowa Yeisu ainai hilaoma na hiwalo, ‘Yoni ana taumulitao yo hinage Palisiwo adi taumulitao hiveꞌahihi aiꞌai aidiyena, na vedova ta am taumulitaone nigele hiyaveꞌahihine?’ 


text:
<pb/>Eeta Yeisu walo vegevegediyena aidiyai iwalo, ‘Vedova, ilowoinanei yo tawahola ana tauvinunuwo hiveꞌahihi ebe tautawahola towahona baidadi himiyamiya? Nigele taꞌi! Wuwuna iya baidadi ta maudoidi hiyaliyaliyaya. 


text:
Na hesi amnuwatuwu avivini ebeha hauga ilalaoma yo tautawahola ana alehao hivaivehulu mata hinuwayababa yo hiveꞌahihi aiꞌai aidiyena.’ 


text:
<pb/>Ta ehebo hinage walo vegevegedi imohedi, iwalo, ‘Nigele howahowana yo aleꞌo vauvauna tupwatupwana luwuluwu miyamiyana taꞌaibadiꞌauhi mata dova ta itavapulipulihi mwalaꞌina. 


text:
Na hinage nigele howahowana waini vauvauna tahiwai ꞌwapi abahiwa miyamiyana aidiyai, mata dova ilotapulihi yo waini na abahiwa tayepaipaihedi, na hesi tahiwai abahiwa vauvaudi aidiyai.’ Yeisu Tapwalolo ana tauloina 


text:
<pb/>Tapwalolowai Yeisu mayana taumulitao tanovi holanaena hilaulau ta ana taumulitaone witi patuna hipupudi ta hiꞌaiꞌaidi. 


text:
Na Palisiwone hiꞌiꞌitadine ta Yeisu ainai hiwalo, ‘Taubada, vedova ta am taumulitao Tapwalolo ana loina hihoꞌehoꞌene?’ 


text:
<pb/>Na Yeisu aidiyai iwalo, ‘Buki Veꞌahihi ainai hilelelene Deivida vehabana na ebe amvahili amhanapui ebeha iya maꞌana geluwo hivahali mwalaꞌina. 


text:
Ta Yaubada yana vadai iluwu ta beledi veꞌahihi ivai ta hiꞌaꞌaine. Beledinane ana loina ebeha taupwaoli aꞌava adi talam ta hiꞌai. Na bada taꞌi hivahali alili, eeta taupwaoli mwalaꞌina yehana Abayada italamwei ta hiꞌaꞌaine.’ 


text:
<pb/>Yeisu hinage iwawalo aulidine, iwalo, ‘Yaubada Tapwalolo imohegita yada namwanamwa vehabana, nigele ebeha ita ipaihowagita Tapwalolo vehabana. 


text:
Na Palisiwone Yeisu hiꞌitaꞌita sipwai na ebe towahonane iꞌabiye namwanamwa Tapwalolowai mata hiveꞌewai. 


text:
<pb/>Na Yeisu babadaone iwalo aulidine iwalo, ‘Teina yagu panivila alimiyai, aiteya paihowa namwanamwana alidai? Tapwalolo ainai tomowa tahaguidi bo taꞌabiye yababadi? Tahaguidi bo tayemwalowoidi?’ Ta yana walone nigele hiyayemaiha. 


text:
Ta Yeisu mayana modoꞌini ivinunu gwaigwaipile aidiyai, yo mayana nuwayababa yadi uluꞌuluyaiyai vehabana, ta towahonane ainai iwalo, ‘Nimam utuwu’, ta towahone nimana ituwu ta inanamwanamwane. 


text:
<pb/>Ainaena Palisiwone himahalava ta Helodi yana bodao baidadiyao hiꞌulewahi vedova na ebe Yeisu hiꞌoiye mwalowoi. Boda Galili leꞌawanai 


text:
<pb/>Ainaena Yeisu itauvehuludi ta mayana taumulitao hidobi Galili leꞌawanai, na boda mwalaꞌina himumulitaeine. 


text:
Bodawone teina Yeisu wasanane hibenalei ta Galiliyena yo Yudeyaena yo Yelusalemaena yo Idumeya tupwanaena yo Yolidani hali tupwanaena na tupwadi dalavaone Taya yo Saidoni vahalidiyena hitatauꞌahaiyamane. 


text:
<pb/>Ta Yeisu taulovalao iꞌabiye namwanamwadi, na hesi taulovalao bagibagilidi hinoinoini habi abisawahina, eeta Yeisu ana taumulitaone aidiyai iwalo, ‘Waga vehabagu amvaiyama ta ebe tomowaone besiwa hinoinoinigaune yagelu wagai’. 


text:
<pb/>Na tomowaone aidiyai aluꞌaluwa yababadi hiluwuꞌo, ebe Yeisu hiꞌita, hibeꞌu pwagogo mehenai na hiwuiwui, hiwalo, ‘Owa Yaubada Natuna’. 


text:
<pb/>Na Yeisu ilaugagayowedi, iwalo, ‘Havena amwalowalo mahalava ebeha yau Yaubada Natuna’. Yeisu hitau 12 ivesinuwaidi 


text:
Ta aidiyai iwalo, ‘Omiu am tau12 yavesinuwaigomiu na baidaguwao tamiyamiya, yo mulitai abo yavetamalegomiu tupwana dalava aidiyai, amguguya, 


text:
na hinage Andulu yo Pilipi yo Batolomiu yo Madiu yo Tomasi yo vali Yemesa, iya Alipiyosi natuna, yo Tadiusa yo vali Saimoni, iya tauꞌawa paꞌipaꞌiꞌi mwalaꞌina Isileli yana miyawahi Loma ainaena vehabana, 


text:
<pb/>Mulitai Yeisu iwuyo yana dalavai, na boda imwalaꞌi alili hitauꞌahaiyama, ta nigele howahowana Yeisu mayana taumulitao hiꞌaiyawasi yo hiꞌai. 


text:
Na yana huhuwone hibenalenaꞌo ebeha Yeisu nigele iyaꞌaiyawasi towoi, ta hilau habi lauvaiyama, wuwuna hinuwatuwui hiwalo, ‘Bada iyauyauleꞌo’. 


text:
<pb/>Na loina ana tauveꞌitao tupwadi bada Yelusalemaena hidobima ta Yeisu yana paihowa mwalaꞌina hiꞌitayaꞌo ta hiwalo, ‘Towaho teina yana paihowa ana ita dova alawaiwone yadi taubada, neta Tomodulele yana wahiyalaena aluꞌaluwa yababadi iheuheusilidi’. 


text:
<pb/>Na Yeisu tomowaone iyogaedima ta abaꞌita aidiyena iveꞌita aidiyai, ipanivila, iwalo, ‘Nigele howahowana Tomodulele ebeha iya ana bodao aidiyai iveꞌaleha’. 


text:
Na hinage iwalo, ‘Ebe teya abaloina ainai tomowaone hiwahei na hibom hiloꞌalehauyowedi mata abaloinane itapiya yo ibeꞌu. 


text:
Hinage dova ebe huhu ehebo na hiwahei yo hibom hiloꞌalehauyowedi mata hitapiya yo yadi miya iyababa. 


text:
Tomodulele hinage dova ebe mayana bodao hibom hiloꞌalehauyowedi mata yana abaloinane ibeꞌu yo iꞌovi taꞌi. 


text:
<pb/>‘Abaꞌita hinage towaho wahiwahiyalana, neta Tomodulele yana vada, nigele howahowana ehebo yaiya iluwu tauwahiyalane yana vadai yo yana tobwatobwa iꞌaluhewaidi. Na hesi ebe ehebo towaho gulawa ainaena tauwahiyalane nimanane yo aenane ipai mugaiyedi na mulitai howahowana iluwu yana vadai yo yana tobwatobwa iꞌaluhewaidi. 


text:
<pb/>‘Eeta teina yawalo iliꞌilimani alimiyai ebeha tomowa yadi pwanoliwo yo yadi walo yababana maudoina Yaubada mata inuwahamuidi, 


text:
na hesi ebe yaiya Aluꞌaluwa Veꞌahihi iꞌawa yababaei, Yaubada nigele howahowana inuwahamui, na mumuga yababanane ainai mata imiya vateyai’. 


text:
<pb/>Teina Yeisu yana walo wuwuna tomowa hiwalowalo ebeha ana tauhaguwede neta Tomodulele. Yeisu hinana yo tahinao ainai hilalaune 


text:
<pb/>Yeisu hinana na tahinao hilaoma ta maseleyai hitowolo, na walo aꞌava hivetamalei vadai ta ebeha Yeisu imahalavama aidiyai. 


text:
Na tomowaone Yeisu vahalinai himimiyane hiwalo auli, ‘Taubada, hinam yo tahimwao maseleyai na ebeha nuwanuwadi owa’. 


text:
Ebe yaiyadiwo Yaubada yana nuwatuwu himulimulitaei hiya tahiguwao yo nuhuguwao yo hinage hinaguwao.’<pb/>


text:
 Mulitai hinage Yeisu iwuyoma Galili leꞌawanai habi guguya na boda mwalaꞌina hitauꞌahaiyama ainai, eeta ehebo waga iꞌavaꞌavai ainai igelu ta imimiyane na bodaone leꞌawai hitowotowolo. 


text:
Na tupwana haihaili womawomalidi aidiyai hibeꞌu ta hiꞌini mwalomwalowoi, ta nigele howahowana yo hiꞌaino, wuwuna haihaili womawomalidi hiwahiyala ta hipaiye mwalowoidine. 


text:
Eena tupwadi patu toputopu namwanamwana ainai hibebeꞌune, na hiꞌini na himwalaꞌi ta hiꞌaino, eeta tupwadi ainodi hibagibagili alili, na tupwadi ahipuwai, na tupwadi nigele hiyaꞌaino iliꞌilimani.’ 


text:
<pb/>Ta Yeisu aidiyai iwalo, ‘Ebe matalinamiu walo teina ambenalei’. Hava vehabana Yeisu iwalo vegevegedine 


text:
<pb/>Mulitai bodaone hiloꞌuhagwali na Yeisu ibom imiyamiya, ta tupwadi tomowa na ana taumulitaowowa hitau tuwelo wone baidadiyao hilaoma ta Yeisu ainai hipanivila, hiwalo, ‘Yam walovegevegediwone hava adi masele?’ 


text:
<pb/>Na Yeisu iwalo, ‘Omiu bada Yaubada hanapu imohegomiuꞌo yo yana loina holadi amhanahanapuidi, na hesi tomowa bagibagilidi nigele. 


text:
Hiya walovegevegedi hibenalei na ana nuwamasele nigele hiyahanapui, na hinage ana hanapu hibehabeha na nigele howahowadi hilobai. Eeta hinage nigele howahowana yadi pwanoliwone aidiyena hinuwabui na Yaubada inuwahamuidi.’ Walovegevegedi patu vehabana ana livahi 


text:
<pb/>Ta Yeisu aidiyai iwalo, ‘Vedova yagu walovegevegedi teina nigele amyanuwamasele awa? Yede vedova mata tupwana walovegevegedi teina dova amnuwamaseleine? 


text:
Tupwadi patuwa hibeꞌu amwahai dova tomowa hiya Yaubada yana walo hibenalei na Tomodulele ilaoma aidiyena ivaivehuludi. 


text:
<pb/>‘Hinage dova patuwone malagaigaima ainai hibeꞌubeꞌu, ebeha tomowadine Yaubada yana walo hibenalei mayadi yaliyaya hitatalamne, 


text:
na nigele lamdine iyayaiyai yo iyaꞌabidobi, eeta hauga habuluna ainai himiyamiya, yo ebe aiteya hauga ainai Yaubada yana walo ana yemidi vehabana vitai nuwana alehao hilobai mata hibeꞌu mwayamwayau. 


text:
<pb/>‘Na patuwa haihaili womawomalidi aidiyai hibebeꞌuwa dova tomowaowa hiya Yaubada yana walo hibenalei, 


text:
na wasawasa yo baleꞌu yana paulao adi nuwatuwu aidiyena Yaubada yana walo hinuwapwanopwanowei eeta nigele howahowana hiꞌaino. 


text:
<pb/>‘Na patuwa toputopu namwanamwana ainai hibebeꞌuwa dova tomowaowa hiya mayadi atetalam Yaubada yana walo hibenalei, ta ainodi namwanamwadi. Tupwadi ainodi bagibagili alilidi, na tupwadi ahipuwai na tupwadi nigele hiyaꞌaino iliꞌilimani.’ Walovegevegedi lampa vehabana 


text:
<pb/>Yeisu hinage alidiyai iwalo, ‘Havena lampa alaꞌalahina walata yo halabi ainaena taꞌoiꞌoihamui, na hesi maseleyai tamwauwi ta imasele. 


text:
<pb/>Na hinage, ‘Amnuwatuwu avivini yo walo ambenali iliꞌilimanidi, wuwuna ebe omiu hava amꞌaiyauya mata dova ana maiha amvai na hesi maꞌana yemutulai. 


text:
Wuwuna ebe yaiya ainai Yaubada yana tobwatobwa, mata tobwatobwanane ilauhepoiyei. Na ebe yaiya ainai nigele Yaubada yana tobwatobwa, mata hava namwanamwana ainai imiyamiya Yaubada ainaena ivaivehuludi.’ Walovegevegedi venuvenu vehabana 


text:
<pb/>Yeisu hinage iwalo, ‘Yaubada yana paihowa nuwana yana loina tomowa aidiyai dova hinage venuvenu towaho yana tanoviyai iꞌumaidi, 


text:
na towahonane boniyai ehebo ehebo iꞌeno na iꞌahubena itowolo, na venuvenuwone hiꞌiniꞌini yo hihaihaili, na hesi yadi ini wuwuna nigele iyahanapui. 


text:
na mulitai abo ainona ihuna tauꞌabi tanoviwa ivetuwuni yo ilauꞌeli.’ Walovegevegedi patu habuluna vehabana 


text:
<pb/>Yeisu hinage iwalo aulidi iwalo, ‘Vedova Yaubada yana Abaloina walovegevegediyena yaꞌabiye masele alimiyai? 


text:
Nuwana teina dova ehebo aiwa patuna ainai yawalo yepatu neta magimagi vehabana. Magimagi patuna habuluna, 


text:
na ebe taꞌumai na iꞌini yo iveꞌaiwa mwalaꞌi, mata lagalaganao mwalaꞌidi imwauwidi, ta lagalaganao logulogudiyai lowolowo yadi abatowa.’ Yeisu yana walovegevegedi bagibagilidi 


text:
<pb/>Yeisu yana guguya aidiyai walovegevegedi bagibagilidi aidiyena iveꞌiveꞌita, yo ebe tomowa aidiyena howahowana hihanapui. 


text:
Iya hauga bagibagilidi walovegevegediyena iguguya bodao aidiyai, na yana hevahevaliwone hibom aidiyai walovegevegediwone ilivalivahidi. Yeisu yaumai yo bagodu iloinaedi 


text:
<pb/>Lavilaviyai Yeisu yana guguya wagaena iveꞌovi ta ana taumulitaone aidiyai iwalo, ‘Amgeluma yo ta geyoꞌawa vali tupwai’. 


text:
Na Yeisu waga aiyiuwai ana uludai bada imwauwiyaꞌo ta iꞌeno iꞌiwahiꞌo, na ana taumulitaone hivavanoine ta hiwalo, ‘Taubada, utowolo ta uhaguigita mata dova ta tamwalowoi’. 


text:
<pb/>Eeta Yeisu itowolo ta yaumai yo bagodu iloinaedi, iwalo, ‘Badagi ulaumwau yo udaumwali!’ Eeta yaumai itowalaumwau, na niꞌu maudoina idadaumwaline. 


text:
<pb/>Na nuwadi hipwanopwano na himeheuhi, ta hibom aidiyai hiwalo, ‘Towaho havahava teina ta yaumai yo bagodu alinana hibenalei yo himumulitaeine?’<pb/>


text:
ta wagaena Yeisu iꞌaitulu magumaguwai, na towaho ehebo ilolobaine aluꞌaluwa yababana ainai imiyamiya, yana abamiya guda ainaena imahalava, na gudanane tomowa adi magai. 


text:
<pb/>Na towaho teina mwalona tomowa hitowoi ebeha hipai gulawa pwawapwawati ainaena, na nigele howahowadi, wuwuna hauga maudoina gulawaone iwutuwutuhidi nimanaena yo aenaena, na nigele yaiya howahowana yo iꞌabi avivini, na ilauvehuludi ta ilau nuꞌulai, 


text:
na ana boniyai yo ana ahubena magaiyai yo oya aidiyai ilohalohagali, na hauga maudoina gaima ainaena italatalauyoi. 


text:
na ilohagali iwalo, ‘Yeisu yo, owa Yaubada Tauwahiyala Natuna, hava utowotowoi ta mata upaihowai aliguwai? Badagi! Yaubada yehanaena yaꞌawanoi alimwai ta havena uꞌabiꞌabiye muyagau.’ 


text:
<pb/>Walo teina iꞌaꞌataine wuwuna Yeisu bada ainai iwaloꞌo, ‘Aluꞌaluwa yababam, towaho teina ainaena umahalava’. 


text:
Na Yeisu hinage ipanivila aluꞌaluwane ainai iwalo, ‘Vedova yehamne?’ Ta iya iwalo, ‘Yehaguwede Bagibagilimai, wuwuna amaboda towaho teina holanai amiyamiya’. 


text:
Na iꞌawaꞌawanoi wahiwahiyala Yeisu ainai iwalo, ebeha havena abamiyane tenem ainaena ivetavetamale mahalavaedi. 


text:
Ta aluꞌaluwa yababadine hiꞌawanoi Yeisu ainai hiwalo, ‘Uvetamalegai yo aluwu maheya tenem holadiyai’. 


text:
Na Yeisu italamwedi ta aluꞌaluwaowa towahone ainaena himahalava ta maheyaowowa aidiyai hiluluwune, eeta maheyaowowa hiyauyaule ta maudoidi hisagena budebudeyana ta tapatapa ainai higavai ta niꞌuwai hihahanene. Na maheyaowa adi bagibagili dova 2000. 


text:
<pb/>Maheyaone adi tauꞌita aviviniwone yadi meheuhiyena hidena ta hilalaune dalavai, ta ginauliwowa hiꞌiꞌitadiwa maudoina hiwalo mahalavaedi dalava mwalaꞌidi yo dalava habuludi tomowadiyao aidiyai. Na dalavaowa taniwagadiyao hilaoma yo ebeha hiya mehediyena moihana hiꞌita. 


text:
<pb/>Na Yeisu ainai hilaoma ta towahowa hiꞌiꞌitane, mugai aluꞌaluwa yababadi holanai himiyamiyawa bada inamwanamwaꞌo ta aleꞌo iliꞌwayaꞌo na imiyamiya. Tenem ainai maudoidi himeheuhi. 


text:
<pb/>Hiꞌita iꞌovi, na tauvinunuwone tomowa aidiyai hiꞌaubabadaei vedova towahonane inamwanamwane, na vedova maheyaone yadi mwalowoi. 


text:
<pb/>Na dalava taniwagadiyao hivetuwuni tenem ainaena ta Yeisu hisosomanaei ebeha yadi dalava ilaugabaei. 


text:
Eeta Yeisu idobidobi wagai habi gelu, na towahowa wau iꞌaꞌabiye namwanamwawa Yeisu ainai iꞌawanoi iwalo, ‘Taubada, howahowana yamulitaego?’ 


text:
<pb/>Na Yeisu iwalo, ‘Nigele howahowana, na hesi uwuyo yo ulau yam huhu aidiyai na Yaubada yana atemuyamuyaena iꞌaꞌabiye namwanamwagone uꞌaubabada ta hibenalei’. 


text:
<pb/>Na towahonane ilau abaloina Dekapolisi ana dalava 10 aidiyai, ta Yeisu yana paihowa wahiwahiyaladi vehabadi iyeyewasane, na tomowa maudoidi hibebenaleine ta nuwadi ipwanopwano. Yeisu waiwaihiu bwau iꞌabiye namwanamwadi 


text:
<pb/>Eena ehebo towaho yehana Yailo iya vada tapwalolo ana tauꞌita avivini ilaoma ta Yeisu ilobai na mehenai ipwapwagogone, 


text:
ta iꞌawanoi wahiwahiyala, iwalo, ‘Taubada, natugu waihiuna ana lovala ivitai moiha, na iya bada gamahine, na nuwanuwagu ulaoma na uꞌabisawahi ta inamwanamwa, na havena imwalomwalowoi’. 


text:
Mwalona tauꞌabiye namwanamwao bagibagilidi aidiyai yana mane maudoina iveꞌovidi, na hesi ana lovalane imwalamwalaꞌi. 


text:
<pb/>Waihiunane Yeisu imumulitaeine wuwuna mwalona wasana ibenalenaꞌo, ta atenai inuwanuwatuwu iwalo, ‘Ebe bada Yeisu ana aleꞌo aꞌava yaꞌabitowoi mata yanamwanamwa’. Eeta itauvahali ta ana aleꞌo iꞌaꞌabitowoine. 


text:
<pb/>Yeisu bada ilautowoiyaꞌo ebeha wahiyala ainaena imahalavaꞌo ta iꞌita gwaipile ta boda ipanivilaedi iwalo, ‘Yaiya agu aleꞌo iꞌaꞌabitowoine?’ 


text:
<pb/>Ta ana taumulitaone hiwalo auline, ‘Taubada, bada uꞌitayaꞌo boda hinoinoihamuigo na hiꞌuhaꞌuhauhi na owa upanivila, “Yaiya iꞌabitowoigaune?” ’ 


text:
<pb/>Na Yeisu iꞌitaꞌita behabeha tomowa ahipudiyai yo ebe iꞌita yaiya ainai yana wahiyala igegeyoꞌawane. 


text:
Na waihiunane ibom yana namwanamwa wau ilolobaine ihanapuiyaꞌo, ta ilaoma mayana batutuli yo mayana meheuhi na ipwagogo mehenai, ta iwalo mahalava moiha ebeha iya ipapaihowaine. 


text:
<pb/>Na Yeisu iwalo, ‘Natugu, yam yemidi ainaena unamwanamwaꞌo. Utowolo na mayam yaliyaya ulau. Yam lovala maudoina bada iꞌoviꞌo.’ 


text:
<pb/>Haugana Yeisu iꞌauꞌaubabada waihiune ainai, tupwadi tomowa Yailo yana vadaena wasa hilawenama ta hiwalo, ‘Natumwa bada yawahina iꞌoviꞌo, na havena hinage tauveꞌitane yana hauga ugabagabaei’. 


text:
<pb/>Eeta Yeisu boda maudoidi iꞌauhidi havena himulimulitaei na bada ana taumulitao hitau tonuga baidanao, neta Pita yo Yemesa matahina Yoni. 


text:
<pb/>Na Yeisu iluwu ta iwalo aulidine, ‘Hava vehabana amdoudoune na amwoewoene? Gamahinene nigele iyamwalowoi na hesi iꞌeno iꞌiwahiꞌo.’ Ta himaluwei, 


text:
na hesi Yeisu iheusilidi ta himahalava na gamahine tamana yo hinana yo ana taumulitaowa hitau tonugawa Yeisu baidadi hiluwu gamahinewa yana abaꞌeno ainai. 


text:
<pb/>Na itowolo mwayamwayau ta ilowolowouhi, wuwuna iya ana bolimai 12 ilobaiyaꞌo. Na maudoidi nuwadi ipwanopwano moiha. 


text:
Eena Yeisu iꞌauhidi iwalo, ‘Havena teya yaiya ainai amwalowalo mahalava yagu paihowa teina vehabana, na hesi gamahinene ana amꞌatububuni ta iꞌai’.<pb/>


text:
Ta Tapwalolowai yadi vada tapwalolo ainai iluwu, ta ivetuwuni iveꞌiveꞌita, na tomowa hibenalei, ta maudoidi nuwadi ipwanopwano yana hanapu, yo yana paihowa vehabadi, na hiwalo, ‘Towaho teina havaena yana hanapune ilolobaine? Na hinage paihowaone wahiwahiyaladine nimanaena ipaipaihowaidine havaena yana wahiyala ilolobaine?’ 


text:
Na hinage hiwalo, ‘Towaho teina iya kapentawa awa? Na hinana Meli yo tahinao Yemesa yo Yosepa, yo Yudasi, yo Saimoni, yo hinage nuhunao baidadao tamiyamiya awa?’ Vehabana tomowa Yeisu hisosomanaei. 


text:
<pb/>Na Yeisu aidiyai iwalo, ‘Tauwalo mahalavao adi veꞌahihi hilobalobai vali dalava aidiyai. Na hiya yadi dalavai nigele adi veꞌahihi, wuwuna hiya yadi bodao yo yadi huhuwo hisosomanaedi.’ 


text:
Na Yeisu nuwana ipwanopwano wuwuna tomowa nigele hiyayemidiyei, eeta nigele howahowana na paihowa wahiwahiyaladi ipaihowaidi. Ta bada taulovalao bwaubwaudi iꞌabisawahidi ta hinanamwanamwane. Yeisu ana taumulitaone ivetamaledi habi paihowa 


text:
Na ana taumulitao hitau 12 iyogaedima ta iloinaedi yo ebeha bwaubwau hitaꞌiꞌili dalava aidiyai, na hinage loina yo wahiyala imohedi ta ebe howahowadi aluꞌaluwa yababadi tomowa aidiyena hiheusili mahalavaedi, 


text:
ta yana guguya ainai iloinaedi, iwalo, ‘Havena ehebo hava amvaivai. Havena aiꞌai nuwana peha nuwana mane tamahina vehabana. Neta bada yami digona nimamiyai, 


text:
<pb/>Na hinage iwalo aulidine, ‘Ebe aiteya vada ainai hiyogaegomiu yo ainai amluwu, vadanane ainai amvetaumana ana higa dalavanane amlaugabaei. 


text:
Na ebe hinage dalava tupwana aidiyai ammahalava, na tomowadine nigele hiyayogaegomiu, yo hinage nigele yami guguya hiyabenaledi, dalavadine gawaladine aemiyena amꞌoiyeholudi na amlaugabaidi, yo ainaena amveꞌitadi ebeha mata vitai aidiyai imahalava.’ 


text:
<pb/>Eeta ana taumulitaone hitaꞌiꞌili dalava bagibagilidi aidiyai, ta higuguya ebeha tomowa yadi mumuga yababadi hitaꞌwataꞌwataedi na hinuwabui, 


text:
yo hinage aluꞌaluwa yababadi tomowa aidiyena hiheusilidi, yo taulovalao maudoidi woloiyena hihaudi ta hinanamwanamwane. Yoni tauꞌabiye bapitaiso yana mwalowoi 


text:
<pb/>Yeisu wasana tomowa hivetala auꞌaubabadaei tupwa maudoina aidiyai, ta wasawasa Helodi ibebenaleine tupwadi tomowa hiwalowalo ebeha ‘Yoni tauꞌabiye bapitaiso mwalowoiyena bada itowolouyoꞌo ta mayana wahiyala ipaipaihowa’. 


text:
Na tupwadi hiwalo, ‘Iya Elaitiya’. Na tupwadi hinage hiwalo, ‘Iya tauwalo mahalava ehebo dova tauwalo mahalavao mugamugaidi’. 


text:
<pb/>Helodi hinage Yeisu wasana bada ibenalenaꞌo ta iwalo, ‘Nuwana iya Yoni tauꞌabiye bapitaisowa, mwalona yaꞌoꞌoiye mwalowoiwa na bada itowolouyoꞌo’. 


text:
<pb/>Wuwuna mwalona Helodi Yoni iꞌabi avivini ta vada paipaiyai imwauwi, na Yoni ana abiꞌavivini wuwuna neta ehebo waihiu yehana Helodiyasa, Helodi tahina Pilipi asolena na Helodi ihaloi, 


text:
na Yoni Helodi iwalo auline ebeha, ‘Tenem nigele mumuga namwanamwana, wuwuna tahim asolena uhaloi’. 


text:
<pb/>Na Yoni yana guguya teina vehabana waihiuwa Helodiyasa inuwayababa moiha ta nuwanuwana na Yoni iꞌoiye mwalowoi, na nigele howahowana 


text:
wuwuna Helodi inuwavi ebeha Yoni towaho dumwaluna na Yaubada yana taupaihowa ehebo, eeta Helodiwa Yoni iveꞌahihiyei, na hauga bagibagilina Helodi nuwanuwana na Yoni yana walo ibenabenalei ta vehabadi iꞌaluwagavai. 


text:
<pb/>Mulitai Helodiwa yana ahubena labahina imahalava ta Helodiyasa bada amwaha inuwatuwu lobaiyaꞌo Yoni ana oiyemwalowoi vehabana. Ahubena labahinane ana abanuwatuwu avivini mahulina hipapaihowai, ta tupwana taumanao hiyogaedima habi ai. Taumanaone neta gabemani adi tauloinao, yo tauꞌalehao adi taumugaiwo yo tupwadi Galili dalavanaone adi babadao. 


text:
Hauganane Helodi maꞌana taumanao hiꞌaiꞌai, Helodiyasa natuna waihiuna iluwuma ta selowena iꞌabiye yaliyayadi. Eeta Helodi vahalawa ainai iwalo yemidi, iwalo, ‘Ebe aiteya ginauli nuwanuwam uꞌawanoiyegau mata yatalamwei alimwai’. 


text:
Na hinage iwalo hae iꞌawa tamada, iwalo, ‘Moiha yawalo yemidi hava nuwanuwam yamohego, ebe yagu abaloina vehabana uꞌawanoi mata tupwana yamohego.’ 


text:
<pb/>Eeta vahalanane imahalava ta ilau hinana ainai ipanivila, iwalo, ‘Hinagu, hava yam nuwatuwu ta wasawasa ainai yaꞌawanoi?’ Na hinana iwalo, ‘Wasawasa uwalo auli uwalo, “Nuwanuwagu Yoni tauꞌabiye bapitaiso uluꞌuluna’ ”. 


text:
<pb/>Vahalawa ilau mwayamwayau ta iwuyo wasawasa ainai, na iwalo, ‘Nuwanuwagu teina taꞌi Yoni tauꞌabiye bapitaiso uluꞌuluna gaeba ainai umwauwi, na umohegau’. 


text:
<pb/>Ta Helodi inuwayababa moiha, na nigele howahowana yo itaꞌwataꞌwata, wuwuna wau bada iwalo yemidiꞌo taumanaone mehediyai. 


text:
Eeta vada paipai ana tauꞌitaꞌita avivini ehebo iloinaei ta ilau Yoni gadona habitomna. Ainaena tauꞌita aviviniwa vada paipaiyai ilau ta Yoni gadona itotomne, 


text:
<pb/>Na Yoni ana taumulitao yana mwalowoi wasana hibenalei ta hilaoma Yoni taunane hivai himamagaiyeine. Yeisu bodao iveveꞌaidine 


text:
<pb/>Yeisu yana tauyewasao hitau 12 bada hiwuyomaꞌo na Yeisu ainai yadi paihowa yo yadi veꞌitao maudoina hiꞌaubabadaedi. 


text:
Na tomowa bagibagilidi hilaolaoma yo hiwuyowuyo, ta nigele howahowana na Yeisu mayana taumulitao hiꞌaiyawasi yo hiꞌai, eeta aidiyai iwalo, ‘Tupwa teina talauvehulu na talau ehebo tupwa balabala awawai yo tenem ainai tupwana amꞌaiyawasi’. 


text:
<pb/>Na bodaone Yeisu mayana taumulitao yadi gelu hiꞌitayaꞌo ta hihanapuiyaꞌo tupwa yehana ainai hilalaune, eeta hiya yo dalava bahudi tomowadi hinage baidadiyao amwahaena hisagena ta himahalava mugai tupwanane ainai. 


text:
<pb/>Na mulitai abo waga iduna, Yeisu iꞌaitulu maguwai, ta boda mwalaꞌina namonamowai iꞌiꞌitadine, na iꞌatemuyamuyaedi wuwuna hiya bada dova sipiwo nigele adi tauꞌita aviviniwo, eeta ivetuwuni na hanapu bahuna aidiyena iveveꞌitane aidiyai. 


text:
<pb/>Na lavilaviyai ana taumulitaone hilaoma ta Yeisu ainai hiwalo, ‘Taubada, tupwa teina balabala awawa na bada mahana ihuguꞌo, 


text:
<pb/>Na Yeisu aidiyai iwalo, ‘Vedova? Omiu mata nigele amyaveꞌaidi awa?’ Na ana taumulitao hiwalo, ‘Taubada, nigele howahowamai, wuwuna maudoidi adi ana maiha nuwana 2000 kina dova’. 


text:
<pb/>Yeisu ipanivilaedi iwalo, ‘Viha beledi alimiyai? Amlau ambeha.’ Eeta bada hilobaiyaꞌo, ta Yeisu hiwalo auline hiwalo, ‘Beledi nimaꞌeheꞌehebo na yama bwau alobaidiꞌo’. 


text:
<pb/>Ta beledi nimaꞌeheꞌehebo yo yama bwau ivaidi ta Tamana ainai itamayahi na iꞌawa yauwedo aiꞌaiwone vehabadi, na iꞌabitomwahidi ta ana taumulitao imohedi ta hiꞌaiyauyanedi. Na hinage yama bwauwa dova iꞌabitomwahidi. 


text:
<pb/>Mulitai ana taumulitao iloinaedi ta wagai higelu, na Yeisu iwalo, ‘Amgelu ammugai Bedesaida hali tupwai na yabom teinai bodaone yawalo hiwuyo yadi dalavai’. 


text:
iꞌitadi yadi wohe ainaena hitapiyaꞌo, wuwuna wau yaumai mehediyena ilaolaoma. Muhamuhana na iꞌahubena Yeisu niꞌune ewanaena ilaolaoma, ta ebe vahalidiyena ilau. 


text:
<pb/>Tenem ainai Yeisu ana taumulitaone maudoidi Yeisu hiꞌita niꞌune ewanaena ilaolaoma na hinuwanuwatuwu ebeha iya alawai, 


text:
haugana boda iveveꞌaidine nigele hiyanuwamasele wuwuna atedi mehedi igibu. Taulovalao iꞌabiye namwanamwadi tupwa Genesaleta ainai 


text:
<pb/>Higeyoꞌawa tupwa Genesaleta ainai ta leꞌawanai hiluwu, na yadi waga tenem ainai hilowom ta hihahaene. 


text:
eeta hisagesagena ta hilau dalava maudoidi aidiyai, ta taulovalao hipageidima mayadi halabi Yeisu ainai, aiteya tupwa ainai hibenalenaꞌo ilalau na boda himulimulitaei. 


text:
<pb/>Ta Yeisu itaꞌiꞌili tupwa bagibagilidi aidiyai, tupwana dalava mwalaꞌidi yo dalava habuludi yo oyao aidiyai, na tomowa bahudi yadi tauꞌasiyebwao hilawedima ta abamaketi aidiyai hihaꞌwahaꞌwa ta hiꞌawanoiyeine hiwalo, ‘Taubada howahowana yo yama tauꞌasiyebwaone am aleꞌo papalinane hiꞌabitowoi?’ Na Yeisu aidiyai italam, ta ana aleꞌo hiꞌabisawahi na hinanamwanamwane.<pb/>


text:
ta hiꞌita lobaidi Yeisu ana taumulitao tupwadi hiꞌaiꞌai, na nigele nimadi hiyauwadi, eeta hiꞌulumiyaedi. 


text:
Wuwuna Palisiwone yo hinage Yudeyaone maudoidi yadi mumuga tubudiyao aidiyena neta dova: Mugai nimadi hiuwa iliꞌilimanidi na abo mulitai hiꞌai. 


text:
Na hinage ebe maketi ainaena hilaoma nimadi hiuwa mugaiyedi, mulitai hiꞌai. Na hinage loina bahudi tubudiyaone aidiyena gaeba yo vedi yo walata adi uwa vehabadi himulitaedi. 


text:
<pb/>Eeta teina Palisiwone yo loina ana tauveꞌitaone Yeisu ainai hipanivila, hiwalo, ‘Hava vehabana am taumulitaone tubudao yadi loina nigele hiyaveꞌahihiyedi, na manima biꞌibiꞌidi hiꞌaiꞌai?’ 


text:
<pb/>Na Yeisu aidiyai iwalo, ‘Tauꞌoyama omiu! Mwalona Aisaya tauwalo mahalava vehabamiu iwalo mahalava, na Yaubada yana walone hilelelene teina dova:<pb/>“Tomowaone teina hopadiyena hiveꞌahihiyegau, na atediyena nigele.<pb/> 


text:
Na hinage aliguwai hitapwatapwalolo oyama, wuwuna yadi veꞌitao yau nigele aliguwena, na hesi tomowa bada yadi nuwatuwuwena.” ’ 


text:
<pb/>Ta Yeisu iwalo aulidi hinage, iwalo, ‘Moiha taꞌi, yami mumuga yababadi aidiyena Yaubada yana loina ammwaudawanidi, na tubumiyao hesi yadi mumuga ammulimulitaedi’. 


text:
<pb/>Na hinage iwalo, ‘Amhanapu moiha ta yami paihowa ainaena; Yaubada yana loina amtaꞌwataꞌwataedi na hesi tubumiyaone yadi mumuga amꞌabi avivinidi. 


text:
Mugai Mosese Yaubada yana loina iwalo mahalavaenaꞌo, iwalo, “Tamam yo hinam uveꞌahihiyedi”. Na hinage iwalo, “Ebe yaiya tamana nuwana hinana iꞌawa yababaedi, ilowoinane yo amꞌoiye mwalowoi”. 


text:
Na omiu yami veꞌita oyaꞌoyama teina dova, “Ebe ehebo yaiya tamana yo hinana iwalo aulidi iwalo, ‘Yagu tobwatobwa bada yatalamwenaꞌo Yaubada ainai ta veꞌaveꞌahihina, ainaena nigele howahowana yo yahaguigomiu’.” 


text:
Tubumiyaone yadi loina teina ainaena, yo yami veꞌita bagibagilidi dova aidiyena, Yaubada yana loina amyepaipaihiyei.’ Tomowa adi abiyeyababa 


text:
<pb/>Bodaone iyogauyowedima na iwalo aulidine, ‘Yagu walo teina maudoimiu ambenaledi na amnuwamasele: 


text:
Nigele teya hava iyamiyamiya ebe taꞌai na hiꞌabiye biꞌigita, na hesi nuwatuwuwo atedaena hilaolaoma hiya howahowana hiꞌabiꞌabiye biꞌigita.’ 


text:
<pb/>Eeta Yeisu mayana taumulitao bodaone hilauvehuludi ta vadai hiluluwune, na ana taumulitaone hipanivilaeine hiwalo, ‘Howahowana yam walo vegevegedine tomowa aidiyai ebe ulivahi alimaiyai?’ 


text:
<pb/>Na Yeisu aidiyai iwalo, ‘Nuwana omiu hinage yami nuwatuwu nigele iyamasele awa? Ainaede nigele amyahanapui ebeha hava taꞌai na iluwu holadai mata nigele iyaꞌabiye biꞌigita, 


text:
wuwuna nigele atedai iyalau na hesi diyada aꞌava ainai iluwu, na mulitai abo ilau mohomoho ainai.’ (Yeisu yana veꞌita teina ana hanapu, ebeha nigele teya aiꞌai laulaugagayona, na hesi maudoina howahowana taꞌai.) 


text:
aiduma, nuwatuwu biꞌibiꞌidi, oyama, abimaitawahola, alomagigili, vetalapili, nuwahaehae, na talinatui. 


text:
Teina nuwatuwu yababadine tomowa holadiyena himahamahalava na hiꞌabiꞌabiye biꞌidi.’ Ehebo waihiu yana yemidi Yeisu ainai 


text:
<pb/>Tenem ainaena Yeisu itowolo na ilalaune Taya yo Saidoni tupwadiyaone aidiyai, ta ehebo vada ainai iluwu, wuwuna nigele nuwana yo tomowa hihanapui yana laoma vehabana. Na hesi nigele howahowana yo imiya aidawani, 


text:
wuwuna ehebo waihiu Yeisu yana laoma wasana ibenalenaꞌo. Na waihiunane nigele Yudeya tomowana na hesi iya Pinisiya waihiuna tupwa Siliya holanaena, na natuna waihiuna bada aluꞌaluwa yababana iꞌabiye yababayaꞌo, eeta hinana ilaoma ta Yeisu ainai ipwagogo aitulu, ta iꞌawanoiyeine yo ebe aluꞌaluwa yababanawa natuna ainaena iheusili mahalavaei. 


text:
<pb/>Na Yeisu iwalo, ‘Ilowoinanei ta hedaheda adi yamohe mugaiyedi, na nigele howahowana hedaheda adi yavai ta edewa yamohedi’. 


text:
<pb/>Na waihiune iwalo, ‘Ehewa Taubada, na hesi edewa vatavata elauhanaena hedaheda adi mugumuguna ainaena hiꞌaiꞌai’. 


text:
<pb/>Na Yeisu iwalo, ‘Neta walo moiha. Utowolo na uwuyo yam vadai, aluꞌaluwa yababana natum ainaena imahalavaꞌo ta bada inamwanamwaꞌo.’ 


text:
Eeta itowolo ta ilalaune yana vadai, na natunane ilobai yana abaꞌeno ainai, bada inamwanamwaꞌo. Yeisu tautalina ꞌwabali iꞌabiye namwanamwa 


text:
<pb/>Yeisu Taya ilaugabaei na ilalaune Saidoni, na hinage ibuidiꞌwa Dekapolisi tupwanaone aidiyena ta imahalava Galili niꞌuna ainai. 


text:
Na ehebo towaho hilauvaiyamane Yeisu ainai iya talinana ꞌwabaꞌwabalina, na hinage guguguna. Yeisu hiꞌawanoiyei yo ebeha iꞌabitowoi na inamwanamwa. 


text:
<pb/>Na Yeisu towahonane ilauvai ta bodaone aidiyena hitatauwahine hibom, na Yeisu nimana towahowa talinanai imwauluwuwedi, na mulitai ibom nimana ihowai, na towahone memenana iꞌaꞌabitowoine. 


text:
Ta Yeisu iꞌita hae galewai na atemuyamuyaena iwalo auli iwalo, ‘Epapata’, neta ana bui ‘Ulotahoꞌe’. 


text:
Eeta towahonane talinana hilotahoꞌe, na hinage memenana bada inamwanamwaꞌo, yo howahowana iꞌaubabada na ibenali iliꞌilimani. 


text:
<pb/>Yeisu tomowa iꞌauhidi ta ebeha havena yana paihowawa hiwalowalo mahalavaei. Na laugagayone nigele hiyaꞌita avivini, na hesi hiyewasaei tomowa aidiyai. 


text:
Ta hiya bada hibenalenaꞌo nuwadi ipwanopwano mwalaꞌina na hiwalo, ‘Yana paihowa maudoina namwanamwana na abanuwapwanopwano, wuwuna talina ꞌwabali iꞌabiye maseledi, na gugugudi iꞌabiye dumwaludi ta hiꞌauꞌaubabada’.<pb/>


text:
Hauga tenem ainai boda mwalaꞌina hinage hitauꞌahaiyama Yeisu ainai, na nigele adi. Ta ana taumulitao iyogaedima na aidiyai iwalo, 


text:
‘Tomowa teina yaꞌatemuyamuyaedi, wuwuna bada ahubena tonuga teinai baidaguwao amiyamiya, na nigele adi. 


text:
<pb/>Eena Yeisu ana taumulitaone ainai hiwalo, ‘Vedova balabala awawa teina, na mata vedova tomowaone adi talobaine?’ 


text:
<pb/>Eeta boda iloinaedi ta baleꞌuwai himimiyane, na beledi 7 ivaidi, na vehabadi iꞌawa yauwedo Yaubada ainai, ta iꞌabitomwahidi, na ana taumulitao imohedi, yo tomowa aidiyai higuyauwei ta hiꞌaꞌaine. 


text:
<pb/>Tupwana yama habuludi hinage himiyamiya, ta Yeisu vehabadi iꞌawa yauwedo ta ana taumulitao iloinaedi hinage higuyauwedi tomowa aidiyai. 


text:
<pb/>Eeta maudoidi hiꞌai ta hiꞌai iꞌiwahi na mulitai uleya hitanoꞌahaiyama ta boha 7 hiꞌoiye mwaudine. 


text:
<pb/>Tenem ainai ivetamaleuyoidi, na mayana taumulitao himwayamwayau ta yadi wagai higelu, ta Dalimanuta tupwanaena hilalaune. Palisiwone nuwanuwadi veꞌiveꞌilala hiꞌita 


text:
<pb/>Palisiwone hilaoma, ta Yeisu ainai hiꞌawa paꞌipaꞌiꞌi, ta hitowoi yo ebeha veꞌiveꞌilala ehebo ipaihowai vehabadi na hiꞌawa moiha ebeha yana wahiyala Yaubada ainaena ilaoma. 


text:
Na Yeisu mayana nuwayababa aidiyai iwalo, ‘Vedova ta yaso teina omiu nuwanuwamiu veꞌiveꞌilala, na hesi mata nigele veꞌiveꞌilala amyaꞌita’. 


text:
Iꞌovi na itauvehuludi na wagai igeluyo ta higegeyoꞌawane hali tupwai. Helodi yo Palisiwone yadi veꞌita dova beledi ana abaꞌabiyeseseha 


text:
<pb/>Adi tamahina nigele hiyavai wuwuna hinuwapwanopwanowedi, na beledi ehebo taꞌi wagai itutupwane. 


text:
Ta Yeisu ivenuwamwauwedi iwalo, ‘Palisiwone yo Helodi adi beledi ana abiyeseseha ainaena amꞌita avivinigomiu’. 


text:
<pb/>Eeta taumulitaone hibom aidiyai hiwalo, ‘Nuwana Yeisu yana walo wuwuna ada tamahina tanuwapwanopwanowei’. 


text:
<pb/>Na Yeisu yadi nuwatuwu bada ihanapuiyaꞌo ta iwalo, ‘Hava vehabana amwalowalo ebeha nigele ami tamahina? Neta nigele vehabana yayawalo. Nuwana howola manuwapwanopwanomiu, ta nigele howahowana yo yagu walo amhanapuidi. 


text:
Mamehemiu na hesi nigele amyaꞌita, na hinage matalinamiu, na hesi nigele amyabenaledi, ainaede nigele howahowana amnuwatuwu avivinidi yagu paihowa bodaone adi veꞌai vehabana awa? 


text:
Hauganane beledi nima eheꞌehebo ainaena tomowa 5000 yaveveꞌaidine, na tupwa viha boha amtatanoꞌahaidine?’ Ta hiwalo, ‘Boha 12’. 


text:
<pb/>Na Yeisu ipanivila hinage, iwalo, ‘Na hauganane beledi 7 ainaena tomowa 4000 yaveveꞌaidine, na tupwa viha boha amtatanoꞌahaidine?’ Na hiwalo, ‘Boha 7’. 


text:
<pb/>Eeta Yeisu iwalo, ‘Omiu besiwa yami nuwatuwu nigele hiyamasele’. Yeisu taumehe gibugibu iꞌabiye namwanamwa 


text:
<pb/>Mulitai Bedesaida ainai hilaoma, ta towaho taumehe gibugibu tomowa hilauvaiyama Yeisu ainai, ta hiꞌawanoiyei yo ebe iꞌabitowoi na inamwanamwa. 


text:
Na Yeisu taumehe gibugibuwa nimanai iꞌabi ta ilauvai, na dalavanane ainaena himahalava. Ta Yeisu towahonane mehena iwulaidi na nimanaena mehena iꞌabitowoidi na iwalo, ‘Howahowana hava uꞌitadi?’ 


text:
<pb/>Na Yeisu hinage towahonane mehena iꞌabitowoiuyoi, ta ivinunuyo, mehena himasele moiha, na ginauli maudoidi iꞌitadine. 


text:
Iꞌovi na Yeisu ivetamalei, iwalo, ‘Havena uwuyowuyo dalava mwalaꞌina ainai, na hesi ulau yam vadai’. Pita iwalo mahalava Yeisu vehabana 


text:
<pb/>Tenem ainai Yeisu mayana taumulitao hilalau Sisaliya Pilipai dalavanao vehabadi, na amwahai ana taumulitao aidiyai iwalo, ‘Vedova tomowa yadi walo vehabagu ebeha yau yaiya?’ 


text:
<pb/>Na ana taumulitaone hiwalo, ‘Tomowa tupwadi hiwalo ebeha owa Yoni tauꞌabiye bapitaiso, na tupwadi hiwalo ebeha owa Elaitiya, na tupwadi hiwalo ebeha owa tauwalo mahalava mugamugaina teya’. 


text:
<pb/>Eena hinage ipanivilauyowedine, ‘Na omiu vedova yami nuwatuwu ebeha yau yaiya?’ Na Pita iyemaiha iwalo, ‘Owa Besinana towahona’. 


text:
<pb/>Na Yeisu ivenuwamwauwedi, iwalo, ‘Havena yaiya ainai amwalowalo mahalavaegau’. Yeisu iwalo mahalava yana mwalowoi vehabana 


text:
<pb/>Hinage ivetuwuni yo hava howola abo ilobai iveꞌitaei aidiyai, iwalo, ‘Yau Tomowa Moihagu howola abo muya mwalaꞌina yalobai. Wuwuna babadaone yo taupwaoliwone mwalaꞌidi yo loina ana tauveꞌitao mata hisosomanegau, yo hiꞌoiye mwalowoigau, na ahubena tonuga dagelanai abo yatowolouyoma.’ 


text:
Yeisu yana walo teina ainaena imwau mahalavaenaꞌo yana mwalowoi vehabana. Na Pita Yeisu ilauvai ta baidana hilau lovai, ta iwalo tomtom ebe havena ginauliwone teina himahamahalava Yeisu ainai. 


text:
<pb/>Na Yeisu iꞌita gwaipile ta ana taumulitao ivinuvinunuidi, ta Pita iwalo yagai, iwalo, ‘Owa Tomodulele, teina taꞌi ulaugabaigau, wuwuna yam nuwatuwu tomowa yadi nuwatuwu na nigele Yaubada yana nuwatuwu dova’. 


text:
<pb/>Eeta Yeisu boda maudoidi yo ana taumulitao baidadiyao iyogaedima ta aidiyai iwalo, ‘Yaiya ebe nuwanuwam na umulitaegau, ilowoinanego na yam nuwatuwu utaꞌwataꞌwataedi yo hinage am aiwa lagalagana uꞌavalai ta umwalowoi, neta dova agu mulita ana amwaha. 


text:
Na ebe yaiya yawahina inuwavi, mata yawahinane ivetauꞌwadalele. Na ebe yaiya vehabagu yo wasa namwanamwana vehabana yawahina italamwei na imwalowoi, iya mata yawahina moiha ilobai. 


text:
Ebe yada wasawasao mwalaꞌidi baleꞌuwai talobaidi neta ginauli awaꞌawawa, na hesi ginauli mwalaꞌina neta yawahida moiha. 


text:
Yau Tomowa Moihagu, na ebe yaiya owa vehabagu uhinimaya na uuvalaegau, yaso teina yababadi na pwanopwanolidi mehediyai, howola abo yauvalaego, hauganane Tamagu yana wasawasa pigapigabuna ainaena yawuyoma yana tausagenawasaone baidaguwao.<pb/>


text:
‘Na hinage yawalo iliꞌilimani alimiyai ebeha tupwadi alimiyena havena ammwalomwalowoi ana higa Yaubada yana loina wahiwahiyalana imahalava yo amꞌita’. Yeisu ana ita udoina 


text:
<pb/>Ahubena 6 hiꞌovi, na Yeisu ana taumulitao tonuga ilauvaidi, hiya Pita yo Yemesa yo Yoni, ta baidanao hihahaene oya ehebo ewanai ta hibom himiyamiya, na hiꞌiꞌitane Yeisu ana oleya pigapigabuna, 


text:
na ana aleꞌowone hihewahewa moiha, ana ita nigele ehebo yaiya baleꞌuwai howahowana yo aleꞌo iꞌabiye masele yo ana hewa dova. 


text:
<pb/>Ta Pita Yeisu iwalo auline, iwalo, ‘Taubada, yada miya teina namwanamwana, eeta yami gwau tonuga aꞌabidi, ehebo owa, ehebo Mosese, na ehebo Elaitiya’. 


text:
<pb/>Iꞌovi na yaloyalovi hinage iꞌaituluma ta iꞌoihamuidine, na yaloyalovine ainaena ehebo alinana hibebenaleine, iwalo, ‘Teina Natugu moihana. Yana walowo ambenaledi.’ 


text:
<pb/>Eeta oyaena hiꞌaiꞌaitulu, na Yeisu ilaugagayowedi, iwalo, ‘Ginauliwone wau amꞌiꞌitadine, havena tomowa aidiyai amwalowalo mahalavaedi ana higa yau Tomowa Moihagu mwalowoiyena yatowolouyoma’. 


text:
<pb/>Ta laugagayowa hinobuwei, na hibom hiꞌauꞌaubabada hiwalo, ‘Yana walowone towolouyo vehabana vedova ana hanapu?’ 


text:
<pb/>Na Yeisu ainai hipanivilane hinage, hiwalo, ‘Hava vehabana loina ana tauveꞌitao hiwalo, ebeha Elaitiya ilaumugaima mulitai abo Besinana ilaoma?’ 


text:
<pb/>Na Yeisu iwalo, ‘Ehe, Elaitiya iya ebeha ilaumugaima yo ainaena ginauli maudoidi iꞌabiye dumwadumwaludi. Na hesi Elaitiyawa bada ilaomaꞌo, na hesi tomowa hipaihowa yababana ainai hava yadi nuwatuwu, dova Buki Veꞌahihi iwalo mahalavaenaꞌo. Na hinage yau Tomowa Moihagu, Buki Veꞌahihi iwalo mahalavaegau ebeha muya mwalaꞌina yalobaidi yo hinage tomowa hisosomanaegau?’ Ehebo gama ana lovala 


text:
<pb/>Mulitai oyaena hiꞌaituluma ta ana taumulitao maudoidi hilobauyoidi yo boda bagibagilidi baidadiyao, na hinage loina ana tauveꞌitao baidadiyao hiveveꞌawa paꞌipaꞌiꞌi. 


text:
Na hauganane bodaone Yeisu hiꞌita, nuwadi hipwanopwano mwalaꞌina, ta ainai hisagena mwayamwayau habi velauwei. 


text:
<pb/>Na ehebo towaho bodaone aidiyena Yeisu ainai iwalo, ‘Taubada yadi veꞌawapaꞌipaꞌiꞌi wuwuna natugu, aluꞌaluwa yababana ainai ta nigele howahowana yo iꞌaubabada, na hesi am taumulitao nigele howahowadi yo hiꞌabiye namwanamwa. 


text:
Na ana lovalane tupwana hauga aluꞌaluwa yababana yana paihowaena itai na awanaena gwalagwalabuho himahamahalava, yo ivesalatauꞌiꞌi eena ibatubatutuli. Na am taumulitaone bada yaꞌawanoiyediꞌo yo ebeha aluꞌaluwa yababana gama ainaena higabae mahalavaei, na nigele howahowadi.’ 


text:
<pb/>Ta Yeisu aidiyai iwalo, ‘Omiu yede vedova? Ta nuwamiu hipwanopwano aliline! Bada yami nuwapwano ainaena yaꞌabitauꞌwataꞌo. Hola gamanane amlauvaiyama, yaꞌita.’ 


text:
<pb/>Eeta gamanane hilawei ainai, na aluꞌaluwa yababana Yeisu iꞌiꞌitane, eeta iꞌabilauwi ta gamawa itai, na baleꞌuwai ibeꞌu, na ibatubatutuli na awanaena gwalagwalabuho imahamahalava. 


text:
<pb/>Na Yeisu gama tamana ainai iwalo, ‘Aiteya hauga ainai yana lovala ivevetuwunine?’ Na tamana iwalo, ‘Yana hauga heda ainaena. 


text:
Ebe itai hauga tupwana ainai igebeuyoi aiwa alaꞌalahidi aidiyai, na tupwana hauga weꞌaha niꞌuniꞌudi aidiyai igebeuyoi yo muhamuhana iꞌoiye mwalowoiuyo.’ 


text:
<pb/>Na Yeisu towahonane iwalo auline, ‘Bada uwalo ebe howahowana, awa? Na hesi unuwatuwu avivini ebe tayemidi, ginauli maudoina malamalaidi alidai.’ 


text:
<pb/>Tenem ainai towahonane iwalo mwalaꞌi, iwalo, ‘Bada yayemidiꞌo, na nigele yemidi moiha. Nuwanuwagu yo yagu yemidi uꞌabiye wahiyala.’ 


text:
<pb/>Na Yeisu boda maudoidi hisagesagenama iꞌitadine, eeta aluꞌaluwa yababana iwaloweine, iwalo, ‘Owa aluꞌaluwa yababam yam paihowaena gama iyauyaule, yaloinaego yo utauvehulu taꞌi, yo havena hinage ehebo hauga uluwuluwuyo ainai’. 


text:
<pb/>Eeta aluꞌaluwawa iwuiwui ta gama iꞌabiye tai, ta ibatubatutuli mwalaꞌina, na aluꞌaluwa yababana ainaena imahalava ta ilalaune. Na bodaone gama hiꞌiꞌitane ana ita dova imwalowoi, na himeheuhi ta hiwalo, ‘Bada imwalowoiꞌo’. 


text:
<pb/>Mulitai Yeisu mayana taumulitao hiluwu vadai, ta nemai hibom. Eena ana taumulitaone Yeisu ainai hiwalo, ‘Taubada, vedova ai ta nigele howahowamai yo aluꞌaluwa yababana aheusili mahalavaei?’ 


text:
<pb/>Na Yeisu iwalo, ‘Nigele teya hava ainaena aluꞌaluwa yababadi taheusilidi. Neta taꞌi awanoiyena Yaubada ainai.’ Yeisu yana mwalowoi vehabana iꞌauꞌaubabada 


text:
<pb/>Yeisu mayana taumulitaone dalavanane hitauvehulu. Ta Yeisu nigele nuwanuwana boda hihanapui aiteya ainai hilalau, ainaede Galili ana amwahanaena hilalaune, 


text:
ta ana taumulitao iveꞌitadine yana mwalowoi vehabana, iwalo, ‘Howola yau Tomowa Moihagu agu tauhuhulawa abo ihuhulaegau agu alehao aidiyai yo hiꞌoiye mwalowoigau, na ahubena tonuga tuluhanai abo yatowolouyo’. 


text:
Na yana aubabadane vehabana nigele hiyahanapui, na hesi nigele ainai hiyapanivila, wuwuna himeheuhi. Tauloina iya taumulita 


text:
<pb/>Bada dalava Kapeneum ainai himahalava ta vadai hiluluwune, ta nemai Yeisu ipanivila ana taumulitao aidiyai iwalo, ‘Aiteya ginauli vehabana amꞌawaꞌawa paꞌipaꞌiꞌi amwahai?’ 


text:
Na hihinimaya ta nigele hiyayemaiha, wuwuna yadi awapaꞌipaꞌiꞌi neta ebeha yaiya aidiyena ivetaumugai. 


text:
<pb/>Eeta Yeisu imiya na hitau 12 iyogaedima na iveꞌita aidiyai, iwalo, ‘Ebe yaiya owa nuwanuwam ta alimiyena uvetauloina ilowoinanego na ubom umwau aituluyowego yo uvetaupaihowa am geluwo vehabadi’. 


text:
iwalo, ‘Ebe yaiya owa gama teina dova uꞌawa taumanaei yau vehabagu, neta yau hinage yaꞌawa taumanaego, na nigele ebeha yabom aliguwai, na hinage agu tauvetamale Yaubada baidagu uꞌawa taumanaegai’. Ebe yaiya iya nigele iyaꞌaleꞌalehaegita iya ihaguhaguigita 


text:
<pb/>Yoni ivetuwuni na iwalo, ‘Taubada, ehebo towaho aꞌiꞌitane yehamwena aluꞌaluwa yababadi iheuheusilidi, eeta alaugagayowei, wuwuna towahonane nigele yada boda’. 


text:
<pb/>Na Yeisu hesi iwalo, ‘Havena amlaulaugagayo. Wuwuna ebe ehebo yaiya ginauli wahiwahiyaladi yehaguwena ipaipaihowaidi, nigele mata iyahinaligau. 


text:
<pb/>‘Na hinage amnuwatuwu avivini neta ebe gadomiu imagumaguni na yaiya bwahi ivenumagomiu wuwuna omiu Besinana yana bodao, iya ana maiha namwanamwana howola abo ilobai. Hava iꞌabiye yababagita 


text:
<pb/>‘Ebe yaiya itowoi na agu tauyemidi teya heda teina dova na iꞌabiye beꞌu, towahonane nuwana waihiunane ilowoinanei na gaima mwalaꞌina gadonai hihipwai ta magaimana hivehanene niꞌuwai. 


text:
<pb/>‘Hinage ebe nimam iꞌabiye beꞌugo ilowoinanego yo utom vehulu. Neta nigele ana yababa ebe manima tomtomna mata yawahim namwanamwana ulobai. Na hesi iyababa alili alimwai ebe manima bwaubwaum na higabae aituluwego dalava alaꞌalahina ainai, tupwanane ainai aiwa nigele yana ababoho. 


text:
<pb/>‘Yo hinage ebe aem iꞌabiye beꞌugo ilowoinanei utomvehulu. Neta nigele ana yababa teya ebe ae eheꞌehebom mata yawahim namwanamwana ulobai. Na hesi yababaꞌalili alimwai ebe maꞌae bwaubwaum na higabae aituluwego dalava alaꞌalahina ainai. 


text:
<pb/>‘Mehem hinage dova, ebe iꞌabiye beꞌugo uwunihivehulu taꞌi, wuwuna nigele ehebo hinage ana yababa ebe mamehe eheꞌehebom mata Yaubada yana Abaloina ulobai. Na hesi yababa alilina alimwai ebe mamehe bwaubwaum higabae aituluwego dalava alaꞌalahina ainai. 


text:
Tupwanane ainai wesoweso hiꞌaiꞌaidi na nigele yadi abaꞌovi, na aiwa alaꞌalahina nigele yana ababoho. 


text:
<pb/>‘Ainaena tomowa maudoidi aiwa alaꞌalahina iꞌabiye namwanamwadi dova yagahu aiꞌai iꞌabiꞌabiye namwanamwa. 


text:
<pb/>‘Yagahu ginauli namwanamwana na ebe ana lautowoi isawali nigele howahowana yo inamwanamwauyo. Ta ilowoinanegomiu yo yami mumuga ambom amlautowoidi adi amna dova amvelauwegomiu ehebo ehebo ainai.’<pb/>


text:
Yeisu tupwanane itauvehulu, ta Yudeya yana tupwaena ilalaune, ta igegeyoꞌawane bwahi Yolidani hali tupwanaena, ta boda mwalaꞌina hitauꞌahaiyama ainai, na hinage mumuganawa dova iveꞌita aidiyai. 


text:
<pb/>Na Palisiwone hilaoma ta nuwanuwadi yo Yeisu hitowoi, eeta ainai hipanivila hiwalo, ‘Taubada vedova yada loina vinawahe vehabana? Howahowana yo towaho mwanena ivinawaheyei?’ 


text:
<pb/>Na Palisiwone hiwalo, ‘Mosese italam yo ebe towaho nuwanuwana ivinawahe, mugai pepa ainai yana taꞌwataꞌwata iwalo mahalava, eena mwanena imohei ta ebe ivinawaheyei’. 


text:
Na hesi amnuwatuwu avivini Yaubada yana yemasele mugai ainaena tomowa bwau iyemaseledine towahona na waihiuna. 


text:
yo hitau bwauwone taudi ehebo taꞌi. Mwalona hitau bwau himiya wahiwahi na teina hauga bada hiveꞌeheboꞌo. 


text:
<pb/>Na mulitai Yeisu mayana taumulitao hiwuyoma vadai ta taumulitaone hipanivilauyowei vinawahe vehabana. 


text:
Na Yeisu iwalo aulidine, ‘Ebe yaiya towaho asolena ivinawaheyei na itawahola geyoꞌawa vali waihiu ainai, towaho teina mwanena mugamugaina ainai ipaihowai yababana, wuwuna ipwanoli. 


text:
Na hinage ebe waihiu asolena ivinawaheyei na itawahola geyoꞌawa vali towaho ainai, waihiunane ipwanoliꞌo.’ Yeisu hedaheda iwalo velauwedi 


text:
<pb/>Tomowa hedaheda hilawedima Yeisu ainai ta ebe iꞌabi aidiyai. Na hesi ana taumulitaone hedahedaone hiꞌauhidi. 


text:
Na Yeisu ana taumulitao iꞌitadi ta ihinahinabodaidi iwalo, ‘Havena hedaheda amlaulaugagayowedi, na hesi amtalamwedi yo aliguwai hilaoma, wuwuna hedaheda teina dova Yaubada yana Abaloina ilowoinanedi moiha. 


text:
Moiha taꞌi ebe yaiyadiwo nigele dova teina hedahedaone yadi yemidine, nigele mata Yaubada yana Abaloina ainai hiyaluwu.’ 


text:
<pb/>Eeta Yeisu hedahedaone iꞌavalaidi ta nimana imwau aidiyai, na iwalo velauwedine. Wasawasa vehabana 


text:
<pb/>Yeisu itowolo ta ebeha ilau, na ehebo towaho isagenama ta ipwagogo Yeisu mehenai na iwalo, ‘Taubada, yahanapuiyaꞌo ebeha owa tauveꞌita namwanamwana, eeta hava mata yapaihowai ta ebe yawahi miyamiya vateyaina yalobai?’ 


text:
<pb/>Na Yeisu towahonane iwalo auli iwalo, ‘Vedova ta uꞌawa namwanamwaegaune? Nigele teya yaiya namwanamwana; neta bada Yaubada ibom. 


text:
Na Yaubada yana loinao bada uhanapuidiꞌo, neta ebeha: Havena yemwalowoi, havena pwanoli, havena aivavali, havena veꞌewa oyaꞌoyama, havena oyamaena tomowa yadi tobwatobwa uvaivaidi. Na hinage tamam yo hinam uveꞌahihiyedi.’ 


text:
<pb/>Na towahonane iwalo, ‘Taubada, yagu hauga heda ainaena na teina wau loinaone teina yamulitaedi moiha’. 


text:
<pb/>Eeta Yeisu mayana yaliyaya towahonane ivinunui, na iwalo, ‘Neta taꞌi ehebo ginauli iꞌabiye beꞌugone. Uwuyo yam dalavai, yo yam tobwatobwa maudoina uvegimwalaedi, yo adi maiha uꞌaiyauyanei wewelohe aidiyai, na ulaoma umulitaegau, ta mulitai yam wasawasa galewai ulobai.’ 


text:
<pb/>Walo teina towahonane ibenalei na yana wasawasa mwalaꞌina inuwavi, ainaena nuwana iyababa moiha, ta iwuwuyone na Yeisu yana walo nigele iyamulitaei. 


text:
<pb/>Eeta Yeisu iꞌita gwaipile ta ana taumulitao aidiyai iwalo, ‘Ebe yaiyadiwo hiya mayadi wasawasa mwalaꞌina yadi luwu Yaubada yana Abaloina holanai ivitai’. 


text:
<pb/>Na ana taumulitao nuwadi ipwanopwano yana walo teina vehabana. Ta Yeisu aidiyai iwalo, ‘Natuguwao, Yaubada yana Abaloina ana luwu ivitai alili. 


text:
Moiha taꞌi kameli iya lagulagu mwalaꞌina, eeta tupwana vitaina yo kameli nidili gudana holanaena iluwu, na hesi wasawasao yadi luwu Yaubada yana Abaloina ainai ivitai aliꞌalili.’ 


text:
<pb/>Yeisu yana walo teina vehabana, ana taumulitao hinuwapwanopwano moiha ta hiwalo auline, ‘Ebe dova, yaiya yede howahowana na awanamwanamwane ilobai?’ 


text:
<pb/>Eeta Yeisu ivinunuidi na iwalo, ‘Ginauli teina vitai aliꞌalilina tomowa aidiyai, na hesi nigele iyavitai Yaubada ainai, wuwuna Yaubada ainai ginauli maudoina malamalaina’. 


text:
<pb/>Na Pita iwalo, ‘Taubada, ai vedova? Wuwuna yama tobwatobwao maudoidi bada atauvehuluidiꞌo na amumulitaegone.’ 


text:
<pb/>Na Yeisu iwalo, ‘Moiha, ebe yaiyadiwo omiu yami vadao, yo tahimiyao yo nuhumiyao yo hinamiyao yo tamamiyao yo natumiyao yo yami toputopu amtauvehuluidi, na hinage muya amlobai vehabagu na wasa namwanamwana ana walomahalava vehabana, 


text:
ami maiha teina taꞌi amlobai dova 100 vadao yo tahimiyao yo nuhumiyao yo hinamiyao yo natumiyao yo yami toputopuwo, yo hinage howola abo galewai yawahimiu miyamiya vateyaina amlobai. 


text:
Na teina taꞌi taumugaiwone bagibagilidi howola abo himulita, na hiya taumulita howola abo himugai.’ Yeisu yana mwalowoi ana walomahalava tonugana 


text:
<pb/>Howola amwahai hihaehae Yelusalem vehabana, na Yeisu imugamugai, na ana taumulitao himulimulita, na mayadi nuwapwanopwano, na tupwana tomowa hinage mayadi meheuhi amwahai himulimulitaedi. Eeta ana taumulitaone hitau 12 iyogaꞌahauyowedi, na ivetamaledi hava mata imahalava ainai, 


text:
iwalo, ‘Teina taꞌi tahahae Yelusalem. Yau Tomowa Moihagu na agu tauhuhulane ihuhulaegau taupwaoliwo mwalaꞌidi yo loina ana tauveꞌitao aidiyai, yo yagu mwalowoi vehabana hiloina, yo mulitai abo himohegeyo awaegau nigele Yudeya aidiyai, 


text:
yo hitalawahiyegau na hihowaigau ta balavaiyena hisapigau, yo mulitai hiꞌoiye mwalowoigau, na ahubena tonuga abo yatowolouyoma.’ Yemesa yo Yoni yadi awanoi Yeisu ainai 


text:
<pb/>Yemesa yo Yoni, hiya Sebedi natunao, Yeisu ainai hilaoma yo ainai hiwalo, ‘Taubada, alaoma habi awanoi alimwai’. 


text:
<pb/>Na hiwalo, ‘Nuwanuwamai na yam abaloina ainai vahalimwai amiya, ehebo nima tautuwamwena na ehebo nima ehaꞌehamwena’. 


text:
<pb/>Na Yeisu aidiyai iwalo, ‘Omiu yami awanoi teina vehabana nigele amyahanapui. Muya vedina ainaena mata yanuma, omiu howahowana amnuma? Na hinage mwalowoi ana bapitaiso vitainane abo yalobai, omiu hinage howahowamiu yo ambapitaiso?’ 


text:
<pb/>Na hiwalo, ‘Howahowamai’. Yeisu iwalo, ‘Moiha, vedinane ainaena mata yanumane, omiu hinage ainaena mata amnuma, yo hinage bapitaisonane ainaena abo yabapitaiso omiu hinage dova ambapitaiso, 


text:
na hesi nigele howahowagu yavesinuwa yaiyadiwo howola abo yagu vetauloina ainai nima tautuwaguwena yo nima ehaꞌehaguwena himiya, wuwuna Yaubada iya yana abaloina na ivesinuwa?’ 


text:
<pb/>Taumulitao hitau nima bwaubwau Yemesa yo Yoni yadi awanoi vehabana hibenalei ta adi modiꞌiniyedi. 


text:
Ta Yeisu maudoidi iyoga ahaidima na iwalo aulidine, ‘Omiu amhanapuiyaꞌo hiya baleꞌuwai hiyogaedi ebeha babadao yadi tomowao hiloiloina yaiyaiyedi. 


text:
Na omiu hesi havena hinage dova hiya ampaipaihowai. Na hesi ebe yaiya owa ebe nuwanuwam yo alimiyena uvetauloina ilowoinanego yo am geluwo vehabadi uvetaupaihowa. 


text:
Yaiya hinage ebe owa nuwanuwam yo alimiyena uvetaumugai ilowoinanego yo am geluwo maudoidi vehabadi uvetaupaihowa. 


text:
<pb/>‘Na yau Tomowa Moihagu yalaoma baleꞌuwai nigele ebeha tomowa vehabagu hipaihowa, na hesi habi paihowa tomowa vehabadi, na hinage yatalamwegau yo yamwalowoi tomowa bagibagilidi adi livahi vehabana.’ Batimiyo mehena inamwanamwa 


text:
<pb/>Mulitai hilalau Yeliko ainai, na hauganane Yeisu mayana taumulitao Yeliko hilauvehulu, boda mwalaꞌina hinage himulitaedi, ta taumehe gibugibu yehana Batimiyo hilolobaine, iya Timiyo natuna, na hauga maudoina amwaha papalinai imiyamiya ta iꞌawaꞌawanoi mane yo tobwatobwa vehabadi. 


text:
<pb/>Na Batimiyo wasa ibenalei ebeha Yeisu towaho Nasaleti ilalau, eeta Yeisu ainai iyoga, iwalo, ‘Ae Yeisu, owa Deivida tubuna, uꞌatemuyamuyaegau!’ 


text:
<pb/>Eeta tomowa maudoidi Batimiyo hiꞌauhi, hiwalo, ‘Ulaumwau! Havena wui!’ Na bada iwui mwalamwalaꞌi, iwalo, ‘Owa Deivida tubuna, uꞌatemuyamuyaegau’. 


text:
<pb/>Eena Yeisu itowolo ta iwalo, ‘Amyogaenama’. Na boda hinage hiwalo, ‘Ausala, Yeisu iyogayogaego’. 


text:
<pb/>Ta Yeisu ainai iwalo, ‘Hava nuwanuwam yo vehabam yapaihowai?’ Na taumehegibugibuwa iwalo, ‘Taubada, howahowana yo mehegu uꞌabiye maseledi?’ 


text:
<pb/>Ta Yeisu iwalo, ‘Ausala! Teina taꞌi yam yemidiyena bada mehem hinamwanamwaꞌo.’ Tenem ainai mehena himaseleuyo, ta amwahai Yeisu imumulitaeine.<pb/>


text:
Haugana hihaehae Yelusalem vehabana na dalavao habuludi Betani na Bedipegi vahalidiyai himahamahalava, neta oya Olibe elauhanai, na Yelusalem mehediyai tupwana amwaha daodaona. Eeta Yeisu ana taumulitao bwau ivetamalemugaiyedi dalavaowa habuludi aidiyai, 


text:
na aidiyai iwalo, ‘Amlau dalava tenem mehedaine ainai, na ebe ammahalava dalavanane ainai, lagulagu ehebo amꞌita lobai aiwa ainai hilauhipwaiyaꞌo, neta doniki vauvauna, iya nigele tomowa ainai hiyagelugelu, lagulagunane amlivahi yo amlawenama. 


text:
Na ebe yaiya ipanivila alimiyai na iwalo, “Hava vehabana neta lagulagune amlivalivahine?” Towahonane amwalo auli amwalo, “Taubada nuwanuwana, na hauga ahuꞌahubalina taꞌi abo mulitai ivetamaleuyowenama”.’ 


text:
<pb/>Eeta hitau bwauwa hilau dalavanane ainai ta lagulagu doniki hilobai vada meheꞌawanaena, na aiwa ainai hilauhipwaine, eeta hivetuwuni yo hilivahi. 


text:
Hilivalivahi na tupwana tomowa hitowotowolo vahalidiyai hiwalo, ‘Hava vehabana neta lagulagune amlivalivahine?’ 


text:
<pb/>Hitaubwauwa hiwalo, ‘Taubada nuwanuwana, yo hauga ahuꞌahubalina taꞌi abo ivetamaleuyowenama’. Ta aidiyai hitalamweine. 


text:
Ta lagulagunane hilauvai ta hilalaweine Yeisu ainai, na adi ꞌwamaena dagelana hivevehene, eeta Yeisu igelu taohani, ta ilalaune. 


text:
<pb/>Na boda bagibagilidi hinage adi aleꞌowo amwahai hivehedi, na tupwadi aiwa lagalagadi malugulugudi higuladi amwaha ana yepasa vehabana. 


text:
<pb/>Na tupwana boda adi mugai na tupwana boda adi mulita, na maudoidi Yeisu hinoꞌonoꞌowei na hiwuiwui, hiwalo, ‘Awalo vetuvehaeyego Taubada, Yaubada yehanaena ulaoma habi haguigai. 


text:
Abaloina tubumaiyao Deivida ainaena imahalavauyoma. Teina vehabana Yaubada ewaꞌaliliyai anoꞌonoꞌowei.’ 


text:
<pb/>Ta Yeisu bada Yelusalem ainai imahalavaꞌo ta vada tapwalolo mwalaꞌina ainai iluwu, ta ginauli bahudi vada tapwalolo holanai iꞌiꞌitadine, na bada ilavilaviꞌo, eeta mayana taumulitao hitau 12 baidanao hiwuyo Betani ta nemai hiꞌeꞌenone. Yeisu aiwa iwalo yagai 


text:
na amwaha daodaowena aiwa ana ita dova damaya maluguna iꞌiꞌitane, eeta ilau vahalinai yo nuwanuwana ebeha ainona iꞌai, na hesi iꞌitayawa lugu aꞌavana, wuwuna aiwa aiꞌaino howola yadi hauga. 


text:
Eeta Yeisu aiwanane iwalo yagai, iwalo, ‘Havena hinage uꞌaiꞌainouyo yo tomowa alimwena hiꞌaiꞌai’. Ta yana walo teina ana taumulitao hibebenaleine. Yeisu taugimwala iheusilidi vada tapwalolo holanaena 


text:
<pb/>Haugana Yelusalem ainai hilaoma, na vada tapwalolo mwalaꞌina holanai iluwu, na tauvegimwalao yo taugimwalao holanaena iheusili mahalavaedi, na mane ana tausenisiwo yadi tebeli iꞌoibuiyedi, na gabubu adi tauvegimwala yadi abamiya hinage iꞌoibuiyedi. 


text:
Na iveꞌitadi iwalo, ‘Buki Veꞌahihi ainai Yaubada yana walo hilelelene amhanapuiyaꞌo, iwalo, “Yagu vada mata hiyogaei vada abaꞌawanoi tomowa maudoidi vehabadi”, na omiu amꞌabigwaipile yami abaꞌaivavali’. 


text:
<pb/>Na taupwaoliwo mwalaꞌidi yo loina ana tauveꞌitao Yeisu yana paihowa teina wasana hibenalei, na himodiꞌiniyei, ta hinuwanuwatuwu vedova na hiꞌoiye mwalowoi, na hesi nigele howahowadi wuwuna himeheuhei na hinage Yeisu yana veꞌita tomowa maudoidi nuwadi ivai. 


text:
<pb/>Na bada imasigiliꞌo, ta Yeisu mayana taumulitao Yelusalem hilaugabaei, ta Betani ainai hilalaune. Aiwawa Yeisu iwawalo yagaiwa iwelai 


text:
<pb/>Iꞌahubena na hitowolo habi wuyo Yelusalem, ta amwahai hilaulau, na Yeisu aiwawa iwawalo yagaiwa hiꞌitayaꞌo bada iwelaiꞌo. 


text:
Eeta Pita Yeisu yana walo yagaiwa inuwatuwui ta iwalo, ‘Taubada uꞌita aiwawa uwawalo yagaiwa bada iwelaiꞌo’. 


text:
<pb/>Na Yeisu aidiyai iwalo, ‘Ebe yami yemidi ammwauwi Yaubada ainai, omiu hinage paihowa wahiwahiyaladi ampaihowaidi. 


text:
Hinage yawalo moiha alimiyai ebe yaiya owa nigele uyavenuwabwau na hesi uyemiyemidi yo hava uwalowei mata imahalava taꞌi, ebe oya tenem uloinaei yo uwalo, “Umiyadobi uhanene niꞌuwai,” yam walone iꞌawa abiye taꞌi. 


text:
<pb/>‘Eeta yawalo alimiyai ebe hava amꞌawanoiyei Yaubada ainai amyemidi taꞌi, ta howola abo amlobai. 


text:
Hinage ebe amꞌawanoi Yaubada ainai ami geluwo yadi pwanoliwo amnuwahamuidi ebe hava yadi mumuga alimiyai, yo teina ainaena Tamada galewai omiu hinage yami pwanoliwo inuwahamuidi.’ Yeisu yana loina vehabana 


text:
<pb/>Hinage hiwuyoma Yelusalem, ta Yeisu vada tapwalolo mwalaꞌina holanai ilowolowouhi, ta taupwaoliwo mwalaꞌidi yo loina ana tauveꞌitao yo hinage babadao hilaoma, 


text:
<pb/>Na Yeisu aidiyai iwalo, ‘Mugai yapanivila alimiyai na ebe amyemaiha, yau hinage yawalo auligomiu yagu loina vehabana. 


text:
Yagu panivila teina: Yaiya yana loinaena ta Yoni tauꞌabiye bapitaiso ipaipaihowane? Yaubada? bo nuwana ehebo tomowa?’ 


text:
<pb/>Na hibom aidiyai hiꞌawa paꞌipaꞌiꞌiuyowedi, hiwalo, ‘Yana walo vedova mata tayemaihane? Ebe tawalo, “Yaubada ainaena”, mata iwalouyoma yo iwalo, “Abo! Hava yede vehabana ta Yoni nigele amyayemidiyei?” 


text:
Na ebe tawalo, “Tomowa ainaena”, mata boda hiꞌwaunihanihaegita.’ Wuwuna tomowa bagibagilidi Yoni hiyemidiyei ebeha iya tauwalo mahalava moiha. 


text:
<pb/>Eeta Yeisu yana walo hiyemaiha hiwalo, ‘Nigele ayahanapui’. Yeisu hinage aidiyai iwalo, ‘Yau havena hinage alimiyai yawalowalo mahalava yaiya yana loinaena ta teina dova yapaipaihowaine’.<pb/>


text:
 Yeisu iwalo vegevegediyedi, iwalo, ‘Ehebo towaho yana tanovi iꞌumai gileipa aꞌava na abwalu ipaihowai, ta gileipa yana abatam ipaihowai, na vada tanovi holanai iꞌaꞌabine, eena yana taupaihowao iloinaedi ta hiꞌitaꞌita avivini, na iya ilauꞌo hali tupwai. 


text:
<pb/>‘Na bada aiꞌaino ana hauga, ta taubadanane yana hevali ehebo ivetamalei ta ebeha gileipa ainona tanovi ana tauꞌita aviviniwo aidiyena ivaidima. 


text:
Ilaulau ta nigele hiyamohei, na hesi hiꞌabi avivini ta hiꞌaitutuwei, na nimanima aꞌavana hivetamalei ta iwuwuyone. 


text:
<pb/>‘Taubadanane yana hevali bwauna hinage ivetamalei, ta hinage ilau aidiyai, ta hitalai vahunai, na mayana hinimaya ilalau gwaipilene. 


text:
<pb/>‘Hinage tonugana ivetamalei aidiyai ta hiꞌoiye mwalowoi. Na hinage bagibagilidi ivetamaleidi aidiyai, ta tupwadi hitalaidi na tupwadi hiꞌoiye mwalowoidi, na hinage dova bagidagilidi hiꞌabiye yababadi. 


text:
<pb/>‘Tenem ainai ehebo taꞌi imiyamiya, iya natuna moiha, dova hinage ivetamalei aidiyai, yana nuwatuwu iwalo, “Iya taꞌi natugu, mata hiveꞌahihiyei”. 


text:
<pb/>‘Ta natunawa imahalava aidiyai, na tauꞌita aviviniwo hibom aidiyai hiwalo, “Taubada teina natuna ilalaoma, na ebe taꞌoiye mwalowoi, mata tanovi teina maudoina taloina”. 


text:
<pb/>Yeisu iꞌaubabada iꞌovi, na ipanivila aidiyai iwalo, ‘Hava mata taubadanane ipaihowai? Moiha taubadanane mata ilaoma yo taupaihowaowa iꞌoiye mwalowoidi, eena tanoviwa tauꞌita avivini vagadi imohedi.’ 


text:
<pb/>Yeisu hinage walo vegevegedi Buki Veꞌahihi ainaena iwalo mahalavaei iwalo, ‘Amnuwatuwu avivini Buki Veꞌahihi iwalo mahalava teina dova:<pb/>“Logidiwa mwalona tauꞌabi vada hitaꞌwataꞌwataeiwa, na teina hauga bada hivetowoloyaꞌo yo ivelogidi mugai, na logidi maudoidi inamwanamwa gabaedi.<pb/> 


text:
<pb/>Yeisu yana walo vegevegedi teina taupwaoliwone mwalaꞌidi yo Palisiwone hibenalenaꞌo ta hihanapuiyaꞌo ebeha hiya taꞌi vehabadi iꞌauꞌaubabadane, ainaede tupwana amwaꞌamwaha hibehebeha yo ebeha hiꞌabi avivini, na hesi nigele hiyaꞌabi avivini wuwuna himeheuhi boda aidiyai. Ta hilauvehulu ta hilalaune. Sisa yana takesi 


text:
<pb/>Eeta tautaubadaone tupwadi Palisiwone yo hinage Helodi yana bodao hivetamaledi Yeisu ainai yo ebeha panivilaena hiꞌoyamaei ta yana lauhapuli hilobai. 


text:
<pb/>Hilaoma Yeisu ainai ta hiwalo, ‘Taubada, bada ahanapuiyaꞌo ebeha owa tauveꞌita moiha, na tomowa yadi wahiyala vehabana nigele uyameheuhi, na hesi walomoiha uwalo mahalava ehebo ehebo tomowa maudoidi aidiyai, neta Yaubada yana amwaha uveꞌita moiha. 


text:
Vedova, howahowana yo Wasawasa Sisa vehabana takesi tamwauwi, bo havena? Na Yeisu yadi oyama bada ihanapuiyaꞌo, ta iwalo, ‘Hava vehabana amtowotowoigaune? Abo hola manenane amvaiyama yo yaꞌita.’ 


text:
<pb/>Eeta mane siliba ehebo himomoheine. Na Yeisu iwalo, ‘Mane teina ainai yaiya ꞌaluꞌaluwana yo yehana?’ Na hiwalo, ‘Wasawasa Sisa’. 


text:
<pb/>Eeta Yeisu iwalo, ‘Ehe dova neta ebe Sisa yana paula ammohe sisa ainai, na ebe Yaubada yana paula Yaubada ammohei’. Na Yeisu yana walo teina vehabana nuwadi ipwanopwano mwalaꞌina. Taumwalowoi yadi towolouyo 


text:
<pb/>Hinage Sadusiwone hilaoma Yeisu ainai, hibom nigele hiyayemidi taumwalowoi yadi towolouyo vehabana, ta hipanivila hiwalo, 


text:
‘Taubada, ada loina teina dova Mosese ileleyaꞌo, iwalo, “Ebe ehebo towaho itawahola na nigele natuna na imwalowoi, towahonane tahina hiwapenane baidana hitawahola, na ebe waihiunane natunao ilabahidi taumwalowoiwa aivelahenao”.’ 


text:
<pb/>Na abaꞌita himohei hiwalo, ‘Ehebo towaho matahinao himiyamiya adi bagibagili hitau 7, na adi tautuwane itawahola, na mulitai mwanenane nigele iyalabalaba na towahonane imwamwalowoine. 


text:
Eena hinage tahina vahalinaena hiwapenawa itawaholai, ta hinage dova nigele iyalabalaba na imwalowoi. Hinage tahina vahalinaena hiwapenane itawaholai ta dova nigele iyalabalaba na imwalowoi. 


text:
Dova bada tahinao maudoidi hiwapenane hitatawaholaine na himwamwalowoine, na nigele hinage natudiyao; na mulitai hiwapewa imwamwalowoine. 


text:
Eeta towolouyo ana haugai waihiunane mata aiteya towaho mwanena moiha? Wuwuna maudoidi bada hitawaholaiyaꞌo.’ 


text:
<pb/>Na Yeisu panivila teina iyemaiha, iwalo, ‘Neta yami pwanoli, wuwuna Buki Veꞌahihi nigele amyahanapui, na hinage Yaubada yana wahiyala nigele amyahanapui. 


text:
Towolouyo tuluhanai tomowa nigele hiyatawatawahola, na hesi yadi miya tausagenawasaone galewai dova. 


text:
Mwalona Yaubada iwalo Mosese ainai towolouyo vehabana, ebe Buki Veꞌahihi amvahili amꞌita lobai, hauganane Mosese balabala awawai ilaulau na Yaubada aiwa lohawahawawalina ainaena Mosese ainai iwalo, “Yau Abelaham yana Yaubada, na Aisake yana Yaubada, na Yakobo yana Yaubada”. 


text:
Ainaena Yaubada nigele tomowa mwalomwalowoidi yadi Yaubada, na hesi tomowa mayawahidi yadi Yaubada, na omiu hava yami veꞌitaone ginauli teina vehabana nigele moihana.’ Loinao mwalaꞌidi 


text:
<pb/>Hinage loina ana tauveꞌita ehebo ilaoma, ta hiya yadi aubabada Yeisu baidadi ibenalenaꞌo, ta yadi panivila adi maiha Yeisu ainaena ibenalediꞌo hinamwanamwa alili, eeta iya hinage Yeisu ainai ipanivila, iwalo, ‘Taubada, loina maudoidi aidiyena aiteya loina mwalaꞌina?’ 


text:
<pb/>Ta Yeisu iwalo, ‘Loina mwalaꞌina teina: “Omiu Isileliwone yagu walo teina ambenalei neta Yaubada yada Bada ehebo taꞌi, 


text:
ainaena ada Tauloina Yaubada uvelauwei atem maudoina ainaena na aluꞌaluwam maudoina ainaena na yam nuwatuwu maudoina na hinage yam wahiyala maudoina aidiyena”.’ 


text:
<pb/>‘Na ehebo hinage loina mwalaꞌina teina, “Am geluwo uvelau aidiyai dova ubom uvelavelauyoigone”. ‘Loina bwauwone teina loina maudoidi himwalaꞌi gabaedi.’ 


text:
<pb/>Loina ana tauveꞌitawa Yeisu yana walo ibenalenaꞌo, ta iwalo, ‘Taubada, yam walo neta walo moiha, ebeha iya taꞌi Yaubada, nigele teya Yaubada iyamiyamiya. 


text:
Howahowana tavelavelau ainai ateda maudoina ainaena, na yada nuwatuwu maudoina ainaena, na yada wahiyala maudoina ainaena, na hinage ada geluwo tavelavelau aidiyai dova ita tavelavelauyoigita. Loina bwauwone mwalaꞌidi, na hesi lagulagu bo aiꞌai tapwaopwaoliyedi Yaubada ainai, hiya nigele loina mwalaꞌina, awa?’ 


text:
<pb/>Na Yeisu towahonane yana walo ibenalenaꞌo bada moiha, ta aidiyai iwalo, ‘Neta walo moiha, na owa Yaubada yana Abaloina vahalinai umamahalava’. Iꞌovi na tomowaowa Yeisu higagadaei, ta nigele teya iyapanivilauyo ainai. Besinana iya Deivida yana huhu 


text:
<pb/>Mulitai Yeisu vada tapwalolo mwalaꞌina holanai iveꞌiveꞌita tomowa aidiyai ta iwalo, ‘Vedova ta tupwana loina ana tauveꞌitao hiwalo ebeha Deivida tubunao ainaena Besinana towahona ilalaoma. 


text:
Mwalona vehabana Aluꞌaluwa Veꞌahihi Deivida iveꞌita, eeta Deivida Besinana iꞌawa Bada ainai, iwalo:<pb/>“Yaubada iwalo yagu Bada ainai,<pb/>‘Nima tautuwaguwena umiya ana higa am alehao yamwau aituluwedi aem elauhanai’ ”. 


text:
Deivida iya Besinana iꞌawa badaei, vedova yede ta Deivida tubuna ainaena mulitai abo Besinana ilaoma?’ Na boda maudoidi Yeisu yana veꞌita nuwadi ivai. Yeisu loina ana tauveꞌitao iꞌawa yababaedi 


text:
<pb/>Yeisu hinage aidiyai iwalo, ‘Havena loina ana tauveꞌitao yadi mumuga ammulimulitaei, wuwuna hiya yadi laulau taꞌi nuwanuwadi yo adi aleꞌowo daodaodi hiliꞌwaliꞌwadi na tomowa ahiꞌahipudiyai hitaꞌitaꞌiꞌili ta ebe hiwalo vetuvehaedi. 


text:
Na hinage nuwanuwadi abamiya namwanamwadi vada tapwalolo aidiyai yo hinage guyau adi hauga aidiyai nuwanuwadi yo vatavatai himiyamiya. 


text:
Na hinage tomowa mehediyai Yaubada ainai yadi awanoi daodaodi, na hesi yadi awanoine nigele namwanamwana, wuwuna atediyai hinuwanuwatuwu vedova mata hiwahiwapewo hiꞌoyamaedi, yo yadi tobwatobwa hivaidi. Ainaena howola abo Yaubada maiha yababana imohedi.’ Hiwape yana velau 


text:
<pb/>Mulitai Yeisu velau ana abamwau vahalinai imiyamiya, na wasawasao bagibagilidi yadi velau mwalaꞌidi iꞌitaꞌitadi. 


text:
<pb/>Eeta Yeisu ana taumulitao iyoga ahaidima, ta aidiyai iwalo, ‘Tenem, hiwapene yana velau maudoidi yadi velauwo imwalaꞌi gabaedi. 


text:
Wuwuna hibom yadi tupwao mwalaꞌina himiyamiya, na hesi hiwape tenem wewelohenane yana mane maudoina imwauwiyaꞌo, ta nigele hinage teya yana tupwa iyamiyamiya ebe ainaena ana igimwala.’<pb/>


text:
Yeisu mayana taumulitao vada tapwalolo mwalaꞌina ainaena himalava, na ana taumulita ehebo ipanivila, iwalo, ‘Taubada, uꞌita vadao teina adi paihowa namwanamwa alili, gaima mwalaꞌidi aidiyena hiꞌaꞌabidine’. 


text:
<pb/>Na Yeisu iwalo, ‘Vadaone mwalaꞌidi uꞌiꞌitadine mata maudoidi hiloꞌeloꞌedi na nigele teya tupwa uyaꞌitauyoi’. 


text:
<pb/>Mulitai Yeisu ilau Olibe oyana ainai na italumiyahiwa, na ainaena vada tapwalolo Yelusalem ainai ivinuvinunui, na Pita, Yemesa, Yoni yo Andulu hilaoma ta hibom Yeisu baidadi, hiwalo auli hiwalo, 


text:
‘Taubada, uwalo auligai aiteya hauga ainai vada tapwalolo mwalaꞌina hiloꞌe na aiteya veꞌiveꞌilala aidiyena ahanapui ebeha ginauliwone mata himahalava?’ 


text:
<pb/>Eeta Yeisu iꞌapuhini, yo aidiyai iwalo mahalava ta iwalo, ‘Amꞌita avivinigomiu, havena tomowa tupwadi hiꞌoyaꞌoyamaegomiu. 


text:
Wuwuna howola abo tomowa bagibagilidi yehaguwena hilalaoma na ebeha oyamaena himugaiyegomiu, ta ehebo ehebo aidiyena hiwalo, “Yau Besinananane”, na tomowa bagibagilidi himulitaedi. 


text:
Hinage wasa abo ambenaledi alehao vahalimiyai na amwaha daodaowai hibom hiꞌaleꞌalehauyoidi, havena amꞌaluꞌaluvagavaiyedi. Ginauliwone teina moiha taꞌi mata himahalava mugai, na hesi baleꞌu yana abaꞌovi ana hauga howola alili. 


text:
Howola abo vali boda yo vali boda hiꞌaleha, na hinage vali abaloina yo vali abaloina hiꞌaleha, na hinage mwaniꞌiniꞌi hisagena tupwa bagibagilidi aidiyai, yo hinage vahali mwalaꞌina himahalavama. Na ginauliwo teina hauga vitaina ana abavetuwuni taꞌi. 


text:
<pb/>‘Na omiu hesi amꞌita avivinigomiu, mata tomowa hiꞌabi avivinigomiu, yo hilawegomiu lauvetala vehabana, yo vada tapwalolo aidiyai abo hisapigomiu, na hinage mata tauloinao yo tauwasawasawo mehediyai hilawegomiu yo amtowolo na hilauvetalaegomiu. Wuwuna omiu ebeha yagu bodao, yo hinage wasagu aidiyai amwalo mahalavaei. 


text:
Mata wasa namwanamwana hiwalo mahalava mugaiyei tupwa maudoina aidiyai, na mulitai abo hauga yana abaꞌovi. 


text:
<pb/>‘Na ebe tauloinao mehediyai hivetowologomiu habi lauvetala havena amꞌaluꞌaluwagavai vedova mata amꞌaubabadane, na hesi mayami atepatu amꞌaubabada taꞌi, wuwuna nigele ebeha omiu yami walo amꞌaubabadaei, na hesi Aluꞌaluwa Veꞌahihi hauga tenem ainai walo imohegomiu, yo amꞌaubabada. 


text:
<pb/>‘Na hinage hauga hilalaoma aidiyai tomowa yadi huhu holanai aleha himahalava vehabagu, neta towaho tahina ihuhulaei yo hiyemwalowoi. Yo hinage dova tama natuna ihuhulaei yo hiyemwalowoi. Yo hinage hedaheda hinadiyao yo tamadiyao hihuhulaedi yo hiyemwalowoidi. 


text:
Yo tomowa maudoidi hiveꞌalehaegomiu wuwuna omiu ebeha agu tauyemidiwo. Na hesi yaiyadiwo omiu vehabagu amꞌalamaꞌiꞌita ana higa hauga yana abaꞌovi ainai, mata omiu taꞌi awanamwanamwa amlobai. Vitai mwalaꞌina 


text:
<pb/>‘Howola abo omiu amꞌita tomowa vagadiyao ginauli yababana na didigana moiha hivetowolodi tupwa veꞌaveꞌahihina ainai (ebe yaiya walo teina ivahili ihanapui), hauga tenem ainai Yudeya ana taumiyaone howahowana ebe hidena oyai. 


text:
Na ebe yaiya vatavatai imiyamiya, howahowana idena mwayamwayau, na havena iluwuluwuyo yana vadai yana tobwatobwa habi avalaidi. 


text:
Eeta maudoimiu amꞌawaꞌawanoi yo hauga namwanamwana Yaubada imohegomiu yami hauga dena ainai, na havena gwaugwau ana haugai. 


text:
<pb/>‘Ehe, hauga tenem ivitai aliꞌalili, wuwuna hauganane Yaubada baleꞌu ivetuwuni ainaena ta wau nigele teya hinage vitai tenem dova iyamahalava, na hauga hilalaoma aidiyai mata nigele teya vitai teina dova hiyamahalavauyo. 


text:
Vitai tenem ana ahubenao ebe nigele Yaubada iyaꞌabiye ahubalidi, mata tomowa maudoidi himwalowoi, na hesi Yaubada ahubenadine iꞌabiye ahubalidiyaꞌo, neta iya yana tomowa veꞌaveꞌahadi vehabadi. 


text:
<pb/>‘Tenem haugana ainai ebe yaiya alimiyai iwalo, “Besinana teina”, na “tenem”, havena amyemiyemidiyei. 


text:
Wuwuna Besinana oyaꞌoyama yo tauwalo mahalava oyaꞌoyama mata himahalava yo veꞌiveꞌilala wahiwahiyaladi tomowa aidiyai hiveꞌitaedi, yo aidiyena ebe howahowana Yaubada yana bodao veꞌaveꞌahadi hiꞌoyamaedi. 


text:
Na omiu hesi amꞌita avivinigomiu, wuwuna ginauliwone teina vehabadi bada yawalo mahalava mugaiyediꞌo alimiyai. Yeisu yana wuyoma 


text:
<pb/>‘Hauga tenem ainai taumiya baleꞌuwone maudoidi yau Tomowa Moihagu hiꞌitagau yaloyalovi aidiyena yaꞌaiꞌaituluma mayagu loina wahiwahiyalana yo mayagu wasawasa pigapigabuna, 


text:
eeta yagu tausagenawasaone yavetamaledi yo yagu boda veꞌaveꞌahadi hitauꞌahaidima baleꞌu yo galewa yo yaumai maudoidi yadi abalaoma aidiyena. Abaꞌita hapelo ainaena 


text:
<pb/>‘Abaꞌita hapelo ainaena yaveꞌitagomiu. Ebe hapelo lugudi vauvaudi imwaumwauwidi amhanapuiyaꞌo ebeha ehive ana hauga vahalinai. 


text:
Ta hinage veꞌiveꞌilalaowa alimiyai bada yawalo mahalavaediꞌo, ebe aiteya hauga amlobaidi amhanapuiyaꞌo ebeha yagu hauga wuyoma imamahalava. 


text:
<pb/>‘Howola abo galewa yo baleꞌu hisawali, na yagu walowone nigele howahowana hisawali. Yana laoma ana hauga nigele tauhanapuina 


text:
<pb/>‘Nigele teya yaiya iyahanapui aiteya hauga nuwana ahubena ainai yawuyouyoma, na hinage tausagenawasaone galewai nigele hiyahanapui. Yau hinage nigele yayahanapui. Na hesi Tamagu ibom taꞌi ihanahanapui. 


text:
<pb/>Abaꞌita hinage Yeisu imohedi iwalo, ‘Ebe ehebo taubada yana vada habi laugabaina yo ilalau vali tupwai. Mulitai abo ilau, yana taupaihowao ehebo ehebo yadi paihowa imohedi, na iloinaedi yo ebeha yana vada hiꞌita avivini, na hinage vada ana awaꞌeda ana tauꞌita avivini ainai iwalo, “Havena uꞌenoꞌeno, na hesi uꞌitaꞌita avivini iliꞌilimani”. 


text:
Eeta howahowana amꞌitaꞌita avivini yo amhaꞌwahaꞌwaigau, wuwuna dova vada taniwagana yana laoma ana hauga nigele amyahanapui, nuwana lavilaviyai, nuwana boniyaiyena, nuwana iꞌahuꞌahubena, nuwana malatomtomwena. 


text:
Buidiꞌwa guyauna ana abanuwatuwu avivini ebe imahalava, ahubena bwau tuluhadiyai. Guyaunane ainai pwalawa aꞌava, nigele ana abiye seseha hiꞌaiꞌai. Na taupwaoliwo mwalaꞌidi yo loina ana tauveꞌitao hinuwanuwatuwu behabeha vedova Yeisu ebe hiꞌoyamaei yo ebeha hiꞌabi avivini na hiꞌoiye mwalowoi, 


text:
na hiwalo, ‘Havena guyaune holanai Yeisu taꞌabiꞌabi avivini, mata dova ta tomowa himanini alidai na hiꞌalehaegita’. Waihiu Yeisu iyewoloi dalava Betani ainai 


text:
<pb/>Yeisu howola Betani ainai imiyamiya Saimoni yana vadai, iya mwalona taulepelo ehebo. Na hauganane ainai Saimoni yana vadai iꞌaiꞌai, eena waihiu ehebo mayana woloi iluwu, ta woloinane yehana nadi, ana maiha mwalaꞌina, na ana gaimapatu namwanamwana moiha, na waihiunane gaimapatu awana iꞌoiwowoli na woloinane Yeisu vahunai ihihiwaine. 


text:
<pb/>Na tupwana tomowa hiꞌiꞌitane, ta waihiune hiꞌulumiyanei, hiwalo, ‘Hava vehabana woloine iyepaipaiheine? 


text:
Howahowana ebe woloinane ivegimwalaei na ana maiha 300 kina dova ivai, na imohedi wewelohe aidiyai.’ Eeta waihiunane hiwawaloweine. 


text:
<pb/>Na Yeisu iwalo aidiyai, iwalo, ‘Badagi, amlaumwau. Havena waihiune amꞌabiꞌabiye dou, wuwuna yana hagu aliguwai inamwanamwa alili. 


text:
Wewelohewone amwalowalowedine hauga maudoina vahalimiyai himiyamiyane, yo ebe nuwanuwamiu aiteya hauga na amhaguidi, amhaguidi taꞌi. Na yau hesi nigele mata hauga daodaona baidamiu tayamiyamiya. 


text:
Na waihiu teina hava dova ipapaihowaine aliguwai, neta taugu ivewoloi mugaiyei habi atububunigau agu mwau magaiyai vehabana. 


text:
Na yawalo moiha, howola abo wasagu ana guguya tomowa hibenalei baleꞌu maudoina ainai, na hinage waihiu teina yana paihowa aliguwai wasana hiꞌaubabadaei.’ Yudasa yana talam Yeisu ana huhula vehabana 


text:
<pb/>Yeisu ana taumulita ehebo hitau 12 aidiyena iya Yudasa Isakaliyota, ilau taupwaoli mwalaꞌidi aidiyai na nuwanuwana na Yeisu aidiyai ihuhulaei. 


text:
Na Yudasa yana walo hibenalenaꞌo, ta hiyaliyaya na ainai hiwalo yemidi yo ebe ana maiha himohei. Eeta Yudasa hauga namwanamwana ihaꞌwahaꞌwai, ta ebe Yeisu ihuhulaei aidiyai na hiꞌabi avivini. Yeisu mayana taumulitao hiꞌaiꞌai 


text:
<pb/>Buidiꞌwa guyauna holanai pwalawa aꞌavana nigele ana abaꞌabiye seseha hiꞌaiꞌai, na guyaunane ana ahubena mugamugaina ainai, lamiwo hiwunuidi, Buidiꞌwa ana abanuwatuwu abivini vehabana. Na ahubenanane ainai Yeisu ana taumulitao hiwalo auline, hiwalo, ‘Taubada, havaidova ainai nuwanuwam yo Buidiꞌwa guyauna vehabana aꞌatububuni?’ 


text:
<pb/>Eeta ana taumulitao bwau ivetamaledi na iwalo aidiyai, ‘Amlau Yelusalem yo ebe towaho ehebo mayana abagoi weꞌaha iꞌavaꞌavalai amlobai towahonane tuluhanaena amlau, 


text:
yo baidamiu amluwu vadai, na vada taniwagana amwalo ainai, amwalo, “Yama tauveꞌita teina dova iwawalone: Aiteya tupwa utalamwei yo ainai maꞌagu taumulitao Buidiꞌwa aiꞌaina aꞌai?” 


text:
Ta mata tupwa atuꞌatububunina ewai iveꞌitagomiu, na tenem ainai Buidiꞌwa aiꞌaina amꞌatububuni vehabada.’ 


text:
<pb/>Eeta taumulitaone hilau dalava Yelusalem ainai, na hava Yeisu dova ginauli iwawalowediwa maudoidi hilobaidi, na vadanane ainai Buidiꞌwa aiꞌaina hiꞌaꞌatububunine vehabadi. 


text:
na hitau 12 himiya habi ai, na yadi aine holanai Yeisu iwalo aidiyai, ‘Augeluwo, yawalo moiha neta ehebo towaho, teina taꞌi baidada taꞌaiꞌaine, mata iya muhamuhana ihuhulaegau’. 


text:
<pb/>Na Yeisu yana walo teina vehabana hinuwavitai na ehebo ehebo Yeisu ainai hiwalo, ‘Taubada yaiya neta? Nuwana yau?’ 


text:
<pb/>Na Yeisu iwalo, ‘Agu tauhuhulane omiu amtau 12 alimiyena, na iya baidagu gaeba ehebo ainaena aꞌaiꞌai. 


text:
Yau Tomowa Moihagu, howola abo yalau amwahanane mugai Buki Veꞌahihi ainai iwalo mahalavainaꞌo, na hesi agu tauhuhulane iveꞌatemuyamuya taꞌi, inamwanamwa ebe mwalona hinana havena ilabalabahi, wuwuna yana tubui ainaena iveꞌatemuyamuya yana paihowa yababana vehabana.’ Yeisu yana ai 


text:
<pb/>Howola hiꞌaiꞌai, na Yeisu aiꞌai ivai, na vehabana iꞌawa yauwedo, ta itomwahi na imomohedine, iwalo, ‘Teina taugu amvai na amꞌai’. 


text:
<pb/>Na hinage waini mavedina ivai, ta vehabana iꞌawa yauwedo Yaubada ainai, na hinage imomohedine, ta maudoidi hinunumane. 


text:
Na hinage iwalo aidiyai, ‘Teina ꞌwahinagu isagesagena tomowa bagibagilidi vehabadi, neta waloyemidi vauvauna. 


text:
Na yawalo alimiyai hauga teina yo tuluhanai waini teina havena ainaena yanumanumauyo na ana higa waini vauvauna yanuma Yaubada yana tupwai.’ 


text:
<pb/>Eeta wali ehebo hiwaliyei iꞌovi na himahalava ta hihae oya Olive ainai. Yeisu iwalo mahalava Pita yana uvala vehabana 


text:
<pb/>Yeisu iwalo aidiyai, ‘Mata maudoimiu amdena vehulugau, dova Buki Veꞌahihi yana walomahalava, iwalo, “Tauꞌitaꞌita sipi yaꞌoiye mwalowoi, na sipiwone hitaubudebudeyanaedi”. 


text:
<pb/>Na Yeisu Pita iwalo ainai, ‘Yawalo moiha, mata masigiliyena mulitai abo amꞌam idou mai bwau, owa mata uuvalaegau mai tonuga’. 


text:
<pb/>Na Pita mayana walo wahiyala iwalo, ‘Taubada, mata nigele yayauvalaego. Ebe hiꞌoiye mwalowoigo yau hinage baidam hiꞌoiye mwalowoigita’. Taumulitao maudoidi dova hiwawalone. Yeisu Getesemani ainai iꞌawaꞌawanoi 


text:
<pb/>Mulitai hilalaune ehebo tupwa ainai, yehana Getesemani, na ana taumulitao aidiyai iwalo, ‘Teina ainai ammiyamiya, na yau yaꞌawanoi Yaubada ainai’. 


text:
Na hitau tonuga baidanao ilalauvaidine, hiya Pita yo Yemesa yo Yoni, na Yeisu mayana atehawawali na mayana nuwavitai, 


text:
iwalo aulidi iwalo, ‘Ategu imuyamuya mwalaꞌina, nuwana mata yamwalowoi, eeta teinai amhaꞌwahaꞌwa na amꞌitaꞌita auhi.’ 


text:
<pb/>Na Yeisu iwutuhae tupwana, na ibeꞌu aitulu ta iꞌawaꞌawanoi ebe howahowana muya teina Yaubada ivaivehulu, 


text:
iwalo, ‘Tamagu, paihowa maudoina howahowam, nuwanuwagu yo muya vedina teina aliguwena uvaivehulu, na havena yau yagu nuwatuwuwena, na owa hesi yam nuwatuwuwena upaihowai’. 


text:
<pb/>Hauganane ilau gwaipile hitau tonugaowa ilobaidi bada hiꞌeno iꞌiwahiꞌo, na Pita ainai iwalo, ‘Saimoni, vedova ta uꞌenoꞌenone. Nigele howahowana na hauga ahuꞌahubalina ainai uꞌitaꞌita auhi awa?’ 


text:
<pb/>Na hinage iwalo maudoidi aidiyai, ‘Howahowana ebe mehemiu hihilahilawa na amꞌawaꞌawanoi, ta ebe havena Tomodulele itowotowoigomiu. Moiha taꞌi, aluꞌaluwamiu nuwanuwana, na hesi taumiu hitapiya’. 


text:
<pb/>Haugana Yeisu ilau gwaipile ana taumulitao aidiyai, hinage ilobaidi hiꞌeno iꞌiwahiꞌo, wuwuna mehedi bada iꞌenoꞌeno alili, eeta ivanoidi, ta hitowolo mayadi hinimaya, na nigele hava hiyawalowei. 


text:
<pb/>Na Yeisu hinage iheuyo ta iꞌawanoi, na yana wuyoma tonugana ainai ilobaidi hiꞌeno iꞌiwahiꞌo ta iwalo aulidi, ‘Vedova howola amꞌenoꞌeno na amꞌaiꞌaiyawasi, awa? Na amꞌita yau Tomowa Moihagu yagu hauga huhula tauyababao aidiyai bada imahalavaꞌo. 


text:
<pb/>Yeisu howola iꞌauꞌaubabada na Yudasa imamahalavane, (iya Yeisu ehebo ana taumulita hitau 12 aidiyena). Na taupwaoliwo mwalaꞌidi yo loina ana tauveꞌitao yo babadao tauꞌalehao hivetamaledi Yudasa baidadi ta ebe Yeisu hiꞌabi avivini, na tauꞌalehaone mayadi elepa aleꞌaleha yo wepwasiwo hilalaomane. 


text:
<pb/>Na Yudasa bada veꞌiveꞌilala imohediꞌo, iwalo, ‘Ebe yaiya yaꞌatuhapwali neta Yeisu, na amꞌabi avivini na amꞌita avivini yo talawei’. 


text:
<pb/>Na ehebo aidiyena Yeisu vahalinai itowotowolo yana elepa aleꞌaleha iniuli wunihi, ta taupwaoli mwalaꞌina yana taupaihowa talinana itom vehulune. 


text:
<pb/>Na Yeisu iwalo aulidi, iwalo, ‘Vedova yau yami tauꞌaivavali, ta mayami elepa aleꞌaleha yo mayami wepasi amlalaomane habi abimomohigau? 


text:
Hava wuwuna ta nigele amyaꞌabi avivinigaune ahubena maudoina ahiꞌahipumiyai yamiyamiya vada tapwalolo ainai yaveꞌiveꞌita tomowa aidiyai? Eeta ginauli teina himahalavaꞌo na ebe Buki Veꞌahihi yana walomahalava iyemala moiha.’ 


text:
Na ehebo towaho hevahevalina maꞌana aleꞌo daodaona ibom Yeisu imumulitaeine, na tauꞌalehao nuwanuwadi hiꞌabi avivini, 


text:
na hiꞌabihapuli ta ana luwuluwu aꞌava hivai na mabugebugewana idedenane. Yeisu hilawei tauloinao aidiyai 


text:
<pb/>Yeisu hilauvai ta hilawei taupwaoliwo yadi tauloina yana vadai, vadanane ainai taupwaoli mwalaꞌidi yo babadao, yo loina ana tauveꞌitao hitautauꞌahaiyama. 


text:
Hinage Pita amwaha daodaowena Yeisu imumulitaeine, ta ilaoma taupwaoli mwalaꞌinawa yana dalavai. Ta Pita tauꞌita aviviniwowa baidanao himiyamiya aiwa ainai himwaimwaibwa. 


text:
<pb/>Na taupwaoli mwalaꞌidi yo tauꞌulewahiwo nuwanuwadi Yeisu ana tauveꞌewao hibehaedi ta yadi veꞌewa ainaena Yeisu hiꞌoiye mwalowoi, na nigele teya hiyalobai. 


text:
Wuwuna tauveꞌewa bagibagilidi hiwalowalo mahalava na hesi yadi walomahalavane nigele hiyatoyatoyawa. Hiya maudoidi bada tauꞌoyamao. 


text:
‘Yeisu yana walo ehebo abebenaleine iwalo, “Vada tapwalolo teina tomowa hiꞌaꞌabine, howola mata yaloꞌevehulu na ahubena tonuga aidiyai yaꞌabiuyoi, na hesi nigele tomowa nimadiyena”.’ 


text:
<pb/>Teina ainaena taupwaoli mwalaꞌina itowolo mehediyai, na Yeisu ipanivilaei iwalo, ‘Nigele teya yam maiha awa? tomowa tenem yadi veꞌewao alimwai bada ubenalediꞌo?’ 


text:
Na Yeisu bada inobu, nigele iyawalo. Na hinage taupwaoli mwalaꞌinawa Yeisu ainai ipanivilauyo, iwalo, ‘Vedova, owa Yaubada Natuna yo Besinana towahona, bo nigele?’ 


text:
<pb/>Na Yeisu iwalo, ‘Ehe, yau Tomowa Moihagu, na howola abo amꞌitagau Tauwahiyala moiha nima tautuwanai yamiyamiya, na hinage galewa yaloyalovinao ewadiyena yalaolaoma’. 


text:
<pb/>Eeta taupwaoli mwalaꞌinawa imodiꞌini moiha, ta ibom ana aleꞌo ipupulihine, na iwalo, ‘Yana walo yababana ambenalenaꞌo? Moiha towaho teina Yaubada ihinali. Badagi, havena ana tauveꞌewao hinage hiwalowalo yana lauhapuliwo vehabadi. Na vedova yami nuwatuwu Yeisu vehabana?’ Maudoidi hiwalo, ‘Ilowoinanei na imwalowoi’. 


text:
<pb/>Tenem ainai tupwadi tomowa Yeisu hihowai, na mehena aleꞌowena hihuma na hisapi mayadi talawahi, hiwalo, ‘Uwalo yaiya itatalaigone?’ Na tauꞌalehaone Yeisu hiꞌabi avivini ta hitalatalai na hilawelawei. 


text:
<pb/>Na Pita howola gelegeleyai imiyamiya, na taupwaoli mwalaꞌina yana taupaihowa vahavahalana ehebo imamahalavane, 


text:
ta Pita iꞌita imwaimwaibwa, eeta waihiune Pita ivinuvinunui ta iwalo, ‘Yeisu towaho Nasaleti, owa baidam ammiyamiya, awa?’ 


text:
<pb/>Na Pita iuvala iwalo, ‘Ginauline uwawaloweine nigele yayahanapui’. Na Pita idena ta tupwana imahalava. 


text:
<pb/>Na vahalawa Pita iꞌainimaveleleyei taumiyaone aidiyai, iwalo, ‘Towahone tenem iya Yeisu yana boda ehebo’. 


text:
<pb/>Na Pita ibenalei ta iuvalauyo iwalo, ‘Yau nigele’. Hauga ubwaꞌubwana tuluhanai tauvinunuwone Pita hiwawalo auline, hiwalo, ‘Moiha taꞌi uꞌoyama, owa Yeisu yana boda ehebo, wuwuna owa towaho Galili’. 


text:
<pb/>Na Pita iꞌawa tamada, na walo yababana ainaena iyogahae iwalo, ‘Yeisu iya vehabana amwalowalo, yau nigele yayahanapui, Tamada!’ 


text:
Na hauga tenem ainai amꞌam idou bwauna, na Pita inuwatuwu avivini Yeisu yana walowa ebeha, ‘Mulitai abo amꞌam idou mai bwau, owa mata uuvalaegau mai tonuga’. Na hinage Pita yana oyama yababanawa inuwatuwui, ta mehelinona hisagena.<pb/>


text:
Iꞌahuꞌahubena na taupwaoliwo mwalaꞌidi yo tauꞌulewahiwo yo loina adi tauveꞌitao yo tauloinao maudoidi hitauꞌahaiyama ta hiloiloina Yeisu vehabana, na nimana hipaidi ta hilalaweine tauloinane Pailato ainai, ta ebeha Pailato iya iloina. 


text:
<pb/>Na Pailato Yeisu ipanivilaei, iwalo, ‘Uwalo mahalava owa Yudeya yadi tauwasawasa?’ Na Yeisu iwalo ‘Neta bada uwaloꞌo’. 


text:
Eeta Pailato Yeisu ipanivilauyoi, iwalo, ‘Vedova ta nigele yam maihane? Walo mahalava teina, am veꞌewa vehabana ubenalenaꞌo?’ 


text:
<pb/>Na Yeisu nigele teya hinage yana walo. Ainaena Pailato nuwana ipwanopwano mwalaꞌina. Hiloina ebe Yeisu hiꞌoiye mwalowoi 


text:
<pb/>Bolimai ehebo ehebo, Buidiꞌwa guyauna ana hauga ainai, loina himwauwi neta vada paipaiyena ehebo tomowa ilivahi vehabadi na imahalava, ebe iya boda hivesinuwaei. 


text:
Hauga tenem ainai tupwadi Loma adi tauꞌalehao vada paipaiyai himiyamiya, wuwuna nigele nuwadi Loma yadi loina, ta hiꞌalehaidi, na ehebo yehana Balabasi alehane holanai tomowa iꞌoiye mwalowoidi. Eeta Lomaone Balabasi maꞌana geluwo hiꞌabi avivinidi ta vada paipaiyai himwamwauwidine. 


text:
<pb/>Ta boda hitauꞌahaiyama, na hiꞌawanoi Pailato ainai, hiwalo, ‘Howahowana yo ehebo towaho ulivahi vahabamai, dova yama awanoi upaipaihowai bolimai ehebo ehebo aidiyai?’ 


text:
<pb/>Na Pailato iwalo aulidi, ‘Nuwanuwamiu ebe Yudeyaone yami tauwasawasa yalivahi vehabamiu, awa?’ 


text:
Wuwuna Pailato ihanapuiyaꞌo ebeha taupwaoli mwalaꞌidi yadi alomagigiliyena Yeisu hilauvaiyama habi oiyemwalowoina. 


text:
<pb/>Na hesi taupwaoli mwalaꞌidi bada tomowa nuwatuwu yababadi hivenuwamwauwediꞌo aidiyai, ainaena Yeisu hitaꞌwataꞌwataei na Balabasi hesi yehana hiꞌataꞌatai na ebe ilivahi vehabadi. 


text:
<pb/>Na Pailato iwalo aulidi iwalo, ‘Hava nuwanuwamiu ebeha omiu Yudeya yami tauwasawasa ainai yapaihowai?’ 


text:
<pb/>Na Pailato iwalo, ‘Hava yede yana pwanoli ta ebe mwalowo ilobai?’ Na hiyoga mwalamwalaꞌi, hiwalo, ‘Aiwa lagalagana ainai tatutuye patu’. 


text:
<pb/>Eeta Pailato nuwanuwana yo boda iꞌabiye yaliyayadi ta Balabasi ilivahi, na yana tauꞌalehao iloinaedi yo Yeisu balavaiyena hisapi na mulitai abo hitutuye patu aiwa lagalagana ainai. Tauꞌaleha Yeisu hiꞌabitalawahiyei 


text:
<pb/>Pailato yana tauꞌalehao Yeisu hisapi na hilauvai ta yana vadai hiluluwuweine, neta tauꞌalehao yadi tupwa mwalaꞌina vada holanai, na tauꞌalehao yadi boda maudoidi hiyoga ahaidima. 


text:
Na wasawasao adi aleꞌo hawahawawalina ainaena Yeisu hiveveliꞌwane na ana pwaopwaomi talitali ainaena hiꞌabilawei ta uluꞌulunai himwamwauwine. 


text:
<pb/>Na hinage digona ainaena Yeisu vahunai higoha, na hihowahowai, na talawahiyena mehenai hipwagogo. 


text:
Na yadi talawahi iꞌovi, ta aleꞌo wasawasa ainaena hilivahi, na ibom ana aleꞌowa hiveliꞌwauyoi, na himahalavaei habi tutuye patuna. Yeisu hitutuye patu aiwa lagalagana ainai 


text:
<pb/>Dalava mwalaꞌina ainaena himahalava, ta ehebo Sailini towahona nuꞌulaena ilaolaoma hilobai, ta hiloinaei na Yeisu ana aiwa lagalagana iꞌavalai, towahonane yehana Saimoni, na iya Alekisana yo Luposi tamadi. 


text:
Na mulamula himomoheine, neta waini mulo baidana yo ebe havena muya ilaulautowoi mwalaꞌina, na Yeisu itaꞌwataꞌwataei. 


text:
Eeta aiwa lagalagana baleꞌuwai himwauwi na Yeisu ainai hitutuye patune, na maꞌana aiwa lagalagana hivetowolone. Mulitai tauꞌalehaowa Yeisu ana aleꞌo hivaidi, ta hiveguyauwedi hibom aidiyai, na yadi veguyau dova kati ana aiꞌopiꞌopi ainaena, ta ebe yaiya imugai ana aleꞌo ehebo ivai. 


text:
<pb/>Na hinage tauꞌaivavali bwau hitutuye patudi adi aiwa lagalagao aidiyai ehebo Yeisu nimatautuwanaena na ehebo nimaꞌehaꞌehanaena. 


text:
<pb/>Na tomowa tupwadi amwahaena Yeisu aiwa lagalagana ainai hiꞌabitalawahiyei, na himalumaluwei hiwalo, ‘Aha! Uwalo ebeha howahowam vada tapwalolo uloꞌe, na ahubena tonuga aidiyai uꞌabiuyoi. 


text:
<pb/>Na hinage taupwaoli mwalaꞌidi yo loina ana tauveꞌitao hibom aidiyai hiwalowalo gagasa, na Yeisu hitalawahiyei hiwalo, ‘Vali tomowa ihaguidi, na iya nigele! 


text:
Ibom ebeha Besinana na Isileli ana tauwasawasa, hola aiwa lagalagaena iꞌaituluma na taꞌita yo tayemidiyei.’ Na tauꞌaivavaliwowa Yeisu baidadi hitutuye patudiwa hinage yadi aiwa lagalagaena hiyogalau na Yeisu hiwalo yagai. Yeisu imwalowoi 


text:
Na lavilaviyai Yeisu alinana mwalaꞌina ainaena iyoga, na iwalo, ‘Eloi, eloi lama sabakitani’, na ana bui neta, ‘Yagu Yaubada, yagu Yaubada, hava vehabana ulaugabaigaune?’ 


text:
<pb/>Na tupwadi tomowa vahalinai hitowotowolo yana yoga hibenalei, ta hiwalo, ‘Ambenalei Elaitiya iyogayogaeine’. 


text:
<pb/>Eena ehebo aidiyena isagena, ta balou ivai, na waini abeꞌabelena ainai ivedaꞌwa, na ehebo aiwa mehenai iwomali, ta iveleleihini Yeisu awanai, ta imalaꞌuꞌuine. Na towahonane iwalo, ‘Hola tahaꞌwahaꞌwa, nuwana mata Elaitiya ilaoma na aiwa lagalagaena ihagui’. 


text:
<pb/>Na tauꞌaleha adi taumugai aiwa lagalagana mehenai itowotowolo Yeisu yana mwalowoi ana ita teina dova iꞌiꞌitane, ta iwalo, ‘Moiha towaho teina Yaubada Natuna’. 


text:
<pb/>Tupwadi waiwaihiu amwaha daodaowena hivinuvinunu, neta Meli Magidalaena mayana waligeha, iya Yosa yo tahina alomauna Yemesa hinadi, yo Salome hinage. 


text:
Hiya mwalona Yeisu himulitaei na ana hipapaihowaine yana taꞌiꞌili Galili ainai, na tupwadi waiwaihiu hinage Galiliyena Yeisu baidanao hihaema Yelusalem ainai, maudoidi hivinuvinunui. Yeisu ana mwau magaiyai 


text:
Eeta ehebo towaho Alimatiyaena, yehana Yosepa ilaoma, iya ehebo Yudeyaone yadi taumugai mayana yemidi, na ihaꞌwahaꞌwa aiteya hauga Yaubada baleꞌuwai ivetauloina. Yosepawa ilaoma na mayana atepatu iluwu Pailato mehenai, na Yeisu tauna mwalomwalowoina iꞌawanoiyei yo ebe imwauwi magaiyai. 


text:
<pb/>Na towahonane iwalo, ‘Oo, bada imwalowoiꞌo’. Eeta Pailato italam yo Yosepa Yeisu tauna mwalomwalowoina ivavaine. 


text:
<pb/>Na Yosepa aleꞌo hewahewana igimwalai, na ivai, ta mayana taumulitao Yeisu tauna mwalomwalowoina aiwa lagalagana ainaena hivaiꞌaituluwenama, na aleꞌonane ainaena hihuhumane, na mulitai abo magai ainai himwamwauwine. Na magainane dova duluva gaima holana yatuyatu nonovaina, na gaima mwalaꞌina na poꞌupoꞌuwana ainaena magai awana himwauꞌauhine. 


text:
<pb/>Na Meli Magidalaena yo mayana waligeha, iya Yosa hinana, baidana hiꞌitaꞌita sipwaidi, na magaine ainai tauna mwalomwalowoina himwauwine hiꞌiꞌitane.<pb/>


text:
Yudeya yadi Tapwalolo ana ahubena iꞌovi, ta Meli Magidalaena mayana waligeha, iya Yemesa hinana, yo Salome baidadi woloi namwanamwana higimwalai ta ebe Yeisu tauna hiyewoloi. 


text:
<pb/>Eeta malatomtomwai, neta wiki ana ahubena mugamugaina ainai, na mahana yana hinali taohani ainai, waiwaihiuwone mayadi woloi hilaoma Yeisu ana magai ainai. 


text:
Na hibom aidiyai hiꞌauꞌaubabada, hiwalo, ‘Yaiya mata gaimane magai awanaena hiveꞌi wahiyei vehabada?’ Wuwuna gaimanane ivitai alili. 


text:
<pb/>Waiwaihiuwone magaiyai hiluwu, na nimatautuwadiyena hevali ehebo hiꞌiꞌitane, ana aleꞌo hewahewana imiyamiya, ta hiꞌaluwagavai. 


text:
<pb/>Na hevaliwa aidiyai iwalo, ‘Havena amꞌaluꞌaluwagavai, Yeisu towaho Nasaleti iya hitutuye patuwa ambehabehaei, iya nigele teinai, wuwuna bada mwalowoiyena itowolouyoꞌo, yana abaꞌeno aꞌava teina amꞌita. 


text:
Na omiu amlau gwaipile yo Yeisu ana taumulitao aidiyai amwalo mahalava na hinage Pita ainai amwalo mahalava, amwalo, “Yeisu ilau mugaiꞌo Galili na omiu ammulitaei yo tenem ainai amꞌita. Dova mwalona yana walomahalava alimiyai.” ’ 


text:
<pb/>Eeta waiwaihiuwowa magaiyena himahalava mwayamwayau na hidedenane, wuwuna nuwadi ipwanopwano moiha, na hinage hibatubatutuli mayadi meheuhi, na nigele yaiya ainai hiyawalo mahalava. Yeisu yana mahalava Meli Magidalaena ainai 


text:
<pb/>Wiki ana ahubena mugamugaina malatomtomwai, Yeisu yana towolouyo ainai imahalava mugai Meli Magidalaena ainai, iya ainaena mwalona aluꞌaluwa yababadi hitau 7 Yeisu ivai vehuludi. 


text:
Eeta Meliwa ilau na Yeisu ana taumulitao ivenuwamwauwedi, na hiya howola mayadi nuwayababa hidoudou Yeisu vehabana. 


text:
Ta Meli wasa imohedi iwalo, ‘Yeisu mayawahina imiyamiya, bada yaꞌitayaꞌo’. Na hiya hiꞌawa oyaꞌoyamaei. Yeisu yana velaulobaloba ana taumulitao bwau aidiyai 


text:
<pb/>Mulitai Yeisu ana taumulitao hitau bwau Yelusalemaena himahalava na vali dalava vehabana hilaulau, na Yeisu iꞌabiye mahalavauyoi vali ita ainaena. 


text:
Mulitai hitau bwauwa Yelusalem ainai hiwuyo na adi geluwo hivenuwamwauwedi, na hesi nigele hiyayemidiyedi. Yeisu ana taumulitao yadi paihowa imohedi 


text:
<pb/>Mulitai Yeisu ana taumulitao hitau 11 hiꞌaiꞌai na Yeisu mehediyai imahalava, na iwalowedi yadi nuwatupatupa vehabana, iwalo, ‘Ada geluwo hiya yagu towolouyo tuluhanai hiꞌitagau na alimiyai hiwalo mahalavaꞌo, na vedova ta nigele amyayemidiyedi?’ 


text:
<pb/>Na loina imohedi iwalo, ‘Amlau tupwa maudoina aidiyai, wasagu tomowa maudoidi aidiyai amguguyaei. 


text:
Ta ebe yaiyadiwo hiyemidiyegau amꞌabiye bapitaisowedi na livahi hilobai, na ebe yaiyadiwo nigele hiyayemidi howola abo loina yababana hilobai. 


text:
<pb/>Na agu tauyemidiwone veꞌiveꞌilala wahiwahiyaladi hipaihowaidi, neta yehaguwena aluꞌaluwa yababadi tomowa aidiyena hiheusili mahalavaedi, na hinage alina vagavagadi aidiyena hiꞌauꞌaubabada, 


text:
yo ebe weso hiꞌabihinidi na hiwomalidi, mata nigele hiyamwalowoi, yo ebe bwahi newanewalidi hinuma mata nigele hiyamwalowoi, na ebe taulovalao hiꞌabisawahidi, hinamwanamwa taꞌi.’ Yeisu ihae galewai 


text:
<pb/>Yada Bada Yeisu yana venuwamwau aidiyai bada iꞌoviꞌo ta ihahaene galewai, na Yaubada nima tautuwanai imimiyane. 


text:
Na ana taumulitaowa hilau tupwa maudoidi aidiyai na Yeisu wasana higuguyaei, na hesi yadi Bada taꞌi baidadi hipaipaihowa, na yana wahiyalaena paihowao abanuwapwanopwano hipaihowaidi, neta ainaena tomowa wasanane hiyeyemidiyeine.<pb/>


text:
Yau Paulo, Yeisu Besinana yehana vehabana hipaigau. Tahida Timoti baidagu amiyamiya. Owa tahimai Pilimoni yam leta yaleleyawa ta owa na ai tapaihowa toyawa. 


text:
Na nuhudane Apiya na tahidane Akiposi taupaihowa haguigita ta Besinana yana boda na Pilimoni yam vada alonai hauga maudoina himiyamiya ahai avelauwedi. 


text:
Yada Bada Yeisu Besinana yo hinage Tamada Yaubada yadi veꞌiꞌilaena na yadi nuwadaumwali himiya vahaligo. Pilimoni yana mumuga namwanamwana. 


text:
<pb/>Wasam bada yabenalenaꞌo neta yada Bada Yeisu uyemidiyenaꞌo na ana tauyemidiwo maudoidi uvelauwedi moiha, ainaena hauga maudoina yagu awanoi ainai yaꞌawa yauwedo Yaubada ainai vehabam. 


text:
Na yagu awanoi yada awaheliheliyam Besinana ainaena iꞌabiye wahiyalago, na hinage ginauli bagibagilidi namwanamwadi Besinana ainaena himahamahalavama ebeha uhanapuidi. 


text:
Tahigu, yam velau ainaena taumaselewo uhaguhaguidi na adi lautowoi uꞌabiye namwanamwadiꞌo, na wasam yo mumugam namwanamwana vehabam yabenalenaꞌo, eeta yayaliyaya mwalaꞌina. Paulo nuwanuwana na Pilimoni italamwei Onesimo ainai. 


text:
Nigele neta dova na yaꞌawanoi hiyahiyau alimwai velau vehabana. Yau Paulo Bada yayemala tautaubadaꞌo, na teina haugane yau paipaigau Yeisu Besinana vehabana. 


text:
Ta yaꞌawanoi alimwai natugu Onesimo vehabana, iya yama miya vada abapaiyai ainaena yaꞌawa natuguwei yana yemidi Besinana ainai vehabana. 


text:
Mwalona Onesimo yana paihowa alimwai nigele iyanamwanamwa, na teina hauga bada inuwabuiꞌo, na yana paihowane inamwanamwa aliguwai, na hinage yahanapuiyaꞌo yana mumuga alimwai mata inamwanamwa. 


text:
Eeta vada abapaiyai yamiyamiya wasa namwanamwana vehabana ainaena nuwanuwagu Onesimo yanuwavi aivelahem na ebe ihaguigau. 


text:
Na hesi nigele mata yayanuwavi, wuwuna owa ana tauloina. Na hinage nuwanuwagu yam talam aliguwai velauwena upaihowai, na havena yagu veꞌiꞌima ainaena. 


text:
Nuwana teina wuwuna eeta Onesimo ilaugabaigo hauga ubwaꞌubwana taꞌi na ebe ilau gwaipilewa baidam ammiya vateyai. 


text:
Mwalona iya yam taupaihowa mohili, na teina haugane nigele ebeha ivetaupaihowa mohili na hesi ebe taꞌawa tahiguwei Yeisu Besinana ainaena. Yau bada yaꞌawa tahiguwenaꞌo, na owa howahowana uꞌawa tahi moiha ainai, wuwuna owa yam taupaihowa, na hinage tahim yada Bada ainaena. 


text:
<pb/>Pilimoni, owa na yau bada taꞌawa tahinaꞌo, ainaena agu velau yo agu lauvai dova Onesimo ulauvaiyoi atemwai yam hevali. 


text:
Yau Paulo nimaguwena teina yalelewa mata maudoina yayemaiha veꞌovi. Na havena am vagavaga aliguwai vehabana yawalowalo, wuwuna mwalona yau yagu paihowaena ta aluꞌaluwam ivauvauyoꞌo. 


text:
Ae taihigu, nuwanuwagu Bada vehabana Onesimo uvelauwei, neta hagu mwalaꞌina aliguwai, na Besinana yehanaena uꞌabiye yaliyayagau. 


text:
Yagu nuwatuwu teina bada yaleleyawaꞌo, mayagu yemidi ebe yagu walone ubenaledi na umulitaedi, na hinage uꞌabiye mwalaꞌi. 


text:
<pb/>Ehebo ginauli hinage nuwanuwagu, neta yagu abaꞌeno yam vadai uꞌatububuni, wuwuna yanuwanuwatuwu yami awanoi Yaubada ainai mata ainaena hauga muhamuhana vada paipaiyena hilivahigau na yalaowa alimwai. 


text:
<pb/>Epapilasi baidagu Yeisu Besinana yana paihowa vehabana vada paipaiyai himwauwigai, na Epapilasi yana velau alimwai. 


text:
Yau Paulo na Timoti baidagu apaipaihowa Taulivahi Yeisu vehabana, yami leta aleleyawa omiu taumiya Pilipai Yeisu Besinana yana Yaubada yana bodao yo hinage yami taumugaiwo na Besinana yana taupaihowao maudoimiu alimiyai. 


text:
Aꞌawanoi Tamada Yaubada na yada Bada Yeisu Besinana yadi veꞌiꞌila yo yadi nuwadaumwali imiyamiya alimiyai. Paulo yana awanoi taumiya Pilipai vehabadi 


text:
Yo Yaubada ainai yaꞌawa yauwedo ama haguwo alimiyena alobalobaidi, wasa namwanamwana ana walomahalava abavetuwuni ainai ta wau. 


text:
<pb/>Yo hinage yahanapui ebeha Yaubada yana paihowa namwanamwadi bada alimiyai ivetuwuniyaꞌo ta ibom mata iveꞌovi Yeisu Besinana yana ahubena mwalaꞌina ainai. 


text:
Yagu yaliyaya vehabamiu idumwalu wuwuna omiu nuwagu amvaiyaꞌo, ta omiu baidaguwao Yaubada ihaguhaguigita teina hauga vada paipaiyai yamiyamiya, yo ihaguhaguigita hinage wasa namwanamwana ana loꞌaleha, yo yana abawahiyala aidiyai. 


text:
Na yaꞌawa awanoi vehabamiu ta yami velau namwanamwa imwalaꞌi, mayami hanapu yo nuwamasele maudoina. 


text:
Ta ainaena ginauli namwanamwadi amvesinuwaidi, eeta Besinana yana ahubena ainai mata mumugamiu dumwadumwaludi yo masemaseledi, 


text:
na yami paihowa namwanamwadi Yeisu Besinana yana wahiyalaena vehabamiu tomowa Yaubada hiwalo vetuvehaeyei yo hiꞌawa wasawasaei. Paulo yana talam Besinana ainai 


text:
<pb/>Tauhiguwao, nuwanuwagu yo amhanapui ebeha vitaiwone teina bada yalobaidiꞌo ta aidiyena wasa namwanamwana iꞌaiyauya tomowa bagibagilidi aidiyai. 


text:
Ainaena dalava teina Sisa yana tauꞌalehao yo tomowa maudoidi bada hibenalenaꞌo ebeha Besinana vehabana himwamwauwigaune vada paipaiyai. 


text:
Yo hinage tahidao bodadi yagu miya vada paipaiyai hiꞌitayaꞌo, ta hinuwamotu yada Bada yana paihowa ainai, yo Yaubada yana walo hiwalowalo mahalava mayadi atepatu. 


text:
<pb/>Tupwadi tauguguyao alomagigiliyena higuguguguya Besinana vehabana, na tupwadi neta nuwatuwu namwanamwa ainaena higuguguguya, 


text:
ta hiya hivelauwegau yo hihanapuigau neta vada paipaiyai yamiyamiya wasa namwanamwana ana veꞌita vehabana, 


text:
Na hesi tauꞌalomagigiliwone nuwanuwadi ta hiꞌabiye nuwavitaiyegau hauga teina vada paipaiyai yamiyamiya, eeta oyamaena Besinana wasana higuguguguyaei hibom yadi boda vehabana. 


text:
Besiwa, na Besinana wasana ana guguya mwalaꞌina vehabana yayaliyaliyaya, nuwana oyamaena bo walomoihaena. 


text:
Yo hinage yayaliyaya, wuwuna yahanahanapui neta Yeisu Besinana Aluꞌaluwana yana hagu ainaena, yo yami awanoi aidiyena, ebe hilivahigau teina miya vitai ainaena. 


text:
<pb/>Hinage mayagu nuwatuwuhae ta nuwanuwagu mwalaꞌina ebeha havena yahinihinimaya, na hesi mayagu atepatu teina taꞌi ta hauga maudoina Besinana yehana yaꞌabiꞌabiye mwalaꞌi, nuwana yagu miya baleꞌuwai mayawahigu, bo nuwana yagu mwalowoi ainaena. 


text:
<pb/>Moiha taꞌi, yagu miya baleꞌuwai neta Besinana baidagu, na hesi yagu mwalowoi ainai lauhepoi Besinana ainaena mata yalobai. 


text:
Ebe baleꞌuwai yamiyamiya yagu paihowao namwanamwadi Besinana vehabana himahamahalava, eeta nigele yayahanapui hava mata nuwanuwagu yavesinuwaeine. 


text:
Na ginauli bwau aidiyena adi vesinuwa aliguwai hivitai alili. Nuwanuwagu yo baleꞌu teina yalaugabaei ta Besinana baidagu amiyamiya, neta abayaliyaya mwalaꞌina. 


text:
<pb/>Eena yahanapui moiha mata omiu baidaguwao tamiyamiya na yahaguigomiu ta amyaliyaya yami yemidi Besinana ainai vehabana, 


text:
yo hinage yagu laugwaipilewa alimiyai vehabana amyaliyaya mwalaꞌina, wuwuna Yeisu Besinana yana hagu alidai. 


text:
<pb/>Amꞌita avivinigomiu ebeha yami paihowaena tomowa Besinana wasana hiꞌawa namwanamawaei, eeta yatau boꞌeyegomiu, bo nuwana ebe yamiyauyo, bada taꞌi wasamiu namwanamwana yabenabenalei ebeha mayami atetalam amtowotowolo wahiyala, na yami nuwatuwu ehebo ta amꞌaiꞌaipate wasa namwanamwana ana yemidi vehabana. 


text:
Havena hinage ammehemeheuhi ami alehao aidiyai. Teina wuwuna hibom hihanapui moiha ebe hisilahe, omiu mata livahi amlobai Yaubada ainaena. 


text:
<pb/>Wuwuna Yaubada bada italamꞌo alimiyai ta Besinana ainai amyemiyemidi ta ibom hinage vehabana muyao mata amlobaidi. 


text:
Dova yagu loꞌaleha Besinana vehabana yo agu muyao amꞌitadiꞌo, na teina hauga ambenabenaledi, ta omiu hinage yami loꞌaleha yo ami muyao dova amlobalobaidi.<pb/>


text:
Howahowana Besinana iꞌabiye atepatugita, bo yana velauwena taꞌaiꞌaipate? Howahowana Aluꞌaluwa Veꞌahihi iveꞌauꞌaugeluwegita, yo ainaena tavelau namwanamwaegita yo taꞌatemuyamuyauyoigita? 


text:
Ebe dova, amvenuwatoyawa na amvelau namwanamwaegomiu, aluꞌaluwamiyena yo atemiyena amveꞌehebo ta ebe yami velau namwanamwana teina vehabana yayaliyaya moiha. 


text:
Havena ambom yami paihowa vehabana amnuwanuwatuwu na hesi ami geluwo yadi miya namwanamwa vehabana amnuwanuwatuwu. 


text:
aenaena Yaubada yana wasawasa ilaugabaei, na hilabahi baleꞌuwai, ta ivetaupaihowa ana oleya tomowa ita dova. 


text:
eeta yehanane taumiya galewa yo taumiya baleꞌu na taumiya bwebweso hinage, maudoida tapwagogo ainai, 


text:
yo taꞌawa moiha ebeha Yeisu Besinana ibom yada Bada, neta Tamada Yaubada tanoꞌowei. Masele taumiya baleꞌu vehabadi 


text:
<pb/>Augeluwo, mwalona amꞌawa abi moiha na teina taꞌi alimiyena yamiya amwaha daodaoꞌo, na besiwa howola amꞌawaꞌawa abi iliꞌilimani, ta mayami meheuhi na mayami atehawawali ampaipaihowa ta ebe livahi namwanamwana ainai ammiya iliꞌilimani. 


text:
ta ainaena omiu Yaubada natunao namwanamwamiu yo masemaselemiu, eeta nigele teya yami yababa, na hesi taumiya baleꞌu yadi masele omiu, wuwuna hibom mumugadi guguyouna yo yababana. 


text:
<pb/>Augeluwo, wasa namwanamwana amꞌabi avivini ta ainaena yawahi vateyai amlobai, na haugana Besinana ilau gwaipilema yayaliyaya, wuwuna nigele nuwagu yagu paihowao alimiyai yagabaedi. 


text:
<pb/>Ebe agu alehao hiꞌoiye mwalowoigau, neta dova hipwaoliyegau yami yemidi vehabana, ta mata omiu baidaguwao tayaliyaya. 


text:
<pb/>Yanuwatuwuhae ebeha yada Bada Yeisu yana haguwena mata hauga iuꞌiuna ainai Timoti yavetamalaenawa ta wasamiu ivaiyama, eeta yabenalei na ebe yayaliyaya. 


text:
Timoti ibom agu tauhagune, na nigele teya yaiya iyamiyamiya ta ebe vehabamiu inuwatuwu iliꞌilimani. 


text:
Na agu tauꞌabihaguwo bagibagilidi hibom vehabadi hinuwanuwatuwu, na nigele Yeisu Besinana yana paihowa vehabana hiyanuwanuwatuwu. 


text:
Timoti amhanapuiyaꞌo neta towaho namwanamwana, ta iya dova natugu baidagu wasa namwanamwana vehabana aꞌaiꞌaipate. 


text:
<pb/>Teina hauga nuwanuwagu Epapilodaito yavetamalenawa ilau gwaipilewa alimiyai, ibom tahigu baidagu apaipaihowa, bada dova aꞌaleꞌaleha Yeisu Besinana vehabana. Epapilodaito mugai agu hagu alimiyena ivaiyamaꞌo, 


text:
na teina taꞌi iya nuwanuwana omiu, ta haugana yana lovala wasana ilaowa ta ambenalenaꞌo, inuwavitai moiha wuwuna omiu amꞌateꞌatehawawali yana lovala vehabana. 


text:
Bada ilovalaꞌo mwalaꞌina, na hesi Yaubada iꞌatemuyamuyaei, yo hinage yau iꞌatemuyamuyaegau wuwuna mata dova ta Epapilodaito imwalowoi na ainaena yanuwavitai moiha. 


text:
Ainaena nuwanuwagu mwalaꞌina yavetamalenawa na amꞌitauyoi mayana namwanamwa ta ebe amyaliyaya, eeta yagu nuwayababa iꞌovi. 


text:
Haugana imahalavawa yada Bada yehanaena amyogaei yami vadai mayami yaliyaya. Yo hinage tupwadi yada Bada yana taupaihowao, ebe hilaowa alimiyai dova amveꞌahihiyedi. 


text:
Moiha Epapilodaito muhamuhana na Besinana yana paihowa ainaena imwalowoi, wuwuna omiu nigele howahowamiu yo amhaguigau, eeta iya italam ta ihahaguigaune neta vehabana ilolovalane.<pb/>


text:
Tahiguwao, yada Bada vehabana amyaliyaya. Mwalona nuwatuwu teina yaleleyawaꞌo, na teina hinage nuwanuwagu ebeha yaleleuyoi, yami miya namwanamwa vehabana. 


text:
Amꞌita avivinigomiu tauyababao yadi mumuga dova edewa, hibom hapi ꞌwapidiyai ana tauvai bodadi aidiyena. 


text:
Na hesi ita ada hapi atedai, ta Yaubada ainai tapwagopwagogo Aluꞌaluwana ainaena, eeta Yeisu Besinana ibom tawalowalo vetuvehaeyei, na nigele ginauli baleꞌu ainai tayayemiyemidi, neta ainaena ita hapi moiha bada tavaiyaꞌo. 


text:
Yau taꞌi Isileli towahona moiha, na yagu huhu Beniyamina, ta agu ulutubu Hibulu na ꞌwapiguwai hihapigau yagu tubui ana ahubena 8 ainai, ta taupwaoliwo yadi loinao yamulita iliꞌilimanidi dova Palisi yadi boda. 


text:
Na tapwalolo ainaena yaꞌaiꞌaipate mwalaꞌina Yaubada yana bodao adi abiyemuya vehabana, na loina ainai nigele teya Mosese yana laugagayo yayahoꞌe. 


text:
Na hesi teina mumugaone bada yaꞌawa ginauli awaꞌawawaediꞌo, wuwuna Besinana ibom ainai yatalamwegauꞌo. 


text:
Moiha, yagu Bada Yeisu Besinana ana hanapu iya ginauli mwalaꞌi alilina, na ginauli baleꞌuwai imwalaꞌi gabaedi, eeta mumugawone teina nigele nuwagu, ta Yeisu ibom vehabana ginauli maudoina yamwauvehuludi yo yaꞌawa yababaedi wuwuna nuwanuwagu Besinana taꞌi. 


text:
Yo hinage nuwanuwagu Besinana ainai yamiyamiya nigele ebeha yabom yagu mumuga dumwaluwena bo Mosese yana loinao aidiyena, na hesi yagu yemidi Besinana ainai vehabana. Neta mumuga dumwaluna Yaubada ainaena na imohemohegita yada yemidi Besinana ainai vehabana. 


text:
Nuwanuwagu hinage Besinana yahanapui yo yana towolouyo ana wahiyala yalautowoi, ta ana muyao baidagu aveꞌavaꞌavalaedi, na hinage yana mwalowoi yaveꞌaoꞌaonaei, 


text:
<pb/>Nigele ebeha towolouyo bada yalobaiyaꞌo, bo nuwana yagu mumugao maudoidi hinamwanamwaꞌo na hesi teina ebeha yaꞌabi avivini. Ginauli teina vehabana Yeisu Besinana bada iꞌabi avivinigauꞌo. 


text:
Tahiguwao, nigele yayawalowalo ebeha bada yaꞌabi aviviniyaꞌo, na hesi yagu nuwatuwu ehebo taꞌi, ainaina ginauli dagelaguwai yanuwagabaediꞌo ta hava meheguwai vehabadi yaꞌaiꞌaipate wahiyala, 


text:
<pb/>Eeta maudoida teina dova tanuwatuwu toyatoyawa ebe yada nuwatuwu bada hihunaꞌo. Na ebe yami nuwatuwu vagadi, ginauli teina vehabadi howola abo Yaubada iveꞌitaedi alimiyai. 


text:
<pb/>Tahiguwao, maudoimiu amveꞌaoꞌaonaegau, na ebe yaiyadiwo yadi mumuga dova yau, amvinuvinunuidi ta omiu amvemumuga dova. 


text:
Na hesi tomowa bagibagilidi yadi mumuga ainaena Besinana yana mwalowoi aiwa lagalagana ainai hiveꞌalehaei. Hiya mwalona yawalo mahalavaediꞌo alimiyai, na teina hauga hinage mayagu dou yawawalouyo tauyababaone vehabadi. 


text:
Hibom yadi abaꞌovi ainai mata hisilahe, wuwuna yadi abayemidi diyadi ibom vehabana, yo ginauliwo abahinimaya hiwalowalo vetuvehaeyedi, wuwuna ginauli baleꞌu taꞌi nuwanuwadi. 


text:
Na ita hesi yada dalava galewai, ta ainaena ada Taulivahi, ibom yada Bada Yeisu Besinana, howola abo iwuyoma, eeta vehabana tahaꞌwahaꞌwa. 


text:
Na haugana iwuyoma, mata tauda tapitapiyadi imwau gwaipiledi, ta tauda wahiwahiyaladi yo masemaseledi dova ibom taunane. Yana paihowa teina ibom yana wahiyalaena, wuwuna howahowana yo ginauli maudoidi aidiyai ivetauloina.<pb/>


text:
Tauhiguwao, yagu velau alimiyai wuwuna omiu yagu abayaliyaya yo yagu abanoꞌo, eeta yagu nuwatuwu mwalaꞌina ebe yaꞌitauyoigomiu. Amtowolo wahiyala yada Bada ainai. Guguya 


text:
<pb/>Omiu waiwaihiu, Yuwodiya na Sinitiki yaꞌawanoi alimiyai ebeha amveꞌawa auꞌaugeluyo, yada Bada yana nuwatuwu teina dova. 


text:
Hinage owa augelu moiha, yaꞌawanoi ta waiwaihiu teina uhaguidi, wuwuna mwalona hibom baidaguwao apaipaihowa toyawa wasa namwanamwana ana walomahalava vehabana, yo hinage Kalemeniti na tupwadi agu tauhaguwo baidamaiyao apaipaihowa, hiya yehadi yawahi bukina holanai leleleledi. 


text:
<pb/>Havena teya hava vehabana amꞌateꞌatehawawali, na hesi amꞌawa yauwedo ginauli maudoidi vehabadi Yaubada ainai, na ampwagopwagogo, ta yami nuwatuwuwo vehabadi amꞌawaꞌawanoi. 


text:
Ta Yaubada yana nuwadaumwali ainaena iꞌabiye yaliyayagomiu. Na yana nuwadaumwaline nigele howahowana tanuwamaseleyei eeta ainaena Yeisu Besinana baidamiu atemiu yo yami nuwatuwu himiya namwanamwa. 


text:
<pb/>Tahiguwao, teina yagu walo ana higa, neta ginauli moihadi vehabadi amnuwanuwatuwu: Ginauli namwanamwadi, yo dumwadumwaludi, yo masemaseledi, yo adi oleya namwanamwadi, yo venuwavaivaidi, ta hava ebe namwanamwa aidiyai, vehabadi amwalo vetuvehai. 


text:
Omiu amveꞌaoꞌaonaegau, yagu paihowaone amꞌiꞌitadine aidiyena, yo yagu walowone aidiyena na yagu veꞌitaone ambebenaledine ta amhanapuidiꞌo. Ainaena Yaubada mayana nuwadaumwali baidamiu ammiyamiya. Taumiya Pilipai yadi velau Paulo ainai 


text:
<pb/>Yada Bada iveyaliyayagauꞌo wuwuna teina hauga amꞌatemuyamuyaegauꞌo. Mwalona nuwanuwamiu amhaguigau, na hesi nigele teya amwaha. 


text:
Ta havena yaꞌuluꞌulumiyai yagu miya vitai mwalona vehabana, wuwuna bada yahanapuiyaꞌo ta howahowagu yagu miyamiya maudoina aidiyai yayaliyaliyaya taꞌi: 


text:
Howahowagu miya maudoidi aidiyai ebeha yayaliyaya, wuwuna Besinana ibom baidagu ta ainaena iꞌabiꞌabiye wahiyalagau. 


text:
Na yagu miyavitai teina bada amꞌabiye malamalaiyaꞌo yami haguwena, ta vehabana yaꞌawa yauwedo mwalaꞌina alimiyai. 


text:
Omiu taumiya Pilipai amhanapuiyaꞌo wasa namwanamwana ana walomahalavao mugai alimiyai, na haugana Masedoniya yalaugabaei, nigele teya Yaubada yana bodao tobwatobwa yo aiꞌai ainaena hiyahaguhaguigau, na omiu hesi taumiya Pilipai ambom amhahaguigaune. 


text:
<pb/>Yagu walo teina nigele ebeha nuwanuwagu aiyauya awawa ammohemohegau, na hesi ebeha yami aiyauya ainona alimiyai imwalaꞌi ami hagu moiha vehabana. 


text:
Na yami velauwa Epapilodaito ivavaiyamawa maudoina yalobaiyaꞌo ta imwalaꞌi alili bada dova yami pwaoliwo Yaubada ainai amgabudiꞌo ta panena namwanamwana ibenalediꞌo ta vehabana iyaliyaya. 


text:
<pb/>Eeta yagu Yaubada yami venuwao maudoidi imohemohegomiu, neta ibom yana wasawasa ibagibagili alili Yeisu Besinana yana paihowa aidiyena. 


text:
<pb/>Yagu awayauwedo Yeisu Besinana yana Yaubada yana bodaone maudoidi aidiyai, yo tahiguwone teinai baidaguwao amiyamiyane hinage yadi awayauwedo alimiyai, 


text:
yo Yaubada yana bodaone Sisa yana vadai hipaipaihowane, yo hinage Yaubada yana bodao maudoidi yadi awayauwedo alimiyai. 


text:
Buki teina ainai Yeisu Besinana yana veꞌita wasana, Yaubada iꞌaiyauyaei na ebeha Yeisu iveꞌitaei yana taupaihowao aidiyai na hihanapui hava mata muhamuhana imahalavane. Teina veꞌitane Yeisu Besinana yana tausagenawasa ivetamalei yau yana taupaihowa Yoni aliguwai na yawalo mahalavaei. 


text:
Yau ginaulidine bada yaꞌitadiꞌo maudoina, ainaena yamwau mahalavaedine, neta Yaubada yana walo, na hinage Yeisu Besinana yana wasa. 


text:
<pb/>Uyaliyaya owa taulauvahili na amyaliyaya omiu taubenali, eeta teina walomahalava lelelelena ambenalei na ammulitaei, wuwuna ginaulidine yawalo mahalavaedine muhamuhana mata himahalava. Awayauwedo boda maudoina 7 aidiyai 


text:
<pb/>Yau Yoni yami leta yaleleyawa omiu boda tauyemidiwo tupwa 7 Esiya holanai. Atemuyamuya na nuwadaumwali alimiyai, Yaubada ainaena, na hinage aluꞌaluwa 7 aidiyena, hinage Yeisu Besinana ainaena. Iya Yaubada mwalona, ta hauga teina, yo hauga ilalaoma aidiyai imiyamiya, na aluꞌaluwaone 7 hiya Yaubada yana abamiya wasawasa mehenai himiyamiya. Yeisu Besinana iya tauwalo moiha, na hinage iya mwalowoiyena itowolo mugai, ta baleꞌu ana tauwasawasao yadi Tauwasawasa. Ibom Yeisune ivelauwegita na yada pwanoliwone ꞌwahinanaena iwuwadine. 


text:
Eeta imwau ahaigita na ebeha tavetauloina na tapwaoli Tamana Yaubada ainai. Iya Yeisunane yana wasawasa yo yana wahiyala miyamiya vateyaidi. Moiha. 


text:
<pb/>Na amꞌita iya ilalaoma yalovi ainaena, na tomowa maudoidi yo hinage ana tauwomaliwo maudoidi hiꞌita, na taumiya baleꞌu tupwa maudoina aidiyena hinuwaꞌuvali na vehabana mata hidou mwalaꞌina. Teina mata imahalava. Moiha. 


text:
<pb/>Yada Bada iwalo, ‘Yau abavetuwuni yo abaꞌovi’. Ibom Yaubadane Tauwahiyala moiha, na mwalona yo wau yo hauga hilalaoma aidiyai imiyamiya. Besinana ana ita 


text:
<pb/>Yau tahimiu Yoni. Taveboda eheboꞌo Yeisu Besinana baidada, yana abaloina holanai omiu na yau taꞌalamaꞌiꞌitanegita muyamuya yo vitai aidiyena. Yau mwalona hipaigau na himwauwigau bwanabwana Patimo ainai, wuwuna yaguguya Yaubada yana walo yo Yeisu wasana. 


text:
<pb/>Tenem ainai yada Badane yana ahubena ainai Aluꞌaluwa Veꞌahihi yalautowoi aliguwai, na ainaena ehebo alinana mwalaꞌina yabenalei dova yoguli iꞌauꞌaubabada dagelaguwai, iwalo, 


text:
‘Ginaulidine howola abo uꞌitadi na vehabadi ulaulele buki ainai, na bukine uvetamalei boda tauyemidiwo 7 aidiyai, neta Epeso, Simena, Pegamosi, Tayataila, Sadisi, Piladelipiya yo Laodisiya aidiyai’. 


text:
<pb/>Eeta yatowolo gwaipile ebeha yaꞌita yaiya aliguwai iꞌauꞌaubabadane. Tenem ainai masele adi abamwau 7 yaꞌiꞌitadine goula aidiyena hipapaihowaidine. 


text:
Na ahiꞌahipudiyai ehebo yaꞌita, dova Towaho Moihana, ana aleꞌo dabalonaena ta idobi aenai, na nuwanuwanai ana tulituli goula, 


text:
Na aena namanamalina dova pwawati vauvauna higabu, na alinana ana benali dova bwahi mwalaꞌidi dagugudi, 


text:
na hinage utui 7 nima tautuwanaena iꞌabihinidi, na hinage awanaena elepa aleꞌaleha imahamahalava mehemehegaina tupwa bwaubwauna ainaena, na maninane dova mahana ihinahinali, mahana alaꞌalapwahiyai. 


text:
<pb/>Na haugana yaꞌita, aenai yabeꞌu dova yamwalowoi, na nima tautuwanaena iꞌabi aliguwai, na iwalo, ‘Havena umehemeheuhi, wuwuna yau abavetuwuni yo abaꞌovi. 


text:
Mayawahigu yamiyamiya, mwalona yamwalowoi na uꞌita yau yamiyamiya na mata nigele yayaꞌovi. Eeta nimaguwai mwalowoi yo Bwebweso adi awaꞌeda abahoꞌena yaꞌabiꞌabi avivinidi. 


text:
<pb/>‘Inamwanamwa. Ginauli teina uꞌitadiꞌo uleledi, na hinage hava mata mulitai himahalava uleledi. 


text:
Teina utuine 7 nima tautuwaguwai na hinage masele adi abamwau 7 uꞌitadiꞌo, adi nuwamasele dawadawanidi, alimwai yaꞌabiye masele. Utui 7 neta tausagenawasao 7 tauyemidiwo 7 vehabadi, na masele abamwauwina 7 neta hiya boda tauyemidiwo 7.<pb/>


text:
‘Tausagenawasane tautapwalolowone Epeso ainai iꞌitaꞌita avivinidine yana leta ulele Epesowone vehabadi, na uwalo, ‘Wasa teina ilaoma towahone ainaena iya utuiwone 7 nima tautuwanaena iꞌabi avivinidine, na masele abamwauwina goula 7 ahiꞌahipudiyai ilaulau. Iya teina yana walomahalava alimiyai, iwalo: 


text:
<pb/>‘Yahanapuiyaꞌo, neta yami paihowa mwalaꞌina ainaena, yo yami alamaꞌiꞌita aidiyena, amwahiyalaꞌo, eena tauyababao nigele nuwamiu, eeta amtowoidi ta ebeha hiya tauyewasao na hesi hiya nigele, ta yadi oyamaꞌo amlobaidiꞌo. 


text:
Na hinage alamaꞌiꞌita amhanahanapui, ta paihowa vitaidi na mwalaꞌidi aidiyena nigele amyatapiya yehagu vehabana. 


text:
<pb/>‘Na yau ehebo ginauli alimiyai yaꞌita nigele iyanamwanamwa, neta mwalona yami velau namwanamwana aliguwai na hesi bada amlau mwauyaꞌo. 


text:
Mwalona namwanamwamiu, na amnuwatuwu avivini yami miyamiyawa ainaena ambebeꞌune, eeta amnuwabui na ampaihowa namwanamwa, dova mwalona. Na ebe nigele amyanuwabui mata yalaowa na yami masele abamwauwina yavaivehulu alimiyena. 


text:
Na yahanapuigomiuꞌo ebeha ginauli namwanamwana alimiyai, neta Nikoleitani yana bodao yadi mumuga amtaꞌwataꞌwataei, yau dova. 


text:
<pb/>‘Eeta ebe alimiyena yaiya matalinana ibenalei Aluꞌaluwa Veꞌahihi yana walo tauyemidiwone aidiyai. Na ebe alimiyena yaiya Tomodulele iwahiyala, gabae iya yawahi ana aiwa ainona yatalamwei iꞌai, aiwane itowotowolo Yaubada yana tanovi namwanamwana ainai. Simena yadi leta 


text:
<pb/>‘Tausagenawasane tautapwalolo Simenawone ainai iꞌitaꞌita avivinidine yana leta ulele Simena vehabadi na uwalo, Wasa teina ilaoma iya abavetuwuni yo abaꞌovi ainaena, iya imwalowoiꞌo na itowolouyo ta mayawahina imiyamiya. Iya teina ibom yana walomahalava alimiyai iwalo: 


text:
<pb/>‘Bada yahanapuiyaꞌo amveꞌatemuyamuya, neta omiu wewelohe, na hesi moiha omiu wasawasa. Na hinage yahanapuiyaꞌo ebeha tupwadi hiꞌawaꞌawa yababaegomiu na hinage hiwalo, “Ai Yudeya”, na nigele. Na hesi hiya Tomodulele yana bodao. 


text:
Na havena ammehemeheuhi ebe ginauli teya ainai muya amlobai. Amnuwatuwu avivini mata howola Tomodulele abo itowoigomiu na tupwamiu hipaigomiu na vada paipaiyai himwauwigomiu, na hesi ami vitaine ahubena 10 aꞌava vehabana. Na amtowolo wahiyala ana higa mwalowoi, ta ebe yawahimiu vateyai yamohegomiu. 


text:
<pb/>‘Eeta ebe alimiyena yaiya matalinana Aluꞌaluwa Veꞌahihi yana walo tauyemidiwo aidiyai ibenalei, na hinage yaiyadiwo alimiyena Tomodulele amwahiyala gabaei, mata nigele mwalowoi bwauna iyaꞌabiye yababagomiu. Pegamosi yadi leta 


text:
<pb/>‘Tausagenawasane tautapwalolowone Pegamosi ainai iꞌitaꞌita avivinidine yana leta ulele Pegamosiwone vehabadi, na uwalo, ‘Wasa teina ilaoma iya mayana elepa aleꞌaleha, mehemehegaina tupwa bwaubwauna ainaena. Iya teina yana walomahalava alimiyai, iwalo: 


text:
<pb/>Bada yahanapuiyaꞌo tupwanane ainai ammiyamiyane neta Tomodulele yana abamiya wasawasana. Na hesi amyemidiyegau, wuwuna nigele amyauvalaegau. Na Tomodulele yana tupwane ainai mwalona ehebo agu tauwalo moiha hiꞌoiye mwalowoiyaꞌo, yehana Anitipasa, na hesi amꞌabi avivinigau mwalaꞌina. 


text:
<pb/>‘Mumugamiu tupwana vehabana nigele yayayaliyaya, wuwuna tupwamiu Balam yana veꞌitao ammulimulitaedi. Na yana veꞌitaone mwalona Belaki imulitaedi, na Isileli mumuga yababana iveꞌitadi, neta aiwa tagitagi aiꞌai himomoheiwa, ta hiꞌaiꞌai, yo hinage himehemeheganawali. 


text:
Na hesi ehebo ginauli nigele namwanamwana, neta tupwamiu Nikoleitani yana bodao yadi veꞌita ammulimulitaedi. 


text:
Ainaena teina taꞌi mumuga yababana aidiyena amnuwabui. Na ebe nigele, hauga habuluna ainai yalaowa na yaꞌalehaigomiu, elepa aleꞌalehaena awaguwena imahamahalava ainaena. 


text:
<pb/>‘Eeta ebe alimiyena yaiya matalinana, Aluꞌaluwa Veꞌahihi yana walo tauyemidiwo aidiyai ibenalei. Na ebe yaiyadiwo Tomodulele amwahiyala gabaei, aiꞌai dawadawanina yamohegomiu. Na hinage ehebo ehebo ainai yaꞌaiyauya gaima hewahewadi, na gaimadine aidiyai yehamiu vauvaudi leleleledi, neta nigele teya howahowana ihanapuidi, bada hibom tauvainane hihanapuidi. Tayataila yadi leta 


text:
<pb/>‘Tausagenawasane tautapwalolowone Tayataila ainai iꞌitaꞌita avivinidine yana leta ulele Tayatailawone vehabadi, na uwalo, ‘Wasa teina ilaoma Yaubada Natuna ainaena, iya mehena adi ita dova aiwa hawahawawalina, na hinage aena namanamalidi dova pwawati vauvauna higabu. 


text:
Iya teina yana walomahalava alimiyai, iwalo: ‘Yami paihowao bada yahanapuidiꞌo, yami velau yo yami yemidi yo yami paihowa yo yami alamaꞌiꞌita, na yahanapuigomiuꞌo teina hauga yami paihowao hinamwanamwa alili, na mwalona tupwana. 


text:
<pb/>‘Na hesi teina ainai ehebo ginauli vehabana nigele yayayaliyaya, wuwuna Yesibeli ainai amtalamwegomiu, ibom waihiune iwawalone ebeha iya ehebo Yaubada ana tauwalo mahalava, na nigele. Hesi waihiune yagu taupaihowaone iveꞌita pwanolidi ta higanaganawali yo hinage aiwa tagitagi aidiyena iniuniulidi, ta ana himohemohei na tupwana hiꞌaiꞌaidi. 


text:
Na bada waihiunane yana hauga yamohenaꞌo na ebeha yana meheganawali aidiyena inuwabui, na hesi nigele nuwana na yana pwanoline itaꞌwataꞌwataei. 


text:
Eeta asiyebwa mata yamohei na ebe yaiyadiwo hiya baidanao hipwanoli muya mwalaꞌina hilobai, ebe yadi paihowa yababana aidiyena nigele hiyanuwabui. 


text:
Na hinage natunao mata yaꞌoiye mwalowoidi, na ainaena tauyemidiwo maudoidi hihanapuigau ebeha yau tomowa maudoidi yadi nuwanuwatuwu atediyai maudoina yahanahanapuidi, na hinage maudoina alimiyai yayemaiha hava dova yami paihowao, namwanamwadi bo yababadi. 


text:
Na hesi omiu Tayatailawone maudoimiu, vitai teina yababanane nigele amyamulitaedi, yo Tomodulele yana nuwatuwu honihoni nigele amyahanapui, mata nigele avaꞌavala vitavitaina yayamohegomiu. 


text:
<pb/>‘Hinage ebe yaiyadiwo omiu Tomodulele amwahiyala gabaei, na yagu paihowaone besiwa ampaipaihowaidi ana higa yana abaꞌovi ainai, loina yamohegomiu na tupwa maudoidi amloinaedi, dova Tamagu loina imohegauꞌo. Na yami loinane wahiwahiyalana ainaena amloina tomowa aidiyai, dova pwawati ainaena walata taꞌoiwowoli yehaꞌahaꞌa. 


text:
<pb/>‘Eeta ebe alimiyena yaiya matalinana, Aluꞌaluwa Veꞌahihi yana walo tauyemidiwo aidiyai ibenalei.<pb/>


text:
‘Tausagenawasane tautapwalolowone Sadisi ainai iꞌitaꞌita avivinidine yana leta ulele Sadisiwone vehabadi, na uwalo, ‘Wasa teina ilaoma towahone ainaena, iya towahone Yaubada Aluꞌaluwana 7 yo hinage utui 7 ainai himiyamiya. Iya teina yana walomahalava alimiyai, iwalo: ‘Yami paihowa bada yahanapuidiꞌo, na wasamiu yabenalei ebeha mayawahimiu ammiyamiya, na hesi nigele, wuwuna aluꞌaluwamiu bada himwalowoiꞌo. 


text:
Ainaena enoꞌenowena amtowolo na hava habuluna alimiyai imiyamiya amꞌabiye mwalaꞌi, na havena maudoina imwalomwalowoi. Yahanapui yami paihowa yagu Yaubada mehenai tupwana nigele hiyadumwalu. 


text:
Na mwalona veꞌitanane hiveꞌitagomiuꞌo yo ambenalenaꞌo, howahowana amnuwatuwu avivini na amnuwabui, ta ammulita iliꞌilimani. Na ebe nigele enoꞌenowena amyatowolo, howola abo alimiyai yalaowa na aluwamiu yavegavai dova tauꞌaivavali, na nigele amyahanapui aiteya ahubena ainai yalaowa. 


text:
<pb/>‘Na tupwamiu Sadisi ainai ami aleꞌo masemaseledi, howola abo omiu baidaguwao talau oviꞌovi maꞌada aleꞌo hewahewadi, wuwuna omiu ilowoinanegomiu. 


text:
Na ebe yaiyadiwo alimiyena Tomodulele amwahiyala gabaei omiu hinage ami aleꞌo hewahewana amliꞌwadi, na havena yehamiu yawahi bukina ainaena yahoꞌehoꞌe vehulu, na hesi ebeha yehamiu mata yawalo mahalavaedi Tamagu mayana tausagenawasao mehediyai, ebeha omiu yagu boda. 


text:
<pb/>‘Eeta ebe alimiyena yaiya matalinana Aluꞌaluwa Veꞌahihi yana walo tauyemidiwo aidiyai ibenalei. Piladelipiya yadi leta 


text:
<pb/>‘Tausagenawasane tautapwalolowone Piladelipiya ainai iꞌitaꞌita avivinidine yana leta ulele Piladelipiyaone vehabadi na uwalo, ‘Wasa teina ilaoma iya masemaselena na moihana ainaena, na hinage iya Deivida yana abahoꞌe nimanai iꞌabiꞌabi avivini, na ebe awaꞌeda ihoꞌe nigele teya howahowana na igudui, na hinage ebe igudui nigele teya howahowana ihoꞌe. 


text:
Iya teina yana walomahalava alimiyai iwalo: ‘Yami paihowao bada yahanapuidiꞌo, na hinage yahanahanapui yami wahiyala tupwana imiyamiya, wuwuna yagu veꞌitao ammulimulitaedi, na hinage yehagu nigele amyauvalaei. Eeta amwaha yahoꞌeyaꞌo mehemiyai na nigele teya howahowana na igudui. 


text:
Na moiha, hiya Tomodulele yana bodao hiꞌoyama hiwalo ebeha hiya Yudeya, na hesi nigele. Eeta howola abo yaloinaedi na hilaoma mehemiyai na hipwagogo na maudoidi hihanapui ebeha omiu yavelauwegomiu. 


text:
Na howola abo hauga vitai imahalava baleꞌuwai, na tomowa maudoidi itowoidi na omiu hesi mata vitaine ainai yaꞌita avivinigomiu wuwuna yagu walo ammulimulitaedi na vehabagu amꞌalamaꞌiꞌitaegomiu. 


text:
<pb/>‘Muhamuhana abo yalaowa na hava dova alimiyai imiyamiya amꞌabi avivinidi na mata nigele yaiya maihane alimiyena iyavaivehulu. 


text:
Na ebe alimiyena teya Tomodulele iwahiyala gabaei, yaloina na ivelogidi Yaubada yana vada veꞌahihi vehabana, na mata nigele hinage iyalaugabaei, na alimiyai Yaubada yehana yalele, na hinage Yaubada yana dalava yehana yalele, neta Yelusalem vauvauna, howola abo galewaena iꞌaituluma yagu Yaubada ainaena. Na hinage alimiyai yehagu vauvauna yalele. 


text:
<pb/>‘Eeta ebe alimiyena yaiya matalinana, Aluꞌaluwa Veꞌahihi yana walo tauyemidiwo aidiyai ibenalei. Laodisiya yadi leta 


text:
<pb/>‘Tausagenawasane tautapwalolowone Laodisiya ainai iꞌitaꞌita avivinidine yana leta ulele Laodisiyaone vehabadi, na uwalo, ‘Wasa teina ilaoma Moiha ainaena iya tauwalo moiha, na hinage iya Yaubada yana paihowao wuwuna, iwalo mahalava alimiyai iwalo: 


text:
<pb/>Yami paihowao bada yahanapuidiꞌo ebeha nigele alaꞌala wowoli yo gwagwama. Nuwanuwagu ehebo tupwa ainai ammiyamiya. 


text:
Na hesi omiu bada ahiꞌahipuwai, nigele alaꞌala wowoli yo gwagwama yadi tupwai amyamiyamiya. Ainaena awaguwena mata yahowa vehulugomiu. 


text:
Na omiu amwalo, “Yau wasawasa, na ginauli maudoina howahowagu”, na nigele amyahanapui ebeha omiu bada wewelohe, na atemuyamuyamiu, na hinage mehegibugibumiu na bugebugewamiu. 


text:
Ta ainaena yavenuwamwauwegomiu na aliguwena goula moiha amgimwala na ainaena amwasawasa, na hinage aleꞌo hewahewadi amgimwala na amliꞌwadi na havena mabugebugewamiu amlaulau, na hinage mulamula amgimwala na mehemiyai amhiwaidi na mehemiu himaseleuyo. 


text:
<pb/>‘Na amnuwatuwu avivini ebeha yaiyadiwo omiu yavelauwegomiu, ta yahinahinabodaigomiu neta yaꞌabiye dumwalugomiu ta amwahiyala na amnuwabui. 


text:
Na amꞌita, yau yami awaꞌedai yatowotowolo na yaꞌaigohagoha. Na ebe yaiya owa alinagu ubenalei awaꞌeda uhoꞌe, mata yaluwuwa na owa na yau taveꞌauꞌaugelu, na owa baidagu taꞌai yaugogo. 


text:
Na ebe yaiyadiwo alimiyena Tomodulele amwahiyala gabaei, yatalam alimiyai na baidaguwao tamiya yagu abamiya wasawasa ainai, dova yau Tomodulele yawahiyala gabaeine, ta Tamagu yana abamiya wasawasa ainai baidagu amiyamiyane. 


text:
<pb/>‘Eeta ebe alimiyena yaiya matalinana Aluꞌaluwa Veꞌahihi yana walo tauyemidiwo aidiyai ibenalei.’<pb/>


text:
Ginauli teina bada hiꞌoviꞌo na yavinuvinunu, ta ehebo awaꞌeda yaꞌiꞌitane galewaena ilotahoꞌe. Na hinage ehebo alinana yabenalei dova yoguli, iya mwalona yabebenaleiwa, aliguwai iwalowalo iwalo, ‘Uhaema na yaveꞌitago hava mata mulitai imahalavane’. 


text:
Maiꞌehebo na Aluꞌaluwa Veꞌahihi yana wahiyala yalautowoi, na galewai ehebo towaho yaꞌiꞌitane yana abamiya wasawasa ainai imiyamiya. 


text:
Na maninane yaꞌita inamanamali dova gaima wasawasa. Na yana abamiya wasawasane hulele alaꞌalawana itowolo gwaigwaipileyei. 


text:
Na abamiyao wasawasadi adi bagibagili 24 himiya gwaigwaipileyei na abamiya wasawasa aidiyai babadao hitau 24 himiyamiya maꞌadi aleꞌo hewahewadi na hinage maꞌadi pwaopwaomi wasawasa goula vahudiyai. 


text:
<pb/>Na abamiya wasawasane ahiꞌahipudiyena tupwana ginauli himahamahalava, namali na dagugu na tutu. Na hinage abamiya wasawasa mehenai lampa 7 hiꞌalaꞌalahi, hiya neta Yaubada Aluꞌaluwanao 7. 


text:
Na abamiya wasawasane mehenai ehebo ginauli inamanamali dova daumwali namwanamwana niꞌu ewanai, ana ita dova vihilo. Na hinage abamiya wasawasane vahalinai meimeituwa vehopali hitowolo taꞌiꞌiliyei, na mehedi dageladi yo nuwanuwadi iꞌoiye mwau. 


text:
Ehebo meimeituwa ana ita dova laiyoni, na bwaunane dova bulumakau, na tonuganane maninane ana ita dova tomowa, na hinage vehopalinane ana ita dova manihubu iyevayeva. 


text:
Na ehebo ehebo pepediyao adi bagibagili 6, na pepediyaone maudoidi aidiyai mehe hiꞌoiye mwaudi pepedi ewadiyai yo elauhadiyai. Na hauga maudoina, ahubena yo masigili aidiyai, hiwaliwali, na hiwalowalo:<pb/>‘Veꞌahihim, veꞌahihim, veꞌahihim, Bada Yaubada Tauwahiyala alili.<pb/>Owa hauga mugai, na hauga teina na hauga ilalaoma aidiyai umiyamiya.’ 


text:
<pb/>Taumiya vateyaine yana abamiya wasawasa ainai imiya, na hauga bagibagilidi meimeituwaone teina hiwaliwali vetuvehae na hiveꞌaveꞌahihiyei, na hinage hiꞌawaꞌawa yauwedo ainai. 


text:
Na hauga bagibagilidi ebe meimeituwaone hiwaliwali babadaone hitau 24 hipwagogo iya miyamiya vateyaina yana abamiya wasawasane mehenai na hiwalowalo vetuvehae ainai. Na adi pwaopwaomi wasawasao abamiya wasawasa mehenai himwauwi aituluwedi na hiwalowalo,<pb/> 


text:
‘Owa yama Bada na yama Yaubada, na walo vetuvehae yo veꞌahihi yo wahiyala ilowoinanego, wuwuna owa ginauli maudoidi uyemaseledi ubom yamnuwatuwuwena ta wau himiyamiya.’<pb/>


text:
Eeta iya abamiya wasawasana ainai imiya na yaꞌiꞌitane, na nima tautuwanaena peipa youyouna iꞌabi avivini, na lelelelena holanai yo tuluhanai, na hinage peipane ana hipwaone adi bagibagili 7. 


text:
Na hinage ehebo tausagenawasa wahiwahiyalana yaꞌita, na alinana mwalaꞌina iyogayoga, iwalo, ‘Yaiya ilowoinanei lauhipwane ilivahidi na peipane iꞌala?’ 


text:
<pb/>Na moiha, nigele yaiya teya iyalobai galewai yo baleꞌuwai yo baleꞌu elauhanai ebeha howahowana na lauhipwaone ilivahidi na peipa holana iꞌita. 


text:
Ainaena yanuwayababa moiha na yadou, wuwuna nigele yaiya teya howahowana na peipa iꞌala na holana iꞌita. 


text:
<pb/>Eeta babadao aidiyena ehebo aliguwai iwalo, ‘Havena udoudou, wuwuna laiyonine Yuda ainaena, iya Deivida yana huhuwena bada Tomodulele iwahiyala gabaenaꞌo, ta iya howahowana na lauhipwane 7 ilivahidi na peipane youyouna iꞌala’. 


text:
<pb/>Na hinage abamiya wasawasa vahalinai ehebo Lami yaꞌita, meimeituwa vehopali ahiꞌahipudiyai itowotowolo, na babadao hinage ahiꞌahipudiyai, na ana ita dova tomowa Lamine hiꞌoiye mwalowoiyaꞌo. Na waꞌiyanao maudoina 7 na hinage mehenao maudoina 7, hiya mehenaone Yaubada Aluꞌaluwanao hitau 7 ivetamaledi baleꞌu maudoina aidiyai. 


text:
<pb/>Na peipanane youyounane ivai na meimeituwao hitau vehopali, na hinage babadaone hitau 24 Lamiwa mehenai hibeꞌutalu mayadi abayepaipaihi, na hinage mayadi gaeba goula namwanamwadi, na gadoꞌa panena namwanamwana gaeba holadiyai hiꞌoiye mwaudi na ana nuwamasele neta Yaubada yana tomowao yadi awanoi. 


text:
<pb/>Na wali vauvauna hiwaliyei, hiwalo,<pb/>‘Moiha, owa ilowoinanego na peipa youyouna neta uvai, na hinage ilowoinanego ta ana lauhipwao ulivahidi, wuwuna bada hiꞌoiye mwalowoigoꞌo, na ꞌwahinamwena tomowa uyemaihadiꞌo Yaubada vehabana, hiya bodaone yo alinaone yo huhuwone yo abaloinaone maudoidi aidiyena. 


text:
Wuwuna owa uꞌabiye lowoinanedi ta ebeha yam abaloina holanai hivetaupwaoli yada Yaubada vehabana, yo hinage baleꞌuwai mata hivetauloina.’ 


text:
<pb/>Na hinage yaꞌita na yabenalei tausagenawasao tausani ta tausani, nigele howahowana tavahili veꞌovidi. Tausagenawasaone abamiya wasawasane na meimeituwaone na hinage babadaone hitowolo taꞌiꞌiliyedi, 


text:
na alinadi mwalaꞌina yabenalei hiwaliwali, hiwalo,<pb/>‘Iya Laminane hiꞌoiye mwalowoiwa howahowana loina yo wasawasa yo hanapu yo wahiyala yo veꞌahihi yo walo vetuvehae yo hinage noꞌo ilobaidi’. 


text:
<pb/>Na hinage Yaubada yana yemaselewo ehebo ehebo galewai yo baleꞌuwai yo baleꞌu holanai yo niꞌuwai, na hinage yana yemaselewo tupwa maudoina aidiyena, yabenaledi hiwaliwali, hiwalo:<pb/>‘Iya abamiya wasawasa ainai imiyamiya na hinage Lamine baidana walo vetuvehae yo veꞌahihi yo noꞌo, yo wahiyala aidiyai imiya vateyai’. 


text:
Na meimeituwaone hitau vehopali hiwalo, ‘Moiha’, na hinage babadaone hibeꞌutalu, na hipwagopwagogo na hiwalowalo vetuvehaeyei.<pb/>


text:
Na Lamine yaꞌita lauhipwa ehebo ililivahine lauhipwaowa aidiyena, na meimeituwaone vehopali aidiyena ehebo alinana dova tutu yabenalei, iwalo, ‘Ulaoma!’. 


text:
Eeta yavinuvinunu na ehebo hosi hewahewana ilaoma, na ana taugelune nimanai gita, na Yaubada pwaopwaomi wasawasana imomoheine. Na ilau iꞌaleha ta ebe iwahiyala. 


text:
<pb/>Na Lamine lauhipwa bwauna ilivahi, na hinage meimeituwa bwauna alinana yabenalei iwalo, ‘Ulaoma’. 


text:
Eeta hinage teya hosi hawahawawalina ilaoma, na ana taugelune Yaubada wahiyala himohei ta aleha ivaiyama baleꞌuwai, na ebe tomowa maudoidi hibom hiꞌalehauyoidi ta hiwunuwunuyoidi. Ta elepa aleꞌaleha mwalaꞌina imohei. 


text:
<pb/>Na Lamine hinage lauhipwa tonugana ilivahi na hinage meimeituwa tonugana alinana yabenalei iwalo, ‘Ulaoma’. Eeta yavinuvinunu na ehebo hosi gibagibana ilaoma, ana taugelune nimanai yana sikele aiꞌai vehabana. 


text:
Na ehebo alina meimeituwaone vehopali ahiꞌahipudiyena yabenalei, iwalo, ‘Aee, kapole vahali mwalaꞌina: pegapega ana vitai ehebo neta ahubena ehebo ana maiha na pwalawa ana vitai tonuga neta ahubena ehebo ana maiha. Na hesi olibe aiwadi yo guleipi oyadi havena amveyaveyababadi.’ 


text:
<pb/>Na Lamine hinage lauhipwa vehopalina ilivahi, na hinage meimeituwa vehopalina alinana yabenalei, iwalo, ‘Ulaoma’. 


text:
Eeta yavinuvinunu na ehebo hosi ana ita tupwana hewahewana ilaoma. Na ana taugelune yehana Mwalowoi na hinage Bwebweso vahalinai imulimulitaei, na hitau bwauwone loina hivai Yaubada ainaena ebeha tomowa maudoidi himutudi alehaena yo vahaliyena yo asiyebwaena yo hinage lagulagu manimaninidi aidiyena, na nigele ebeha tomowa maudoidi himutudi, na hesi baleꞌu maudoina ainaena boda tawahei adi bagibagili vehopali, na aidiyena mata ehebo boda maudoidi himutudi, na boda tonuga hitupwa. 


text:
<pb/>Na hinage Laminane lauhipwa 5 ilivahi, na Yaubada yana abapwaoli elauhanai yana tamowao aluꞌaluwadi yaꞌitadi, hiya mwalona baleꞌuwai Yaubada yana walo ana tauwalo moiha namwanamwadi, na teina vehabana tomowa hiveꞌalehaedi na hiꞌoiye mwalowoidine. 


text:
Na aluꞌaluwaone alinadi mwalaꞌinaena hiyogayoga, hiwalo, ‘Bada Tauwahiyala moiha na veꞌaveꞌahihim, aiteya hauga ainai mata ama tauꞌoiye mwalowoiwone baleꞌuwai ulauvetalaedi na uyemahaidine’. 


text:
<pb/>Eeta adi aleꞌo hewahewadi imohedi, na iwalo ta hauga ubwaꞌubwana hiꞌaiyawasi, ana higa tupwadi hinage yadi taliya taupaihowao yo tahidiyao taumiya baleꞌu hiꞌoiye mwalowoidi, ta dova mwalona hiya himwamwalowoiwa Yaubada yana paihowa vehabana ta adi vahivahili howahowadi na abo Yaubada taumiya baleꞌu iyemaihadi. 


text:
<pb/>Na Lamine hinage yaꞌita lauhipwa 6 ilivahi na mwaniꞌiniꞌi mwalaꞌina isagena, na mahana iguguyou, ana ita dova walata dubina, na hinage waiꞌena ana ita maudoina hawahawawalina ꞌwahina dova. 


text:
Na utuiwone galewaena hibeꞌuma, dova ebe aiwa ainona yaumai wahiwahiyalana itowa ta ainonaone hiholuholu. 


text:
<pb/>Na galewa yaꞌita dova peipa iyou ta isawali, na oya ehebo ehebo yo bwanabwanao himiya geyoꞌawa vali tupwa aidiyai. 


text:
<pb/>Na baleꞌu adi tauwasawasao yo tauloinao yo aleha adi babadao yo wasawasao yo tauwahiyalao, yo hinage tomowa mohili yo taupaihowao, maudoidi hidena oyai, na duluva yo gaima aidiyai hiꞌaidawani. 


text:
Eena hiyoga gaima yo oya aidiyai, hiwalo, ‘Ambeꞌuma ewamaiyai, ta ebe havena iya abamiya wasawasa ainai imiyamiyane iꞌitaꞌitagai, na hinage Lamine yana modiꞌini ainaena. 


text:
<pb/>‘Wuwuna Yaubada na Lamine yadi modiꞌini ana ahubena mwalaꞌina bada imahalavamaꞌo, na nigele teya yaiya howahowana na iwahiyala gabaedi.’<pb/>


text:
Ginauli teina tuluhanai tausagenawasa vehopali yaꞌiꞌitadine hitowotowolo baleꞌu tupwanao vehopali aidiyai. Tausagenawasawone yaumai mehena adi bagibagili vehopali hiꞌabiꞌabi avivinidi ta ebeha havena baleꞌu yo niꞌu yo aiwa aidiyai hitowatowa. 


text:
Yaubada italam na ebeha tausagenawasaone baleꞌu yo niꞌu hiꞌabiye yababadi. Na ehebo hinage tausagenawasa yaꞌita mahana yana abapoetaohaniyena ilaolaoma na nimanai Yaubada miyamiya vateyaina ana veꞌiveꞌilala. Tausaganawasanane iyoga tausagenawasaone vehopaline aidiyai, 


text:
iwalo, ‘Havena baleꞌu yo niꞌu yo aiwao amꞌabiꞌabiye yababadi ana higa yada Yaubada yana taupaihowao adi veꞌiveꞌilala tamwauwi manidiyai’. 


text:
<pb/>Eeta veꞌiveꞌilalane himwauwi tupwana Isileli manidiyai, na mulitai Isileliwone adi bagibagili yabenaledi, neta 144,000 maudoina, neta Isileli huhu aidiyena. 


text:
<pb/>Huhu Yuda aidiyena tomowa adi bagibagili neta 12,000 manidiyai himwauwidi, na Lubeni 12,000, na Gada 12,000, 


text:
<pb/>Mulitai, yavinuvinunu na boda imwalaꞌi alilina yaꞌiꞌitadine, nigele aivahili. Tomowaone abaloina ehebo ehebo aidiyena, na huhu ehebo ehebo aidiyena, na boda ehebo ehebo aidiyena, na alinao ehebo ehebo aidiyena, maudoidi abamiya wasawasa mehenai na hinage Lami mehenai hitowotowolo na adi aleꞌo hewahewadi, na labulabu luguna hiꞌabi avivinidi, 


text:
na alinadi mwalaꞌinaena hiyogayoga, hiwalo, ‘Ada livahi yada Yaubada ainai, iya abamiya wasawasa ainai imiyamiya, na hinage Laminane ainai’. 


text:
<pb/>Na tausagenawasaone abamiya wasawasanane yo hinage babadaone yo meimeituwaone vehopali hitowolo gwaigwaipileyedi, na maudoidi hibeꞌutalu na Yaubada ainai hipwagopwagogo ta mehenai hiwalowalo vetuvehae, 


text:
hiwalo, ‘Moiha, yada Yaubada ainai tanoꞌo, yo taꞌawa wasawasaei yo hanapu yo awayauwedo yo veꞌahihi yo wahiyala himiya vateyai ainai. Moiha!’ 


text:
<pb/>Na babadaone aidiyena ehebo ipanivila aliguwai, iwalo, ‘Yaiyadiwo teina maꞌadi aleꞌo hewahewadi? Na havaena hilalaomane?’ 


text:
<pb/>Na ainai yawalo, ‘Taubada owa uhanahanapuidi, yau nigele’. Na iwalo aliguwai, iwalo, ‘Teina tomowaone baleꞌu muyana mwalaꞌina hiveꞌalo, na adi aleꞌowone Lamine ꞌwahinanaena hiuwadi ta hihehewane. 


text:
Neta wuwuna Yaubada yana abamiya wasawasa mehenai himiyamiya, na ahubena yo boniyai aidiyai yana paihowao hipaipaihowaidi yana vada veꞌahihi holanai. Na hinage Yaubada yana abamiya wasawasa ainai imimiya, iya iꞌitaꞌita avivinidi. 


text:
Nigele mata hiyavahaliuyo yo gadodi hiyamaguniuyo, na nigele mata mahana yo hava alaꞌalawowolina ainaena hiyamuyauyo. 


text:
Wuwuna Lamine, iya abamiya wasawasa holanai imiyamiya, iya adi tauꞌita aviviniyede, eeta iya imugaiyedi bidala aidiyai, yawahidi vehabana, na Yaubada mata mehelinodi ibaꞌilivehuludi.’<pb/>


text:
Na Lamine lauhipwa sebenina ililivahine mahana ana hawahawaga tupwana holanai, nigele teya hinage taꞌetaꞌe yo dagugu yayabenalei galewai. 


text:
Na mulitai tausagenawasaone 7 Yaubada mehenai hitowotowolo yaꞌitadi na Yaubada yadi yoguli ehebo ehebo imohedi. 


text:
<pb/>Na hinage ehebo tausagenawasa mayana gaeba goula ilaoma, na abapwaoli mehenai itowolo. Na abapwaoline goulane Yaubada yana abamiya wasawasa vahalinai. Na Yaubada gaeba goulane iꞌoiye mwau gadoꞌa ainaena, na tausagenawasane imohei. Eeta tausagenawasane abapwaoline ainai imwauwi na igabu ta panenane Yaubada yana tomowao veꞌaveꞌahihidi yadi awanoi baidana ivilai ta ihahaene Yaubada mehenai. 


text:
<pb/>Na gadoꞌa gaebana iꞌabi avivini na Yaubada mehenai itowotowolo ta awanoi yo gadoꞌa asuna baidana hihaehae. 


text:
Na tausagenawasane gaeba aꞌavana ivai, na abapwaoline ainaena aiwa alaꞌalahina ivai, ta gaebane iꞌoiye mwau, na igabaei aituluwei baleꞌuwai, na tenem ainai namali yo tutu yo tupwadi dagugu mwalaꞌidi na hinage mwaniꞌiniꞌi himahalava. Yoguli hiyuvidi 


text:
<pb/>Na ehebo yana yoguli iyuvi na ꞌwesu ana ita vagana iꞌaitulu dova aisi poupouwana, na hinage aiwa alaꞌalahina ꞌwahina baidana hiholuholuma baleꞌuwai. Ebe baleꞌu maudoina tawahei tonuga, ehebo tupwa iꞌalahi na tupwa bwau nigele. Na tupwanane iꞌalaꞌalahine ainai aiwa yo awahi maudoina iꞌala veꞌovidi. 


text:
<pb/>Eena tausagenawasa bwauna, yana yoguli iyuvi, na ehebo ginauli ana ita dova oya mwalaꞌina iꞌala hawawali na niꞌuwai higabaei. 


text:
Na ebe niꞌu maudoina tawahei tonuga, ehebo aidiyena iyemala ꞌwahina, na bwau namwanamwadi. Na niꞌune iyemala ꞌwahina ta yama na ginauli maudoidi himwalowoi na waga maudoidi ainai hilotalotaloꞌene. 


text:
<pb/>Na tausagenawasa tonugana yana yoguli iyuvi, na utui mwalaꞌina iꞌalaꞌalahi ana ita dova wodam galewaena ibeꞌuma, ta baleꞌune wahei tonugaei na ehebo waheine ainai utuine ibebeꞌune ta bwahinao yo bidalanao maudoina hiꞌabele gogoidine. 


text:
Utuinane yehana ‘Abele’, na ebe tomowa bagibagilidi bwahine abeꞌabelena ainaena hinuma mata himwalowoi. 


text:
<pb/>Hinage tausagenawasa vehopalina yana yoguli iyuvi na mahana tupwa ehebo iguguyou na tupwa bwau namwanamwadi, na hinage waiꞌena tupwa ehebo iguguyou na tupwa bwau namwanamwadi, na hinage utuiwone ebe tawaheidi tupwa tonuga aidiyai, tupwa ehebo ana utuiwo higuguyou, na tupwa bwau aidiyai himasemasele. Na ahubena maudoina ana wahei tonuga, ehebo hauga guguyou na bwau namwanamwadi. Dova hinage boniyai ehebo hauga guguyou, na bwau namwanamwadi. 


text:
<pb/>Eena yavinuvinunu ta manihubu mwalaꞌina iyevayeva galewai yaꞌiꞌitane, na alinana mwalaꞌina yabenalei iwalo, ‘Vitai, vitai, vitai, omiu baleꞌu ana taumiyao, wuwuna ebe tausagenawasao tonuga hinage yoguli tonuga hiyuvidi, mata vitai mwalaꞌina imahalava alimiyai’.<pb/>


text:
Hinage tausagenawasa paibina yana yoguli iyuvi, na ehebo utui yaꞌiꞌitane galewaena ibeꞌuma baleꞌuwai, na utuine guda mwalaꞌina ana abahoꞌe ivai, 


text:
na gudanane ihohoꞌene, na holanaena asu imahamahalavama, dova guguyou mwalaꞌina, ta mahana iguguyou, na hinage baleꞌu maudoina iguguyou asunane ainaena. 


text:
<pb/>Na asune holanaena mwaimwaiꞌeꞌe hiꞌaiꞌaituluma baleꞌuwai, na yadi wahiyala hilobai dova ilamgigina yadi wahiyala, 


text:
na hinage Yaubada iꞌauhidi ta havena awahi hiꞌabiꞌabiye yababadi, yo aiwa, yo hinage aiꞌai iniꞌinidi, na hesi tomowaone hibom nigele Yaubada ana veꞌiveꞌilala manidiyai iyamiyamiya hiya hesi hiꞌabiye yababadi. 


text:
Na mwaimwaiꞌeꞌewone nigele adi talam na tomowa hiyemwalowoidi, na hesi muya himohedi waiꞌena 5 aidiyai. Na muyaone mwalaꞌidi, dova ilamgigina yadi awa alahi. 


text:
<pb/>Na waiꞌenaone aidiyai taumuyaone mwalowoi hilauꞌamumuwei, na hesi nigele mata hiyamwalowoi, wuwuna mwalowoi ana amwaha hibeha ahayai. 


text:
Na mwaimwaiꞌeꞌewone adi ita dova hosi atuꞌatububunidi aleha vehabana, na vahudiyai dova pwaopwaomi goula himwauwidi, na manidi dova tomowa manidi, 


text:
Na nuwanuwadi hilau auꞌauhidi ana ita dova pwawati aidiyena. Na pepediyaone yadi dagugu dova hosi bagibagilidi mayadi waga niuniuli hisagesagena aleha ainai. 


text:
Na hinage mawulidi, dova ilamgigina wulidi, wuwuna wulidiyena howahowana tomowa hiwomalidi, na waiꞌena 5 aidiyai himuyamuya. 


text:
Na hinage mayadi tauloina, iya tausagenawasa gudane ana tauꞌita avivini, na yehana Hibulu alinadiyena hiwalo, ‘Abadoni’, na alina Gilisi hiwalo, ‘Apoliyoni’, na ana nuwamasele neta ‘Tauveyababa’. 


text:
<pb/>Na tausagenawasa sikisina yana yoguli iyuvi, na ehebo alina yabenalei ilalaomane abapwaoli tupwa vehopali aidiyena, abapwaoline goulane Yaubada mehenai itowotowolo. 


text:
Na alinane iwalo tausagenawasa sikisinane mayana yoguli ainai, ‘Tausagenawasa hitau vehopali paipaidi bwahi mwalaꞌina yehana Yupeletisi ainai ulivahidi, na hilau’. 


text:
Eeta tausagenawasa vehopaliwone ilivahidi ta hilalaune, wuwuna Yaubada iꞌatububunidiꞌo yadi ahubena, yo waiꞌena, yo bolimai ta ebe tomowa bagibagilidi hiꞌoiye mwalowoidi. Na ebe tomowa maudoina baleꞌuwai tawahei boda tonuga, mata boda ehebo hiꞌoiye mwalowoidi. 


text:
<pb/>Na tauꞌalehaone yadi bodao adi vahivahili yabenalei ebeha 200 miliyoni, maudoidi hosi ainaena hisagesagena. 


text:
Na teina enoꞌitaꞌita ainai hosiwone yaꞌiꞌitadine, na adi taugeluwone maꞌadi lauꞌauꞌauhi nuwanuwadiyai himwauwidi, tupwadi hawahawawalidi na tupwadi alaꞌalawadi na tupwadi yogeyogedi. Na hosiwone uluꞌuludi dova laiyoni uluꞌuludi, na aiwa alaꞌalahawawalidi yo asu yo gaima alaꞌalawowolidi awadiyena himahamahalava. 


text:
Eeta boda tonuga baleꞌuwai hiveꞌahadi, ta boda ehebo hiꞌoiye mwalowoidine, teina ginauli tonugaone aidiyena. Neta aiwa alaꞌalahawawalina yo asu yo gaima alaꞌalawowolidi, awadiyena himahamahalava. 


text:
Wuwuna hosiwone yadi wahiyala awadiyai yo wulidiyai himiyamiya, na wulidine dova weso maꞌawadi, na aidiyena tomowa hiꞌabiꞌabiye muyadi. 


text:
<pb/>Na tomowaone maudoidi nigele hiyamwalowoi ginauliwone teina yababadine aidiyena. Wuwuna hava ibom hipapaihowaidiwa nigele hiyataꞌwataꞌwataedi. Na hesi hiꞌabi avivini mwalaꞌina na hipwagopwagogo aidiyai. Ginauliwone dova aluꞌaluwa yababadi yo aiwa tagitagi goula yo siliba yo kopa yo gaima yo aiwa. Teina aiwa tagitagiwone nigele howahowadi na hivinunu yo hibenali yo hilowouhi. 


text:
Na hinage tomowaone nigele hiyanuwanuwabui oiyemwalowoi yo oba yo meheꞌayo yo aivavali aidiyena.<pb/>


text:
Ehebo hinage tausagenawasa wahiwahiyalana galewaena iꞌaiꞌaituluma yaꞌita yaloviyena ihumauyoi, na uluꞌulunai hulele itowolo taꞌiꞌiliyei, na manina dova mahana, na aena dova aiwa alaꞌalahina. 


text:
Tausagenawasanane nimanai peipa youyouna habuluna iꞌabi avivini na alaꞌalavateyaina, na iꞌaituluma ae tautuwana niꞌuwai iwutuwei, na ae ehaꞌehana baleꞌuwai. 


text:
Na alinana mwalaꞌina iyoga ana benali dova laiyoni iyogayoga. Eeta yana yoga iꞌovi na tutu adi bagibagili 7 yana yoga hiyeyemaihane. 


text:
Tutuwone alinadi yabenaledi ta ebeha yaleledi, na galewaena alina yabenalei iwalo, ‘Tutu alinadi hitau 7 bada ubenalediꞌo udawanidi, na havena uleleleledi’. 


text:
<pb/>Eeta tausagenawasane ibom yaꞌiꞌitawa niꞌu yo baleꞌu aidiyai itowotowolowa, nima tautuwana iꞌabihini galewai, 


text:
na iꞌawa Tamada Yaubada yehanaena iya miyamiya vateyaina, na hinage iya galewa maudoina, yo baleꞌu maudoina yo hinage niꞌu yo ginauli maudoidi holadiyai, adi tauyemasele. Na tausagenawasanane iwalo, ‘Bada hauga iꞌahubaliꞌo. 


text:
Ta mata tausagenawasa sebenina yana yoguli iyuvi na Yaubada yana nuwatuwu dawadawanidi maudoidi iveꞌovidi, hava yana taupaihowao hiya neta tauwalo mahalavao mwalona aidiyai iwalo mahalavaediꞌo’. 


text:
<pb/>Na alinawa galewaena yabenale mugaiyeiwa hinage aliguwai iwalo, “Ulau peipa youyouna alaꞌalana tausagenawasane itowotowolo niꞌuwai yo baleꞌuwai nimanaena uvai.” 


text:
Eeta yalau tausagenawasane ainai peipa youyouna habuluna yaꞌawa noiyeine. Ta peipa youyouna habuluna imohegau na aliguwai iwalo, ‘Inamwanamwa, uvai, uꞌai. Na haugana utonoli, howola ana abele diyamwai ulautowoi, na hesi awamwai ana amna gawawalina, dova mwagagau’. 


text:
Eeta peipa youyouna habuluna yavai yaꞌai, na awaguwai ana amna igawawali, dova mwagagau, na hesi yatonoli na diyaguwai yalautowoi iꞌabele alili. 


text:
<pb/>Na hinage aliguwai iwalo, ‘Owa mata Yaubada yana walowone bodao yo abaloinao yo alinao yo tauwasawasao vehabadi uwalo mahalavauyowedi’.<pb/>


text:
Mulitai aiꞌaiwa ehebo imohegau dova abalive, na aliguwai iwalo, ‘Utowolo na Yaubada yana vada veꞌahihi yo abapwaoli uliveidi, na tautapwalolowone holanai uvahilidi. 


text:
Na hesi vada veꞌahihi mwalaꞌina tuluhanai havena ulivelivei, wuwuna tuluhanane neta taumiya ganamuli vehabadi, hiya neta nigele Yudeya, mata aediyena Yaubada yana dalava veꞌaveꞌahihina hiwutuye biꞌibiꞌidi waiꞌena 42 holadiyai. 


text:
Na tauwalo moiha bwau mata yavetamaledi na alaꞌalawowoli yamohedi ta hiwalo mahalava, adi aleꞌo dova hiwahiwape adi aleꞌo, na Yaubada yana walo hiwalowei ahubena 1260 holadiyai.’ 


text:
<pb/>Tauwalo moihaone neta aiwa olibe bwau na masele abamwauwina bwau hitowotowolone baleꞌu ana Badane mehenai. 


text:
Na ebe yaiya itowoi na iveꞌaleha tauwalo moihaone aidiyai, aiwa alaꞌalahawawalina awadiyena imahalava na adi alehaone hiveyababadi, na hiꞌoiꞌoiye mwalowoidi. 


text:
<pb/>Hitau bwau teina mayadi wahiyala ta hauganane ainai Yaubada yana walo hiwalowalowei, howahowana ꞌwesu galewaena higudui. Hinage mayadi wahiyala bwahi yo bidala aidiyai, ta hiyemala ꞌwahina. Hinage mayadi wahiyala vitai vaganavagana yo muyamuya vehabadi, ta ebe aiteya hauga nuwanuwadi vitaiwone himahalava mata himahalava. 


text:
<pb/>Eeta tauwalo moiha bwauwone yadi walo tomowa aidiyai iꞌovi, na mata lagulagu manimaninina ehebo guda mwalaꞌina ainaena imahalava, ta iꞌaleha tauwalo moihaone baidanao, na iwahiyala ta iꞌoiye mwalowoidi. 


text:
Na mwalomwalowoidi hiꞌenoꞌeno maseleyai dalava mwalaꞌina ainai. Dalavanane mwalona yada Bada ainai hiveꞌabahi, na walo dawaniyena yehana himwauwi hiwalo, Sodoma, bo Itipita. 


text:
<pb/>Tomowa bagibagilidi hitauꞌahaiyama, boda, huhuwo yo alinao yo abaloinao aidiyena, eeta taumwalowoiwone hivinuvinuidi ahubena tonuga na tupwana aidiyai. Na taumwalowoiwowa adi mwau magaiyai hilaugagayowedi. 


text:
Na taumiya baleꞌu hiyaliyaya tauwalo moiha bwauwone yadi mwalowoi vehabana, ta hiyemahuli, na velau himohe ehebo ehebo aidiyai, wuwuna tauwalo mahalava bwauwone muya mwalaꞌina taumiya baleꞌu aidiyai hivaiyama. 


text:
<pb/>Eeta ahubena tonuga na tupwana hiꞌovi, na Yaubada yawahi imohedi, ta hitowolouyo, na tomowa bagibagilidi hiꞌitadi, ta himeheuhi mwalaꞌina. 


text:
Na tauwalo mahalava bwauwone alina galewaena hibenalei, aidiyai iwalo, ‘Amhaema teinai’. Eeta yaloyaloviyena hihahaene, na adi alehaowa hivinuvinunuidi. 


text:
Hauganane tenem ainai mwaniꞌiniꞌi mwalaꞌina isagena, na dalava mwalaꞌina ana biliutuhi teni aidiyena ehebo tupwa iloloꞌene, ta tomowa adi bagibagili 7 tausani himwalowoi mwaniꞌiniꞌine ainaena. Na tomowaowa himiyamiyane himeheuhi mwalaꞌina, na Yaubada galewai hinoꞌowei. 


text:
<pb/>Eeta tausagenawasa sebenina yana yoguli iyuvi, na galewaena alina mwalaꞌina hiwalo, ‘Bada mayana Besinana teina hauga yadi alaꞌalawowoli ta hiloina baleꞌu yana abaloina maudoina aidiyai, na yana loinane mata nigele yana abaꞌovi.’ 


text:
<pb/>Na babadao hitau 24 Yaubada mehenai himiyamiyawa yadi abamiya wasawasa aidiyena, hibeꞌu aitulu na ainai hipwagopwagogo na hinoꞌowei, 


text:
hiwalo,<pb/>‘Yama Bada Yaubada tauwahiyala moiha, owa umiyamiya, wau yo mwalona aidiyai, awayauwedo alimwai, wuwuna yam wahiyala mwalaꞌina uꞌabiye mahalava, eeta uvetuwuni uloina. 


text:
Hiya taumiya ganamuli himodiꞌini moiha, na hesi yam hauga lauvetala ana hauga imahalavaꞌo ta taumwalowoi hitowolo na uloinaedi yo yam tauwalo mahalavao adi maiha umohedi yo yam tomowa maudoidi adi maiha umohedi, hiya mwalaꞌidi yo hiya habuhabuludi aidiyai, wuwuna hiya am tauveꞌahihiwo. Na hesi baleꞌu ana tauꞌabiye yababao owa uveyababadi.’ 


text:
<pb/>Ainaena Yaubada yana vada veꞌahihi galewai ihoꞌe, ta Dedewaga Veꞌahihi vada veꞌahihi holanai, yaꞌita. Na namali yo dagugu yo tutu igoha, yo mwaniꞌiniꞌi isagena, yo ꞌwesu patupatuna dova aisi italu.<pb/>


text:
Na galewai abanuwapwanopwano mwalaꞌina imahalava, neta waihiu ehebo ana aleꞌo dova mahana, na waiꞌena aena elauhanai, na vahuna ana pwaopwaomi wasawasa neta utui 12 hiꞌalaꞌalahi. 


text:
<pb/>Hinage ehebo abanuwapwanopwano galewai imahalava, neta weso mwalaꞌina hawahawawalina, na uluꞌuluna adi bagibagili 7 yo waꞌiyanao adi bagibagili 10, na uluꞌulunao 7 aidiyai pwaopwaomi wasawasa himiyamiya. 


text:
Na wulinaena utui bagibagilidi iniulidi na igabaedi baleꞌuwai. Ebe utui maudoina tawahei boda tonuga aidiyena, ehebo boda bada igabaediꞌo, na bwau hitupwa. Na weso hawahawawalina waihiu mehenai itowotowolo, ta ebe ilabalaba, gamanane iꞌai. 


text:
Eeta waihiuwa ilabalaba, ta towahona, iya ebeha tupwa maudoina adi tauloina wahiwahiyalana dova pwawati yana wahiyala, na gamanane Yaubada iꞌabivai ibom yana abamiya wasawasa ainai. 


text:
Na waihiuwa balabala awawai idena. Tenem ainai waihiune yana abamiya Yaubada iꞌatububuni, na ainai iꞌita avivini ahubena adi bagibagili 1,260 aidiyai. 


text:
<pb/>Ainaena galewai aleha imahalava. Alehanane ainai Maikeli mayana tausagenawasao na wesowa hawahawawalina mayana tausagenawasao hiꞌaleha. 


text:
Eeta wesowa mayana tausagenawasao nigele howahowana na hiwahiyala Maikeli mayana bodao aidiyai, eeta wesonane mayana tausagenawasao galewaena hiꞌabi avivinidi ta higabae aituluwedi. 


text:
Wesonane hawahawalina na mwalaꞌina, iya weso miyamiyana yehana Tomodulele, bo Seitani, iya baleꞌu ana tauꞌoyama. Iya mayana tausagenawasao maudoidi baleꞌuwai higabae aituluwedi. 


text:
<pb/>Na mulitai galewaena alina mwalaꞌina yabenalei, iwalo, ‘Teina hauga Yaubada yana wahiyalaena iloinaegita, yo ilivahigita. Na hinage ada Besinana ivetauloina alidai, wuwuna tahidao adi tauveꞌewa, iya mwalona ahubena yo boniyai Yaubada mehenai itowotowolo na iveꞌeveꞌewaidi, bada galewaena higabae aituluwenaꞌo. 


text:
Na tahidaone moiha yawahidi hitalamwedi ta Besinana vehabana himwalowoi, wuwuna Tomodulele baidadi hiꞌaleꞌaleha ta hiwahiyala. Na yadi wahiyalane Lami ꞌwahinanaena, hinage yadi walomahalavane Lami vehabana. 


text:
<pb/>‘Eeta omiu taumiya galewa maudoimiu amyaliyaya, na hesi omiu baleꞌu yo niꞌu ana taumiyao vitai mwalaꞌina alimiyai, wuwuna Tomodulele bada iꞌaituluꞌo alimiyai mayana manini, ta ihanapuiyaꞌo ebeha yana hauga iuꞌiuna taꞌi imiyamiya.’ 


text:
<pb/>Tenem ainai weso hawahawawalinawa inuwamasele ebeha bada baleꞌuwai higabae aituluwenaꞌo, eeta iheusili waihiuwa, iya gamawa ana taulabahiwa. 


text:
Waihiunane manihubu mwalaꞌina peipanao Yaubada imohei, ta ainaena iyeva yana tupwai balabala awawai, na nemai Yaubada iꞌita avivini bolimai tonuga na tupwana aidiyai, ta ebe havena wesone iꞌabiꞌabitovoi. 


text:
Na baleꞌu waihiuwa ihagui, wuwuna baleꞌunane ilotahoꞌe na bwahi maudoina wesowa awanaenawa itotonoline. 


text:
Eeta wesone imodiꞌini moiha waihiune ainai, ta ilau waihiune yana huhu iꞌalehaidi, hiya neta Yaubada yana walo ana tautuluhahegoyao, yo Yeisu ana tauwalo moihao. 


text:
Yavinuvinunu na ehebo lagulagu yaꞌita ihaema niꞌuwena, na waꞌiyanao adi bagibagili 10, na uluꞌuluna adi bagibagili 7 na waꞌiyanao maudoina maꞌadi pwaopwaomi wasawasa, na uluꞌulunaone aidiyai Yaubada ana walo hinali hileledi. 


text:
Na lagulagune yaꞌiꞌitane ana ita dova simai mwalaꞌina, na aena adi ita dova hagwai aedi, na awana dova laiyoni awadi. Eena wesowa iya hawahawawalinawa ibom yana wahiyala lagulagune niꞌuwenane imohei, na hinage yana abamiya wasawasa yo yana loina mwalaꞌina imohei. 


text:
<pb/>Na lagulagune niꞌuwenane uluꞌuluna ehebo ana ita dova silasilahena, na bada mwalowoiyena inamwanamwauyoꞌo. Na tenem ainai taumiya baleꞌu maudoidi nuwadi hipwanopwano mwalaꞌina, na lagulagune niꞌuwenane himulimulitaei. 


text:
Na hinage tomowa maudoina weso hawahawalina ainai hipwagopwagogo, wuwuna bada loina imohenaꞌo lagulaguwa niꞌuwenane ainai. Na hinage lagulagu niꞌuwenane ainai hipwagopwagogo, hiwalo, ‘Nigele teya yaiya yana wahiyala lagulagune teina dova ta ebe hiꞌalehai’. 


text:
<pb/>Na lagulagunane bada talam ivaiyaꞌo Yaubada ainaena ta iwalo haehae na iꞌabiꞌabitalawahiyei, na hinage mayana loina waiꞌena 42 holanai. 


text:
Na lagulagunane ivetuwuni ta Yaubada iꞌawa yababaei, yehana yo yana dalava yo galewa ana taumiyao iꞌawa yabayababaedi. 


text:
<pb/>Na hinage talam ivai ebeha Yaubada yana tomowao iꞌalehaidi na iwahiyala, na hinage mayana loina bodao bagibagilididi aidiyai, na huhuwao yo alina bagibagilidi aidiyai, yo abaloina bagibagilidi aidiyai. 


text:
Na taumiya baleꞌu maudoina howola abo ainai hipwagogo, hiya neta nigele yehadi hiyamiyamiya yawahi bukina holanai, bukinane Lamine hiyeyemwalowoine bukina, wuwuna bukine holanai mwalona nigele yehadi hiyalele mugaiyedi abo mulitai baleꞌu iyeyemaselene. 


text:
‘Ebe yaiya hiꞌabi avivini, mata hiꞌabi avivini taꞌi, na hinage yaiya ebe elepa aleꞌalehaena hiꞌoiye mwalowoi mata hiꞌoiye mwalowoi taꞌi’. Walo teina ainaena howahowana Yaubada yana tomowao hiyemidiyei na hiꞌaipate wahiwahiyala. 


text:
<pb/>Hinage lagulagu bwauna yaꞌita baleꞌuwena imahalava na waꞌiyanao bwau dova lami waꞌiyanao, na iꞌauꞌaubabada dova wesowa hawahawawalinawa alinanane. 


text:
Na lagulaguwa niꞌuwenane yana wahiyala maudoina lagulagune bwaunane imohei ta ebeha ibom iloina, ta lagulagune niꞌuwenane iꞌitaꞌita mohilei. Eeta lagulagune bwaunane taumiya baleꞌu maudoina iloinaedi, na lagulaguwa niꞌuwenane ainai hipwagopwagogo, iya mwalona uluꞌulunawa isilahe na inanamwanamwauyone. 


text:
Na hinage veꞌiveꞌilala mwalaꞌidi ipaihowaidi, dova aiwa alaꞌala hawahawawalina ipaihowai ta galewaena ibeꞌu baleꞌuwai tomowa mehediyai. 


text:
Na bada talam ivaiyaꞌo ta Yaubada ainaena ebe lagulaguwa niꞌuwenane mehenai veꞌiveꞌilala ipaihowaidi, ta ainaena taumiya baleꞌu maudoidi iꞌoyamaedi. Eeta yana oyamaena aidiyai iwalo, ‘Aiwa tagitagi ehebo amtagi, ta ana ita dova lagulagune iya elepa aleꞌalehaena isisilahewa, na inanamwanamwauyone’. 


text:
<pb/>Eeta hitagi na lagulagune bwaunane teina mayana wahiyala ainaena aiwa tagitagiwa ana ita dova lagulaguwa mugamugainawa yawahina imohei ta howahowana iꞌaubabada, na iloina ta ebe yaiyadiwo tomowa nigele ainai hiyapwagogo mwalowoi hilobai. 


text:
Na hinage maudoidi iloinaedi, habuhabuludi yo mwalamwalaꞌidi na wasawasao yo wewelohewo, na hinage tautaubadao, yo tomowa mohili yo taupaihowao, ta nima tautuwadiyai na uluꞌuludiyai ana veꞌiveꞌilala himwauwi, 


text:
na aidiyai loina yaiyaina imwauwi neta hiya ebe veꞌiveꞌilalanane nigele aidiyai, havena hinage hivegivegimwala, bo higimwagimwala, Na lagulagunane ana veꞌiveꞌilalane teina yehana yo ana numela. 


text:
Na ana nuwamasele imiyamiya ebe yaiya mayana nuwamasele lagulagunane ana numela ivahililobai, neta ehebo towaho yehana 666.<pb/>


text:
Hinage yavinuvinunu, na Lami yaꞌita oya Saiyoni ewanai itowotowolo, na tomowa hitau 144 tausani baidanao, hiya neta Lamine yehana yo hinage Tamana yehana manidiyai hilelediꞌo. 


text:
Eena galewaena alina ehebo yabenalei dova bwahi daguguna, na hinage dova tutu daguguna. Na alinane yabenalei dova tomowa mayadi aiꞌopiꞌopi higohagoha adi benali namwanamwadi. 


text:
<pb/>Na tomowaone abamiya wasawasa mehenai hitowolo, neta meimeituwa vehopali na babadaone mehediyai, na wali vauvauna hiwaliwaliyei. Na walinane nigele teya yaiya howahowana ihanapui, bada taꞌi hiya bodadine hitau 144 tausani howahowadi, na hesi hibom taumiya baleꞌu Yaubada bada igimwalaidiꞌo. 


text:
<pb/>Na towatowahowone hiya nigele lauhapuli waiwaihiu baidadiyao hiyapaihowai, wuwuna hiya nuwanuwapuyodi, na hesi Lami himulitaei iliꞌilimani, ebe havaidova ilalau. Hiya bada Yaubada igimwala mugaiyediꞌo tomowa aidiyena, hiya neta Yaubada na Lami yadi lauꞌeli mugamugaina. 


text:
<pb/>Hinage ehebo tausagenawasa yaꞌita ewaena iyevayeva, ilaoma wasa namwanamwana miyamiya vateyaina habi walomahalavaeina taumiya baleꞌu aidiyai, neta abaloinao yo huhu yo alina ehebo ehebo yo boda ehebo ehebo aidiyai. 


text:
Na tauwagenawasanane alinana mwalaꞌina iwalo,<pb/>‘Yaubada ammeheuhei na amwalo vetuvehaeyei, wuwuna yana hauga lauvetala bada imahalavaꞌo, iya galewa yo baleꞌu yo niꞌu, yo hinage bwahi bidala adi tauyemasele ainaena mehenai aemiu amyoudi na ampwagogo’. 


text:
Na tausagenawasa bwauna imulitaenama na iyoga, iwalo,<pb/>‘Babiloni bada ibeꞌuꞌo, bada ibeꞌuꞌo, dalavanane yana mumugaena boda maudoidi ivenumadi, mumuganane neta tauda ana nuwalele mumuga yababana vehabana’. 


text:
Tausagenawasa bwauwone tuluhadiyena ehebo hinage imulitaedima, na tausagenawasanane iya hinage iyoga alinana mwalaꞌina, iwalo,<pb/>‘Ebe yaiyadiwo lagulagune yo yana aiwa tagitagi aidiyai hipwagogo, na adi veꞌiveꞌilala manidiyai bo nimadiyai, 


text:
hiya Yaubada yana waini wahiwahiyalana mata hinuma, na waininane neta Yaubada yana manini moiha bada ihiwaiyaꞌo modiꞌini vedina ainai. Na hinage aiwa alaꞌalahawawalina yo gaima alaꞌalawolidi tomowaone taudiyai mata hilautowoi, Yaubada yana tausagenawasao yo Lami mehediyai. 


text:
Na adi muya neta aiwane asuna ihaehae vateyai, na nigele yana abaꞌovi. Na nigele teya yadi aiyawasi ahubena yo boniyai aidiyai wuwuna tomowaone hiya lagulagune mayana aiwa tagitagi ana tautapwalolowo, na ana veꞌiveꞌilala adi tauvaiwo.’ 


text:
<pb/>Walo teina ainaena Yaubada yana tomowao hiꞌalamaꞌiꞌita, hiya yana loina ana taumulitao na Yeisu ana tauyemidiwo. 


text:
<pb/>Hinage galewaena alinana yabenalei iwalo, ‘Teina uleledi, ebe yaiyadiwo yada Bada ana tauyemidiwo teina haugane talaulaune, hiya himwalowoi mata hiyaliyaya’. Na Aluꞌaluwa Veꞌahihi hinage iwalo, ‘Moiha mata hiyaliyaya, wuwuna mata hiꞌaiyawasi yadi paihowa wahiyala ainaena, na yadi paihowa maihana mata hilobai’. Baleꞌu ana laulauꞌeli 


text:
<pb/>Yavinuvinunu na yaloyalovi hewahewana yaꞌita, na yaloyalovinane ainai dova Towaho Moihana yaꞌiꞌitane, imiya na vahunai ana pwaopwaomi wasawasa goula, na nimanai yana elepa mehemehegaina. 


text:
<pb/>Na ehebo tausagenawasa vada veꞌahihi ainaena imahalava, na alinana mwalaꞌina ainaena iyogahae towahone yaloyalovine ewanai imimiyane ainai, iwalo, ‘Yam elepaena ulautom, wuwuna baleꞌuwai hauga lauꞌeli bada imahalavaꞌo, ta bada aiꞌai hihunaꞌo’. 


text:
<pb/>Na ehebo tausagenawasa vada veꞌahihiyena galewa ainaena imahalava, iya hinage elepa mehemehegaina nimanai. 


text:
<pb/>Na ehebo hinage tausagenawasa abapwaoli ainaena ilaoma, iya aiwa alaꞌalahi ana tauloina, na alinana mwalaꞌina iyoga tausagenawasane mayana elepane ainai, iwalo, ‘Yam elepane uyepaihowa na guleipi ainona baleꞌuwai utanoꞌahai, wuwuna bada hibuinaꞌo’. 


text:
<pb/>Eeta tausagenawasane yana elepaena guleipi ainona baleꞌuwai itomdi, na abapihagi mwalaꞌina holanai ihiwaidi. Na abapihagine neta Yaubada yana modiꞌini. 


text:
Na guleipine maudoina ipihagidi, abapihagi ainai, neta dalava mwalaꞌina tulutuluhanai, na ꞌwahina isagesagena abapihagi holanaena, dova abaita, ana daodao 300 kilomita, na ana hae dova baleꞌuwena na hosi itowotowolo gadona ainai.<pb/>


text:
Ehebo hinage abanuwapwanopwano mwalaꞌina yaꞌita galewai, neta tausagenawasa 7, mayadi muyamuya yababadi 7. Na muyamuyaone yababadine neta Yaubada yana modiꞌini yana abaꞌovi. 


text:
<pb/>Na hinage yaꞌita dova niꞌu yana daumwali na aiwa alaꞌala hawahawawalina, na niꞌunane dova vihilo papalinai boda hitowotowolo, hiya lagulaguwo yo aiwa tagitagi yo hinage yehana ana numela ainaena bada hiwahiyala gabaediꞌo. Na bodane nimadiyai abaꞌaiꞌopiꞌopi Yaubada ainaena, 


text:
na maudoina Mosese yana wali hiwaliwaliyei, iya Yaubada yana taupaihowa, na hinage Lami walina hiwaliwaliyei, hiwalo,<pb/>‘Taubada Yaubada Tauwahiyala moiha, yam paihowao mwalaꞌidi na abanuwapwanopwano, na yam mumuga maudoina namwanamwana na dumwaludi, na hinage abaloina maudoidi uloinaedi.<pb/> 


text:
‘Taubada ee, tomowa maudoina hiveꞌahihiyego, na hiꞌawa wasawasaego, hinage owa taumasele, ainaena taumiya baleꞌu maudoidi mata hilaoma mehemwai na hipwagogo, wuwuna tomowa maudoidi yam loinao dumwadumwaludi bada hiꞌitadiꞌo.’ 


text:
<pb/>Na mulitai hinage yaꞌita galewai Yaubada yana vada veꞌahihi hoꞌehoꞌena, na vadanane holanai yana waloyemidi lelelelena imiyamiya. 


text:
Na vada veꞌahihine ainaena tausagenawasa hitau 7 himahalavama na muyamuya 7 nimadiyai. Tausagenawasaone adi aleꞌo hewahewadi na masemaseledi, na adi tulituli goula nuwanuwadiyai hihipwaidi. 


text:
<pb/>Na meimeituwa vehopali aidiyena ehebo vedi goula 7 ivaidi, ta tausagenawasaone 7 imohedi, na vediwone holadiyai Yaubada miyamiya vateyaina yana modiꞌini iꞌoiye mwaudi. 


text:
<pb/>Tenem ainai vada veꞌahihi holana imwau Yaubada yana wasawasa yo yana alaꞌalawowoli ainaena, ana ita dova asu, na nigele teya yaiya howahowana vada veꞌahihine ainai iluwu, ana higa tausagenawasao 7 yadi paihowa muyamuyaone 7 hiveꞌovidi.<pb/>


text:
Hinage vada veꞌahihi holanaena ehebo alina mwalaꞌina yabenalei, iwalowalo tausagenawasaone 7 aidiyai, iwalo, ‘Ammahalava na Yaubada yana modiꞌini vedinao 7 amꞌatuhiwaidi baleꞌuwai’. 


text:
<pb/>Eeta tausagenawasa mugamugaina ilau na yana vedi baleꞌuwai iꞌatuhiwai, ta bonu yababadi yo muyamuyadi himahalava hiya lagulagune yana aiwa tagitagi ana tautapwalolo aidiyai, hiya neta lagulagune ana veꞌiveꞌilala aidiyai imiyamiya. 


text:
<pb/>Na tausagenawasa bwauna hinage yana vedi ivai na niꞌuwai iꞌatuhiwai, ta niꞌune maudoina iyemala ꞌwahina, ana ita dova ehebo taumwalowoi ꞌwahinana. Na ainaena ginauli maudoina mayawahidi niꞌuwai himwalowoi. 


text:
<pb/>Na tausagenawasa tonugana hinage yana vedi ivai ta weꞌaha sagesagenadi yo weꞌaha eli yo bidala aidiyai iꞌatuhiwaidi, na hinage hiyemala ꞌwahina. 


text:
<pb/>Na tausagenawasane iya weꞌaha ana tauloina alinana yabenalei, iwalo,<pb/>‘Veꞌaveꞌahihim Yaubada ee, owa hauga teina aidiyai umiyamiya na hinage hauga hiꞌoviꞌo umiyamiya, owa dumwadumwalum na masemaselem. Yam lauvetala teina idumwalu alili, wuwuna tomowaone yababadi, 


text:
na yam tomowao yo hinage yam tauwalo mahalavao hiꞌoiye mwalowoidi ta ꞌwahinadi hivesagenadi. Ainaena adi maiha bada umohediꞌo ebeha ꞌwahina hinuma, na neta adi maihane ilowoinanedi moiha.’ 


text:
<pb/>Na alina ehebo hinage yabenalei abapwaoli ainaena iwalo, ‘Taubada ee, owa Yaubada Tauwahiyala moiha yam loina teina namwanamwadi na dumwaludi’. 


text:
<pb/>Na hinage tausagenawasa vehopalina yana vedi ivai ta mahana ainai iꞌatuhiwai, ta mahana yana wahiyala ilauhepoiyei ta howahowana tomowa iꞌalahidi. 


text:
<pb/>Eeta alaꞌalawowoli mwalaꞌina tomowa iꞌalahidi, ainaena Yaubada yehana hiꞌawa yabayababaei, wuwuna iya yana loinaena muyamuyaone himahamahalava. Na hesi nigele hiyanuwabui ta ebe Yaubada hiwalo vetuvehaeyei. 


text:
<pb/>Eena tausagenawasa paibina hinage yana vedi iꞌatuhiwai lagulaguwa yana abamiya wasawasa ainai, na yana abaloina maudoina iguguyou. Na tomowa muya ainaena memenadi hiꞌalahidi. 


text:
Na Yaubada galewai hiꞌawa yabayababaei bonudine yadi muya vehabadi, na hesi nigele hiyanuwabui yadi paihowa yababadi aidiyena. 


text:
<pb/>Na tausagenawasa sikisina yana vedi ivai ta bwahi mwalaꞌina yehana Yupilitisi ainai iꞌatuhiwai, na weꞌahanane maudoina iguma ta ainaena tupwadi tauwasawasa aluwabu ainaena mata higeyoꞌawama. 


text:
<pb/>Na aluꞌaluwa tonuga yababadi adi ita dova ꞌweꞌwe, yaꞌitadi himahalava wesone hawahawawalinane awanaena, na lagulagune niꞌuwenane awanaena na hinage yana tauwalo mahalava oyaꞌoyamane awanaena. 


text:
Aluꞌaluwa tonugaone neta Tomodulele yana hedahedao, hiya abanuwapwanopwano hipaihowaidi, na hiya teina hilau ta tauwasawasaone baleꞌu maudoina ainai ebeha yadi bodao hiyemiya ahaidi habi alehaidi, neta Yaubada Tauwahiyala moiha yana ahubena yana abaꞌovi ainai.<pb/> 


text:
‘Ambenali iliꞌilimani, wuwuna mata yagu laoma dova tauꞌaivavali yadi laoma, na ebe yaiya owa uhilahilawa na am aleꞌo uꞌita avivini iliꞌilimani, owa mata uyaliyaya, nigele mata uyahinimaya tomowa ahiꞌahipudiyai wuwuna nigele uyabugewa’. 


text:
<pb/>Na aluꞌaluwaone tauwasawasaone mayadi bodao hiyemiya ahaidima ehebo tupwa ainai, neta alina Hibuluwena hiwalo ‘Amagedoni’. 


text:
<pb/>Tausagenawasa sebenina hinage yana vedi ivai na hawahawaga awawa ewanai iꞌatuhiwai, na abamiya wasawasa vada veꞌahihi holanaena ehebo alina mwalaꞌina iwalo, ‘Teina iꞌoviꞌo’. 


text:
Tenem ainai pigabu yo dagugu yo tutu yo hinage mwaniꞌiniꞌi mwalaꞌina himahalava. Mwalona ta ana higa wau tomowa yadi hauga ainai nigele teya mwaniꞌiniꞌi ana mwalaꞌi dova iyamahalava. Na teina moiha iyababa alili. 


text:
Eeta dalava mwalaꞌinawa itom iwahei, ta tupwa tonuga himamahalavane. Na dalavao mwalaꞌidi yadi tupwao maudoidi aidiyai mwaniꞌiniꞌine iꞌabiye yababadi. Na dalava mwalaꞌina yehana Babiloni yana yababa Yaubada inuwatuwu avivini, na yana vedi ainaena waini ivenuma, na waininane neta yana modiꞌini mwalaꞌina wainina. 


text:
Na hinage ꞌwesu mwalaꞌidi na poꞌupoꞌuwadi, dova gaima mwalaꞌidi galewaena hibeꞌuma tomowa aidiyai. Na tomowaone Yaubada hiꞌawa yabayababaei ꞌwesu yababanane vehabana.<pb/>


text:
Tausagenawasao 7 mayadi vedi 7 Yaubada ainaena, ehebo aidiyena ilaoma na iwalo aliguwai, ‘Ulaoma yaveꞌitago Yaubada yana lauvetala waihiu ainai yana meheꞌayo vehabana, na taumeheꞌayone ana nuwamasele neta dalava mwalaꞌina weꞌaha bagibagilidi ewadiyai imiyamiya, 


text:
na baleꞌu ana tauwasawasao pwanoli ainai hiwahiyala taumeheꞌayone baidadi, na ainaena taumiya baleꞌu maudoidi lauhapuli mumuganane hinuma na hiyauyaulene.’ 


text:
<pb/>Na Aluꞌaluwa Veꞌahihi ainaena yalautowoi dova tausagenawasawa ilauvaigau tupwa balabala awawai, na waihiu ehebo yaꞌita lagulagu hawahawawalina ainai igelu, na lagulagunane tauna maudoina ainai yeha yababadi hileledi, na uluꞌuluna ana bagibagili 7, na waꞌiyanao ana bagibagili 10. 


text:
<pb/>Na waihiune ana aleꞌo hawahawawalina dova wasawasao adi aleꞌo, na ana pasao goula yo gaima wasawasa yo epo, na nimanai vedi goula iꞌabi avivini, bada iꞌoiye mwauyaꞌo mumuga yababana ainaena, pwanoli vehabana. 


text:
Na uluꞌulunai yehana hilele, na ana nuwamaselese dawadawanina iwalo, ‘Babiloni mwalaꞌina, neta taumeheꞌayo yo taupwanoli yababadi hinadi’. 


text:
<pb/>Na waihiunane yaꞌitayaꞌo, Yaubada yana tomowao yo Yeisu ana tauwalo moihao yadi mwalowoiyena ꞌwahinadi inumadiꞌo, na ainaena iyauyaule ta nuwagu ipwanopwano waihiunane ana ita vehabana. 


text:
<pb/>Eeta tausagenawasane iwalo auligau, iwalo, ‘Havena nuwam ipwanopwano, mata yalivahi alimwai hava waihiune na lagulagune ainai igegelune iya uluꞌuluna 7 na waꞌiyanao 10 adi nuwamasele. 


text:
Lagulagune uꞌitaꞌitane mwalona mayawahina na bada imwalowoiꞌo, howola abo imahalava guda mwalaꞌina ainaena ta ilau, na mata hiveyababa moiha. Na tomowa taumiya baleꞌu, yaiyadiwo hiya yehadi Yaubada nigele iyaleledi yawahi bukina holanai, haugana baleꞌu ana yemasele mugai ainai, hiya lagulagunane mata hiꞌita na nuwadi ipwanopwano, wuwuna mwalona mayawahina na teina hauga imwalowoiꞌo, na howola abo imahalavauyoma. 


text:
<pb/>‘Ebe nuwamasele alimwai, uhanapu ebeha uluꞌulunane 7, neta oya adi bagibagili 7, na aidiyai waihiunane imiyamiya, na ana nuwamasele hinage tauwasawasao hitau 7, 


text:
na 5 aidiyena bada hibeꞌuꞌo, na ehebo teina taꞌi howola iloiloina, na ehebo howola nigele iyamahalava, na haugana imahalava mata hauga ubwaꞌubwana imiyamiya. 


text:
<pb/>‘Na tauwasawasaone 7 yadi loina mata iꞌovi, na tauwasawasa teya yadi bodane ainaena neta lagulaguwa mwalona mayawahina ta imwamwalowoiwa mata adi boda iyemutulai na hesi mata ilau ta imwalowoi na abo hilobai. 


text:
<pb/>‘Na waꞌiyanao 10 uꞌitadiꞌo neta tauwasawasa adi bagibagili 10, hiya nigele hiyavetuwuni na hiloina, na howola abo hiloina, hauga ubwaꞌubwana taꞌi ainai lagulagunane baidadi. 


text:
<pb/>‘Hiya hitau 10 yadi nuwatuwu ehebo, neta nuwanuwadi yadi wahiyala na yadi loina hitalamwedi lagulagune ainai. 


text:
Eena mata Lami ainai hiꞌaleha, ta Laminane iwahiyala alili, wuwuna iya babadao yadi Taubada, na tauwasawasao yadi Tauwasawasa, na hinage iya yana vesinuwaena iyogaedima ana taumulita moiha baidanao.’ 


text:
<pb/>Na tausagenawasa aliguwai hinage iwalo, ‘Weꞌahaone bada uꞌitadiꞌo, aidiyai waihiune taumeheꞌayone imiyamiyane, adi nuwamaselewo neta bodao yo huhuwo yo alinao. 


text:
Na waꞌiyanao 10 yo lagulagune hiya uꞌitaꞌitadine mata howola abo taumeheꞌayone hiveꞌalehaei, yo hiveyababa moiha ta mabumabugewana imiyamiya, yo hinage bunumana hiꞌai, na hilihiliyana aiwaena higabu. 


text:
Wuwuna Yaubada bada atediyai ivenuwamwauwediꞌo ta yana nuwatuwu hipaihowai, neta yadi paihowa eheꞌehebona yo yadi wahiyala na yadi loina lagulagune himohei, na iya iloina ana higa Yaubada yana walowone ipaihowaidi. 


text:
<pb/>‘Na waihiune uꞌitaꞌitane, iya dalava mwalaꞌina, na iloiloina baleꞌu ana tauwasawasa maudoidi aidiyai.’<pb/>


text:
Mulitai ehebo tausagenawasa yaꞌita galewaena iꞌaiꞌaituluma, iya mayana loina mwalaꞌina, na hinage maselenaena baleꞌu maudoina iꞌabiye masele, 


text:
na alinana mwalaꞌinaena ilohagali iwalo, ‘Dalava mwalaꞌina Babiloni bada ibeꞌuꞌo, na Tomodulele mayana aluꞌaluwao yababadi bahudi yo hinage lowolowo yababadi vagadi vagadi hivedalavaenaꞌo. 


text:
Wuwuna Babiloni yana waini boda bagibagilidi ivenumadi, waininane neta pwanoli yababana. Iya taumeheꞌayo ainaena baleꞌu ana tauwasawasao baidadi hipwanopwanoli, na pwanolinane aidiyena tauꞌawa une yadi wasawasa mwalaꞌina hilobalobaidi.’ 


text:
<pb/>Hinage galewaena ehebo alina yabenalei, iwalo, ‘Yagu tomowao dalava neta ainaena ammahalavama, na mata yana yababane alimiyai igeyoꞌawa na ana maiha yababana amlobai. 


text:
Wuwuna yana yababa ana mwalaꞌi dova galewa yana hae, na yana mumuga yababanane teina vehabadi Yaubada inuwanuwatuwu na iyemaiha.’ 


text:
<pb/>Na hinage tausagenawasanane iwalo, ‘Dalava tenem uyemaiha dova yana paihowane, na uyemaiha mai bwau yana paihowa vehabana. Hinage iya yana waini yababana uyebweli mai bwau ta umohei inuma. 


text:
Na hinage yana walo haehae yo yana meheꞌayo adi maiha umohei, muya yo dou, wuwuna iya iwalo, “Yau alawata, nigele mata hiwape yana tupwa ainai yayamiyamiya, na hinage nigele dou yayalobai”. 


text:
Ainaena maiꞌehebo muyamuya teina ainai himahalava, neta asiyebwa yo dou yo vahali na aiwa alaꞌalahawawalina iꞌalahiye sawali. Na Taubadawa Yaubada abo waihiune ana maiha imoihei, wuwuna ibom Tauwahiyala moiha.’ 


text:
<pb/>Na baleꞌu ana tauwasawasao, hiya waihiune baidadi hipwanoliꞌo na himehemeheꞌayo, hibom hinage dalavanane vehabana hidou vahivahili, na mehelinodi hisagena haugana dalavane iꞌalaꞌalahi na asuna hiꞌita. 


text:
Na himeheuhi ana muya vehabana, eena amwaha daodaowai hitowolo na hiwalo, ‘Aiyoi, aiyoi! Teina taꞌi dalava mwalaꞌina na wahiwahiyalana Babiloni bada ana mehesabu ilobaiyaꞌo.’ 


text:
<pb/>Na hinage baleꞌuwai tauꞌawa unewo hinuwavitai na dalavanane vehabana hidou, wuwuna yadi tobwatobwao nigele teya hinage adi taugimwala. 


text:
Yadi tobwatobwaone goula yo siliba yo gaima wasawasa yo giniuba yo aleꞌo namanamalidi hewahewadi yo aleꞌo wasawasa yebweyebwelidi yo aiwa panepanedi bagibagilidi yo ginauliwo waꞌiya ainaena hipapahowaidine yo aiwa namwanamwadi dova gavi yo kopa yo pwawati yo gaima hewahewadi 


text:
yo gadoꞌa yo haiyala yo waini yo woloi olibe yo pwalawa yo witi yo bulumakau yo sipi yo hosi yo waga niuniuli, na hinage tomowa mayawahidi higimwalaidi na hinage taupaihowao. 


text:
<pb/>Na tauꞌawa unewo hiwalo dalavane ainai, hiwalo, ‘Ginauli namwanamwadi hiya nuwanuwam bada hiꞌoviꞌo, na hinage yam wasawasa, yo amwalo vetuvehae maudoina iꞌoviꞌo, na mata nigele uyalobauyoidi’. 


text:
<pb/>Na tauꞌawa unewone hiya wasawasa mwalaꞌina dalavanane ainaena hilobaidi, hitowolo amwaha daodaowai, wuwuna dalavane ana muyao hiꞌitayaꞌo, ta himeheuhi, na mayadi nuwayababa hidou, 


text:
hiwalo, ‘Aiyoi, aiyoi, dalava tenem mwalaꞌina mwalona ipasa aleꞌo wasawasa yo hewahewadi na hawahawawalidi na ihumauyoi goula yo gaima wasawasa yo giniuba aidiyena, 


text:
na hauga habuluna taꞌi ainai yana wasawasaone hiꞌoviꞌo’. Na hinage hiya tauꞌabiꞌeyaisi, yo yadi taugelugelu maudoidi yo niꞌu ana tauꞌadau bagibagilidi ainaena yadi namwanamwa hilobalobai amwaha daodaowena hitowolo, 


text:
na dalavane asuna hiꞌita, na hiyoga, hiwalo, ‘Nigele teya dalava ana ita dova teina dalavane mwalaꞌinane, na teina wau vedova?’ 


text:
<pb/>Ainaena vahudi higawalaidi, yo hidou mwalaꞌina, hiwalo, ‘Aiyoi, aiyoi, dalava tenem mwalaꞌina ainaena tauꞌadauwo yadi wasawasa hilobalobaidi na hauga muhamuhana taꞌi ainai yana wasawasa maudoina bada isawaliꞌo. 


text:
<pb/>‘Amyaliyaya galewai omiu Yaubada yana tomowao, yo hinage tauyewasao yo ana tauwalo mahalavao amyaliyaya, wuwuna mwalona ami muyao dalavanane ainaena amlobalobai na teina taꞌi Yaubada muya ainaena iyemaihadiꞌo.’ 


text:
<pb/>Eena ehebo tausagenawasa wahiwahiyalana gaimatau mwalaꞌi alilina iꞌavalaihini ta niꞌuwai ivehanenene iwalo, ‘Dalava mwalaꞌina Babiloni mata ibeꞌu teina dova gaimane, na mata nigele tayaꞌitauyoi’. 


text:
<pb/>‘Ainaena dalavane ana yaliyaya iꞌoꞌovi, na nigele teya abaꞌaiꞌopiꞌopi alinana, yo yoguli alinana hiyabenabenalei. Na hinage paihowa adi tauhanapuwo nigele mata hiyaꞌitadi, na hinage witi abamutuna daguguna iꞌovi ainaena 


text:
<pb/>‘Na masele abamwauwina maseledi ainai mata nigele hiyaꞌitadi. Na hinage tauvetawahola alinadi dalavane ainaena mata nigele hiya benaliuyowei. ‘Moiha, baleꞌu maudoina ainaena dalavane ana tauwasawasao hihae alili, na yadi balau aidiyena tomowa maudoina baleꞌu ana taumiya hiꞌoyaꞌoyamaedi. 


text:
<pb/>Na hinage mwalona tomowa bagibagilidi hiya tauwalo mahalavao, yo Yaubada yana tomowao hiꞌoiye mwalowoidiꞌo dalavane Babiloni ainai. Moiha ulauhapuliꞌo wuwuna taumiya bagibagilidi uꞌoiye mwalowoidiꞌo ainaena ana mehesabu mata ilobai Yaubada ainaena.<pb/>


text:
Mulitai taꞌetaꞌe mwalaꞌina galewaena yabenalei dova boda mwalaꞌina alinadi hiwalowalo,<pb/>‘Yaubada tanoꞌowei, iya livahi yo wasawasa yo alaꞌalawowoli wuwuna. 


text:
Na yana loina maudoina dumwaluna na namwanamwana, wuwuna taumeheꞌayowa yana meheganawaliyena baleꞌu maudoina iꞌabiye yababane, ta ana maiha ilobaiyaꞌo. Na hinage dalavanane Yaubada yana tomowao hiꞌoiye mwalowoidine, ainaena ilaumehesabuwenaꞌo.’ 


text:
<pb/>Na hinage hiyoga hiwalo,<pb/>‘Yaubada tanoꞌowei wuwuna dalavane mwalaꞌina iꞌalaꞌalahi, na asuna hauga maudoina ihaehae’. 


text:
<pb/>Eena babadaone hitau 24 na hinage meimeituwaone hitau vehopali hitalupwagogo Yaubada yana abamiya wasawasa ainai imiyamiya mehenai, na ainai hiwalo, ‘Moiha. Anoꞌowego!’ Lami yana tawahola guyauna 


text:
<pb/>Abamiya wasawasa ainaena ehebo alina ilaoma iwalo,<pb/>‘Omiu Yaubada yana taupaihowao yo ana tauveꞌahihiwo habulumiu yo mwalaꞌimiu amwalo vetuvehae ainai’. 


text:
<pb/>Na hinage yabenalei dova boda mwalaꞌina alinadi, na hinage dova weꞌaha sagesagenana daguguna, yo hinage dova tutu daguguna iwalowalo,<pb/>‘Yaubada amnoꞌowei wuwuna iya yada Bada, Yaubada Tauwahiyala alili, na bada ivetauloinaꞌo.<pb/> 


text:
Tayaliyaya mwalaꞌina, na hinage tanoꞌowei, Lami yana tawahola vehabana, na waihiu bada iꞌaupasaꞌo yadi tawahola vehabana,<pb/> 


text:
na wahiune bada ana aleꞌo hewahewana na masemaselena Yaubada imohenaꞌo.’ Na aleꞌone ana nuwamasele neta Yaubada yana tomowao yadi mumuga dumwaluna. 


text:
<pb/>Eeta tausagenawasane aliguwai iwalo, ‘Walo teina uleledi “Yaiyadiwo omiu Yaubada iyogaegomiu Lamine yana tawahola guyauna ainai, amyaliyaya” ’. Na hinage tausagenawasane iwalouyo, na iwalo, ‘Teina Yaubada yana walo moiha’. 


text:
<pb/>Na aenai yabeꞌutalu ta ebeha yapwagogo ainai, eena iwalo, ‘Havena dova. Yau Yeisu yana taupaihowa, owa dova, na hinage dova tahimwao hiya Yeisu ana tauwalo mahalavao, Yaubada hesi ainai upwagogo.’ Wuwuna Yeisu ana tauꞌawa moihao Yaubada Aluꞌaluwana ipaihowaidi ta hiꞌauꞌaubabada dova tauwalo mahalava. Hosi hewahewana ana taugelu 


text:
<pb/>Ainaena galewa yaꞌita ilotahoꞌe, na ainai hosi hewahewana imahalava, na ana taugelune yehana himwauwi Taudumwalu na Moiha. Na yana loina dumwaluna ainaena ilauvetala, yo hinage iꞌaleha. 


text:
Na mehena adi ita dova aiwa alaꞌalahawawalina, na vahunai ana pwaopwaomi wasawasao bagibagilidi himiyamiya. Na hinage yehana hilele nigele howahowana yaiya ihanapui. Ibom ihanahanapui. 


text:
<pb/>Na galewa yana tauꞌalehao yadi hosi hewahewadi higeluidi, na himulitaei, adi aleꞌo hewahewadi na gaugaudi. 


text:
Na yadi taumugaine awanaena elepa aleꞌaleha mehemehegaina imahamahalava, iya mata elepane ainaena tupwa maudoina iwahiyala gabaedi na aidiyai iloina dova pwawati, na hinage waini abapihagi ainai ipihagidi, neta Yaubada Tauwahiyala alili yana modiꞌini mwalaꞌina. 


text:
Na ana aleꞌo yo esiꞌesina aidiyai yehana hilele, hiwalo, ‘Towaho teina tauwasawasao yadi Tauwasawasa, na hinage babadao yadi Taubada’. 


text:
<pb/>Eena ehebo tausagenawasa yaꞌita mahana ainai itowotowolo, na alinana mwalaꞌina ainaena iyogayoga lowolowo maudoidi ahipuwai hiyevayeva aidiyai, iwalo, ‘Amhulu gogoiyama Yaubada yana guyau mwalaꞌina ainai, 


text:
na amꞌai tauwasawasao bunumadi, yo aleha adi taumugaiwo bunumadi, yo tauꞌalehao bunumadi, na hinage hosiwone, yo adi taugeluwo bunumadi, na hinage tomowa maudoidi bunumadi, hiya tomowa mohili na hinage taupaihowao, tomowa mwalaꞌidi yo habuludi.’ 


text:
<pb/>Na lagulagune niꞌuwena ilaoma, na baleꞌu ana tauwasawasao mayadi tauꞌalehao yaꞌitadi hilau ahaidi habi aleha hosine ana taugelune mayana tauꞌalehao aidiyai. 


text:
<pb/>Tenem ainai lagulagune mayana tauwalo mahalava oyaꞌoyamao hiꞌabi avivinidi na mayawahidi higabaedi dalava alaꞌala wowoli mwalaꞌina holanai. Tauwalo mahalava oyaꞌoyamane iya mwalona yana paihowa wahiwahiyaladi ipaihowaidi lagulagune mehenai na aidiyena tomowa iꞌoyaꞌoyamaedi, hiya lagulagune ana veꞌiveꞌilala aidiyai imiyamiya, na yana aiwa tagitagine ana taupwagogowo. 


text:
<pb/>Na elepa aleꞌalehane hosi ana taugelune awanaena imahamahalava na ainaena lagulagune yo yana tauwalo mahalava oyaꞌoyama yadi tauꞌalehao bagibagilidi iꞌoiye mwalowoidi. Eeta lowolowo bagibagilidi hilaoma ta taumwalowoi bunumadiwa hiꞌaidi, na diyadi imwau.<pb/>


text:
Ehebo hinage tausagenawasa yaꞌita galewaena iꞌaiꞌaituluma, na gudane mwalaꞌina ana abahoꞌe, na balavai mwalaꞌina ivaidi, ta ilaoma, 


text:
na weso hawahawawalinane iꞌabi avivini, iya weso mugamugaina, neta Tomodulele, bo Seitani, na ipai ana higa tausani bolimai hiꞌovi. 


text:
Eeta tausagenawasane wesone iꞌabihini, na igabaei guda mwalaꞌina holanai, na nemai iguduꞌauhi, na iꞌabiye yaiyai, ta havena boda iꞌoyaꞌoyamaedi ana higa bolimai tausani hiꞌovi, na mulitai ilivahi hauga habuhabuluna vehabana. 


text:
<pb/>Na hinage tupwana abamiya wasawasa yaꞌitadi aidiyai hiya Yaubada loina imohediꞌo himiyamiya, na hinage tomowaone gadodi mwalona hitomdiꞌo, wuwuna hiya Yeisu ana tauwalo mahalavao na Yaubada yana walo ana tauyewasaeina, aluꞌaluwadi yaꞌitadi, hiya nigele lagulagune yo yana aiwa tagitagine aidiyai hiyapwagogo, na nigele ana veꞌiveꞌilala vahudiyai yo nimadiyai hiyamwauwidi. Hiya teina mwalowoiyena bada hitowoloꞌo, na Besinana baidadi hiloiloina bolimai tausani aidiyai. 


text:
Na taumwalowoi maudoidi mata nigele hiyayawahaiuyo ana higa bolimai tausani hiꞌovi. Teina taumwalowoiwone yadi towolo mugamugaina. 


text:
<pb/>Ta hiya tautowolo mugamugaidi masemaseledi, ainaena mayadi yaliyaya, na mwalowoi bwauna nigele mata hiyalobai, na hesi Yaubada na Besinana yadi taupwaoliwo, na Besinana baidadi mata hivetauloina bolimai tausani aidiyai. Tomodulele yana tapiya 


text:
na ilau baleꞌu maudoina aidiyai habi oyamaedi, tupwadine dova Gogi na Meigogi aidiyai. Ainaena Tomodulele tauꞌaleha maudoidi iꞌatuꞌahaidi habi aleha, adi bagibagili tavahili ahayai, dova namonamo leꞌawai. 


text:
Ainaena baleꞌu maudoina hitauꞌahai ta Yaubada yana tomowao yadi abamiya na dalavane Yaubada ivevelauweiwa himiya gwaigwaipileyei na aiwa alaꞌalahawawalina galewaena iꞌaituluma ta iꞌalaveꞌovidi. 


text:
Eena tauꞌoyamawa Tomodulele, tomowa iꞌoyaꞌoyamaediwa bada higabaenaꞌo dalava alaꞌalahi holanai. Alaꞌalawowoline holanai mwalona lagulagunane na tauwalo mahalava oyaꞌoyamawa higabaediꞌo, na tupwanane ainai hitau tonugaone himuyamuya ahubena yo boniyai aidiyai, na havena iꞌoviꞌovi. Lauvetala yana abaꞌovi 


text:
<pb/>Na yaꞌita ehebo abamiya wasawasa hewahewana na mwalaꞌina, na abamiyane ana taumiyane mehenaena galewa yo baleꞌu hisawali, ta nigele howahowana taꞌitauyoidi. 


text:
<pb/>Na taumwalowoiwo maudoidi yaꞌitadi, mwalaꞌidi yo habuludi, abamiya wasawasane mehenai hitowotowolo, na buki hiꞌaladi, na ehebo hinage buki hiꞌala, iya yawahi ana buki, na taumwalowoi iloinaedi, hava dova mumugadi lelelelena bukiwone aidiyai imiyamiya. 


text:
<pb/>Hiya niꞌu adi tauꞌenowo hilaoma, na Bwebweso ana taumiyao, yo baleꞌu ana taumwalowoiwo maudoidi hilaoma, na ehebo ehebo iloinaedi, hava yadi mumuga dova. 


text:
Ainaena mwalowoi yo Bwebweso igabae aituluwedi dalava alaꞌalahi holanai, na teina dalava alaꞌalahinane neta mwalowoi bwauna. 


text:
<pb/>Na ebe yaiyadiwo nigele yehadi iyalobaidi yawahi bukina ainai igabaedi dalava alaꞌalahina ainai.<pb/>


text:
Ainaena galewa yo baleꞌu miyamiyadi yaꞌitaꞌitadi na hitauꞌaidawani ta hisasawaline, na galewa vauvauna na baleꞌu vauvauna hitaumahalava, na hesi nigele niꞌu. 


text:
<pb/>Na dalava mwalaꞌina veꞌaveꞌahihi yaꞌiꞌitane, iya Yelusalem vauvauna, galewaena iꞌaiꞌaituluma Yaubada ainaena, bada iyepasayaꞌo dova tautawahola waihiuna ipasa, na mwanena baidana hivelau lobaloba. 


text:
<pb/>Na abamiya wasawasa ainaena alinana mwalaꞌina yabenalei, iwalo, ‘Uꞌita teina hauga, Yaubada mayana tomowao himiyamiya, wuwuna iya mata baidanao, na hiya mata yana tomowao. Moiha Yaubada ibom iya baidadi. 


text:
Yaubadane mehelinodi ibaꞌilidi, ta mata nigele mwalowoi, nuwana nuwayababa yo muyamuya yo dou aidiyai iyamahamahalava, wuwuna mumuga miyamiyana bada iꞌoviꞌo.’ 


text:
<pb/>Eena abamiya wasawasa ana taumiyane iwalo, ‘Ginauli maudoidi yaꞌabiye vauvaudi’, na hinage iwalo, ‘Walo teina uleledi, wuwuna walo moiha na howahowana tayemidiyedi’. 


text:
Na hinage iwalo auligau, iwalo, ‘Bada iꞌoviꞌo. Yau abavetuwuni na abaꞌovi na Taumugai yo Taumulita. Na ebe yaiyadiwo hiya gadodi himaguni weꞌaha bidalaena yamohe mohiledi, yawahidi vehabana. 


text:
Na ebe yaiyadiwo Tomodulele hiwahiyala gabaei, mata ginauli namwanamwana aliguwena yamohedi ta yau yadi Yaubada na hiya natuguwao. 


text:
Na hesi hiya nigele tauꞌatepatu na nigele hiyayemidi, na tauveyababa yo tauꞌoiye mwalowoi yo taupwanoliwo yo taubalau, yo aiwa tagitagi tautapwalolowo, yo tauꞌoyamao maudoidi, hiya teina yadi tupwa dalava alaꞌalahina, neta mwalowoi bwauna.’ Yelusalem vauvauna 


text:
<pb/>Eeta tausagenawasaone 7 mwalona muyamuya vedidi 7 adi tauꞌavalao, ehebo aidiyena ilaoma, na iwalo auligau, iwalo, ‘Ulaoma na waihiu yaveꞌitago, neta iya Lami mwanena’. 


text:
<pb/>Na Aluꞌaluwa Veꞌahihi ilauvaigau oya haehae alilina ewanai, na dalava masemaselena iveꞌitagau, yehana Yelusalem, galewaena iꞌaiꞌaituluma Yaubada ainaena. 


text:
Na Yaubada yana wasawasa maselena dalavanane ainai ihinahinali, na dalavanane maselena dova gaima wasawasa alaꞌalawana yo hawahawawalina, na inamanamali dova vihilo masemaselena. 


text:
<pb/>Na dalavanane ana abwalu mwalaꞌina na ewaꞌaliliyai, na ana awaꞌeda adi bagibagili 12, na awaꞌedaone adi tauꞌita avivini tausagenawasao 12, hinage awaꞌedanane aidiyai huhu 12 Isileli aidiyena yehadiyaone hilelediꞌo. 


text:
Abwalu ana waheiwone vehopali. Ehebo tupwa aluwabu ainaena, na ana awaꞌedao tonuga, tupwa bomatu ainaena awaꞌedao tonuga, yalasiyena hinage awaꞌedao tonuga, na tupwa bwauli awaꞌedao tonuga. 


text:
Dalavane mwalaꞌina ana abwalu wahuwahuna, neta gaima namwanamwadi 12 yaiyaidi ewadiyai, na gaimadine aidiyai Lami ana tauyewasao 12 yehadiyaone hilelediꞌo. 


text:
<pb/>Na tausagenawasane aliguwai iꞌaꞌaubabadawa, nimanai abalive goula, na ebeha ainaena dalavane yo ana awaꞌedao yo ana abwalune iliveidi. 


text:
Dalava mwalaꞌina ana daodao yo ana tabataba tupwa vehopali eheꞌehebodi. Eena tausagenawasane yana abalive ainaena dalavanane ilivei, na ana daodao yo ana tabataba yo ana hae maudoina eheꞌehebodi, neta 2400 kilomita. 


text:
Na abwalune ana bado nimanaena ilivei ta ilobai 36 ana bado neta 144 kiubita. Tausagenawasanane nimana dova towaho nimana ana daodao. 


text:
<pb/>Dalava mwalaꞌina ana abwalune gaima wasawasa na namanamalidi aidiyena hiꞌaꞌabine, na dalava holana goula ainaena hiꞌaꞌabine, na hinamanamali dova vihilo. 


text:
Dalavanane ana wahuwahu gaimanaone, gaima wasawasa na namanamalidi aidiyena hiyepasane, wahuwahu mugai ana pasa ehebo gaima wasawasa hewahewana, gaima bwauna ana ita dova giniuba, tonugana yebweyebwelina, na vehopalinane dova mwadaya tayana, 


text:
paibina dova siyae, sikisina hawahawawalina, na sebenina yogeyogena, na eitina dova tavali alaꞌalawana, na naenina magomagolona, na tenina hulehulelena, na lebenina dova niꞌu gibagibana, na tuwelona gibagibana dova nabuꞌa. 


text:
Na dalavane ana awaꞌedao tuwelowone giniuba mwalaꞌidi tuwelo aidiyena hipapaihowaidine, na awaꞌeda ehebo giniuba ehebo ainaena hipaihowai. Na dalavanane ana amwaha maudoina goula aꞌava, inamanamali dova vihilo. 


text:
<pb/>Dalavanane ainai nigele vada veꞌahihi yayaꞌita, wuwuna Taubada iya Yaubada Tauwahiyala alili yo Lami, hiya vada veꞌahihinaede. 


text:
<pb/>Mahana yo waiꞌena nigele adi lowoinana ta hihinali dalavanane ainai, wuwuna Yaubada yana wasawasaena ihinahinali maudoina, na hinage Lami iyemala masele dalavanane ainai. 


text:
Na maselenane ainaena taumiya baleꞌu hilowolowouhi, na baleꞌu ana tauwasawasao yadi wasawasa hivaiyama dalavanane ainai. 


text:
Na dalavanane ana awaꞌedao nigele howahowana ahubenaena higuduidi, na tenem ainai nigele teya boniyai. 


text:
Na nigele howahowana ginauli biꞌibiꞌidi dalavanane ainai hiluwu, dova mumuga vedeba hinihinimayadi yo tauꞌoyamao. Na hesi hiya yehadi hilelediꞌo Lamine yana yawahi bukina ainai mata hiluwu.<pb/>


text:
Eeta tausagenawasane yawahi bwahina iveꞌitagau, bwahinane mehena masemaselena moiha dova vihilo, Yaubada yo Lami yadi abamiya wasawasa ainaena isagesagenama. 


text:
Ta dalavane ana amwaha ahiꞌahipunaena isagesagena dobi. Na bwahine papalina ainai yawahida aiwanao hitowotowolo. Aiwadine ainodi waiꞌena ehebo ehebo vagadi na vagadi, eeta bolimai ehebo holanai maituwelo hiꞌaiꞌaino, na lugunao boda maudoidi baleꞌuwai yadi mulamula. 


text:
<pb/>Na hesi Yaubada ginauliwowa iꞌawa yababaediwa mata nigele dalavanane ainai hiyalobaidi Yaubada yo Lamine yadi abamiya wasawasa ainai himiyamiya, na Lamine yana taupaihowao ainai hipaihowa. 


text:
<pb/>Nigele masigili, na nigele mahana yo lampa, wuwuna Bada yada Yaubada iya taꞌi yadi maselene na mata hiloina vateyai. Yeisu yana laoma 


text:
<pb/>Ainaena tausagenawasane iwalo aliguwai, iwalo, ‘Walo teina moiha na howahowana tayemidiyedi, wuwuna Bada Yaubada ibom Aluꞌaluwana ana taumohe tauwalo mahalavao aidiyai, na yana tausagenawasa ivetamalei na yana taupaihowao aidiyai iveꞌita hava mata muhamuhana imahalavama’. 


text:
<pb/>Na Yeisu iwalo, ‘Amꞌita! Teina hauga na yalaowa, na hiya waloyemidi buki teina ainai adi tauꞌawa abiwo hiyaliyaya’. 


text:
<pb/>Yau Yoni ginauli teina maudoina yabenalediꞌo, na yaꞌitadiꞌo. Teina ginauliwone yabenaledi na yaꞌitadi ta tausagenawasanane aenai yatalupwagogo na yatapwalolo iya ginaulidine iveveꞌitagaune vehabana. 


text:
<pb/>Eeta iwalo aliguwai, iwalo, ‘Havena dova, wuwuna yau taupaihowa bada dova owa na tahidao hiya tauwalo mahalavao, yo hinage hiya buki teina ana tauꞌawa abiwo. Na Yaubada hesi ainai upwagogo.’ 


text:
<pb/>Na hinage iwalo auligau, iwalo, ‘Havena waloyemidine buki teina holanai udawadawanidi, wuwuna hauga bada ilauvahavahaliyaꞌo, 


text:
na ebe hiya tauyababa besiwa mata yababana aidiyai imiyamiya, na ebe hiya yadi mumuga biꞌibiꞌidi besiwa biꞌi ainai himiyamiya, na ebe hiya yadi mumuga namwanamwana besiwa yadi mumuga namwanamwana ainai himiyamiya, na hinage hiya veꞌaveꞌahihidi besiwa veꞌahihi ainai himiyamiya’. 


text:
<pb/>Ainaena Yeisu iwalo, ‘Mata muhamuhana na yalaowa ta ami maiha yavaidiwa ta yaꞌaiyauya alimiyai, dova yami paihowa ana mwalaꞌi, 


text:
Na amyaliyaya ebe yaiyadiwo omiu ami aleꞌo amꞌabiye maseledi, wuwuna omiu mata aiwa ainona yawahida vehabana amꞌaidi, yo hinage dalavanane ana awaꞌedao aidiyena amluluwu. 


text:
Na dalavanane maseleyai ana taumiyao adi ita dova edewa, neta tomowa yadi mumuga biꞌibiꞌidi, yo balabalaudi, yo taumeheꞌayowo, yo tauꞌoiye mwalowoiwo, yo alawai adi tauyemidiwo, yo hinage oyamao adi taunuwalelewo. 


text:
‘Yau Yeisu, na yagu tausagenawasa bada yavetamalenawaꞌo alimiyai, ta ginauli teina iwalowedi tauyemidiwo alimiyai. Yau Deivida wuwuna yo yana huhu ainaena yalaoma, na yau hinage sailohana maselena.’ 


text:
<pb/>Eeta Aluꞌaluwa Veꞌahihi na Lami mwanena hiwalo, ‘Yeisu ulaoma’. Yo yaiyadiwo omiu walo teina ambenalenaꞌo, omiu hinage amwalo, ‘Yeisu ulaoma’. Na hiya gadodi himaguni hilaoma, yo yaiyadiwo hiya nuwanuwadi yawahi bwahina hivai awawai na hinuma. Nigele ana maiha. Abaꞌovi 


text:
<pb/>Omiu walomahalavao buki teina ana taubenaliwo teina ami venuwamwau, ebeha havena yami walowena amyemuyemutulai, mata dova muyamuya buki teina holanai iwalo mahalavaediꞌo Yaubada iyemutulaidi alimiyai. 


text:
Na hinage havena ehebo walomahalavao buki teina ainaena amvaivai vehulu, mata dova ta Yaubada hinage ami aiꞌaiyauya yawahi aiwana ainaena ivai vehulu, na hinage yami abamiya dalavane masemaselena holanai, yo ginauli bagibagilidi namwanamwadi buki teina ainai iwalowediꞌo, alimiyena ivai vehuludi. 


text:
<pb/>Walo teina ana tauꞌabiye mahalava iwalo, ‘Moiha. Teina na yalaowa.’<pb/>‘Dova Bada, ulaoma, owa Yeisu’. 


text:
Yau Paulo Yeisu Besinana yana taupaihowa, yo tauyewasa Yaubada iyogaegau yo imwauwahiyegau na wasa namwanamwana vehabana yawalo mahalava. 


text:
Wasa namwanamwana mwalona Yaubada iwalo yemidiyei yana tauwalo mahalavao aidiyai, ta hileleyaꞌo Buki Veꞌahihi ainai. 


text:
Wasane neta Yaubada Natuna Yeisu Besinana vehabana ibom iyemala tomowa moiha Deivida yana huhu ainaena, 


text:
na mulitai Aluꞌaluwa Veꞌahihi yana wahiyalaena iꞌabiye mahalava neta iya Yaubada Natuna na mwalowoiyena iꞌabiye towolouyoi, ta iveꞌitagita ebeha Yeisu Besinana iya yada Bada. 


text:
Na iya ainaena Yaubada iꞌatemuyamuyaegau ta ivesinuwaigau ebeha Besinana yehana vehabana yavetau yewasa ta ebeha tomowa tupwa maudoidi yemidi awaꞌabina yamugaiyedi. 


text:
<pb/>Na omiu hinage Loma Yaubada bada iyogaegomiuꞌo ta omiu Yeisu Besinana yana boda ainai ammiyamiya. 


text:
Ainaena na yalaulele omiu maudoimiu Loma ainai ana taumiya. Omiu Yaubada ivelauwegomiu ta iyogaegomiu ebeha omiu iya yana tomowao veꞌaveꞌahihimiu. Yaubada Tamada na Bada Yeisu Besinana yadi atemuyamuya yo yadi nuwadaumwali imiya vahaligomiu. Paulo nuwanuwana Loma itauboꞌeyedi 


text:
<pb/>Yaꞌawa yauwedo Yaubada ainai Yeisu Besinana ainaena, wuwuna bagibagilimiu yami yemidi wasana hibenabenalei tupwa maudoina ainai. 


text:
Yaubada ihanapuigauꞌo, hauga maudoina yagu awanoi ainai yanuwanuwatuwuigomiu. Yaubada ibom yana paihowa ainai yatalamyowegau mwalaꞌina Natuna wasana ana guguya vehabana. 


text:
Yagu awanoi Yaubada ainai hauga maudoina ebeha howahowana yalaowa yatauboꞌeyegomiu, ebe teina iya yana nuwatuwu dova. 


text:
<pb/>Wuwuna nuwanuwagu mwalaꞌina yo yaꞌitagomiu, ta Aluꞌaluwa Veꞌahihi yana aiyauya ainaena yaꞌabiye wahiyalagomiu. 


text:
Teina ainaena omiu na yau tavehaguhagu, eeta omiu yami yemidiyena amhaguigau, yau hinage yagu yemidiyena yahaguigomiu. 


text:
Tahiguwao, nuwanuwagu ta amhanapui neta hauga bagibagilidi yagu nuwatuwu ebeha yatauboꞌeyegomiu na hesi nigele howahowagu. Na nuwanuwagu ebeha gamwagamwanimiyai tupwamiu yaꞌabiye nuwabuigomiu ta dova taumiya ganamuli tomowadi gamwagamwanidiyai yaꞌabiye nuwabuidine. 


text:
<pb/>Wuwuna ilowoinanegau ebe boda maudoidi aidiyai yapaihowa, hiya dalava mwalaꞌidi aidiyai himiyamiya, yo hinage nuꞌula adi taumiyao, yo tauhanapuwo, yo hinage taunuwapwanopwanowo. 


text:
<pb/>Wasa namwanamwana ana guguya vehabana nigele yayahinihinimaya, wuwuna Yaubada yana wahiyala ainai imiyamiya ainaena ebe yaiyadiwo hiyemidi ilauyeyawahaidi, mugai ai Yudeya alimaiyai, na omiu taumiya ganamuli mulitai abo alimiyai. 


text:
Eeta moiha, wasa namwanamwana teina iveꞌitagita ebeha yada yemidi aꞌava ainaena Yaubada imwau yedumwalugita ta hauga maudoina mayada yemidi. Wuwuna Buki Veꞌahihi yana walo dova, iwalo, ‘Taudumwaluwo yadi yemidiyena yawahi hilobai’. Tomowa yadi mumuga yababana 


text:
<pb/>Yaubada hinage galewaena yana modiꞌini bada iveꞌitaenaꞌo hiya taumumuga yababa maudoidi aidiyai, wuwuna hiya yadi mumuga yababana aidiyena mumuga dumwaluna hiꞌauꞌauhidi. 


text:
Yaubada ana hanapu bada iꞌabiye mahalavayaꞌo aidiyai, na ibom iveꞌitauyowenaꞌo ta nuwadi bada imaseleꞌo. 


text:
Haugana Yaubada baleꞌu iyemasele, yana mumuga dawadawanidi dova yana alaꞌalawowoli miyamiya vateyaina yo lautowoi haehaedi aidiyena tomowa bada hiꞌitayaꞌo. Eeta nigele howahowana ta tomowa hiwalo, ‘Nigele ayahanapui’. 


text:
<pb/>Na hihanapuiyaꞌo ibom Yaubada, na hesi nigele hiyaveꞌahihi bo ainai hiyaꞌawa yauwedo, ainaena ta nuwatuwu awaꞌawawao aidiyai hiwahiyala, eeta guguyou ana amwahao atedi iꞌoiye mwau. 


text:
Wuwuna Yaubada miyamiya vateyaina nigele hiyawalo vetuvehaeyei, na hesi miyalaena yadi abayemidi ginauli vagadi hipaihowaidi adi ita dova tomowa yo lagulagu yo lowolowo yo lagulagu daladaladi, ta aidiyai hitapwatapwalolo. 


text:
<pb/>Ainaena Yaubada italam ta yadi nuwatuwu biꞌibiꞌidi atediyai himiyamiya hipaipaihowaidi, eeta gamwagamwadiyena taudi hipwanopwanoli mumuga yababana ainaena. 


text:
Wuwuna walomoiha Yaubada vehabana higwaipile oyama vehabana ainaena Yaubada nimaginaulidi aidiyai hitapwatapwalolo, na Tauyemaselediwa nigele hiyawalo vetuvehaeyei, ibom ana noꞌo miyamiya vateyaina. Moiha. 


text:
<pb/>Ainaena Yaubada italam ta yadi nuwatuwudawaniwo yababadine hipaihowaidi, eeta yadi waiwaihiuwone nigele taudi ana yepaihowa moihana ainaena hiyalaulau, na vali mumuga ainaena hilaulau neta yadi taliya waiwaihiuwo baidadiyao hiꞌenoꞌeno. 


text:
Na hinage dova towatowahodi. Veꞌawa auꞌaugelu moihana waiwaihiu baidadiyao hibui ta yadi taliya towatowaho baidadiyao hinuwanuwaleleuyoidi. Taudi ana yepaihowa vedebahinihinimayadi aidiyena ta yababana ana maiha ewanai mata yababana. 


text:
<pb/>Tenem ainaena nigele nuwadi Yaubada ana nuwatuwu hanapu, eeta Yaubada aidiyai italam ebeha nuwatuwu yababana iꞌoiye mwaudi ta ginaulidine nigele iyalowoinanedi, hipaihowaidi. 


text:
Hiya mumuga yababa maudoina iꞌoiye mwaudi, dova tobwatobwa nuwanuwadi yo mumuga yababa yo alomagigili yo oiyemwalowoi yo awapaꞌipaꞌiꞌi yo oyamao yo tauvesosomana yo ulumiyai, 


text:
walo yabayababa yo veꞌaleha Yaubada ainai yo awasewa yo nuwahaehae yo gagasa yo paihowa yababadi adi tauꞌabiye mwalaꞌi, na tamadiyao yo hinadiyao hiꞌawa sewaedi. 


text:
Na hiya yauyaule, ta yadi waloyemidi nigele hiya paihowaidi, na hinage nigele velau yo atemuyamuya aidiyai iyamiyamiya. 


text:
Teina tomowaone Yaubada yana loina hihanapuiyaꞌo ta ebe yaiyadiwo dova himumuga mwalowoi taꞌi ilowoinanedi, na hesi yababanane hipaipaihowai ta ainaena adi geluwo hiveꞌaoꞌaonaedi na hiwalo huluhulidi.<pb/>


text:
Augeluwo havena ami geluwo yadi mumuga vehabana amꞌawa yababaedi, wuwuna ebe amꞌawa yababaedi na omiu hinage mumuga ehebonane ampaipaihowai neta, ambom amꞌawaꞌawa yababaegomiu. 


text:
Na tahanapuiyaꞌo ebeha Yaubada ibom ilowoinanei na taupaihowa yababaone ana dumwaluwena ilauvetalaedi. 


text:
Ainaena augeluwo omiu, ebe vali tomowa amꞌawaꞌawa yababaedi havena amnuwanuwatuwu ebeha Yaubada yana lauvetala mata nigele amyalobai. Nigele! Mata iloinaegomiu hinage, wuwuna mumugane omiu dova ampaipaihowaidi. 


text:
Na havena Yaubada yana velau amꞌawaꞌawa ginauli yabayababaedi, wuwuna iꞌatemuyamuyaegomiu na vehabamiu iꞌalama iꞌita ta ebeha yami yababa ainaena iꞌabiye buigomiu ainai. 


text:
<pb/>Ta omiu yami talinatui yo yami tuluhayaiyai vehabana ami maiha yababana amhiwahiwai ewanai. Eeta haugana Yaubada yana modiꞌini yo yana lauvetala dumwadumwaluna iꞌabiye mahalava ana ahubena ainai ami maiha mata imwalaꞌi alili. 


text:
Tomowa tupwadi amwaha namwanamwana hipaihowai alaꞌalabiliyei ta ebeha Yaubada yana vewasawasa yo veꞌahihi yo velau miyamiya vateyaina hibehaei, ta hiya mata Yaubada yawahi vateyai imohedi. 


text:
Na hesi tupwadi tomowa hiꞌuluꞌuluyaiyai alili ta mumuga namwanamwana hitaꞌwataꞌwataei, na mumuga yababana himulimulitaei, ainaena ebe Yaubada imodiꞌiniyedi mata iloinaedi. 


text:
Eeta yaiyaidiwo mumuga yababana ana taupaihowao mata loina vitaina yo muyamuya mwalaꞌina hilobai, mugai Yudeyao na mulitai abo nigele Yudeyao. 


text:
Na taumumuga dumwalu maudoida mata Yaubada yana vewasawasa yo veꞌahihi yo nuwadaumwali imohegita. Ita Yudeya Yaubada mata iyemaiha mugaiyegita na abo hinage nigele Yudeya. 


text:
<pb/>Na yaiyadiwo howola Mosese yana loina nigele hiyabenalei na mumuga yababana hipaipaihowai mata nigele iyalauvetalaedi yadi yababa vehabana ta maudoidi mata himwalowoi. Dova hinage Yudeyaone hiya bada Mosese yana loina hihanapuiyaꞌo na ebe hilauhapuli mata ilauvetalaedi Mosese yana loinao aidiyena. 


text:
Wuwuna nigele loina ana benali aꞌava ainaena Yaubada iyamwau yedumwalugita na hesi yana loina ana paihowa ainaena. 


text:
Hiya nigele Yudeyaone loinane Mosese ainaenane nigele aidiyai, na hesi hiya yadi nuwatuwuwena hipaihowa hava namwanamwana, neta bada hiya yadi loina. 


text:
Ainaena yadi paihowa aidiyena tahanapui ebeha atediyai loina namwanamwana imiyamiya dova Mosese yana loina, ta hiya yadi mumuga hihanapuidiꞌo neta aiteya yababana na aiteya namwanamwana. 


text:
Wasana namwanamwana, bada yaguguyaenaꞌo alimiyai ta mata lauvetala ana hauga ainai Yaubada Yeisu Besinana iloinaei ta ibom tomowa yada nuwatuwu dawadawanidi vehabadi ilauvetalaegita. Yudeya vehabadi 


text:
<pb/>Na omiu vedova? Ta ambom amꞌabiꞌabihihiyoigomiune na amwalo, ‘Ai Yudeya Yaubada ihaguhagugai na yana loina imohegai Mosese ainaena’. 


text:
Eeta Yaubada yana nuwatuwu bada ahanapuiyaꞌo wuwuna loinanane bada iveꞌitagomiuꞌo, mumuga namwanamwa alilina vehabana. 


text:
Eena ambom amꞌawa hanapuwegomiu ebeha tomowa mehegibugibudi adi taumugaiwo, yo hiya mumuga guguyou ana taumiyao, amꞌabiye maseledi. 


text:
Na yauyauledi yo hedaheda aidiyai amvetauveꞌita, ebeha omiu Mosese yana loina ainaena nuwamasele na walomoiha amvaiyaꞌo. 


text:
Owa uveꞌiveꞌita tomowa aidiyai, na vedova owa? Ebe aidiyai uwalo, ‘Havena aivavali’, na owa, uꞌaiꞌaivavali? 


text:
Na hinage ebe uwalo, ‘Havena ampwanopwanoli’, na owa upwanopwanoli. Na ebe uwalo yau yaubada oyaꞌoyama yataꞌwataꞌwataenaꞌo, na owa yaubada oyaꞌoyamane yana vada tapwalolowai uꞌaiꞌaivavali? 


text:
Omiu amwalo haehae alili amwalo, ‘Mosese yana loina alimaiyai imiyamiya’, na hesi loinanane nigele amyamulitaedi, ainaena yada Yaubada ammwaumwau dobiyei. 


text:
Dova Buki yana walomahalava, iwalo, ‘Omiu Yudeya yami mumuga ainaena nigele Yudeya Yaubada hiꞌawa yabayababaei’. 


text:
<pb/>Na moiha omiu Yudeya Abelaham yana ilaꞌilala hapi taumiyai imiyamiya. Na ebe Mosese yana loinaone ammulitaedi, ilaꞌilalawa hapine ginauli namwanamwana alimiyai, na hesi ebe loinanane nigele amyamulitaedi moiha ilaꞌilalanane alimiyai ginauli awaꞌawawa. 


text:
Na hesi nigele Yudeya Abelaham yana veꞌiveꞌilalane nigele taudiyai iyamiyamiya, na ebe loinadine hiꞌawa abiyedi hiya adi oleya dova ilaꞌilalanane aidiyai imiyamiya. 


text:
Ainaena omiu Yudeya howola abo nigele Yudeya hiwalo meheigomiu, wuwuna Mosese yana loina yo Abelaham yana ilaꞌilalane alimiyai imiyamiya, na nigele loinadine amyamulimulitaedi, na hesi nigele Yudeya bwagana nigele Abelaham yana ilaꞌilalane taudi ainai, Mosese yana loina himulimulitaedi. 


text:
<pb/>Eeta aiteya tomowa ana veꞌiveꞌilala tauna hapi tomowa nimadiyena hipaipaihowai, neta iya nigele Yudeya moiha. 


text:
Hesi Yudeya tomowana moihana neta atenai veꞌiveꞌilalane. Nigele loina lelelelena yana paihowaena na Yaubada Aluꞌaluwana yana paihowaena. Nuwana tomowa teina dova mata nigele tomowa hiyanoꞌowedi, na hesi Yaubada mata inoꞌowedi.<pb/>


text:
Ebe dova, hava ana namwanamwa ita boda teina yehada Yudeya? Na hinage hava ana namwanamwa veꞌiveꞌilala tauda hihapihapidi? 


text:
Ta moiha, ginauli namwanamwadi bagibagilidi alidai himiyamiya. Na ginauli mugamugaina neta Yaubada yana walo alidai imwauwiyaꞌo. 


text:
<pb/>Na ebe Yudeyaone tupwadi nigele hiyayemidi, neta mata vedova? Mata taunuwatuwu bwaubwau vehabadi na Yaubada yana waloyemidi mata nigele iyayemala moiha, bo? 


text:
Mata nigele! Bwagana tomowa maudoidi hiꞌoyaꞌoyama na Yaubada mata nigele iyaꞌoyama. Dova Yaubada yana Buki ainai hilele hiwalo,<pb/>‘Yam walo aidiyai ebeha tomowa hiꞌawa dumwaluwego.<pb/>Lauvetala ainai yam walo hidumwalu ta havena tomowa hiwalo auꞌauhi.’ 


text:
<pb/>Hesi ebe yada mumuga yababa Yaubada yana mumuga namwanamwana iꞌabiye mahalava, na hava vehabana mata ilaumehe sabuwegitane. Nuwana mumugana nigele hiꞌabiye dumwalu, bo? (Teina tomowa yadi nuwatuwuwena yaꞌauꞌaubabadane.) 


text:
Mata nigele. Wuwuna ebe Yaubada nigele yana dumwalu nigele howahowana taumiya baleꞌu ilauvetalaegita. 


text:
Eeta yada veꞌoyaꞌoyamaena mata Yaubada yana vewasawasa yo yana dumwalu taꞌabiye mahalava, hava vehabana na mata veꞌewa tavai ita tauyababa. 


text:
Na nuwana amwaꞌamwaha yababadi ta paipaihowaidi aidiyena na mata Yaubada yana namwanamwa taꞌita lobai, bo? Mata nigele. Tomowa tupwadi teina veꞌitane vehabana na hiwalo sebasebaiyegau. Na ana dumwalu hiya mata veꞌewa hivai. Nigele teya yana mumuga namwanamwana 


text:
<pb/>Ebeha ita Yudeya yada miyamiyane nigele Yudeya yadi miyamiya inamwanamwa gabaei? Nigele! Bada yaveꞌitagitaꞌo ebeha maudoida tauyababa. 


text:
Eeta, tomowa maudoidi bada hilau hapuliꞌo ta amwaha yababana ainai himahalavaꞌo.<pb/>Nigele teya hinage yana paihowa namwanamwana. Nigele alili.<pb/> 


text:
Na awadi hibowa dova magai hoꞌehoꞌena, ta veꞌoyaꞌoyama memenadiyena himahamahalava.<pb/>Hopadiyena yadi walowone dova weso womawomalidi. 


text:
Na ebe aiteya tupwa ainai hilalau, mata ginauli maudoina hiꞌabiye yababadi yo hivenuwayababadi.<pb/> 


text:
<pb/>Na wau tahanapuiyaꞌo Mosese yana loina hava iwalowaloweine neta iwalowalo lawei yaiyadiwo loina alonai adi taumiya aidiyai. Eeta neta ainai na tomowa mata nigele hiyawalo auꞌauhi na Yaubada mata tomowa maudoida ilauvetalaegita. 


text:
Wuwuna mata nigele yaiya teya iwalo, ‘Yaubada mehenai yau yadumwalu wuwuna yana loina hava iwalowalowei maudoina yamulimulitaei’. Loina yana paihowa tomowa ipaihowaidi ta hiꞌitauyoidi ebeha bada hiyababaꞌo. Yaubada imwau dumwaluwegita 


text:
<pb/>Hesi teina hauga Yaubada tomowa imwauye dumwalugitawa iya baidana bada imiya mahalavaꞌo. Iya nigele yana paihowa loina yana tupwa ainai. Bwagana Mosese yana loina yo tauwalo mahalavao teina mumugane hiwaloꞌauligita. 


text:
Yaubada tomowa imwau yedumwalugita yada yemidi ainaena Yeisu Besinana ainai. Teina dova Yaubada ipaihowai maudoida Yeisu Besinana ana tauyemidiwo alidai wuwuna nigele teya ana vagavaga. 


text:
Na hesi Yaubada yana aiyauya veꞌiꞌilaena maudoida imwau yedumwalugita Yeisu Besinana ainaena ta ihahaloigitane. 


text:
Na Yaubada Natuna iꞌaiyauyanei ta ꞌwahinanaena ilauvaigita Yaubada ainai baidada taveꞌauꞌaugelu, neta ebe Yeisu tayemidiyei. Teina Yaubada ipaihowai ta ainaena iveꞌitagita ebeha iya taudumwalu, wuwuna mwalona tomowa yadi yababao iꞌitadiꞌwaidi na iꞌalamaꞌiꞌita ana higa Yeisu Besinana ivetamalenama alidai. 


text:
Eeta teina hauga Yaubada iveꞌitagita ebeha ibom taudumwaluna, ta Yeisu ana tauyemidiwo ita iꞌawa dumwaluwegitai. 


text:
<pb/>Eena vedova, howahowana tawalo haehae ginauli teina vehabana? Nigele taꞌi! Wuwuna yada yemidi aꞌava ainaena iꞌawaꞌawa dumwaluwegita, na nigele loina ana awaꞌabi ainaena. 


text:
Ainaena taꞌita lobai neta tomowa yada yemidiyena Yaubada mata iꞌawa dumwaluwegita, na nigele loina ana awaꞌabi ainaena. 


text:
Yaubada ehebo taꞌi. Ainaena na ita Yudeya imwauye dumwalugita yada yemidiyena, na hinage nigele Yudeya yadi yemidiyena imwau yedumwaluwedi. 


text:
Eeta ebeha teina yemidine vehabana na Mosese yana loina tamwau gabaei, bo? Nigele! Hesi loina ana tupwa ainai tatowolo wahiyala.<pb/>


text:
Na hava mata Abelaham vehabana tawalowei? Abelaham iya tubuda mugamugaina, na hava iya yana ita loba? 


text:
Ebe iya Yaubada imwau dumwaluwei ginauliwone ipaipaihowaidine aidiyena, howahowana vehabadi iwalo haehae, na hesi havena Yaubada mehenai. 


text:
Wuwuna Buki Veꞌahihi iwalo, ‘Abelaham Yaubada iyemidiyei, ta yana yemidi ainaena Yaubada ivahili ta iya tomowa dumwadumwaluna’. 


text:
<pb/>Towaho ipaihowa neta ana maiha himohemohei, ta nigele hiyawalowei ebeha dova ana aiyauya, na hesi yana alaꞌiꞌiwahi ana maiha. 


text:
Ainaena ebe yaiya tomowa nigele yana paihowa na hesi Yaubada iyemidiyei neta iya tauyababao inuwanuwahamuidi. Neta tomowane yana yemidi vehabana na Yaubada iꞌawa dumwaluwei. 


text:
Na mwalona bada Deivida iwaloꞌo haugana tomowa teya Yaubada iꞌawa dumwaluwei nigele yana paihowaena na hesi yana yemidiyena. Eeta yana yaliyaya vehabana iwalo:<pb/> 


text:
<pb/>Teina yaliyayane Deivida iwawaloweine tomowa hibom taudi hapihapidi veꞌiveꞌilaladi vehabadi, bo? Nigele alili! Hiya hinage nigele taudi veꞌiveꞌilaladi aidiyai. Eeta bada awalowenaꞌo awalo, ‘Abelaham Yaubada iyemidiyei ta yana yemidi vehabana Yaubada ivahili iya tomowa dumwadumwaluna’. 


text:
Maivihana teina laulaune ivevetuwunine? Howola nigele Abelaham yana veꞌiveꞌilala hiyamwauwi bo bada himwauyaꞌo na ivevetuwunine? Howola nigele Abelaham yana veꞌiveꞌilala hiyamwauwi na teina laulaune ivevetuwunine. 


text:
Neta haugane nigele veꞌiveꞌilala hiyamwauwi na veꞌiveꞌilalane ebeha iꞌabiye mahalava neta yana yemidi vehabana na Yaubada ivahili iya tomowa dumwadumwaluna. Teina ainona neta yaiyadiwo maꞌadi veꞌiveꞌilalao na hiyemidi ebeha Yaubada imwaumwau yedumwaludi, hiya Abelaham adi mumuga. 


text:
Hiya mayadi veꞌiveꞌilalao neta Abelaham adi mumuga, na yemidinane ainai himiyamiya na himulimulitaei dova Abelaham yana yemidine mulitai abo veꞌiveꞌilalanane ivavaine. Yemidiyena Yaubada yana waloyemidi tavai 


text:
<pb/>Yaubada Abelaham iwalo yemidiyei ebeha mata mayana huhuwo baleꞌu maudoina hiloina. Na yana waloyemidi neta nigele yana awaꞌabi loina vehabana ainaena, na hesi yemidiyena awadumwalu ilobai Yaubada ainaena. 


text:
Eeta, ebe Yaubada yana waloyemidi loina ana awaꞌabi ainaena, neta mata yada yemidi nigele ainona, yo hinage Yaubada yana waloyemidi nigele ainona. 


text:
Wuwuna loina ainaena Yaubada yana modiꞌini ilawelawenama. Na havaidova ainai nigele loina neta ainai nigele loina ana awasewa. 


text:
<pb/>Eeta neta waloyemidine ita tauyemidiwo alidai imiyamiya. Teina vehabana na waloyemidine yana wahiyala imiya geyoꞌawa Abelaham tubunao aidiyai neta yana veꞌiꞌila nigele maihana. Ita nigele tauꞌawa abi tayabom alidai na hiya hinage loina nigele hiyabenabenalei na hiyemidi dova Abelaham iyeyemidine. Ainaena Abelaham iya maudoida ada mumuga mugamugaina. 


text:
Dova Yaubada yana Buki ainai iwalo, ‘Yavesinuwaigoꞌo ta owa baleꞌu maudoina tubudi’. Abelaham Yaubada iyemidiyei. Ibom Yaubada taumwalowoi adi tauꞌabiye towolouyo, na hinage hava nigele iyamiyamiya howahowana iwalo na himahalava. 


text:
<pb/>Abelaham iyemidi na inuwatuwuhae. Bwagana nigele teya nuwatuwuhae ana aino iyaꞌita, na hesi dalava maudoida iya ada mumuga. Dova Buki yana walo, ‘Tubumwao adi bagibagili mata dova utui adi bagibagili’. 


text:
Eeta, Abelaham bada ana bolimai muhamuhana na 100 na hesi yana yemidi nigele iyatapiya haugana inuwatuwui tauna bada imwalowoiꞌo yo hinage mwanena Sela nigele howahowana na heda ilobahi. 


text:
Na yana yemidi nigele iyalaugabaei eeta Yaubada iwalo yemidiyei ebeha havena inuwanuwatuwu bwaubwau. Na hesi yemidi wahiyala ainaena iꞌoiye mwau ta Yaubada iwalo vetuvehaeyeine. 


text:
ita hinage maudoida vehabada hilele. Ebeha mayada yemidi Yaubada ainai, iya yada Bada Yeisu mwalowoiyena iꞌabiye towolouyoi mata ivahiligita ita tomowa dumwadumwaluda. 


text:
Na ita yada yababao vehabana Yeisu hiyemwalowoi, na mwalowoiyena Yaubada iꞌabiye towolouyoi, ta ainaena ebeha iꞌabiye dumwalugita Yaubada mehenai.<pb/>


text:
Ainaena teina hauga yada yemidiyena bada Yaubada imwau yedumwalugitaꞌo ta Yaubada baidada tanuwadaumwalu yada Bada Yeisu Besinana ainaena. 


text:
Ta yemidiyena Yeisu iya iluwuwegita Yaubada yana veꞌiꞌila alonai ta wau tamiyamiya. Na Yaubada yana wasawasa veꞌalona tahaꞌwai mayada yemidi diꞌwaena tayaliyaliyayai. 


text:
Na alamaꞌiꞌita iya Yaubada yana mumuga namwanamwa ilawelawenama. Na mumuga namwanamwana iya yemidi miya haꞌwana ilawelawenama. 


text:
Nuwatuwuhaene teina nigele teya nuwaꞌuvali ainai iyamiyamiya, wuwuna Yaubada yana velau ilauꞌatuhiwai atedai Aluꞌaluwa Veꞌahihi ainaena neta iya yana aiyauya. 


text:
<pb/>Haugana ita howola tapitapiyada Besinana imwalowoi yada yababao vehabadi mahananane ivevesinuwaiwa ainai. 


text:
Ginauli oloꞌololona ebe yaiya imwalowoi taudumwalu vehabana. Nuwana mata dova ta tomowa teya iꞌatepatu ta imwalowoi tomowa namwanamwana vehabana. 


text:
Hesi Yaubada iveꞌitagita yana velau ana mwalaꞌi haugana ita howola tauyababa neta Besinana yana mwalowoi ainaena. 


text:
<pb/>Iya ꞌwahinana yana sagena vehabana imwau yedumwalugita Yaubada baidada ainaena ta hanapui iliꞌilimani Yaubada yana modiꞌini mata nigele tayaveꞌalo wuwuna Besinana bada imwalowoiꞌo vehabada. 


text:
Eeta moiha, mwalona ita Yaubada ana alehao na hesi natuna yana mwalowoi ainaena bada taveꞌauꞌaugeluꞌo. Ta teina haugane ita Yaubada ana geluwo eeta Besinana yana yawahaiyena mata ilivahigita. 


text:
Hesi neta nigele ibom, ita hinage tayaliyaya wuwuna hava Yaubada ipapaihowaine yada Bada Yeisu Besinana ainaena ta hauga teina Yaubada ainai taꞌawa auꞌaugeluyo. Adam na Besinana 


text:
<pb/>Mugai mumuga yababana ilaoma baleꞌuwai ehebo towaho ainaena, na yana yababa ainaena mwalowoi baidana ivaiyama, eeta ainona neta mwalowoi idabalala tomowa maudoida alidai, wuwuna maudoida taumumuga yababa. 


text:
Na mwalona Mosese yana loina nigele baleꞌuwai hiyamiyamiya, yababa imiyamiya, na hesi Yaubada nigele tomowa iyaꞌawa yababaedi wuwuna nigele loinanane aidiyai. 


text:
Eeta, Adam yana haugai ana higa Mosese yana hauga ainai mwalowoi iloina tomowa maudoidi aidiyai. Bwagana hiya yaiyadiwo nigele hiyalauhapuli dova Adam ipapaihowaine haugana Yaubada yana loina iꞌawa sewaedine na hesi mwalowoi iloinaedi. Towaho mata mulitai ilalaoma neta ana oleya dova Adam. 


text:
<pb/>Na hitau bwauwone nigele eheꞌehebodine wuwuna Yaubada yana aiyauya nigele dova Adam yana lauhapuli. Moiha neta tomowa maudoina himwalowoi wuwuna ehebo towaho yana lauhapuli ainaena. Na hesi Yaubada yana veꞌiꞌila imwalaꞌi alili na hinage yana aiyauya tomowa bagibagilidi aidiyai ehebo towaho yana veꞌiꞌila ainaena neta Yeisu Besinana. 


text:
Na tenem ehebo ana vagavaga gamwagamwai neta Yaubada yana aiyauya na towaho ehebo yana lauhapuli. Lauhapuline tuluhanai yababa veꞌewana ana lauvetala ilalaomane na hesi lauhapuli bagibagilidi tuluhadiyai aiyauya ainona Yaubada imwau yedumwalugita. 


text:
Eeta, towaho ehebo taꞌi yana yababa ainaena mwalowoi ivetauloina towaho ehebo yana yababa ainaena. Na hesi towahone bwaunane yana paihowa iwahiyala alili, ibom Yeisu Besinana Yaubada yana veꞌiꞌila imohe vehulugita nigele iꞌawa maimaiha, na hesi imwau yedumwalugita iya baidada. Ta mata aiyawasi ainai Yeisu Besinana ainaena taloina. 


text:
<pb/>Ainaede tahanahanapui ebeha ehebo towaho yana yababa ainaena na tomowa maudoida lauvetala veꞌewana taveveꞌalone. Dova hinage ehebo towaho yana paihowa dumwaluna ainaena howahowana tomowa maudoida ilivahigita, na Yaubada iꞌawa namwanamwaegita na yawahi vateyai imohegita. 


text:
Eeta ehebo towaho yana loina hoꞌe ainaena tomowa maudoidi hiyababa, na hinage ehebo towaho yana awaꞌabi ainaena tomowa maudoidi iꞌabiye maseledi ta Yaubada iꞌawa dumaluwedi. 


text:
<pb/>Moiha, hauganane Mosese yana loina imahalava, yababa imwalaꞌi, na haugana yababa imwalaꞌi alili Yaubada yana veꞌiꞌila imwalaꞌi diꞌwa. 


text:
Ainaena tahanapuiyaꞌo ebeha yababa ainona neta mwalowoi iwahiyala tomowa aidiyai, na Yaubada yana veꞌiꞌila ainona iwahiyala alili, eeta imwau yedumwalugita iya baidada na yawahi vateyai tavai yada Bada Yeisu Besinana ainaena.<pb/>


text:
Yede hava mata tawaloweine? Ita ebeha mumuga yababana ainai besiwa tamiyamiya na Yaubada yana veꞌiꞌila alidai imwalaꞌi, bo? 


text:
Nigele alili! Ita tamwalowoiꞌo yada yababao miyamiyadi ainaedi nigele howahowana talautowoi na vedova ta mata tamiyamiya alabili yababa holanai? 


text:
Wuwuna tahanapui neta haugana bapitaiso tavavaine, yada veꞌehebo Yeisu Besinana baidada hinage bapitaiso ainaena tamwalowoi toyatoyawa. 


text:
Ainaena haugana ta bapitaiso neta Besinana baidada tamwalowoi, ta hiyemagai eheboigitaꞌo. Teina vehabana na Besinana Tamana yana wasawasaena mwalowoiyena iꞌabiye towolouyoi neta dova hinage ita mata yawahi vauvauna ainai tamiya ilimani. 


text:
<pb/>Na ita bada yana mwalowoine alonai taveꞌeheboꞌo. Eeta mata iya yo ita taveꞌehebo yana towolouyo ainaena. 


text:
Tahanapuiyaꞌo neta ada lautowoi miyamiyadi bada Besinana baidana hiveꞌabahi oviyediꞌo. Eeta tauda adi lautowoi biꞌibiꞌidi yadi wahiyala bada ibohoidiꞌo ta mata nigele yababa ainai tavetaupaihowa. 


text:
Wuwuna tahanapuiyaꞌo neta Besinana mwalowoiyena itowolouyoꞌo ta mata nigele hinage iyamwalowoiuyo. Mwalowoi yana wahiyala iya ainai bada iꞌoviꞌo. 


text:
Besinana maiꞌehebo imwalowoi eeta yababa yana wahiyala iya ainaena bada iꞌoviꞌo ta wau livahine imiyamiyane neta Yaubada vehabana imiyamiyane. 


text:
Ainaena ita yababa ana tupwa ainai tavahiliuyoigitaꞌo neta bada tamwalowoiꞌo na Yeisu Besinana ainaena Yaubada vehabana tamiyamiya. 


text:
<pb/>Yababa havena amtalatalamwei ta taumiu yana paihowa biꞌibiꞌidi iloiloinaegomiu ta yadi nuwalelewo ammulimulitaedi. 


text:
Havena taumiu yaunao amtalatalamwedi ta tau ana yepaihowa yababana vehabadi. Na hesi Yaubada ainai amtalamwegomiu dova tomowa mwalowoiyena iꞌabiye yawahaigomiu. Yaubada ainai maudoina amtalamwedi ta iya mumuga dumwalu vehabana iyepaihowagomiu. 


text:
Yababa havena iloiloinaegomiu, wuwuna Yaubada yana veꞌiꞌila ammiyamiya, na nigele yana loina ainaena. Dumwalu ana taupaihowao 


text:
<pb/>Yede mata vedova? Howahowana yababa tamulitaei wuwuna nigele Mosese loinaena tayamiyamiya na Yaubada yana veꞌiꞌilaena ilivahigita, bo? Nigele alili! 


text:
Tahanapui iliꞌilimani neta ebe tauloina teya ainai tatalamyowegita ebeha tavetaupaihowa moihana ita neta tauloinane taꞌawaꞌawa abiyeine. Ebe yababa ainai tatalamyowegita mata tamwalowoi na ebe Yaubada taꞌawa abiyei mata imwau yedumwalugita. 


text:
Hesi Yaubada yaꞌawa yauwedowei wuwuna mwalona yababa iyepaihowagomiu na wau veꞌita teya ana ita amvai ta veꞌitane ainai yami nuwatuwu holadiyena amꞌawa abiyei. 


text:
<pb/>Yaiyadiwo tomowa hiꞌauꞌaubabada alimiyai neta dova yau yaꞌauꞌaubabada vetaupaihowa vehabana wuwuna yami hanapu nigele iyamwalaꞌi. Mwalona taumiu yaudiyao tupwadi amtalamwedi ta amyepaihowadi miya biꞌibiꞌidi ta yababadi aidiyai ta yababana iyepaihowagomiu. Howahowana dova wau, taumiu yaudiyao amtalamwedi ta amyepaihowadi mumuga dumwaluna ainai ta miya veꞌaveꞌahihina vehabana amvetaupaihowa. 


text:
Neta mumugaone wau tahinimayaedi. Hesi mwalona tapaipaihowaidi hava namwanamwana aidiyena talolobaidine. Neta mumugaone tapaipaihowaidine tuluhanai mata mwalowoi taveꞌalo. 


text:
Hesi wau yababa yana paiyena Yaubada ivaivehulugita ta ita Yaubada yana taupaihowao. Yada vetaupaihowa maihana mata miya veꞌaveꞌahihina iya ainai talobai ta tuluhanai mata aiyawasi vateyai taveꞌalo. 


text:
Wuwuna yababa ana maiha neta mwalowoi, na hesi Yaubada yana aiyauya nigele maihana, neta yawahi vateyai yada Bada Yeisu Besinana ainai.<pb/>


text:
Tahiguwao, hava ebeha mata yawalowei neta amhanapui iliꞌilimaniyaꞌo wuwuna maudoimiu Mosese yana loina amhanapuiyaꞌo. Loinane neta tomowa iloiloinaei ana higa tomowane yawahina baleꞌuwai iꞌovi. 


text:
Abaꞌita dova waihiu tawatawaholana. Loinaena mata waihiune mwanena ainai imiyamiya ana higa towahone imwalowoi. Hesi ebe towahone imwalowoi mata loina waihiune ipapaiyepatune towahone ainai bada ilotahoꞌeꞌo. 


text:
Ainaena ebe mwanena howola mayawahina na waihiune teya towaho baidana himiyamiya neta mata iya yehana taumeheꞌayo. Hesi ebe mwanena imwalowoi mata loinanaena iya nigele pai ainai iyamiyamiya ta mata nigele yehana taumeheꞌayo ebe towaho teya itawaholai. 


text:
<pb/>Tahiguwao, howahowana hinage dova ita. Loina ainai ita bada tamwalowoiꞌo Besinana Tauna ainaena wuwuna ita Besinana tauna yaunao. Na iya mwalowoi ainaena Yaubada iꞌabiye towolouyoi ta ita iya ainaena ebe taꞌaino iliꞌilimani Yaubada vehabana. 


text:
Wuwuna haugana tabom yada nuwatuwuwena tamiyamiya neta loina ada lautowoi holadai biꞌibiꞌidi iꞌoiꞌoiye mwahalidi ta hipaipaihowa ta ebeha taꞌaino iliꞌilimani mwalowoi vehabana. 


text:
Na hesi wau loinanane yana pai ainai bada tamiya wahiꞌo, wuwuna mwalona loinanane iꞌabi avivinigitane bada tamwalowoi gabaenaꞌo. Ainaena taꞌita nigele loina miyamiyana lelelelena ainai tayapaipaihowa na Aluꞌaluwa Veꞌahihi mayawahina vauvauna ainai tapaipaihowane. Loina na yababa 


text:
<pb/>Ainaena hava mata tawaloweine? Ebeha loinaone neta yababadi, bo? Nigele! Na hesi ebe nigele loina, mata nigele yababa yayahanapui. Ebe nigele loina teina dova iyawalowei iwalo, ‘Hava tomowa teya ainaena havena unuwanuwaleleyei’, mata nigele yayahanapui neta nuwalele tenem dova imiyamiya. 


text:
Hesi loina teina ainaena na yababa yana hawahawaga ilobai ta nuwalele aiduma ana ita vagana ateguwai imahamahalava. Ebe nigele loina mata yababana nigele ana ita yayahanapui. 


text:
Yau hinage mwalona loinane nigele yayahanapui neta mayagu yaliyaya yamiyamiya. Na hesi haugana loinane yahanapui ta yababa iveꞌita lobaigau ta yau yanuwayababa. 


text:
Eeta Mosese yana loina neta ginauli veꞌaveꞌahihina, ta loinane ana aubabada neta idumwalu yo inamwanamwa ta iya ainai veꞌaveꞌahihina. 


text:
<pb/>Yede teina loinane namwanamwanane mwalowoi ivaivaiyama aliguwai, bo? Nigele alili. Yababana iya yagu mwalowoi ivaivaiyama. Na hava namwanamwana ainaena mwalowoi ipaipaihowa holaguwai neta ebeha yababana iꞌabiye mahalava neta yababana. Eeta loinane ainaena ebeha iꞌabiye mahalava neta yababa moiha iyababa vateyai. Aluꞌaluwada na tauda yadi paihowa 


text:
<pb/>Mosese yana loinane bada tahanapuiyaꞌo ebeha Yaubada ainaena, na yau neta tomowa mohili ta taugu yana nuwaleleyena yamiyamiya yo yababana ainai yapaipaihowa. 


text:
Eena nigele yayanuwamasele hava vehabana ginaulidine yapapaihowaidine, wuwuna hava yataꞌwataꞌwaediꞌo besiwa yapaipaihowaidi, na hesi hava nuwanuwagune nigele yayapaipaihowaidi. 


text:
Eeta, Mosese yana loinane yaꞌawa moihaei, wuwuna yababa yapaihowaiyaꞌo nigele namwanamwana aliguwai. 


text:
Yahanapuiyaꞌo ebeha nigele teya mumuga namwanamwana tauguwai iyamiyamiya, eeta mumuga namwanamwana nuwanuwagu na hesi nigele howahowagu yapaihowai. 


text:
Ainaena, nuwanuwagu mwalaꞌina yamumuga namwanamwa na hesi nigele howahowagu, wuwuna yababa howola yapaipaihowai. 


text:
Teina ainaena tahanapui ebeha yababanane yapaipaihowaine nigele yau aliguwena, na hesi lautowoi yababana ateguwai iya yana paihowa, 


text:
<pb/>Ginauli teina hiveꞌita iliꞌilimanigau ebeha hava namwanamwana nuwanuwagu yapaihowaidi, na hesi yababa ihaꞌwahaꞌwa ta mata bada yapaihowai. 


text:
na hesi vali loinao aidiyena taugu maudoina iloiloinaegau, hauga maudoina lautowoi yababana ateguwai iwahiyala alili ta yagu nuwatuwu namwanamwadi iꞌabiꞌabiye tapiyadi, na taugu yana paihowa yababana ainaena pai yo mwalowoi yalobalobaidi. 


text:
Moiha yau tomowa ate muyamuyagu! Teina nuwalelene taugu ilawelawei mwalowoi ainai na mata yaiya ihaloigaune? 


text:
Na hesi taꞌawa yauwedo Yaubada ainai wuwuna yada Bada Yeisu Besinana ihaloigauꞌo. Ainaena yagu miya teina dova yau ategu yatalamwei moiha Yaubada yana loina yapaihowai, na hesi taugu nuwanuwana loina yababana yapaihowai.<pb/>


text:
Besinana Yeisu baidada, ainaena Yaubada Aluꞌaluwana yana wahiyalena yababa yo mwalowoi yadi loina aidiyena ilivahigitaꞌo, ta yawahi vauvauna talobaiyaꞌo. 


text:
Livahine teina Mosese yana loinane nigele howahowana, wuwuna ada lautowoi tapitapiyana, ainaena Yaubada livahine ipaihowai, neta Natuna moiha italamwei idobima baleꞌuwai ana oleya dova ita tauyababa tauda iliꞌwa, na yada yababa vehabana ipwaoliuyowei ta yada yababaone iwahiyala gabaedi, 


text:
eeta teina hauga Yaubada Aluꞌaluwana yana hagu ainaena howahowana loina dumwadumwaluna tamulitaei, na nigele ada lautowoi tapitapiyana ainaena. 


text:
<pb/>Wuwuna ebe yaiyadiwo adi lautowoi tapitapiyana himulimulitaedi neta hibom vehabadi hinuwanuwatuwu, na mumugane ainaena mwalowoi hilobalobai, na yaiyadiwo ebe Aluꞌaluwa Veꞌahihi himulimulitaei, hiya Yaubada yana nuwatuwu hipaipaihowai, adi maiha neta yawahi namwanamwana yo miyadaumwali. 


text:
Na ebe ada lautowoi tapitapiyana tamulitaei, neta bada Yaubada taveꞌaveꞌalehaei, ainaena nigele howahowana yana loina tamulitaei. 


text:
<pb/>Na hesi omiu Yaubada Aluꞌaluwana iloiloinaegomiu yo hinage alimiyai imiyamiya, ainaena ambom ami lautowoi tapitapiyana nigele iyaloiloinaegomiu. Eeta ebe yaiya nigele Besinana Aluꞌaluwana ainai iyamiyamiya, iya nigele Besinana yana boda. 


text:
Eeta moiha, tauda mwalomwalowoidi mumuga yababa ainaena, na ebe Besinana alidai imiyamiya, aluꞌaluwada nigele howahowana imwalowoi, na hesi mayawahida tamiya namwanamwa, wuwuna bada iꞌabiye dumwalugitaꞌo. 


text:
Yaubada Aluꞌaluwana Yeisu mwalowoiyena iꞌabiye towolouyoi, eeta ebe alimiyai imiyamiya, mata Yaubada Aluꞌaluwanane ainaena taumiu mwalomwalowoidi alimiyai yawahi vauvaudi iꞌaiyauya. 


text:
Mata dova ta tamwalowoi, na hesi ada lautowoi tapitapiyana tataꞌwataꞌwataei na Yaubada Aluꞌaluwana tamulitaei ta ebe Aluꞌaluwanaena ada lautowoi tapitapiyana taꞌoiye mwalowoi, ta ebe yawahi namwanamwana talobai. 


text:
Wuwuna Aluꞌaluwane Yaubada imomohegitawa nigele ebeha ipaihowaigita ta mayada meheuhi tapaihowa. Na hesi Aluꞌaluwane ipaihowaigita ta ita Yaubada natunao yo Aluꞌaluwane yana alaꞌalawowoliyena tayoga Yaubada ainai na tawalo, ‘Aba, Tamamai’. 


text:
Yo hinage Aluꞌaluwanaena aluꞌaluwada hanapu imohedi ta ebe tahanahanapui ebeha ita Yaubada natunao. 


text:
Ebe ita Yaubada natunao mata Besinana baidada awanamwanamwa talobai Yaubada ainaena. Na hesi tamuya dova Besinana yana muya ta ebe wasawasa talobai dova Besinana yana wasawasa. Vewasawasa mehedai 


text:
<pb/>Muya teina hauga talobalobai yanuwatuwui ebeha nigele ginauli mwalaꞌina, wuwuna miya wasawasa howola abo talobai, neta namwanamwa alilidi, 


text:
wuwuna Yaubada yana yemaselewo maudoidi hihaꞌwahaꞌwa nuwanuwadi mwalaꞌina ebeha natunaone iꞌabiye mahalavagita ta hiꞌitagita. 


text:
Na Yaubada yana yemaselewo nigele yababadi, na iloinaedi ta teina hauga hiveginauli awaꞌawawa, na hesi yana yemaselewone maꞌadi yemidi hihaꞌwahaꞌwa mata ivedumwaludi. 


text:
Wuwuna howola abo Yaubada iꞌabiye vauvaudi ta havena hipwahapwaha, na yadi miya namwanamwana imohedi, dova ita natunaone na yadi vewasawasa hiveꞌalo. 


text:
<pb/>Tahanapuiyaꞌo neta Yaubada yana yemaselewo hauga maudoina adi muyamuyao aidiyena hisidasida, dova waihiu ana muyao labalaba ainai. 


text:
Na ita hinage Aluꞌaluwa Veꞌahihi lautowoi namwanamwana habuluna taꞌi imohemohegita na mulitai abo miya namwanamwana moiha talobai, ainaena teina taꞌi maꞌada muyao tasidasida na tahaꞌwahaꞌwa, aiteya hauga ainai tauda iꞌabiye vauvau, na iꞌawa natuna moiha alidai. 


text:
Hauga teina yemidiyena ta haꞌwahaꞌwa neta ada livahi ainona ebeha taꞌita. Wuwuna neta yada nuwatuwuhae nigele tayaꞌita lobai. Moiha, howola nigele tayaꞌita ginauli hava taꞌitaꞌitadine neta vehabana havena tanuwanuwatuwu mugai. 


text:
Na ebe yada nuwatuwuhae ainona nigele tayalobai, bada besiwa mayada alamaꞌiꞌita tahaꞌwahaꞌwa ana higa taꞌita lobai. 


text:
<pb/>Aluꞌaluwa Veꞌahihi hinage yada tapiya aidiyena ihaguhaguigita, wuwuna yada awanoi aidiyai nigele tayahanapui vedova mata taꞌawanoine. Hesi Aluꞌaluwa Veꞌahihi ibom ateda yana sida ainaena na Yaubada ainai iꞌawaꞌawanoi vehabada nigele howahowana tawalowei. 


text:
Yaubada ibom ateda iꞌita yayahidiꞌo na ihanapuidiꞌo hava Aluꞌaluwa Veꞌahihi inuwanuwatuwuine. Wuwuna ita yana tomowa veꞌaveꞌahihida eeta Aluꞌaluwa Veꞌahihi iꞌawaꞌawanoi vehabada Yaubada yana nuwatuwuwena. 


text:
<pb/>Tahanapuiyaꞌo neta yaiyadiwo Yaubada tavelauwei yo ita yaiyadiwo yana nuwatuwuwena na iyogayogaegita mata ginauli maudoidi vehabada imwau iliꞌilimanidi. 


text:
Ainaena yaiyadiwo ita iyogaegitaꞌo bada iwalo yemidiyegitaꞌo ebeha natunao, bada dova natunane, eeta ibom ada tautuwa na ita maudoida tahinao. 


text:
Yaubada ivesinuwaegita ta iyogaegita na iꞌawa dumwaluwegita yo hinage yada abamiya wasawasa imohemohegita. Yaubada yana velau 


text:
<pb/>Moiha, Yaubada yana velaune vehabana nigele howahowana hava tawalowei, wuwuna ebe Yaubada baidada na ihaguhaguigita nigele howahowana yaiya iveꞌalehaegita. 


text:
Na Yaubada Natuna moiha nigele iyanuwavi, na hesi italamwei maudoida vehabada, ainaena ginauli maudoina hinage howola abo imohe awawaigita. 


text:
Ainaena nigele howahowana yaiya teya iveꞌewaigita wuwuna Yaubada bada ivesinuwaegitaꞌo yo iꞌawa dumwaluwegitaꞌo. 


text:
Na hinage nigele howahowana yaiya ebeha lauvetala veꞌewana alidai imwauwi, wuwuna Besinana Yeisu imwalowoiꞌo vehabada na mwalowoiyena itowolouyo, ta teina hauga Yaubada nima tautuwanai imiyamiya, na vehabada iꞌawaꞌawanoi. 


text:
Eeta nigele teya ginauli howahowana Besinana yana velau alidaena iwaheigita, vitaiwone dova, walosebasebai yo muya yo alomagigili yo vahali yo wewelohe yo silahe yo mwalowoi. 


text:
Wuwuna Buki Veꞌahihi ainai waloyemidi ehebo iwalo:<pb/>‘Ahubena ehebo ehebo aidiyai yam paihowa vehabana na abamwalowoi ainai atowotowolo, dova sipi ainai guyau habi oiyemwalowoidi’. 


text:
Na hesi ginauli maudoina teina aidiyena tawahiyala alili, wuwuna Besinana yana velau yo yana hagu alidai imwalaꞌi. 


text:
Bada yahanapuiyaꞌo moiha neta nigele teya ginauli howahowana Yaubada yana velau alidaena ivai vehuludi, ita mayawahida yo mwalomwalowoida, yo hinage tausagenawasao yo Tomodulele maꞌana geluwo yadi paihowao aidiyena, hauga teina ainai yo hauga ilalaoma aidiyai. 


text:
Yo tauloinao galewai bo baleꞌuwai yadi wahiyalaena, wuwuna nigele teya yaiya howahowana Yaubada yana velaune yada Bada Yeisu Besinana ainaena, ivaivehulu alidaena.<pb/>


text:
Yawalo dumwalu alimiyai, yau Besinana baidagu na nigele yayaꞌoyaꞌoyama, neta yagu huhu Isileli vehabadi nuwagu iyababa mwalaꞌina, ainaena hauga bagibagilina ategu imuyamuya vehabadi. Yagu walomahalava teina Aluꞌaluwa Veꞌahihi ihanahanapui neta walo moiha. 


text:
Bada ebe vehabadi na Yaubada yana awayababa alonai yamiyamiya ta Besinana vehabadi iveꞌahagau ta hiya yagu huhuwo hivebesinana. 


text:
Wuwuna hiya Yudeyaone ivesinuwaidi ta hiya natunao yo aidiyai yana wasawasa iꞌabiye mahalava. Yana waloyemidi ipaihowa hiya baidadi ta Mosese yana loina imohedi. Hiya walovetuvehae moiha aidiyai yo Yaubada yana waloyemidi hivaiyaꞌo. 


text:
Babada mugamugaidi aidiyai, hiya dova Abelaham yo Aisake yo Yakobo na mulitai yadi huhu ainaena Besinana imahalava. Eeta ginauli teina vehabadi Yaubada ibom imwalaꞌi alili tawalo vetuvehae hauga maudoina. Moiha. 


text:
<pb/>Nigele Yaubada yana waloyemidi iyabeꞌu wuwuna Isileli tomowadi maudoidi nigele Yaubada yana tomowao. 


text:
Eeta moiha, nigele Abelaham yana huhu maudoina Yaubada iyaꞌawa natunaedi, wuwuna Yaubada iwalo, ‘Yam huhuwo Aisake natunao ainaena’, mata nigele Aisake tahina ainaena. 


text:
Eeta teina ana nuwamasele iveꞌitagitaꞌo moiha ebeha Yaubada natunao nigele Abelaham yana huhu ainaena, na hesi Yaubada yana waloyemidi ainaena. 


text:
Wuwuna mwalona Yaubada Abelaham ainai iwalo yemidi, iwalo, ‘Howola abo hauga yawalowei ainai, yalau gwaipilema na natum towahona yamohego, mwanemne Sela ainaena’. 


text:
na mulitai abo Lebeka ilabalaba, Yaubada iwalo auli, iwalo, ‘Ebe natumwone ulabahidi alomauna ivetauloina tautuwa ainai’. Teina ainai tahanapui moiha ebeha hedahedadaone nigele yadi paihowa namwanamwana bo yababana aidiyena iyavesinuwaedi na hesi yana waloyemidi ainaena, wuwuna Yaubada nigele tomowa yadi paihowaena iyavesinuwaedi, na hesi ibom yana nuwatuwuwena. 


text:
Dova hinage Yaubada iwalo mahalava Buki Veꞌahihi ainai, iwalo, ‘Yakobo yavelauwei, na hesi Iso yataꞌwataꞌwataei’. 


text:
<pb/>Ainaena hava mata tawaloweine Yaubada yana paihowa teina vehabana, ebeha nigele dumwaluna, bo? Nigele! 


text:
Wuwuna Mosese yana loina ainai, Yaubada iwalo:<pb/>‘Ebe teya nuwanuwagu yaꞌatemuyamuyaei mata yaꞌatemuyamuyaei, hinage ebe yaiya nuwanuwagu yavelauwei mata yavelauwei’. 


text:
Teina ainaena iveꞌitagita ebeha Yaubada yana velau nigele iyamahamahalava awawa, tomowa yadi nuwatuwuwo bo nuwana yadi paihowao aidiyena, na hesi ibom bada yana atemuyamuyaena. 


text:
Na teina hinage ehebo abaꞌita Itipita yadi tauwasawasa ainaena, wuwuna mwalona Yaubada yana walo Pelo vehabana, iwalo, ‘Yavetowologo ta owa tomowa mwalaꞌina wuwuna ebeha alimwena yagu wahiyala yaꞌabiye mahalava yo hinage yehagu uꞌabiye dabalala baleꞌu tupwa maudoina aidiyai. 


text:
Eeta moiha, ebe Yaubada nuwanuwana na yaiya iꞌatemuyamuyaei mata iꞌatemuyamuyaei bada, na ebe yaiya nuwanuwana na iꞌabiye tui mata iꞌabiye tui. Yaubada yana modiꞌini yo yana atemuyamuya 


text:
<pb/>Nuwana tupwamiu omiu ginauli teina vehabana amnuwanuwatuwu, ebeha maudoida yada mumugaone Yaubada yana vesinuwaena, hava yede vehabana iveꞌewaigita? 


text:
Augeluwo, ita havena teina dova Yaubada taꞌuluꞌulumiyanei, dova walata ana tauꞌabi, ehebo hauga towahonane walata iꞌabidi, na ehebo walata tauꞌabiwa iwalo auline, iwalo, ‘Hava wuwuna nigele uyaꞌabigau dova augelune?’ 


text:
Na hesi ana dumwalune neta tauꞌabi walatane ibom yana paihowa iloinaei, ebe nuwanuwana na toputopu ehebonane ainaena walata bwau iꞌabidi, ehebo ana ita namwanamwana na ehebo nigele. Ibom abo iloiloina. 


text:
<pb/>Yaubada hinage dova yana paihowa ibom iloiloina, na hauga maudoina tauyababa aidiyai iꞌalaꞌalamaꞌiꞌita mwalaꞌina, na yadi yababa nigele iyaveuveuyodi, ta yana modiꞌini yo yana wahiyala hiyaꞌita. 


text:
Hinage nuwanuwana na yana wasawasaone mugai iꞌatububunidiꞌo ita ivesinuwaegita vehabada, ebeha yana atemuyamuya iveꞌitagita. 


text:
Dova tauwalo mahalava Hoseya yana Buki ainai iwalo mahalava, iwalo:<pb/>“Tomowao hiya nigele yagu bodao yayogaedima ta yagu boda ainai hiluwu, wuwuna mwalona nigele yagu velau ainai hiyamiyamiya, na teina hauga bada yavelauwediꞌo. 


text:
Na dalavanane ainai Yaubada iwalo aidiyai, iwalo: Omiu nigele yagu bodao, mata walonane hibui ta hiyogaedi hiwalo, ‘Hiya Yaubada Miyawahina natunao!’.” 


text:
Aisaya hinage dova Isileli vehabadi iwalo mahalava, iwalo:<pb/>“Howola abo Isileli bodanao idabalala dova namonamo leꞌawai, na hesi mata aidiyena vihavihadi Yaubada ilauyeyawahaidi.<pb/> 


text:
<pb/>Dova hinage mwalona Aisaya yana walo, iwalo:<pb/>“Yaubada ibom Tauwahiyala, ainaena ebe nigele teya ada mumuga iyaꞌatemuyamuyaedi,<br/>mata maudoida imutugita, dova Sodoma yo Gomola maudoidi iꞌoiye mwalowoidine”. Isileliwo nigele hiyayemidiyei 


text:
<pb/>Teina ainaena tahanapui ebeha nigele Yudeya nigele hiyatowotowoi ta ebeha Yaubada iꞌawa dumwaluwedi, na hesi yadi yemidi aidiyena awadumwalu hilobalobai. 


text:
Na hesi Isileliwone hiꞌaiꞌaipate ta ebeha loina ana awaꞌabi ainaena Yaubada iꞌawa dumwaluwedi, na hesi hiꞌaiꞌaipate ahaya. 


text:
Hiya yadi nuwatuwu ebeha yadi paihowa vehabana mata Yaubada iꞌawa dumwaluwedi ainaena, ta nigele hiyayemidiyei. Neta yadi lauhapuli dova gaima ainai hitupatupa. 


text:
Eeta Buki Veꞌahihi ainai vehabana iwalo:<pb/>“Amꞌita avivinigomiu wuwuna gaimane mata Saiyoni ainai yamwauwi, na tomowa bagibagilidi ainai hibeꞌu, na hesi ebe yaiyadiwo ainai hiyemidi, mata nigele hinimaya hiyalobai”.<pb/>


text:
Tahiguwao, walo moiha yagu bodaone vehabadi yanuwanuwatuwu mwalaꞌina vedova na livahi hilobai, ainaena hauga bagibagilina vehabadi yaꞌawaꞌawanoi wahiwahiyala Yaubada ainai. 


text:
Yahanahanapuidi ebeha Yaubada vehabana hiꞌaiꞌaipate wahiyala, na hesi nigele ana amwaha moiha ainaena hiyalau. 


text:
Amwahanane iyababa, ainaena hiya yadi nuwatuwu himulimulitaedi, ta ebeha ainaena Yaubada iꞌawa dumwaluwaedi, na hitowoi ahaya, wuwuna Yaubada yana nuwatuwune adi awadumwalu vehabadinane nigele hiyatalamyowedi. 


text:
Eeta Mosese yana loina neta Besinana itomvehuluyaꞌo, ta ebe yaiya Besinana iyemidiyei mata awanamwanamwa ilobai Yaubada ainaena. Yaubada yana livahi tomowa maudoida vehabada 


text:
<pb/>Mosese yana loina ada awadumwalu vehabana, na ilele, iwalo, ‘Ebe yaiya loina maudoina imulitaedi, mata yawahi ilobai’. 


text:
Na teina taꞌi ita yada yemidi ebeha Yaubada ibom iꞌabiye dumwalugita, wuwuna ginauli teina vehabana Buki Veꞌahihi yana walomahalava ainai iwalo, ‘Havena teya alimiyena inuwanuwatuwu iwalo, “Yaiya mata ihae galewai?”.’ (Ana nuwamasele ebeha yaiya Besinana ilauvaiyama?) 


text:
Na hinage havena yaiya alimiyena inuwanuwatuwu iwalo, “Yaiya iꞌaitulu baleꞌu elauhanai?”.’ (Ana nuwamasele ebeha yaiya Besinana iꞌabiye towolouyoi mwalowoiyena?) 


text:
Na hesi Buki Veꞌahihi yana walomahalava dumwadumwaluna iwalo, ‘Walonane vahalimiyai imiyamiya neta awamiyai yo hinage atemiyai’. Eeta ai yemidi vehabana aguguguguya. 


text:
Ainaena ebe Yaubada nuwanuwada ilivahigita awadaena tatalam, tawalo, ‘Yagu Bada owa Yeisu’, na atedaena tayemidi moihana neta Yaubada Yeisu mwalowoiyena iꞌabiye towolouyoiyaꞌo. 


text:
Wuwuna atedaena Yaubada tayemiyemidiyei na imwau yedumwalugita, na awadaena tawalowalo mahalava, ta ilivalivahigita, 


text:
Eeta nigele teya wahei alidai iyamiyamiya, ai Yudeya na omiu nigele Yudeya ahiꞌahipudai, wuwuna maudoida ita yada Bada. Ainaena ebe ainai taꞌawanoi mata awanamwanamwa mwaumwauna tavai. 


text:
<pb/>Na moiha, tomowa nigele howahowana na livahi vehabana hiꞌawanoi ainai, ebe nigele hiyayemidiyei. Na ebe nigele hiyayemidiyei mata vedova wasanane hibenaleine. Na nigele howahowana hibenalei ebe nigele yadi tauguguya. 


text:
Mata vedova wasane namwanamwana higuguyaei ebe tauguguyaone nigele hiyavetamaledi? Dova Buki Veꞌahihi ainai iwalo, ‘Tauguguyaone hiya wasa namwanamwanane higuguyaedi iyawedi inamwanamwa alili’. 


text:
<pb/>Na hesi tomowa tupwadi wasa namwanamwana nigele hiyaꞌawa abiyei, dova Aisaya iwalo mahalavaꞌo vehabadi, iwalo, ‘Bada, yam walo teina vehabana nigele hiyayemidiyegau’. 


text:
Na yapanivila Yudeyaone bada yana walone hibenalenaꞌo, bo nigele? Bada hibenalenaꞌo, wuwuna Buki Veꞌahihi ainai iwalo:<pb/>“Yadi guguya bada dalava maudoina hibenalenaꞌo, wuwuna baleꞌu maudoina ainai walonane hiwalo mahalavaenaꞌo”. 


text:
Na vedova? Walo teina vehabana Isileli hinuwamaseleꞌo bo nigele? Bada hihanapuiyaꞌo, wuwuna Yaubada mwalona Mosese ainai iwalo:<pb/>“Omiu Isileli, mata yagu paihowa ainaena vali tomowa amꞌalomagigiliyedi, yo hinage ammodiꞌiniyedi, nigele Yudeya vehabadi.” 


text:
Aisaya hinage iwalo wahiyala Yaubada yana walo vehabana iwalo:<pb/>“Yaiyadiwo, nigele hiyabehabehaegau hiya hilobaigauꞌo, na hiya nigele hiyapanipanivila vehabagu, bada aidiyai yaꞌabiye mahalavauyoigaꞌo”. 


text:
Hesi Isileliwone vehabadi iwalo:<pb/>“Hauga maudoina yayogayoga ebeha hilaoma aliguwai, na hesi hitaꞌwataꞌwataegau, wuwuna hiya tauꞌabitauꞌwata”.<pb/>


text:
Yapanivila, moiha Yaubada yana bodao Isileliwone itaꞌwataꞌwataediꞌo, bo? Nigele! Yau ehebo Isileli huhu Beniyamina ainaena, na ama mumuga mwalaꞌina yehana Abelaham. 


text:
Ainaena yahanapuiyaꞌo ebeha ai Yaubada yana bodao ivesinuwa mugaiyegai ta ai yana tomowao, eeta nigele mata iyasosomanaegai. Mwalona Elaitiya Isileli ivetalapiliyedi Yaubada ainai, na yana walowone Buki Veꞌahihi ainai iwalo, 


text:
‘Bada, yam tauwalo mahalavao maudoidi hiꞌoiye mwalowoidiꞌo yo hinage yam abapwaoli hiꞌabiye yababayaꞌo, na yau yabom yatutupwane, na teina taꞌi nuwanuwadi ebeha hiꞌoiꞌoiye mwalowoigau’. 


text:
Na yana panivilane maihana hava Yaubada ainai iwawaloweine? Na Yaubada iwalo, ‘Nigele ebeha ubom umiyamiyane, yagu bodao hitau 7,000 hinage himiyamiya, hiya Baꞌala ainaena yaꞌabi avivinidi, ta nigele ainai hiyatapwatapwalolo’. 


text:
Hinage dova teina taꞌi Yaubada bada yana bodao Yudeya aꞌava vihavihamai ivesinuwaegai yana veꞌiꞌilaena, na ai teina atupwa amiyamiyane. 


text:
Hagu teina alobai nigele ebeha yama paihowao aidiyena, na hesi Yaubada yana veꞌiꞌila ainaena, wuwuna veꞌiꞌila maꞌana maiha neta nigele veꞌiꞌila moihana. 


text:
<pb/>Yede vedova. Teina ainaena Isileli maudoidi hava hibehabehaeine nigele hiyalobai, na hesi ai vihaviha aꞌavamai Yaubada yana bodao ivesinuwanegai ta livahine alolobaine. Na maudoidi talinadine itui ta Yaubada yana yoga nigele hiya benalei. 


text:
Na Buki Veꞌahihi dova yana walomahalava, iwalo:<pb/>“Mwalona ta wau Yaubada iꞌabiye nuwapwanopwano, ainaena mehedi igibuidi na hinage talinadi iꞌabiye tuidi”. 


text:
Deivida hinage yana walomahalava dova iwalo:<pb/>“Ilowoinanedi ebe yadi guyau aidiyena mata hiꞌona na ilauhipwaidi dova hipwahipwa, yo hinage dova haꞌe aidiyai hibeꞌu, ta maihana hiveꞌalo.<pb/> 


text:
Na hinage ilowoinanedi ebe mehe gibugibudi havena hava hiꞌitaꞌita, na hinage hauga maudoina adi avaꞌavala vitaidi aidiyena tuluhadi hilotayou vateyai.” Hiya nigele Yudeya adi livahi vehabana 


text:
<pb/>Na yapanivila, nuwana Yudeyaone bada hibeꞌu vateyaiꞌo ta nigele mata hiyatowolouyo, bo? Nigele, howola abo hitowolouyo. Eeta amnuwatuwu avivini neta hiya hilauhapuli ta omiu nigele Yudeya livahi amlobalobai ta Isileliwone hiꞌalomagigiliyegomiu. 


text:
Na moiha omiu nigele Yudeya awanamwanamwa amlobalobai wuwuna hiya Yudeya bada hibeꞌuꞌo, na hesi ebe hitowolouyo neta awanamwanamwa mwalaꞌina maudoida alidai. 


text:
<pb/>Yagu walo teina omiu nigele Yudeya vehabamiu, wuwuna yavetauyewasa omiu nigele Yudeya vehabami eeta yagu paihowa teina vehabana yawalo haehaei. 


text:
Ta ebe Yudeyao hiꞌalomagigiliyegomiu, na yadi alomagigiline ainaena nuwadi iꞌabi gwaipiledi, ta livahi hilobai Yaubada ainaena. 


text:
Na moiha, Yaubada Yudeya itaꞌwataꞌwataedi na omiu nigele Yudeya Yaubada iꞌawa auꞌaugeluwegomiu, na ebe aiteya hauga ainai Yudeyaone hinuwabui neta, ginauli namwanamwana, na ainona taumwalowoi mata hiyawahai iliꞌilimani. 


text:
Ebe pwalawa tupwana Yaubada tamohei, neta veꞌaveꞌahihina ta pwalawane maudoina mata veꞌaveꞌahihina. Dova hinage aiwa ebe lamlamna amꞌita veꞌaveꞌahihina, bada amhanapuiyaꞌo ebeha lagalagana maudoina veꞌaveꞌahihidi. 


text:
<pb/>Na Yudeyaone dova Yaubada yana aiwa, wuwuna lagalaganao tupwadi igodudi na omiu alimiyena itoleꞌaivelaheyedi, wuwuna omiu vali aiwa laganao na hesi ivaigomiu ta yana aiwa ainai itubweigomiu, eeta yana aiwane ana bwahiyena amnumanuma, neta Yaubada yana velau hauga maudoina amlobalobai. 


text:
Na hesi velaunane havena vehabana amnuwatuwu haehae, wuwuna lagalaga nigele howahowana wuwu iloinaei, na hesi aiwa wuwuna howahowana lagalaga iloinaei. 


text:
Wuwuna ebe amnuwahaehae na amwalo, ‘Yaubada yana aiwa lagalaganao bada igodudiꞌo na ai alimaiyena itoleꞌaivelaheyedi’. 


text:
Neta walo moiha. Na hesi amnuwatuwu avivini neta lagalaganaone igogodudine, nigele hiyayemidiyei, ainaena omiu yami yemidiyena amtowolo wahiyala. Eeta ilowoinanegomiu ebe Yaubada ammeheuhei na havena amnuwahaehae, 


text:
Yudeyaone hiya lagana moihadi na Yaubada itaꞌwataꞌwataedi. Yami nuwatuwu amwalo ebeha mata nigele iyatom vehulugomiu, bo? 


text:
<pb/>Veꞌita teina iveꞌitagita ebeha Yaubada yana veꞌiꞌila yo yana lauvetala taꞌita lobaiyaꞌo, neta taubeꞌu aidiyai loina imwauwi. Na omiu mata inuwanamwanamwa alimiyai ebe nuwanamwanamwa ainai ammiyamiya. Na hesi ebe yana veꞌiꞌilane amtaꞌwataꞌwataei, omiu hinage igoduvehulugomiu. 


text:
Na ebe Yudeya hinuwabuiuyo na hiyemidiuyowei, mata Yaubada itubweuyoidi, wuwuna Yaubada howahowana na ipaihowai. 


text:
Na omiu nigele Yudeya amnuwatuwu avivini neta mwalona omiu vali aiwa lagalaganao, ta nigele Yaubada yana aiwane ainai amyamiyamiya, na hesi yana paihowa abanuwapwanopwano mwalaꞌina alimiyai ipaihowai, wuwuna yana aiwane ainai itubweigomiu, eeta Yudeyaone, hiya Yaubada yana aiwa lagalaganao moiha, ta Yaubada howahowana itubweuyoidi yana aiwane ainai. Isileli mata livahi hilobai 


text:
<pb/>Tahiguwao, nuwanuwagu ehebo ginauli dawadawanina Isileli vehabadi yawalo mahalava alimiyai na ebe havena amnuwahaehae, na hesi ginauli teina amhanapui neta howola Isileli mayadi awasewa himiyamiya ana higa omiu nigele Yudeya ami vahivahili maudoina ilaoma Yaubada ainai. 


text:
Na howola abo Isileli livahi hilobai. Wuwuna Buki Veꞌahihi ainai iwalo mahalava, iwalo:<pb/>‘Taulivahine towaho Saiyoni howola abo imahalava na Yakobo yana huhu yadi yababa aidiyena ivaivehuludi.<pb/> 


text:
<pb/>Na moiha, teina hauga Yudeya Yaubada hiveꞌaveꞌalehaei, wuwuna yana wasa namwanamwana hitaꞌwataꞌwataei, ainaena omiu nigele Yudeya livahi amlobalobai, na hesi amnuwatuwu avivini ebeha Isileli Yaubada ivelauwedi, wuwuna mwalona tubudiyaone Yaubada ivesinuwanediꞌo yana bodao. 


text:
Na omiu nigele Yudeya mwalona Yaubada nigele amyamulitaei, na teina hauga Yaubada yana atemuyamuya bada amlobaiyaꞌo, wuwuna Isileli Yaubada hitaꞌwataꞌwataei. 


text:
Ainaena wau Yudeyaone Yaubada hiꞌawa sewaei ta atemuyamuyane ehebonane amveveꞌalone hiya hinage mata hiveꞌalo. 


text:
Wuwuna Yaubada tomowa maudoida ipaihowigita ta awasewa yana pai holanai tamiyamiya. Eeta iya mata yana atemuyamuya iꞌabiye mahalava maudoida alidai.<pb/> 


text:
Yaubada yana wasawasa yo yana nuwatuwu honihoni imwalaꞌi alili ainaena ita nigele teya howahowana Yaubada yana nuwatuwu yo yana paihowa ihanapuidi.<pb/> 


text:
Eeta moiha, yana hanapu imwalaꞌi alili, ainaena nigele howahowada tadiꞌwai yo ebeha taveꞌita ainai teya hava ginauli vehabana.<pb/> 


text:
Wuwuna ibom ginauli maudoina adi taupaihowa, yo hinage ibom yana wahiyalaena ginauli maudoina ibom vehabana iginaulidi. Ainaena Yaubada tawalo vetuvehae vateyai. Moiha.<pb/>


text:
Tahiguwao, amnuwatuwu avivini neta Yaubada yana atemuyamuya alidai imwalaꞌi alili, ainaena teina yagu awanoi alimiyai ebeha haugana mayawahimiu ampwaoliyegomiu Yaubada ainai, wuwuna Yaubada nuwanuwana na taumiu maudoina amtalamwedi yana paihowa veꞌaveꞌahihina ainai. Teina tapwalolo moiha Yaubada mehenai ebe dova ampaihowai. 


text:
Havena ampaihowauyoigomiu ta mumuga baleꞌu ammulimulitaei, na Yaubada ainai amtalamyowegomiu, ta yami nuwatuwu ilauyevauvaudi ta ainaena ami oleya ibuidi ta mata howahowana Yaubada yana nuwatuwu hava namwanamwadi, yo yaliyaliyayadi, yo dumwadumwaludi amhanapuidi. 


text:
<pb/>Yau Yaubada ainaena atemuyamuya yalobai, eeta ilowoinaegau na yaꞌaubabada alimiyai na ebe nuwatuwu moiha amvai ta havena amnuwahaehae, na hesi mayami nuwamasele amliveliveuyoigomiu wuwuna yami yemidi ehebo ehebo amlobalobai Yaubada yana aiyauya ainaena. 


text:
Na ita hinage Yeisu Besinana Tauna, na yada paihowa vagadi yo vagadi, na hesi maudoida Besinana ainai taveboda ehebo, na tavehaguhaguyoigita. 


text:
Eeta veꞌiꞌila ana mwalaꞌi viha Yaubada imohemohegita neta hinage dova ebeha ada aiyauya vagadi vagadi tayepaihowadi. Ebe ada aiyauya Yaubada yana tauwalo mahalava, mata yada yemidi ana mwalaꞌiyena tawalo mahalavaei. Ta ebe yaiya alimiyena mayana yemidi yo hinage mayana nuwamasele walomahalava vehabana, ana lowoinana moiha ebe bada ipaihowai. 


text:
Na ebe yada aiyauya neta abihagu, taꞌabi hagu iliꞌilimani. Na ebe Yada aiyauya veꞌita, taveꞌita dova. 


text:
Na ebe yaiya iꞌaiꞌaipate yo ana geluwo hauga maudoina iꞌabiꞌabiye wahiyaladi, dova yana paihowa. Na ebe yaiya hauga bagibagilina iꞌaiꞌaiyauya awawa, mayana talam ipaihowa dova. Na ebe taumugaiwone paihowa ilowoinanedi, hipaihowa bada. Na hinage ebe yaiya yana atemuyamuyaena ana geluwo ihaguhaguidi, mayana yaliyaya ipaihowa. Velau amwaꞌamwaha moiha 


text:
Na amnuwatuwu avivini neta howola abo Yaubada yana hagu imahalava alidai yo vehabana amyaliyaya, ainaena yami miya vitai aidiyai amꞌawaꞌawanoi Yaubada ainai mayami alamaꞌiꞌita. 


text:
Na ebe tauyaliyayao amꞌitadi, baidamiyao amyaliyaya. Hinage dova ebe taudou amꞌitadi, baidamiyao amdou, 


text:
ainaena maudoimiu nuwami ehebo na amiyamiya. Havena amnuwahaehae na hesi paihowa nuwanuwadobidi amvaidi. Havena amnuwanuwatuwuyoigomiu na amwalo ebeha omiu tauhanahanapu. 


text:
<pb/>Ebe yaiyadiwo hiveꞌalehaegomiu, havena mumuga yababana ainaena amyemayemaiha aidiyai, na hesi amyemaihadi mumugane tomowa maudoidi hiꞌawaꞌawa namwanamwaedine aidiyena. 


text:
Na hinage amtowoi wahiyala ta mumuga namwanamwana ainaena miya daumwali vehabana amiya tomowa maudoidi aidiyai. 


text:
Na havena tauyababa aidiyai amvaivai maiha yo ebeha yadi yababao amyemaihadi, wuwuna ginauli teina Yaubada ibom ana tauloina, vehabana Buki Veꞌahihi ainai bada iwalo mahalavaꞌo, iwalo, ‘Yayoi tomowa yadi yababa vehabana yaloina’. Teina dova Taubada yana walo:<pb/> 


text:
‘Na ebe ami alehao hivahali, aiꞌai am mohedi yo ebe gadodi imaguni, bwahi am mohedi,<br/>ta ebe yadi yababao aidiyena hihinimaya iꞌiwahi.’ 


text:
Ainaena havena yababa ainai amtalatalamwegomiu ta alimiyai iwahiwahiyala, na omiu hesi amwahiyala gabaei yami mumuga namwanamwana aidiyena.<pb/>


text:
Maudoida howahowana ebe yada gabemaniwo taveꞌahihiyedi, wuwuna yadi abatowolowo Yaubada imohedi. Na ebe yadi abatowolowone nigele Yaubada ainaena, nigele howahowana na alidai hivetauloina. 


text:
Ainaena ebe yaiya tauloinao ihinalidi, neta Yaubada yana paihowa ihinaliyaꞌo, eeta maiha yababana ilobai. 


text:
Na tauloinaone nigele yadi paihowa ebeha taunamwanamwao hiꞌabiye meheuhidi, tauyababa aidiyai. Ainaena ebe nigele nuwanuwamiu tauloinao ammeheuhedi, howahowana ammumuga dumwalu, ta ebe tauloinaone hiꞌawa namwanamwaegomiu. 


text:
Wuwuna hibom Yaubada yana taupaihowao imwauwidi habi haguigomiu. Na ebe ammumuga yababa, mata ammeheuhi, wuwuna hiya tauloinao ta howahowana hiloinaegomiu. Neta Yaubada yadi abatowolo imohediꞌo ta ebeha loina himwauwi tauyababa aidiyai. 


text:
Eeta howahowana ebe tauloinao amꞌawa abiyedi ta Yaubada yana modiꞌini havena amveꞌaveꞌalo yo amꞌateꞌatehawawali. 


text:
<pb/>Hinage howahowana yada takesi tamohedi, wuwuna hiya Yaubada ivesinuwanedi teina paihowane vehabana. 


text:
Ami vagavaga tomowa aidiyai imiyamiya amvedumwaludi. Ebe ami vagavaga takesi ainaena amvedumwalu. Ebe ami vagavaga tomowa aidiyai ainaena amvedumwaludi. Eeta yami veꞌahihi maudoidi amꞌabiye mahalava yo tomowa maudoidi amveꞌahihiyedi. Velau 


text:
<pb/>Ami vagavagao amyemaiha veꞌovidi, ta ebe vagavaga ehebo taꞌi neta velau vehabana amnuwanuwatuwu wuwuna velau nigele howahowana amyemaihadi, ainaena ebe ada geluwo tavelauwedi, loina maudoidi bada tapaihowaidiꞌo, 


text:
Loina dova havena pwanoli, yo havena yemwalowoi, yo havena aivavali, yo havena tomowa yadi tobwatobwa amnuwanuwaleleyedi, yo hinage loinao tupwadi himiyamiya, na hesi loinaone adi uini teina dova iwalo, ‘Am geluwo uvelauwedi dova owa amvelau’. 


text:
Ta ebe loina teina umulitaei, Mosese yana loinao maudoidi bada uꞌawa abiyediꞌo, wuwuna ebe yaiya velau atenai imiyamiya, mata nigele ana geluwo iyaꞌabiꞌabiye yababadi. 


text:
<pb/>Eeta teina taꞌi howahowana na dova ampaihowa, wuwuna hauga muhamuhana na iꞌovi. Yeisu bada amyemidiyenaꞌo, ainaena havena amꞌenoꞌeno, na hesi amhilahilawa, wuwuna hauga muhamuhana ainai na ada Taulivahi imahalavama. 


text:
Boniyai nige bweda na iꞌovi ta masele muhamuhana na imahalava. Ainaena na guguyou mumugadi ta paipaihowaidi talaumwauwidi na masele aleha ginaulidi taliꞌwadi 


text:
Eeta taꞌita avivinigita ta dova tomowa masele ana taumiya. Na havena tapwanopwanoli, na havena tanuma yauyaule, na havena meheganawali, na havena aleha, na havena wahei, na havena alomagigili. 


text:
Na hesi Bada Yeisu Besinana taliꞌwa na havena baleꞌu mumugana vehabana tanuwanuwatuwu na tamulimulitaedi.<pb/>


text:
Tupwana tomowa yadi yemidi tapitapiyadi, nigele wahiwahiyaladi, ainaena howahowana tatalam na baidadao taveboda ehebo, na havena taꞌawa yagayagala. 


text:
Tupwadi tomowa hiwalo, ‘Aiꞌai maudoina howahowana taꞌaidi’, na tupwadi yadi yemidi tapitapiyana hiwalo, ‘Lagulagu bunumadi havena taꞌaiꞌaidi’. 


text:
Howahowana na hibom lagulagu bunumadi adi tauꞌai havena adi geluwo hiꞌuluꞌulumiyaedi, dova hiya bunuma ana tauveꞌahihi havena hinage adi geluwo hiya bunuma adi tauꞌai hiꞌuluꞌulumiyaedi, wuwuna Yaubada bada ivesinuwaediꞌo ebeha natunao, 


text:
Omiu vedova ta Yaubada yana taupaihowao amloiloinaedi. Wuwuna Yaubada ibom yana taupaihowao ebe iꞌawa namwanamwaedi bo iꞌawa yabayababaeidi na ibom mata iꞌabiye wahiyaladi. 


text:
<pb/>Tupwadi tomowa hinage dova yadi nuwatuwu, ebeha tupwadi ahubena, ahubena mwalaꞌidi, na hesi tupwadi adi geluwo yadi nuwatuwu ebeha ahubena maudoina eheꞌehebonane bada. Ebe ginauli teina dova talobaidi, howahowana na ehebo ehebo tabom, ebe hava tahanapui neta inamwanamwa tamulitaei. 


text:
Wuwuna ebe yaiya ahubena teya inuwatuwuidi ebeha ahubena mwalaꞌidi, neta ibom yana nuwatuwu ebeha tenem ainaena Bada iveꞌahihiyei. Hinage dova ebe yaiya aiꞌai maudoina iꞌaiꞌaidi, neta ibom yana nuwatuwu ebe ainaena Bada iveꞌahihiyei, eeta aiꞌaidine vehabadi iꞌawa yauwedo Yaubada ainai. Hinage dova ebe yaiya tupwadi aiꞌai aidiyena iveꞌahihi, ibom hinage yana nuwatuwu ta ainaena Bada iveꞌahihiyei mayana velau na iꞌawa yauwedo Yaubada ainai. 


text:
Ebe tayawayawahai, neta yada Bada vehabana tayawayawahaine. Na ebe tamwalowoi, neta yada Bada vehabana tamwalomwalowoine. Ainaena yada Bada ibom yawahida maudoina yo yada mwalowoi adi tauloina. 


text:
Teina ainaena Besinana imwalowoi na itowolouyo, eeta taumwalowoi yo ita mayawahida maudoida alidai iloina. 


text:
<pb/>Eeta amnuwatuwu avivini na havena ami geluwo amꞌuluꞌulumiyaedi na amꞌawaꞌawa yababaedi, wuwuna howola mata maudoida Yaubada mehenai tatowolo na ibom iloinaegita, 


text:
dova Buki Veꞌahihi yana walomahalava ainai Yaubada iwalo:<pb/>‘Moiha, yau miyamiya vateyaigu, eeta tomowa maudoidi meheguwai hipwagogo, na alinadi mwalaꞌinaena hiwalo vetuvehaegau na hiwalo, Yau Bada’. 


text:
Mata ita ehebo ehebo tabom yada mumuga tawalo mahalavaedi Yaubada ainai. Havena ada geluwo taꞌabiꞌabiye tapiyadi 


text:
<pb/>Ainaena tahida havena taꞌawaꞌawa yababaedi, na hesi tabom yada paihowa yo yada mumuga taꞌita avivinidi, ta ebe havena teya ada gelu taꞌabiꞌabiye beꞌu yana veꞌahihi aidiyena. 


text:
Na moiha, yada Bada Yeisu bada iꞌabiye nuwamaselegauꞌo ta yahanapuiyaꞌo ebeha nigele teya aiꞌai laulaugagayona iyamiyamiya, na hesi ebe teya tomowa inuwatuwui tupwadi aiꞌai laulaugagayodi, laugagayodine ibom bada vehabana ainaena ibiꞌibiꞌi. 


text:
Na ebe tupwadi tahidao hinuwanuwatuwu ebeha bunuma ginauli laulaugagayodi, na ebe bunuma uꞌaiꞌai mata tomowadine taꞌabiye nuwayababadi ta bada velau amwahana tagabaenaꞌo. Na hesi unuwatuwu avivini neta tomowadine vehabadi Besinana imwalowoi, ainaena havena ginauli veꞌaveꞌahihinane mehediyai uꞌaiꞌai mata dova uꞌabiye tapiyadi. 


text:
Na aiꞌainane alimwai ebeha namwanamwana, na hesi vali tomowa aidiyai nigele, ta ebe hiꞌitago na uꞌai mata hiꞌawa yabayababaego. 


